
šok ok 


"Mogao bi doći dan kad bi se nedopuštena sredstva  tuklo 
nedopuštenijim sredstvima, jer od neprijatelja, koji ti se glave približi 
golim nožem, da ti je skine, braniš se ne kako hoćeš i kako ti pravila 
zapovijedaju, nego kako bolje možeš. To se događa i kod drugih 
kulturnih naroda, kad im dogori do nokata." 


(F. Supilo, 1892.) 


Uvodne napomene. Kao ni priroda, ni povijest ne pravi skokove: svaka društvena 
pojava ima svoje korijene i uzroke, a bez spoznaje tih korijena 1 uzroka nije moguće prosuđivati 
ni samu pojavu niti objašnjavati njezine dosege i plodove." Ta zakonitost jednako vrijedi i za 
ustaški pokret.“ Nasuprot desetljećima nametanu mišljenju, da je ustaški pokret instrument 
inozemnih sila nezadovoljnih rezultatima prvoga svjetskog rata, potanja raščlamba unutarnjih i 
vanjskopolitičkih uzroka koji su doveli do njegova utemeljenja, jasno pokazuje, da je riječ o 
autohtonome revolucionarno-političkom pokretu, koji je sebi za cilj postavio uspostavu neovisne 
hrvatske države. Svrha postojanja tog pokreta iscrpljivala se u tome, pa su sva druga pitanja, 
uključujući i ideološka, bila od perifernog značenja, i korištena su tek povremeno, u 
ograničenom dosegu 1 isključivo kao sredstvo političke taktike. 





! Ovaj je tekst skraćeni, prerađeni i prilagođeni izvadak iz drugoga (zasad neobjavljenog) dijela studije o 
hrvatskoj vanjskoj politici 1903.-1945. Treći dio te studije, pod naslovom Hrvatska vanjska politika 1939.- 
1942. (ITX + 944 str.) objavljen je 2000. u nakladi zagrebačke nakladne kuće Libar. 


* S obzirom na to da se utemeljenje ustaške organizacije logično nastavlja na revolucionarna previranja u 
Hrvatskoj u drugoj polovici 1928., kad je dr. Ante Pavelić u Zagrebu utemeljio organizaciju Hrvatski domobran, u 
literaturi se javlja mišljenje kako bi ustašku organizaciju, bar u prvim godinama njezina postojanja, bilo ispravnije 
nazivati ustaško-domobranskom. O tom se pitanju dade raspravljati. Međutim, kako je kod utemeljitelja i jedne i 
druge organizacije, A. Pavelića, u konačnici prevagnulo ustaško ime, u ovoj ćemo se raspravi, i iz razloga 
ekonomičnosti, koristiti uobičajenim, uvriježenim nazivom: ustaški pokret. 


U prilog takvom stajalištu ne svjedoči samo eklektičnost i ideološka bezbojnost ustaških 
programskih dokumenata, nego i raščlamba odnosa prema snažnim ideološkim strujama u 
Europi koje su tada određivale društveni i politički život staroga kontinenta, a još više činjenica, 
da ustaški pokret nije ugušen ni nakon što mu je tijekom 1934. onemogućeno djelovanje u 
čitavoj Europi: iako je ostao bez ikakve političke potpore u inozemstvu, taj je pokret ne samo 
preživio u Hrvatskoj (domovinski ustaški pokret) i snažno ojačao među hrvatskim iseljenicima u 
Sjevernoj i Južnoj Americi, nego je i među hrvatskim radnicima razasutima po nesklonoj Europi 
nastavio uživati potporu. 

Sve to ne bi bilo moguće, da se ustaštvo u nezanemarivu dijelu hrvatskog pučanstva, 
nezadovoljnom kolebljivim i nedosljednim postupcima drugih hrvatskih političkih snaga, nije 
smatralo jedinim ozbiljnim odgovorom na krvavu jugoslavensku monarhofašističku diktaturu. U 
tom je dijelu hrvatskog naroda ustaštvo promatrano kao jedina snaga koja u borbi za oslobođenje 
od velikosrpske tiranije postupa bez kompromisa. Upravo radi toga, ustaštvo treba promatrati 
kao odgovor na agresivnu i brutalnu velikosrpsku narav jugoslavenskog režima, ali i kao reakciju 
na neke druge hrvatske političke koncepcije. Naime, upravo činjenica, da se na srpskoj strani s 
izrazitim neprijateljstvom gledalo ne samo na hrvatske nacionalističke krugove, nego i na 
vodstvo Hrvatske (republikanske) seljačke stranke, koje načelno u pitanje nije dovodilo opstanak 
jugoslavenske države, predstavljala je jasan znak da u postojećem državnopravnom okviru nije 
moguće postići rješenje hrvatskog pitanja. 


Hrvatska nakon Radićeve kapitulacije 


“Tko izgubi vjeru, taj se je unaprijed odrekao svega. Kad bi 
hrvatski narod zdvajao, podpisao bi sam sebi smrtnu osudu. 
Sve se može postići, samo kada je čvrsta volja i vjera. Mi ne 
ćemo nikakve abstinencije, već hoćemo svagdje najživlji rad. " 


(A. Pavelić na skupštini Hrvatskog bloka, prosinca 1926.) 


Pokušaj Hrvatskog bloka da se hrvatsko pitanje internacionalizira odmah nakon 
uspostave Kraljevstva SHS, pokazao se uzaludnim. Radićev odlazak u inozemstvo sredinom 
1923., kojemu je svrha bila, po njegovim vlastitim riječima u istrazi 1925. dati europskomu 
javnom mnijenju, naročito engleskomu, autentične obavijesti o hrvatskom pitanju, te razvidjeti 
kakvo je stajalište međunarodnih čimbenika prema mogućoj amputaciji Hrvatske,“ također nije 
donio nikakvih plodova. Unatoč patetičnim krilaticama o demokraciji i samoodređenju naroda, u 
europskim prijestolnicama nije bilo razumijevanja za interese nesrpskih naroda u jugoslavenskoj 
državi. Radićevi pokušaji sporazumijevanja s revizionističkim silama, Italijom 1 Madžarskom, 





* Hrvoje Morović, Stjepan Radić pod Obznanom 1925. godine. Iskazi Stjepana Radića pred sudom za zaštitu 
države o boravku u Moskvi 1924. godine, Mogućnosti, Matica hrvatska Split, god. XVIII., (1.), br. 7, srpanj 1971., 
848., 880. 


* Projekti su se amputacije Hrvatske povremeno, ali relativno često, pojavljivali u javnosti, pa se o njima 
ozbiljno raspravljalo. (Usp. Slavko Cihlar, Hrvatsko pitanje i amputacija. Sa 8 geografskih karata. Treća naklada, 
Izd. Slavko Cihlar, Zagreb, 1928.) 


govore, doduše, o dinamizmu predsjednika HRSS-a, pa čak i o njegovoj pripravnosti da potporu 
inozemstva osigura obećanjima stanovitih ustupaka, ali su u stvarnosti ostali bez ozbiljnijeg 
utjecaja na položaj hrvatskog naroda. Razočaran ravnodušnošću Zapada i tromošću Društva 
naroda, Radić krajem svibnja 1924. putuje u Moskvu, gdje će ostati skoro dva mjeseca.* Kanio 
je, po svemu sudeći, putovati i u Sjedinjene Američke Države.“ 

Njegov odlazak u jugoslavenskoj je državi označen veleizdajničkim činom. Radić je 
nazvan plaćenikom kojemu je zadaća izazvati intervenciju stranih sila, pa su poduzeti brojni 
diplomatski i propagandni koraci kako bi se njegova djelatnost u inozemstvu onemogućila.“ 
Prigodu režimu za obračun s najbrojnijom hrvatskom političkom strankom dao je sam Radić, 
koketiranjem s boljševičkim sovjetskim režimom i jedva shvatljivim učlanjenjem HRSS-a u 
Seljačku internacionalu.* Uočivši da je hrvatski prvak tim koracima svoja stajališta učinio još 
raspuštanje HRSS-a, pa je 23. prosinca ministar unutarnjih poslova Boža Maksimović zvani 
Kundak optužio Radića i njegovu stranku za protudržavnu komunističku propagandu i predložio 
da HRSS bude raspušten, da se na stranku najstrože primijene odredbe čl. 18. Zakona o zaštiti i 
poretku u državi, da se zaplijene pismohrana, publikacije i prepiska stranke, te da se protiv 
stranačkog vodstva povede kazneni postupak. Posjetivši koncem prosinca 1924. Pariz, 
Aleksandar je tražio i dobio suglasnost za obračun s hrvatskom oporbom, uvjeravajući svoje 
sugovornike da se Bugarska nalazi u predrevolucionarnom stanju, a da slabost talijanskog režima 
dobro ilustrira udarac kojega Mussolini trpi u Albaniji. U Beogradu se vjerovalo kako se 
Jugoslavija nalazi u prigodi postati arbitrom na Balkanu.'“ Uz potporu Pariza trebalo je samo 
skršiti hrvatsku oporbu. Odluku u smislu Maksimovićeva prijedloga Aleksandar je potpisao 1. 
siječnja 1925., a u priopćenju za javnost se HRSS optužuje za pristup Seljačkoj i naslon na 
Komunističku internacionalu. Dodaje se kako je Radić i objavio navodno Čičerinovo obećanje 
pomoći, a da su prvaci stranke krišom i noću posjećivali sovjetsko veleposlanstvo u Beču. 
Radiću se na teret, između ostaloga, stavljaju 1 veze s VMRO-om odnosno Todorom 
Aleksandrovim. 





* Opš. o Radićevu putu u inozemstvo u: Ivan Mužić, Stjepan Radić u Kraljevini Srba, Hrvata i Slovenaca, II. 
izd., Hrvatsko književno društvo Sv. Cirila i Metoda, Zagreb-Ljubljana, 1987. 


* Živko Strižić, Tresić strog pov. o Stjepanu Radiću. Nepoznate stranice hrvatske političke i književne povijesti, 
Vjesnik, Zagreb, 9.I11.1991. U Ameriku je još ranije otputovao zastupnik HRSS-a dr. Ljudevit Kežman. 

" Tako je npr. prevedena i u Parizu distribuirana Radićeva pjesma Himna Habsburzima koja datira još iz doba 
svjetskog rata. (Branislav Gligorijević, Parlament i političke stranke u Jugoslaviji 1919-1929, Institut za savremenu 
istoriju - Narodna knjiga, Beograd, 1979., 155b.) 


* Uslijed tog koraka, Radića će se na Zapadu nazivati “neuravnoteženim", a njegov posjet Moskvi rezultirat 
će optužbama, da su Hrvati skloni komunizmu. Od tih će se optužbi idućih desetak godina stalno morati braniti 
kako hrvatsko domovinsko političko vodstvo na čelu s Mačekom, tako i emigranti (Pavelić, Košutić, Krnjević). 


* Rudolf Horvat, Hrvatska na mučilištu, Izdalo Kulturno-historijsko društvo "Hrvatski rodoljub", Zagreb, 1942. 
(Pretisak, s predgovorom i bilješkama Hrvoja Matkovića, Školska knjiga, Zagreb, 1992.), 215-218. Stjepan Radić, 
Politički spisi. Autobiografija-članci-govori-rasprave. Priredio Zvonimir Kulundžić, Znanje, Zagreb, 1971., 102. 

! Vuk Vinaver, Jugoslavija i Francuska između dva svetska rata. (Da li je Jugoslavija bila francuski "satelit"), 
Institut za savremenu istoriju, Beograd, 1985., 79. 

" Josip Horvat, Politička povijest Hrvatske (1918.-1929.). Kronika dojučerašnje hrvatske politike, II. izd., August 
Cesarec, Zagreb, 1989., 290-292. 


Slijedom toga je prvih dana siječnja došlo do raspuštanja HRSS-a, a stranački su prvaci, 
među njima i Radić, pa čak i Maček, unatoč imunitetu kojega je imao kao predsjednik Skupštine 
i član državnog odbora, utamničeni. Zatočeno je oko 2.000 pristaša HRSS-a.'“ Već 2. siječnja 
1925. donesena je odluka, da u BiH u državnoj službi ne smije ostati nijedan pristaša HRSS, ? iz 
čega se jasno može zaključiti kako je novu situaciju vlast odlučila iskoristiti i za udaljavanje 
bosanskohercegovačkih Muslimana od hrvatskih političkih stranaka, a time i od hrvatske 
političke misli i integracijske ideologije. 

Bila je to prava novogodišnja čestitka Beograda Hrvatima. Režimski tisak je podgrijavao 
protuhrvatsku atomosferu i pripremao brutalan obračun s hrvatskom oporbom, a u tome se 
naročito isticao samostalski tisak koji je pod utjecajem Svetozara Pribićevića objavio 
krivotvoreni sporazum izmedu HRSS i Kominterne, te faksimile korespondencije Radića 1 
Aleksandrova.“ Samostalska Reč je pisala: "Protiv gamadi upotrebljavaju se samo radikalna 
sredstva na primer vrela voda i radikalna čistoća, a protiv ove gamadi treba upotrebiti radikalni 
zakonski postupak - Zakon o zaštiti države." Protezanje Obznane na HRSS općenito se 
smatralo ozakonjenjem obespravljenosti čitava hrvatskog naroda. Režim je vjerojatno računao da 
će Hrvati pokleknuti i da će "državotvorne" projugoslavenske snage nadjačati već na 
predstojećim parlamentarnim izborima. 

Unatoč teroru, HRSS je na izborima 8. veljače 1925., uz potporu Hrvatske zajednice koja 
se u studenome 1924. proglasila republikanskom i pozvala pristaše da glasuju za HRSS, dobio 
532.872 glasa odnosno 67 mandata.!* Ti su rezultati, razumljivo, osokolili utamničenog Radića, 
pa je na saslušanju pred sucem istražiteljem petnaest dana kasnije izjavio kako hrvatski narod 
ima pravo na preuzimanje vlasti u određenim slučajevima. Komentirajući brutalno 1 pristrano 
ponašanje redarstva 1 oružništva u predizborno doba, on je zažalio što se čitav HRSS nije 
pretvorio u borbenu organizaciju kako bi mogao obraniti narod od katastrofe. Postupci režima 
opravdavaju stvaranje bojnih odreda s isključivom svrhom zaštite slobode izbora odnosno obrane 
ustavnosti i suvereniteta hrvatskog naroda.'" Nakon izbora je u različitim dijelovima Hrvatske 
došlo do manifestacija i demonstracija u prilog Radiću. * 

Mogućnost da vlada ipak poništi zastupničke mandate HRSS uvjetovala je suradnju 
oporbe koja je mogla ili složno bojkotirati parlament, ili u njemu složno nastupiti. Kod Radića se 
i u najužem krugu njegovih pristaša ipak iskristalizirala odluka da borbu valja nastaviti 
parlamentarnim sredstvima. Temeljem programa, koji su 25. veljače 1925. u Beogradu potpisali 
Pavle Radić, Davidović, Korošec i Spaho, a kojim se obuhvaćalo priznavanje Kraljevine SHS 
kao državnog entiteta čije su granice nepovredive, ali se o unutarnjem uređenju ima odlučiti 


' R. Horvat, n. dj. 215-217., 221-227. Usp. I. Mužić, n. dj., 169-188., Zvonimir Kulundžić, Atentat na Stjepana 
Radića, Stvarnost, Zagreb, 1967., 179-183. 

!3 Tomislav Išek, Primjena "Obznane"na HRSS i posljedice za njene pristase u Bosni i Hercegovini, Časopis za 
suvremenu povijest, god. III, br. 1, Zagreb, 1971., 49. Usp. Isti, Djelatnost Hrvatske seljačke stranke u Bosni i 
Hercegovini do zavođenja diktature, Svjetlost, Sarajevo, 1981., 205-211. 


'“ Hrvoje Matković, Svetozar Pribićević i Samostalna demokratska stranka do šestojanuarske diktature, 
Sveučilište u Zagrebu - Institut za hrvatsku povijest, Monografije, (1), Zagreb, 1972., 169-171. 


"5 Reč, br. 220., Beograd, 25. prosinca 1924. (Prema: H. Matković, n. dj., 170.) 

' R. Horvat, n. dj., 230-235., 236-240. I. Mužić, n. dj., 193., B. Gligorijević, Parlament..., 188. i d. U vladinim se 
krugovima razmišljalo o zabrani sudjelovanja HRSS na izborima, ali je onda ipak prevagnulo mišljenje da bi takav 
korak vrlo negativno odjeknuo u inozemnoj javnosti. (B. Gligorijević, n. dj., 182.) 

""H. Morović, n. dj., Mogućnosti, god. XVIII, br. 7/1971., 897-899. I. Mužić, n. dj., 193-194. 

'ŠR. Horvat, n. dj., 235-236. 


slobodnim sporazumom Srba, Hrvata i Slovenaca na zakonit i demokratski način, krenulo se u 
stvaranje tzv. Bloka narodnog sporazuma i seljačke demokracije, koji je okupljao 37 zastupnika 
Davidovićeve Demokratske stranke, 20 zastupnika SLS-a, 15 zastupnika JMO-a i 67 zastupnika 
HRSS-a. U programu se prihvaća monarhija ali ona engleskog tipa, dok država treba biti uređena 
kao seljačka demokracija sa snažnom lokalnom samoupravom.!* Na sjednici Hrvatskoga 
narodnog zastupstva 4. ožujka 1925. odobren je pristup HRSS-a Bloku,“ pa je Blok i formalno 
ustrojen 21. ožujka.“' Za razliku od dosadašnjih oporbenih koalicija, Blok je u procesu stvaranja 
izgrađivao elemente koji bi, pored programa, jamčili njegovu čvrstinu. Imao bi zajedničko 
vodstvo i zajedničke organe, a stranke članice bi preuzele obvezu da ne će ulaziti u separatno 
sporazumijevanje s radikalskim klubom.““ 

Ugroženi se režim odlučio na zaoštravanje spora, pa je sredinom ožujka pokrenut 
postupak za poništenje svih mandata HRSS. Do toga vjerojatno ne bi došlo, bar ne prije nego što 
bi Radić bio sudskim putem proglašen krivim za čine koji su mu se stavljali na teret, jer bi 
politička šteta koju bi režim pretrpio u očima svjetske javnosti bila vrlo velika. Stoga je prijetnja 
poništenjem mandata bila zapravo u funkciji razbijanja oporbenog bloka. Na vrhuncu krize, 
izložen teroru i bezakonju a bez ikakve inozemne potpore, Radić se, procjenjujući situaciju 
bezizglednom, umjesto nastavljanja borbe i učvršćivanja oporbenog saveza uobličenog u Bloku 
narodnog sporazuma, čije su se članice u Skupštini žestoko usprotivile pokušaju poništenja 
radićevskih mandata, odlučio na kapitulaciju. Njegov je sinovac Pavle, po njegovu naputku, u 
beogradskoj Skupštini 27. ožujka 1925. pročitao izjavu kojom HRSS priznaje sveukupno 
političko stanje stvoreno Vidovdanskim ustavom i državu na čelu s dinastijom Karađorđevića? 

Priznavanje države i odricanje od republikanstva izazvalo je potrese u samoj Radićevoj 
stranci, a još veću zbunjenost, pa i ogorčenje u narodu.** Većina je članova stranačkog vodstva 
ipak odobrila Radićev korak, opozvavši učlanjenje stranke u Seljačku internacionalu. Odrekavši 
se republikanstva, stranka se prozvala Hrvatskom seljačkom strankom (HSS), obrazlažući sve te 
korake potrebom jačanja narodnog sporazuma i učvršćenjem europskog mira, sukladno željama 
zapadnih saveznika, na načelima narodnog suvereniteta i prosvijećene demokracije.“? 

lako je s Pribićevićem ponovno (29. travnja 1925.) formirao vladu, Pašić je zametnuo 
pregovore s Radićem. Uskoro je, 14. srpnja, sklopljen i formalni sporazum između Narodne 
radikalne stranke i Hrvatske seljačke stranke. Radikalsko-radićevski sporazum najviše je koristio 
Aleksandru, dok je Pašić zapravo bio nesklon iskrenu sporazumijevanju s HSS-om, vjerujući 
kako će to naškoditi prestižu njegove stranke.“ Kraljevom je odlukom 18. srpnja sastavljena 
nova vlada (iz koje je izbačen Pribićević, koji se nikad više ne će vratiti u ministarsku stolicu), a 
Radić je aktom o aboliciji pušten iz zatvora. U novu je vladu prvi put ušao HSS, pa je Pavle 
Radić postao ministrom agrarne reforme, Nikola Nikić ministrom šuma i ruda, Benjamin 


"I. Mužić, n. dj., 195-196. 

“R. Horvat, n. dj., 245-246. 

"R. Horvat, n. dj., 251-252. Ponegdje se u literaturi navodi i drugi nadnevak, 22. ožujka 1925., a J. Horvat (n. dj., 
II., 299.) piše kako se to zbilo 23. ožujka 1925. 

** Usp. B. Gligorijević, n. dj., 196-197. 

5 Opš. o okolnostima pregovora i Radićevim razmišljanjima u to doba v. u: I. Mužić, n. dj., 196-202. R. Horvat, n. 
dj., 244-245. i d., 261-268. Tekst izjave v. i kod J. Horvata, n. dj., II., 299-305. 

* Vrijedno je spomenuti da je odmah nakon što je P. Radić pročitao izjavu o priznanju države i režima, Skupština 
odbila verificirati znatan broj mandata HSS, između ostaloga i mandat S. Radića, A. Košutića, V. Mačeka, J. 
Predavca, J. Krnjevića i S. Košutića. Do verifikacije mandata došlo je tek tri mjeseca kasnije. (R. Horvat, n. dj., 269- 
270., 273.) 

“> Zaključci o tome doneseni su na sjednici održanoj 26. travnja 1925. u Zagrebu. (R. Horvat, n. dj., 271.) 

** Svetozar Pribićević, Diktatura kralja Aleksandra, Globus, Zagreb, 1990., 57-58. B. Gligorijević, n. dj., 202-203. 


Šuperina ministrom pošta i brzojava, a Ivan Krajač ministrom trgovine i industrije. Nakon što je 
u studenom iste godine V. Vukićević predao ostavku na mjesto ministra prosvjete, Radić je 18. 
studenoga 1925. postao ministrom?" 

Unutarnji i vanjski poslovi, ministarstvo obrane i financija Radićevim će drugovima 
unatoč kapitulaciji ostati nedostižni. Hrvati će 1 iz toga izvući pouku. Međutim, činjenica da je 
HSS na čelu s Radićem prihvatio jugoslavensku državu i Vidovdanski ustav, u borbi protiv 
kojega je proliveno toliko krvi, na hrvatskoj će strani dovesti do pregrupiranja političkih snaga i 
stvaranja novih saveza. 

Radićevi ponižavajuće servilni brzojavi zahvale kući Karađorđevića i apoteoze 
jugoslavenstvu, odjeknuli su kao bomba. Najavljen je njegov susret s kraljem na Bledu, nakon 
kojega je prvak HSS-a prvi put otputovao u Beograd, prethodno izjavivši da "nema naroda kao 
što je naš, ni kralja kao što je naš".“* Njegove izjave u danima i tjednima nakon izlaska iz zatvora 
prepune su hvale za kralja i novu vladu, kao i težnje za sporazumom sa Srbima. Ne želeći 
poremetiti sporazumašku atmosferu, on se jasno odriče težnje za hrvatskom državom, 
izjavljujući kako je zahtjev za sazivanjem Hrvatskog Sabora nekad bio primjeren, a inzistirati na 
tome danas, značilo bi ići unatrag, u krizu i kaos. "Hrvati su imali dva ideala. Prvi je ideal 
sporazum sa srpskim seljakom, drugi je ideal hrvatski Sabor. Ovo prvo mora biti, ovo drugo 
može biti. U tome je stvar. Nije toliko važno da li Hrvati imaju posebnu hrvatsku državu, koliko 
je važno da imaju seljačku i da žive u ljubavi s braćom". Ovacijama kojima je dočekan u 
Beogradu, Radić se zahvaljuje prigodnicom ("Hrvatski sokol sad k Tebi leti / Zvijezdo 
Karađorđeva doma..."), spjevanom u čast Aleksandrova dolaska u Zagreb na proslavu 1000. 
obljetnice hrvatskoga kraljevstva.?“ 

Pravaško glasilo Hrvatsko pravo objelodanilo je 6. kolovoza 1925. niz Radićevih izjava 
u kojima on govori kako nova stranačka orijentacija nije nikakva taktika, nego politika koju 
diktira razum 1 srce. Monarhističko raspoloženje nije posljedica straha ili pokušaj da se iziđe iz 
tamnice, nego se radi o prelasku u konstruktivni period stvaranja, koji se ne bi dogodio da 
vodstvo stranke ne raspolaže točnim obavijestima o pozitivnim kraljevim osobinama. Nova 
hrvatska politika "od koje mi nikako ne odustajemo, ima političkog smisla, ako s njome 
privedemo hrvatske široke slojeve kralju, državi i sporazumu sa Srbima." U budućnosti ne će biti 
ništa poduzeto što bi otežalo sporazum Hrvata i Srba, pa Hrvati čak ne traže ni skoru reviziju 
ustava. Neka se ustav ostavi još nekoliko godina, pa će se vidjeti je li revizija potrebna. "Mi ne 
postavljamo" - ističe Radić — “nikakovih državnopravnih zahtjeva i ne kanimo ih ni postavljati." 
Sporazum znači da i Hrvati i Srbi dobiju državu u kojoj će se oba naroda osjećati svojima na 
svome, pa je stoga samouprava važnija od državnopravne autonomije.?' 

lako je kao ministar prosvjete, ostavši u vladi do travnja 1926., ispravio mnoge nasilne 
čine dojučerašnjega pribićevićevskog sustava u hrvatskim zemljama, reaktivirajući više stotina 
učitelja i profesora, podižući više škole na rang fakulteta i nastojeći podići prosvjetnu razinu 
hrvatskog naroda, Radić time nije ublažio negativne posljedice ulaska u beogradsku vladu, što će 
se najjasnije pokazati gubitkom trećine glasova na skupštinskim izborima u rujnu 1927. 

Slabljenje potpore među Hrvatima on stoga pokušava kompenzirati širenjem seljačkog 
pokreta u drugim dijelovima Kraljevine SHS. Tom će nastojanju posebno žustro prionuti nakon 
što Uzunović 1. veljače 1927. sastavi vladu od radikalskih 1 pet Koroščevih ministara, ali bez 


“"R. Horvat, n. dj., 276-277., 299-302. 
* I Mužić, n. dj., 210. 

2 Isto, 211. Istaknuto u izvorniku. 

* Usp. J. Horvat, I[., 318-319. 

"R. Horvat, n. dj., 280-283. 


ijednog Hrvata. Iako se ponovno našao u oporbi, Radić nije napustio već samo prilagodio 
sporazumašku politiku." Očito je vjerovao da će širenjem seljačke ideologije slomiti 
velikosrpsku intransigentnost i tako doći u situaciju u kojoj može suodlučivati o sudbini države. 
Već u veljači je pridobio tri zastupnika crnogorskih federalista, a pokrenuo je pregovore s 
Demokratskom zajednicom koju su činili Davidovićevi demokrati i JMO. Savez HSS i 
crnogorskih federalista dobio je naziv Narodni seljački klub.** Makar su stranke u njemu 
zadržale vlastiti identitet 1 organizaciju, pa čak 1 vlastita imena, odstupanje od nacionalnog 
predznaka bilo je, promatrano u kontekstu Radićeve držanja nakon kapitulacije, znakom za 
ozbiljnu uznemirenost u hrvatskim krugovima. I sam je Klub izjavio da stoji na stanovištu 
"Dostojećeg ustavnog i pravnog poretka".** Međutim su se i beogradski vladajući krugovi uplašili 
da bi im primamljive ideje o seljačkoj državi, čovječanskoj pravici 1 bratstvu mogle izmaknuti tlo 
pod nogama u krajevima u kojima su dotad dominirale srpske snage, pa je Uzunović Radiću 
ponovno ponudio ulazak u vladu, istodobno pregovarajući s Demokratskom zajednicom. 
Međutim su i HSS i Demokratska zajednica odbili ući u vladu, a Radić je nastavio rad na 
proširenju seljačke ideologije u druge krajeve jugoslavenske države, uključujući i Makedoniju.“ 
Najavio je, kako je spomenuto, osnivanje Narodne seljačke stranke koja bi bila "hrvatska u 
Hrvatskoj, a narodna izvan Hrvatske."?* 


Pavelić u potrazi za inozemnom pomoći 


"Idem u Rim spasiti Hrvatsku!" 


(F. Supilo, 1915.) 


Od ustupaka koje je Radić učinio, Hrvati nisu imali posebne koristi. Naprotiv, ključni 
plod Radićeve politike 1925.-1928. bilo je razbijanje hrvatske političke fronte, koja je dotad bila 
zapravo jedinstvena u otporu beogradskom centralizmu i velikosrpstvu. Time se, s jedne strane, 
inozemstvu pružao dokaz, da se Hrvati mogu privoljeti novoj državi, ali je istodobno, s druge 
strane, hrvatskoj javnosti postalo jasno, da na srpskoj strani ne postoji pripravnost na iskren 
sporazum, što je značilo da je svaki pokušaj reformiranja jugoslavenske države bezizgledan. 
Radićev put po Europi 1923./24. također je potvrdio, da za hrvatsko pitanje u zapadnoeuropskim 
prijestolnicama nema razumijevanja. Hrvati nisu europski mir doživljavali kao mir u slobodi, 
nego kao mir koji perpetuira njihovo ropstvo. Stoga se pomoć mogla očekivati samo od zemalja 
koje su i same bile nezadovoljne postojećim poredkom i koje su povrh toga bile neprijateljima 
jugoslavenske države: samo su njezini neprijatelji mogli eventualno postati saveznicima 


** Tako su se oblasne skupštine pod nadzorom HSS-a natjecale u izjavama lojalnosti kralju i državi. Usp. R. 
Horvat, n. dj., 335-336. Kraljevina SHS bila je, naime, Vidovdanskim ustavom podijeljena na 33 “oblasti, tj. 
upravna područja. (U hrvatskome jeziku oblast ne znači područje, nego vlast.) 

3 R. Horvat, n. dj., 336. 

* Prema kasnijoj Drljevićevoj tvrdnji, smisao te zajednice bilo je “zaokruživanje i izoliranje Srbije". (Sekula 
Drljević, Balkanski sukobi 1901-1905., (pretisak) Harmica Press, Zagreb, 1990., 143.) 


* Usp. I. Mužić, n. dj., 222-223. 

**R, Horvat, n. dj., 348. Kulundžić napominje da su pripreme za stvaranje Narodne seljačke stranke otišle tako 
daleko da je na vratima kluba HSS u Narodnoj skupštini istaknut natpis Seljački klub. (Z. Kulundžić, Atentat..., 197- 
198.) 


Hrvatske. Krug tih mogućih saveznika bio je uzak. U nj su ulazile samo Madžarska, Bugarska, 
Njemačka i Italija. 

Znajući, piše Mijo Bzik, da "Srbija u savezu s versajskim čuvarima pljačke, ne će nikad 
dozvoliti stvaranje samostalne države Hrvatske", Pavelić se obraća inozemstvu. "Razumije se da 
on traži prijatelje kod neprijatelja Beograda, pa je on prvi od hrvatskih političara, koji ne mežnari 
po Parisu i Londonu, već ide u Italiju, Njemačku, Madžarsku i Bugarsku, dakle u zemlje, koje su 
poslliljeratnim diktatom također prevarene i osakaćene, i koje će jednoga dana neminovno 
morati povesti borbu protiv nametnutoga stanja u Europi i tako postati saveznici Hrvatske."?" 
Tražiti pomoć u Londonu i Parizu značilo je - pokušavati reformirati Jugoslaviju. Tražiti pomoć 
u Sofiji, Budimpešti, Rimu i Berlinu, značilo je ići za rušenjem te neprirodne i nasilne tvorevine 
versailleskog poredka. Na temelju negativnog iskustva kojeg je hrvatskom narodu donijelo 
razdoblje radićevske kohabitacije u beogradskoj vladi 1 vjerojatno ocjenjujući da Radićevo 
približavanje Pribićeviću znači konačni odustanak od težnji za hrvatskom državnom 
neovisnošću, u nacionalističkim se krugovima ponovno javlja ideja o potrebi internacionalizacije 
hrvatskog pitanja. Tomu u prilog su išle 1 međunarodne okolnosti i sve slabiji položaj 
jugoslavenske države koja je ušla u fazu zaoštravanja sporova s većinom svojih susjeda. 

U sklopu priprema za mogući oružani sukob s Beogradom, Rim se u to vrijeme 
približava Budimpešti i naglo pojačava interes za hrvatsku separatističku emigraciju. Ta je 
emigracija već godinama pokušavala pridobiti prije svega madžarsku i talijansku potporu za 
realizaciju svojih političkih ciljeva, ali bez velika uspjeha. Ipak, talijanske joj službe od 1927. 
počinju posvećivati veću pozornost. Emigrantsko je vodstvo tvrdilo da ima oko 600 pristaša u 
Beču, isto toliko u Grazu, a oko 18.000 u Sjevernoj Americi. Prema talijanskim podatcima, bili 
su organizirani u poluvojne skupine pripravne na revolucioniranje hrvatskoga osloboditeljskog 
pokreta i predvođenje borbe za oslobođenje Hrvatske u budućem ratu. Nisu (za razliku od nekih 
makedonskih emigrantskih skupina) imali nikakve veze s Moskvom, a računali su na znatnu 
potporu u djelatnom i umirovljenom časničkom i vojničkom kadru u domovini, kojega bi se dalo 
aktivirati ako bi Italija pomogla određenom količinom bombi i ustupila nekoliko tisuća 
revolvera.“? Drugi su talijanski izvori, među njima i talijanski poslanik u Beogradu, general 
Bodrero, sve te procjene smatrali nerealnima. Promemorija koju je u svibnju 1927. talijanskom 
vojnom izaslaniku u Beču Carlu Vecchiarelliju predao bojnik V. Stipetić, a u kojoj se predlaže 
da Italija nastupi kao osloboditelj Hrvata (budući da Hrvati nisu dovoljno Balkanci da bi se sami 
mogli osloboditi iz srpskog ropstva), pokazivala je kako ni samo emigrantsko vodstvo nije 
kompaktna cjelina.““ S druge strane, kombinacije da bi Britanija dala zeleno svjetlo za razbijanje 
Kraljevine SHS bile su posve netočne: britanska je diplomacija, naprotiv, izvršila pritisak na 
Italiju u smjeru smirivanja spora i njegova rješavanja mirnim putem. Britanski je pritisak 


*" Mijo Bzik, Ustaška borba. Od prvih dana ustaškoga rada do Poglavnikova odlaska u emigraciju. Počeci i bit 
Ustaškoga pokreta, Izdaje Državni izvještajni i promičbeni ured, Zagreb, 1942., 12. 

* Zbog skučenosti prostora, ovdje je nemoguće ulaziti u raščlambu tadašnjih europskih političkih i 
gospodarskih sporova, u koje je bila upletena i Kraljevina SHS. Posebnu težinu imale su prilike u Albaniji, koje 
su zaprijetile talijansko-jugoslavenskim ratom i zategnutost između SSSR-a i Velike Britanije, koja je, prema 
općenitim prosudbama, bila pripravna na svoju stranu raznim ustupcima primamiti Italiju. 


* James J. Sadkovich, Italian Support for Croatian Separatism, 1927-1937, Garland Publishing, New York- 
London, 1987., 28-29. 
* Usp. J.J. Sadkovich, n. dj., 29-30. 


presudno utjecao na to da Mussolini koncem lipnja ipak nakon tri mjeseca primi poslanika 
Rakića.“" 

U sklopu tih previranja hrvatski će nacionalisti vidjeti prigodu da se korjenito riješi 
hrvatsko pitanje. U dodir s talijanskim čimbenicima stupa i dopredsjednik Hrvatske stranke 
prava, zagrebački odvjetnik i zastupnik u skupštini Zagrebačke oblasti dr. Ante Pavelić. Pavelić 
se, inače, hvalio da je najvjerniji i zapravo jedini sljedbenik Starčevićeva nauka, a držalo se da 
istodobno u cijelosti prihvaća socijalni, prosvjetni i gospodarski program braće Radić. Vjerovalo 
se, kako se prisjeća Slavko Kvaternik, "da uživa povjerenje Stjepana Radića više od svih drugih 
političara raznih stranaka."“ 

Nezadovoljan Radićevim sporazumaštvom i politikom Seljačko-demokratske koalicije, a 
sam izrazito separatistički orijentiran, Pavelić je ocijenio kako je hrvatskom pokretu potrebna i 
inozemna pomoć, pa je na početku 1927. bezuspješno pokušao uspostaviti kontakte s 
Madžarima, a onda se obratio Talijanima. Madžari u to vrijeme nisu pokazali volju za suradnju s 
hrvatskim separatistima, iako je u prvoj polovici 1927. došlo do novog pogoršanja u ionako 
stalno napetim jugoslavensko-madžarskim odnosima. Na to je pogoršanje utjecala i 
promadžarska kampanja lorda Rothermera, vlasnika 1 izdavača lista Daily Mail, u britanskome 
tisku. Rothermerovo otvoreno podupiranje madžarskih revizionističkih zahtjeva u Beogradu se 
(pogrješno) tumačilo kao simpatiziranje službene Britanije s madžarskim iredentizmom.? 
Paveliću će, izgleda, ipak poći za rukom da se krajem 1927. ili početkom 1928. susretne s 
regentom Horthyjem i madžarskim političarem Gyulom G&mbčsem.“* To, međutim, još nije 
značilo nikakvo uspostavljanje čvrstih veza. Horthy je i u srpnju 1928., nakon atentata na Radića 
i drugove, uvjeravao Jugoslaviju da Madžarska nije talijanski satelit i da želi prijateljstvo s 
Beogradom. Gombčsa je, pak, premijer Bethlen, zagovornik suradnje Berlina, Budimpešte i 
Rima, tek u rujnu 1928. imenovao državnim tajnikom u ministarstvu vojske.“ Ipak talijansko- 
madžarski sporazum o prijateljstvu iz travnja 1927. govorio je kako se Kraljevina SHS nalazi u 
prilično nezahvalnoj poziciji koju karakteriziraju izrazito napeti odnosi s revizionističkim 
susjedima, Italijom, Madžarskom i Bugarskom. S obzirom na to da je na unutarnjopolitičkom 
planu sazrijevala Radićeva suradnja s Pribićevićem, hrvatskim separatistima je moralo biti posve 





“V. Vinaver, n. dj., 112., 119. 

#“ Slavko Kvaternik: NDH i dr. Pavelić, u: Nada Kisić-Kolanović, Vojskovođa i politika. Sjećanja Slavka 
Kvaternika, Golden marketing, Zagreb, 1997., 176. 

* Živko Avramovski, Britanci o Kraljevini Jugoslaviji. Godišnji izveštaji Britanskog poslanstva 1921-1938. 
(Knjiga prva 1921-1930., knjiga druga 1931-1938.), Arhiv Jugoslavije - Globus Zagreb, Zagreb, 1986., I., 440-442. 

* Taj se susret u biografskoj bilješci u djelu A. Pavelić, Putem hrvatskoga državnoga prava. Članci-govori-izjave, 
1, 1918-1929, Djela IV. (Izd. Domovina, Buenos Aires — Madrid, 1977., 541.) smješta na početak 1928. Vinaver, 
pak, na temelju istraživanja M. Ormos tvrdi da je Pavelić odmah poslije izbora narodnim zastupnikom, u listopadu 
1927. s Perčecom krenuo u Budimpeštu. Tamo im se pridružio Perčević (očito kao posrednik!), a izaslanstvo 
Hrvatske stranke prava je primio zamjenik ministra vanjskih poslova (ili državni tajnik?) grof Sandor Khuen 
Hedervary. Razgovaralo se o mogućem nastanjivanju hrvatskih revolucionara u Madžarskoj (sic!) i madžarskoj 
pomoći hrvatskim separatistima. Ujedno se kušalo nagovoriti Madžare, da Italiju, kao najjaču revizionističku silu u 
tom trenutku, zainteresiraju za hrvatsko pitanje. (Vuk Vinaver, Jugoslavija i Mađarska 1918-1933, Institut za 
savremenu istoriju, Beograd, 1971., 360.) U uspomenama, Pavelić navodi kako je u Budimpeštu otputovao 29. 

stranke, to jest, nepremostivih prava hrvatskog naroda za svoju slobodu i nezavisnost", a istom je prigodom posjetio 
I. Franka. (A. Pavelić, Doživljaji, II., 144.) 


5 V. Vinaver, Jugoslavija i Francuska...., 139-140. 


jasno da Radićeva politika ne će dovesti do razbijanja jugoslavenske države i da je stoga 
potrebno intenzivnije nego dosad tražiti nove putove. U tom svjetlu treba promatrati Pavelićeve 
prve dodire s Talijanima, Madžarima i Bugarima. 

U prvim mjesecima 1927. došlo je, međutim, do značajnog približavanja između sofijske 
i beogradske vlade. Tomu su presudno kumovale Francuska i Čehoslovačka. Talijanska je 
diplomacija u sklopu žestoke protujugoslavenske akcije računala i na bugarsku potporu, ali je 
Sofija odbijala sve ponude. Bugarski je poslanik u Berlinu čak molio njemačko posredovanje u 
bugarsko-jugoslavenskom izmirenju. Njegova vlada nije prihvaćala opetovane talijanske 
prijedloge da se zaoštri makedonsko pitanje, a istodobno su se širili glasovi da je novi 
jugoslavenski poslanik Lj. Nešić izložio plan teritorijalnih ustupaka: Bugarskoj bi za neutralnost 
u predstojećem mogućem jugoslavensko-talijanskom ratu imali pripasti Caribrod 1 Bosiljgrad. 
Jugoslavija bi se ionako namirila osvajanjem Albanije.“* 

U tim je okolnostima krug potencijalnih hrvatskih saveznika bio posve uzak, a 
najozbiljnijim se činila Italija. Novi talijanski generalni konzul u Zagrebu Ubaldo Rochira bio je 
posve svjestan slabljenja Radićeva utjecaja u Hrvatskoj. Uočavao je da Hrvatski blok, unatoč 
svim svojim nedostatcima (nedostatak dinamičnog vodstva, razlike i razrožnosti u samom 
vodstvu te prevladavajući osjećaj "pasivne ogorčenosti") ima sve veću političku težinu posebno u 
građanstvu i među inteligencijom, pa se više, po njegovu sudu, Radić ne može smatrati vođom 
cijeloga hrvatskog naroda. Naprotiv, Blok bi mogao postati ključnom političkom snagom, a 
samim time i mogućim talijanskim saveznikom .*" 

Vjerojatno je stanje o kojem govori ova Rochirina procjena Paveliću poslužilo kao 
stanovita legitimacija za razgovore s Talijanima. Proturječne obavijesti o prvoj hrvatskoj 
emigraciji kojima je Rim raspolagao nisu dopuštale donošenje nikakva zaključka niti su stvarale 
pretpostavke za ozbiljniju hrvatsko-talijansku suradnju u kojoj su se obje strane kanile 
međusobno iskoristiti za vlastite ciljeve. Niz nagovještaja da hrvatska emigracija djeluje 
sporazumno s Pavelićem i Trumbićem (dakle, Hrvatskim blokom) povećao je specifičnu težinu i 
emigracije, ali i Bloka. 

Iako je njihov sugovornik bio relativno nepoznat i ograničena utjecaja u Hrvatskoj, 
Talijani su pristali na razgovore. Nema nikakve dvojbe da su u njima odlučno posredovali 
pripadnici prve hrvatske emigracije koji su uglavnom boravili u Beču i koji su na taj način kušali 
iskoristiti napetosti u svezi s austrijskim pitanjem i naglo pogoršanje jugoslavensko-talijanskih 
odnosa. U prvim su mjesecima 1927. hrvatski emigranti uspostavili dodire s talijanskom 
diplomacijom u Beču, kušajući postići oslobođenje Hrvatske u talijansko-jugoslavenskom ratu 
koji se činio na pragu. U tome su posebno aktivni bili Sarkotić i Perčević koji su u više navrata 
razgovarali s talijanskim vojnim izaslanikom.“ Postoje znaci da su prvi dodiri hrvatskih 
separatista s talijanskim vlastima pokušani 1925.“ iako je posve sigurno da su stanovite veze 
(preko Radića i Kežmana) postojale još od 1919., a Radić ih je obnovio 1923. Vrlo je vjerojatno 
da se na talijanskoj strani dvojilo o uvjerljivosti prosudbi prvaka prve hrvatske emigracije, s 
obzirom na to da su već čitavo desetljeće bili izvan Hrvatske, pa je bila upitna već i njihova 


*“*V, Vinaver, n. dj., 112. 

#1. ). Sadkovich, n. dj., 21. 

* Vuk Vinaver, "Austrijsko pitanje" i velika preorijentacija kralja Aleksandra prema Nemačkoj (1927-1932), 
Istorija 20. veka, Časopis Instituta za savremenu istoriju, god. III., br. 1., Beograd, 1985., 10. 


# Giancarlo Carocci, Za politica estera dell'Italia fascista 1925-1928, Bari, 1969., 1-17. (Prema: Enes Milak, 
Italija i Jugoslavija 1931-1937., Studije i monografije, Institut za savremenu istoriju, Beograd, 1987., 44.) 

obaviještenost, a kamoli politički utjecaj. Moguće je i da su oni sami oćutjeli potrebnim svoja 
stajališta potkrijepiti nastupom kojega viđenijeg domovinskog političara. *“ 

Neovisno o tome s koje je strane došao poticaj (jer su Talijani godinama održavali veze 
sa svim jugoslavenskim emigrantima, pa tako i s Makedoncima, Crnogorcima i Albancima, koji 
su središta svojih organizacija također imali u Beču), nije bilo teško zaključiti da će hrvatski 
nacionalisti koji su težili stvaranju samostalne hrvatske države 1 koji su već godinama bili vrlo 
nezadovoljni Radićevom politikom, pristati na kontakte s inozemnim silama, u svrhu ispitivanja 
raspoloženja i prilagođavanja borbe na unutarnjopolitičkom planu. Prilike u prvoj polovici 1927. 
činile su se idealnima. Sarkotić u svibnju uvjerava Petruccija da je hrvatska mržnja na Srbe 
toliko duboka da samo vanjski poticaj nedostaje da bi buknula revolucija. Kao mamac (tako 
Sadkovich!), barun Sarkotić Rimu nudi "talijansko-hrvatski kondominij" u Dalmaciji, tijesne 
hrvatsko-talijanske gospodarske veze i perspektivu Jadranske konfederacije koju bi predvodila 
Italija. Talijani ovaj prijedlog nisu uzimali ozbiljno, ocjenjujući da je general prestar i bez pravog 
utjecaja, pa se njegova razmišljanja mogu koristiti eventualno tek u obavještajne svrhe. Općenito, 
emigracija koja se sastoji mahom od umirovljenih časnika ne može biti valjan sugovornik.! 

Rim je bio svjestan da se prava politika uvijek vodi u domovini, a da emigracija, doduše, 
može poslužiti kao poticaj ili pomoć, ali nikad ne može ponijeti glavni teret. I među 
separatističkim krugovima u Hrvatskoj je sazrijevalo shvaćanje da su prilike za akciju zrele, a da 
bečki odnosno budimpeštanski emigranti ne mogu biti nositelji prave akcije, tim prije što su 
njihovi politički ciljevi nedovoljno jasni, a u javnosti su obilježeni kao pristaše restauracije 
Habsburga, što nipošto nije ideja koja bi mogla mobilizirati hrvatski narodni pokret. Iz domovine 
se na akciju prvi odlučio dr. A. Pavelić koji je već po naravi bio odlučan i dinamičan, a s 
pripadnicima prve emigracije imao je ne samo zajedničke stranačke simpatije, nego i osobnih 
veza. Prema vlastitim tvrdnjama, u veljači 1920., je u dogovoru s dr. Aleksandrom Horvatom, 
predsjednikom HSP-a, ilegalno prešavši granicu posjetio Beč radi dogovora o suradnji sa 
Sarkotićem, Duićem i Perčevićem. Tom je prigodom dogovoreno, da se Hrvatski komitet u Beču 
sačuva, a da se u domovini organiziraju prevratne skupine. Nakon sloma boljševičke revolucije u 
Madžarskoj, pukovniku Duiću je čak pošlo za rukom kod Viszvara ustrojiti logor za hrvatske 
vojne bjegunce i druge protivnike beogradskog režima.“ 

O prvome svom dodiru s talijanskim vlastima, ne računajući povremene i politički 
uglavnom nevažne dodire koje je kao višegodišnji gradski zastupnik imao s talijanskim 
generalnim konzulom u Zagrebu, Pavelić je pisao već 1951., pod pseudonimom AS., u osam 
nastavaka u buenosaireškoj Hrvatskoj, pod naslovom Značenje i uloga emigracije. U tim 
člancima on opisuje događaje do uključivo 1932. Izvornike i hrvatske prijevode objelodanjenih 
talijanskih diplomatskih dokumenata o prvim Pavelićevim kontaktima s Talijanima objavio je dr. 
Jere Jareb u Hrvatskoj reviji. Dio tih dokumenata i opis događaja uglavnom istovjetan onome 
iz 1951., objavljen je u drugome svesku Pavelićevih doživljaja.“ 


* O djelovanju Hrvatskoga komiteta u Beču i vezama HSP-a s njim, ponešto piše i sam Pavelić, u: Doživljaji, 
II., izd. Vratna Gora d.o.o., Zagreb, 1998., 33-41. id. 


*! Usp. J. J. Sadkovich, n. dj., 30-31. 
** A. Pavelić, Doživljaji, II., 38. 


% I documenti diplomatici italiani (IDDI), ser. VII., Vol. V, Roma 1967., dok. 273, 286, 313 1 324., s. 270-271., 
280., 302-305, 317-318. Usp. Jere Jareb, Šest dokumenata o prvom dodiru dra Ante Pavelića s talijanskom vladom 
1927, Hrvatska revija, god. XX., sv. 4 (80), prosinac 1970., 1165-1168. 

** Ante Pavelić, Doživljaji, II., 137-144., 298-302. 

Pavelić 1951. piše: "Dr Pavelić je u ljetu 1927. bio izaslan skupa s Drom Srkuljom u 
Pariz, da tamo zastupa obćinu grada Zagreba na evropskom kongresu gradova. Na putu u Pariz 
zaustavio se je u Beču, gdje je sa generalom Sarkotićem i pukovnicima Duićem i Perčevićem 
dogovorio, da putem italijanskog poslanstva u Beču obavieste talijansku vladu, da će se na 
povratku iz Pariza svratiti u Rim, gdje bi želio govoriti s mjerodavnima. Stigavši u Rim posjetio 
ga je u hotelu jedan činovnik ministarstva vanjskih poslova, koji mu je dao mjesto i ime osobe, 
koja je za razgovor odredjena. Bio je to član velikoga fašističkoga vieća Roberto Forges 
D'Avanzati (Davanzati, op. T. J.), jedna onda od najprominentnijih osoba vladavine. Tu je uočio 
pravo stanje, koje je za onda vladalo izmedju Rima i Beograda, te je ustanovio, da ti odnošaji u 
budućnosti mogu biti od koristi za hrvatsku revolucionarnu akciju."?? 

U drugome svesku Doživljaja navodi kako je Srkulj prvi putovao u Pariz, jer je on, 
Pavelić, morao obaviti još neke poslove za predstojeće gradske i parlamentarne izbore. Na putu u 
Pariz zaustavio se u Beču, gdje je posjetio članove Hrvatskoga komiteta, Sarkotića i Perčevića, a 
(brzojavno pozvan iz Graza) pridružio im se i pukovnik Duić. Pavelić im je kazao kako će se iz 
Pariza vraćati preko Rima, gdje bi se “zadržao nekoliko dana i gdje bi pokušao doći u dodir s 
kojim faktorom, preko kojega bi mogao dobiti povjerljive informacije o odnosima Italije i 
Kraljevine S.H.S. General-pukovnik Sarkotić i pukovnici Perčević 1 Duić odlučili su odmah 
stupiti u vezu s osobama talijanskog poslanstva u Beču, s kojima su podržavali vezu, te da će me 
obaviestiti u Pariz, s kojom osobom ću moći u Rimu razgovarati".** 

U istrazi pred jugoslavenskim komunističkim vlastima 1947., Perčević dopušta 
mogućnost da je Pavelića, prigodom njegova prolaska kroz Beč, upoznao s attachćom za tisak 
talijanskog poslanstva, Eugeniom Morrealeom. Vjerojatnije je da se Pavelić ipak nije sreo s 
talijanskim službenim predstavnicima u Beču, nego da je kontakt s njima poduzeo netko od 
tamošnjih hrvatskih emigranata: general Sarkotić, kako navodi uredništvo talijanske zbirke 
diplomatskih dokumenata, ili Perčević, kako misli Krizman.*' Bauer tvrdi kako je talijansko 
poslanstvo u Beču bilo vrlo aktivno, pa je tražilo kontakte s nezadovoljnicima iz mnogih 
europskih zemalja. Hrvatski emigranti oko Sarkotića, Duića i Perčevića održavali su veze 
poglavito s Morrealeom. Kad je Pavelić došao u Beč (jer izravne veze za Pariz nije bilo!), 
potražio je Perčevića. Iako se u Beču zadržavao samo jedan dan, s Perčevićem i Duićem je otišao 
Sarkotiću. Na tom je sastanku odlučeno da se Perčević posluži dobrim vezama s talijanskim 
poslanstvom, preporuči Pavelića i omogući mu susret s relevantnim talijanskim čimbenicima u 
Rimu, prigodom povratka iz Pariza.?* 

Talijanski poslanik u Beču Giacinto Auriti 22. lipnja izvješćuje Mussolinija da se 
talijanskomu vojnom izaslaniku obratio jedan protusrpski orijentiran Hrvat, bivši časnik 
austrougarskoga glavnog stožera, te ga obavijestio da se potpredsjednik Hrvatske stranke prava 
("to je najodlučnije protusrpstvo") dr. A. Pavelić pri povratku iz Pariza želi u Rimu, 25. i 26. 





** As. (Ante Pavelić), Značenje i uloga emigracije, Hrvatska, Buenos Aires, br. 2 (78), nastavak 5., 20.1.1951. 
Tekst je uvršten i u već spomenutu emigrantsku zbirku Pavelićevih članaka, izjava i govora na s. 192. Jareb u 
citiranom djelu navodi da je Davanzati (Napulj, 23.11.1880 - Rim, 1.VI.1936.) bio talijanski novinar i političar, član 
Velikoga fašističkog vijeća i neko vrijeme glavni tajnik Fašističke stranke. U vrijeme susreta s Pavelićem bio je 
ravnatelj rimskoga dnevnog lista Tribuna. Stoga nije sasvim precizno govoriti o Pavelićevim dodirima s talijanskom 
vladom, iako on sam u Doživljajima odgovarajuće poglavlje naslovljava: Prvi kontakt s Mussolinijem. 

“A, Pavelić, Doživljaji, II., 141-142. 


*" Bogdan Krizman, Pavelić i ustaše, Globus, Zagreb, 1978., 9-10. 


** Ernest Bauer, Posljednje godine generala Stjepana pl. Sarkotića od Lovćena. Stanje u Bosni i Hercegovini u 
ranu jesen 1918., Hrvatska revija, god. XL, sv. 3 (159), Miinchen-Barcelona, rujan 1990., 568. 

lipnja sastati s kojom od vodećih osoba fašističke stranke.“ Iz ovoga bi jasno proizlazilo, da se 
Pavelić u Beču nije sastao s nekim talijanskim diplomatom. 

Komentirajući objavljene dokumente talijanskog ministarstva vanjskih poslova, Jareb 
ističe kako Pavelić u svojim sjećanjima u Hrvatskoj potpuno prešućuje dr. Ivicu Franka s kojim 
da se susreo u Budimpešti u lipnju 1927. i tom prigodom raspravljao o budućem Pavelićevu 
kontaktu s Talijanima.“ Na tom je susretu, po Jarebovu sudu, sastavljena promemorija za 
talijansku vladu. Ta je promemorija - uvjeren je Jareb - zajedničko djelo I. Franka i A. Pavelića, 
te predstavlja "sjeme iz kojeg su iznikli kasniji Rimski ugovori"! Pavelić u svojim uspomenama 
doista uopće ne spominje bilo kakav lipanjski susret s Frankom, nego ga smješta pred kraj 
listopada 1927. Bez obzira na to, je li tog susreta bilo ili ne, bitno je da se tako apodiktičan sud o 
kauzalnoj svezi između dodira s Italijom 1927. i Rimskih ugovora 1941. nipošto ne može dati. 
Već je Vrančić upozorio, da Jareb razmatra stvar "kao osamljen slučaj, izlučivši ga iz okvira 
političkih prilika onoga vremena u Hrvatskoj, kada je promemorija pisana. Tko nema pred očima 
tadašnje stanje u Hrvatskoj, stiče dojam, da se radilo o nekom osobnom, proizvoljnom koraku, 
bez političkog temelja, pozadine i nužde."““ Drugo, na umu treba imati opću europsku, pa i 
svjetsku situaciju, koja je nuždno utjecala na razmišljanja i prosudbe hrvatskih političara. U 
svakom slučaju, nije previše ozbiljno izreći tvrdnju da su Pavelićevi dodiri s Talijanima sjeme 
Rimskih ugovora, a pritom apstrahirati neobičnu sličnost kontakata i "sporazuma" s Italijom koje 
su imali predstavnici tzv. prve hrvatske emigracije, ali i Stjepan Radić i, pogotovo, Vladko 
Maček." Je li se radilo o "konstanti izdaje" hrvatskih interesa u korist Italije ili, pak, o nužnom, 
taktičkom potezu, iznuđenom tragičnim (očajnim, kako i sam Jareb kaže) položajem Hrvata u 
jugoslavenskoj državi i posvemašnjim nedostatkom razumijevanja u Europi? Pri odgovoru na 
ovo pitanje valja spomenuti bar dvije činjenice. Prvo, Pavelić se ponajprije pokušava obratiti 
Madžarima, a tek kad u tom ne uspijeva, traži dodir s Italijom. Drugo, Pavelić svoje uspomene u 
Hrvatskoj objavljuje prije nego što su objavljeni talijanski diplomatski dokumenti, tj. u vrijeme 
kad se nije moglo znati postoje li uopće kakvi pismeni tragovi o njegovim dodirima s Talijanima 
u ljeto 1927., a kamoli da će ti dokumenti biti objelodanjeni. Stoga iz njegova nespominjanja 
Frankova imena nema razloga izvlačiti dalekosežne zaključke, osim ako se hoće iskonstuirati 
kako su Pavelić i Frank zajednički ne samo napravili promemoriju namijenjenu Rimu, nego se 
kanili i pridržavati njezina sadržaja: dakle, tretirati je kao ugovor. 





* ]. Jareb, n. dj., 1168. Sarkotić je bio poznatiji kao poglavar BiH, nego kao član austro-ugarskoga glavnog 
stožera, pa bi i to moglo upućivati da je posredovanje preuzeo Perčević. 

9 Pavelić i Frank svojedobno su skupa radili u odvjetničkoj pisarnici prvaka Hrvatske stranke prava dr. 
Aleksandra Horvata. Jareb je, iz činjenice postojanja Frankove promemorije i navoda talijanskog poslanstva u 
Budimpešti da su u tom gradu nedavno boravili (odvojeno, dakako) Korošec i Pavelić, požurio zaključiti, da su se 
Frank i Pavelić susreli u lipnju i tom prigodom priredili promemoriju. 

S Jarebovom se ocjenom, dakako, slaže i Krizman (Krizman, n. dj., 23b. i 524.), kao i većina drugih 
jugoslavenskih povjesnika. 

%* Vjekoslav Vrančić, Branili smo Državu. Uspomene, osvrti, doživljaji, VIL, Knjižnica Hrvatske revije, knj. XI- 
XII, Barcelona-Miinchen, 1985., sv. I., 275. 

# Opš. Tomislav Jonjić, Hrvatska vanjska politika 1939.-1942., Zagreb, 2000., passim. 


5 Iako su mu i tada bili poznati dokumenti o Pavelićevim prvim dodirima s Talijanima (jer su u zbirci talijanskih 
diplomatskih dokumenata objavljeni 1967.), Jareb 1968. drugačije vrjednuje Pavelićevu moralnu i političku poziciju. 
Komentirajući Radićeve dodire s fašističkom Italijom i naglašavajući da je zbog Albanije došlo do zategnuća 
talijansko-srpskih odnosa, što je za posljedicu imalo približavanje Beograda Parizu te, s druge strane, Mussolinijev 
pokušaj da se radi pritiska na Srbiju odnosno Kraljevinu SHS posluži hrvatskim nezadovoljstvom, Jareb piše: 
"...Hrvati, u ovom slučaju dr. Ante Pavelić, prihvaćaju iz očaja suradnju s Mussolinijem, iako su bili svjesni, da će ih 
ta suradnja koštati novih hrvatskih teritorijalnih žrtava, ako bi došlo do rušenja Jugoslavije i obnove hrvatske države 

Uvjerenom — pogrješno — kako je Frankova promemorija zajedničko djelo Franka i 
Pavelića, te kako u njezin sadržaj nije bio upućen nitko od drugih hrvatskih političara,“ Jarebu 
nije poznato da se 1927. Rimu obraća niz hrvatskih političara, pa on navodi da je Frankova 
promemorija (on koristi naziv mnemorandum) predana šefu talijanskog poslanstva u Budimpešti, 
opunomoćenom ministru knezu Ercoleu Duriniju di Monza 2. srpnja 1927., a u srpnju da ju je 
Pavelić predao Davanzatiju. Točno je, međutim, da je promemoriju Frank, kako proizlazi iz 
njegova pisma, di Monzi poslao u prilogu pisma od 13. lipnja. Durini di Monza 2. srpnja piše 
predsjedniku vlade i ministru vanjskih poslova B. Mussoliniju da se prije par dana sreo s 
Frankom, pa na njegovu molbu upućuje u Rim tekst promemorije "koja u zbitom sadržava izjave 
koje mi je dao". Di Monza je Franka primio naglašavajući kako je njegov "običaj primiti svakoga 
onoga tko želi sa mnom razgovarati i da stoga ne bi trebao pridavati nikakovu posebnu važnost 
mojoj odluci, niti vidjeti u njoj slaganje i ohrabrenje u njegovom protujugoslavenskom stavu."“* 
On dodaje kako su predstavnici Hrvatskog bloka pokušali uspostaviti kontakte s madžarskom 
vladom, pa i sam Pavelić "...nastojao je što više doći u vezu sa samom vladom, da bi sondirao 
teren i učvrstio veze za eventualnu potporu hrvatskom separatističkom pokretu. Medjutim 
doznajem, da je ovdašnja vlada, bojeći se vjerojatno nekog iznenadjenja ili zbog pomanjkanja 
povjerenja u takove manevre, odbila uspostaviti dodir s Pavelićem..." 

Promemorija koju je Frank predao talijanskom diplomatu pisana je u prvom licu jednine i 
u njoj se bez ikakva preciziranja tvrdi kako ona izražava misli mnogih hrvatskih političkih glava. 
Dokument u kojem se Kraljevina SHS dosljedno naziva Jugoslavijom, u cijelosti glasi: 

"Ekscelencijo, 

Duboke suprotnosti izmedju Italije i Jugoslavije, koje su došle na površinu u zadnje 
vrijeme, pobudile su u hrvatskom narodu s jedne strane nadu, da će biti moguće u ne suviše 
dalekom vremenu zbaciti sramotni i nepodnosivi srpski jaram, a s druge strane pridonijele su 
tome, da je u duši stanovitog broja ozbiljnih i odlučnih ljudi, koji zauzimaju važan udio u javnom 
životu Hrvatske, sazrela odluka, da uzmu djelatnog učešća u razvoju stvari, kako bi došlo što 
prije do oslobodjenja. 

Po mišljenju tih ljudi prvi korak koji treba učiniti jest, da se obavijesti talijanski narod 1 
njihov (sic!) veliki Vodja i državnik o pravom stanovištu Hrvata i cilju kojemu teže, svraćajući 
im pažnju na činjenicu, da pomoć Italije borbi Hrvata ne bi bila samo od ogromnog značenja za 
evropsku kulturu, nego takodjer i od prvenstvene važnosti za razvoj Italije kao velike sile. 

Nastojanja spomenutih hrvatskih političara dovela su već do rezultata, da je postignut 
sporazum izmedju dvije stranke, koje predstavljaju svu inteligenciju zemlje, a to su Hrvatski 
Blok i Hrvatska Federalistička Seljačka Stranka, kojima pripada skoro cjelokupno gradjansko 
pučanstvo hrvatskih krajeva Jugoslavije, dobar dio seljačkog pučanstva i organizacija Hrvatskog 


uz talijansku pomoć. Pavelićeva obrana takve politike mogla bi se ukratko ovako opisati: Prvi i glavni zadatak 
hrvatske politike jest razbijanje Jugoslavije i obnova hrvatske države, te je prema tome u takvoj situaciji Srbija glavni 
hrvatski neprijatelj. Da bi se postigao taj glavni politički cilj, hrvatska politika ne treba prezati od suradnje s Italijom, 
vjekovnim hrvatskim neprijateljem, iako će u slučaju obnove hrvatske države morati vjerojatno žrtvovati Italiji 
dodatni dio hrvatskog teritorija, osim onog već izgubljenog poslije Prvog svjetskog rata. Jednom kad Hrvatska bude 
obnovljena kao država i postane medjunarodnim subjektom, tada će biti zadatkom hrvatske vanjske politike 
oslobodjenje hrvatskih zemalja od talijanskog jarma." (Jere Jareb, Tri dokumenta o dodirima Stjepana Radića s 
Talijanima 1923.-1924. S kratkim nacrtom Mussolinijeve politike prema Srbima i Hrvatima 1922.-1941., Hrvatska 
revija, god. XVIII, sv. 4 (72), prosinac 1968., 527. Sva isticanja T. J.) 
7, Jareb, n. dj., 1166. Hrvatskim političarima Jareb očito ne drži ni članove Hrvatskoga komiteta u Beču. 


% U istom izvješću di Monza podsjeća da su I. Frank i V. Sachs-Petrović 5. srpnja 1920. potpisali Ugovor saveza. 
97]. Jareb, Šest dokumenata..., 1169-1170. 

Sokola, odlično disciplinirana, ustrojena na sličan način kao fašističke organizacije, s više od 
40.000 djelatnih članova u svim krajevima zemlje. Isto tako pretežna većina Radićeve stranke 
priznaje, da pristaje uz političke i narodne ciljeve, kako su proglašeni po gore spomenutim 
skupinama, iako zbog stranačkih i klasnih razloga, a osobito radi terorizma, koje[g] vrši njihov 
predsjednik Stjepan Radić ne usudjuje se još otvoreno izjasniti. 

U mojem svojstvu bivšeg zastupnika Hrvatskog Sabora i glavara hrvatske emigracije, 
koja je radila u godinama 1919-20., budući da sam s obzirom na moj boravak u inozemstvu - u 
Budimpešti - u sigurnosti od represalija jugoslavenske vlade, primio sam mandat od 
najutjecajnijih vodja započete akcije, da predložim ovaj memorandum, koji - vjerujem, da mogu 
reći bez pretjeravanja - izražava želje i težnje 80 po sto hrvatskoga naroda. 

Hrvatski narod, koji je izgubio svoju autonomiju protiv svoje volje u času raspada 
Austro-Ugarske monarhije, traži obnovu svoje države, nezavisne od Srbije ili Jugoslavije, koja bi 
bila suverena u svakom pogledu. 

Na temelju svoga tisućugodišnjeg državnog prava i nacionalnog načela, Hrvati u 
teritorijalnom pogledu traže sve one nerazdjeljive upravne pokrajine, kojima je svojevremeno 
vladala Austro-Ugarska monarhija, u kojima je hrvatsko pučanstvo u velikoj većini i 
poimenično: 

1) Hrvatska 1 Slavonija 

2) Dalmacija (u gore označenim granicama) 

3) Bosna i Hercegovina 

4) Medjimurje (o ovome će se trebati sporazumjeti s Madjarskom) 

5) oni otoci Kvarnera, koji se sada nalaze pod jugoslavenskom upravom. 

Oblik 1 ustav te države, istina, trebali bi se utvrditi vlastitom odlukom hrvatskog naroda, 
ali uzevši u obzir sadašnji položaj skoro je sigurno da bi se Hrvati odlučili za republikanski 
ustav. 

lako bi takva hrvatska država, zamišljena kao instrumenat mira i zapadne kulture, 
prirodno težila da živi u pravoj slozi sa svojim susjedima, ona bi pod težinom gospodarskih, 
geografskih i kulturnih uvjeta, a prije svega zbog svojih velikih političkih interesa, koji su joj 
zajednički s njima, nastojala podržavati njihove što uže veze s Italijom i Madjarskom. Da bih 
označio s više točnosti koje bi bile te veze, ovlašten sam izjaviti, da su Hrvati za svoje odnose s 
Italijom prihvatili slijedeća načela: 

I) Hrvati smatraju, da se pitanje istočnoga Jadrana ne može riješiti nego dogovorom 
jadranskih naroda Hrvata, Crnogoraca i Albanaca s Italijom. 

Il) Hrvati priznaju bez ikakve rezerve pravo Italije na premoć na Jadranu i osudjuju 
svako nastojanje koje bi išlo, da oslabi to pravo ili da ga stavi u sumnju. 

II) Hrvati priznaju pravo Italije, da se za potrebe svoje prenapučene zemlje koristi 
prirodnim bogatstvom Balkana, u mirnoj izmjeni svojih industrijskih proizvoda i da tako nužno 
može vršiti svoj snažni utjecaj na polju civilizacije i kulture. 

IV) Hrvati su spremni prilagoditi se sferi talijanskih probitaka kako politički tako 1 
gospodarski, a takodjer i u vojničkom pogledu. 

Iz tih temeljnih načela Hrvati su spremni izvesti skrajnje posljedice, još dalje od 
ograničenja Rapallskog ugovora, kao i svih kasnijih ugovora u vezi s njima koji još nisu 
ratificirani. 

Osim utanačenja političkog, gospodarskog i teritorijalnog značenja sadržanih u tim 
ugovorima, koje Hrvatska u cijelosti i bez rezerve priznaje, Hrvatska je odlučila: 

a) odreći se održavanja ratne mornarice, ako Italija želi preuzeti zaštitu hrvatske obale. 


15 


b) odstupiti Italiji u tu svrhu Boku Kotorsku s onim uzvisinama, koje su od strategijske 
važnosti na teritoriju Dalmacije i Hercegovine i potrebne za uspostavu mostobrana i za dovršenje 
ratne luke Boke Kotorske; osim toga, priznati Italiji pravo na otocima ili kopnu na upotrebu 
službi potrebnih za efikasnu zaštitu i vojničku kontrolu od strane Italije. 

c) dati Italiji na gospodarskom polju sve koncesije, koje mogu dovesti do ostvarenja 
načela spomenutih pod III, koliko na samom zemljištu Hrvatske, toliko preko nje na Balkanu. 

d) Hrvatska se odriče izgradnje trgovačke luke za stanoviti broj godina, koji se ima još 
utanačiti, da ne bi omela razvitak Rijeke; toj luci će se garantirati veze s Madjarskom. 

Što se tiče drugih zemalja, koje su sada pod upravom Jugoslavije, Hrvatska izjavljuje 
svoju apsolutnu nezainteresiranost: 

1) za Srbiju, Staru Srbiju, Makedoniju i Crnu Goru; medjutim namjerava pomagati na 
svaki način težnje Crnogoraca za nezavisnošću. 

2) za sudbinu slovenskih zemalja (Kranjska, južna Štajerska); medjutim je spremna 
pomagati nastojanja koja teže, da se uspostavi talijansko-madjarska granica. 

3) Što se tiče slovenskog područja Prekmurja, Baranje, Bačke i jugoslavenskog Banata, 
Hrvatska smatra, da je u njenom interesu, da se ta područja povrate u zajednicu s maticom 
zemljom; ona će stoga učiniti sve što može, da se te pokrajine stvarno uključe u Kraljevinu 
Madjarsku. 

Hrvati priznaju gore spomenuta načela i obaveze za slučaj osnutka Nezavisne Države 
Hrvatske. 

NO i prije njezinog ostvarenja Hrvati su odlučili uspostaviti talijansko-hrvatsku suradnju 
u pogledu zajedničkog protivnika, da se suprotstave srpskim težnjama na Jadranu, što je tim 
potrebnije, jer nema sumnje, da će se Srbija prije ili kasnije pridružiti interesnoj sferi jedne 
obnovljene Rusije 1 djelovat će kao njezin eksponent na Jadranu. 

U slučaju talijansko-jugoslavenskog vojnog sukoba, moji opunomoćitelji“ izjavljuju, da 
će Hrvati 

I) djelatno provoditi defetizam na štetu jugoslavenske vojske i države, što će imati 
utjecaja na sve grane vojničke akcije 

II) da će u pogodan čas putem članova Sokola, koji imaju vojnički odgoj, takodjer 
započeti vojničkom akcijom protiv Srba 

III) da će pružiti talijanskom vojnom zapovjedništvu važne obavijesti i podatke. 

U intelektualnim krugovima Hrvatske već je u toku zamašna propaganda u tome smislu, 
protiv koje srpsko novinstvo i jugoslavenska vlada rade svim sredstvima. 

Da bi se pojačala italofilska propaganda, a oslabila srpska, bilo bi od izvanredne važnosti 
da se pobrine 

I - da se u talijanskom novinstvu i na skupštinama i sastancima po mogućnosti što više 
izbjegavaju izjave, koje aludiraju na sticanje hrvatskih zemalja 

II - da koji neslužbeni ali ugledni član fašističkih organizacija od zgode do zgode dade po 
koju prijateljsku hrvatofilsku izjavu, kako bi se na temelju nje moglo opravdati kod hrvatskog 
naroda italofilski pokret u Hrvatskoj i pokazati, da Italija pravi preciznu razliku izmedju Srba i 
Hrvata. 

Obraćamo se s podpunim povjerenjem talijanskom narodu, kojemu dugujemo u velikoj 
mjeri našu kulturu i čijom se pomoći nadamo prije ili kasnije postići naše oslobodjenje. 


* U izvorniku stoji: i miei mandatari, što je kod Jareba krivo prevedeno kao “moji opunomoćenici". 

Položaj koji bi četiri milijuna Hrvata zauzeli u slučaju sukoba s Jugoslavijom ne može 
biti indiferentan niti moćnoj talijanskoj naciji. A u slučaju njihovog oslobodjenja, Italija može 
računati sa sigurnošću na nepromjenjivu i vječnu zahvalnost cijeloga hrvatskoga naroda."*? 


Ovaj dokument zaslužuje potanju raščlambu, s obzirom na to da ga se hoće predstaviti 
kao politički, a možda i pravni temelj "izdaje" ostvarene Rimskim ugovorima 1941.“ 
Promemorija je, kako je već kazano, pisana u prvom licu jednine. Da su joj suauktori Frank i 
Pavelić, bilo bi logičnije da je pisana u prvom licu množine, tim više što se u njoj tvrdi kako ona 
izražava misli mnogih istaknutih Hrvata, a ujedno bi se potvrdila (inače u tekstu ničim 
potkrijepljena) izjava o čvrstoj suradnji hrvatskih političara u domovini 1 u emigraciji. Uostalom, 
u tekstu se auktor poziva na to da je bio bivši zastupnik Hrvatskog Sabora, pa je jasno da ju je 
pisao sam Ivica Frank. To ne dovodi u pitanje ni Sadkovich, koji skreće pozornost na sličnost 
Frankove promemorije s onom koju je predao bojnik Stipetić 1 sa Sarkotićevim izlaganjima 
Petrucciju."' Vrančić ne raspravlja izrijekom o auktorstvu promemorije, očito je držeći 
zajedničkim djelom I Franka i A. Pavelića, koji pri njezinoj izradi predstavlja Hrvatski blok, dok 
je zadaću da Talijanima preda promemoriju dobio Frank, budući da on boravi u inozemstvu, pa 
se ne mora bojati represalija jugoslavenskog režima.“ Nu ono što je bitnije u svezi s Frankovom 
promemorijom, a što valja istaknuti, jest sljedeće: 

a) promemorija je pisana u vrijeme zategnutih srpsko-talijanskih 1 srpsko-madžarskih 
odnosa, te predstavlja pokušaj da se ta zategnutost iskoristi za Hrvatsku. Možda je preciznije 
kazati da je ona pisana pod pretpostavkom i u iščekivanju jugoslavensko-talijanskog rata 
odnosno ozbiljnoga europskog ratnog zapletaja. Prvi korak poduzimaju Hrvati, jer oni nisu bili u 
poziciji u kojoj su bili Talijani, tj. nisu mogli čekati 1 dalje trpjeti jugoslavenski režim, a povrh 
toga se Italija, i kad je koristila hrvatski uteg u raspravi s Beogradom, nije odlučivala na 
razbijanje jugoslavenske države, samim time ni na ozbiljnu suradnju s hrvatskim separatistima. S 
druge strane, Radićevo sudjelovanje u beogradskim vladama pokazalo je nedjelotvornost bilo 
kakve suradnje sa Srbima, a njegovo približavanje S. Pribićeviću upućivalo je da se najjača 
hrvatska oporbena snaga, Hrvatska seljačka stranka, odlučuje na reformiranje jugoslavenske 
države, a ne za njezino razbijanje; 

b) povjeravanje mandata za sastav vlade V. Vukićeviću u travnju 1927. i činjenica da je 
vlada odgodila zasjedanje Skupštine prije nego što je je od nje zatražila potvrdu, bilo je 
neuobičajeno i u jugoslavenskom pseudoparlamentarnom režimu, pa su neki političari 1 
promatrači zbivanja ocjenjivali da se "plovi punom parom prema diktaturi." "? 

c) pisac promemorije svjesno, iz taktičkih razloga, podilazi Rimu, tvrdeći da je prvi 
korak njegovih opunomoćitelja bio da se o hrvatskim težnjama obavijesti talijanski narod 1 
njegov vođa. Istina je da su se Hrvati najprije obratili Budimpešti; 

d) pisac je svjestan da su Hrvati neskloni Italiji, pa u tu svrhu predlaže stišavanje 
iredentističke propagande i davanje hrvatofilskih izjava; 


9% 3, Jareb, n. dj., 1170-1175. Usp. B. Krizman, n. dj., 13-16. 

? Iako bi vrijedilo usporediti položaj Hrvata i Hrvatske u situaciji zamišljenoj u Frankovoj promemoriji s 
onom u kojoj su se i stvarno i pravno nalazili u Kraljevini SHS, kao i s onom u kojoj se, primejrice, nalazio veći 
broj europskih država “ograničenog suvereniteta" u doba hladnog rata, ovdje se u to ne ćemo upuštati. 


7 Usp. J. J. Sadkovich, n. dj., 31-33. 

" Usp. V. Vrančić, I., 278. Vrančić se očito pouzdao u Jarebovu tvrdnju, da je u lipnju 1927. došlo do susreta 
Franka i Pavelića, iako — bar zasad — za takvo što nema dokaza. 

5 Usp. S. Pribićević, n. dj., 48-49. 

e) svaka suradnja s Italijom - pa 1 sve političke i gospodarske obveze navedene u 
promemoriji - uvjetovane su talijanskom pomoći pri oslobođenju Hrvata i stvaranju neovisne 
hrvatske države."' Hrvatska se odriče držanja ratne mornarice, čime se naglašava da su hrvatski 
interesi na Jadranu gospodarske, a ne vojničke odnosno imperijalističke naravi. S obzirom na to 
da je demilitarizacija jadranske obale predstavljala jedan od bitnih elemenata i kasnijih Rimskih 
ugovora, potrebno je naglasiti da se ne radi o zahtjevu koji je postavljen isključivo pred Pavelića 
odnosno Franka, pa čak ni o zahtjevu koji je ekskluzivno talijanski. Italija je i u pregovorima o 
Londonskom ugovoru odnosno o kasnijem razgraničenju s jugoslavenskom državom trajno 
inzistirala na razvojačenju Jadrana (na što je Aleksandar bio uvelike spreman pristati). I druge su 
velesile koje su htjele gospodariti Jadranom postavljale isti zahtjev, pa je tako, primjerice, 1 u 
mirovnom ugovoru postignutom na Berlinskom kongresu 1878. bilo (člankom 29.) utanačeno: 
"Crna Gora ne smije imati ni ratnih lađa ni ratne zastave. Luka Bar i sve vode, koje pripadaju 
Crnoj Gori, ostaju zatvorene ratnim lađama sviju naroda." Bio je to jedan od uvjeta za priznanje 
crnogorske neovisnosti. Isto se može reći i za slučaj opisanih hrvatsko-talijanskih razgovora. 
Dakle, nema govora o tome da bi se Hrvatska u državnopravnom smislu pretvorila u talijanski 
protektorat, jer se traži "suverenost u svakom pogledu". Od Italije se očekuje poštivanje te 
hrvatske suverenosti, slobode i neovisnosti, pa će samo u tom slučaju ona moći računati na 
nepromjenjivu i vječnu zahvalnost i prijateljstvo hrvatskog naroda. Nije izrečeno, ali je 
argumentum a contrario posve jasno, da bi u protivnom Hrvati Italiju doživljavali kao 
neprijatelja' 

f) promemorija naglašava da Hrvati svoje pravo na državu ne temelje samo na 
historicističkoj  argumentaciji (hrvatskomu državnom pravu), nego i na narodnosnom 
("nacionalnom") načelu, te zahtijevaju za sebe sve većinom Hrvatima nastanjene upravne 
jedinice bivše Austro-Ugarske, tražeći da se u Italiji obustave sve manifestacije koje "aludiraju 
na sticanje hrvatskih zemalja". Isticanje narodnosnog načela ima svrhu upozoriti Italiju da u 
teritorijalnoj ekspanziji ne može ići dalje od onoga što je već postigla u godinama iza prvoga 
svjetskog rata. Primjenom tog načela većina bi Italiji pripojenih područja trebala biti vraćena 
Hrvatskoj, ali je odnos snaga takav da bi svaki zahtjev u tom smjeru rebus sic stantibus bio 
nerealan; 

2) u pogledu hrvatsko-talijanskog razgraničenja, sintagma "Dalmacija u gore označenim 
granicama" bjelodano predstavlja postojeću jugoslavensko-talijansku granicu. Ne računajući 
Boku Kotorsku, nema daljnjih ustupaka u Dalmaciji, osim onih na koje je već pristala 
jugoslavenska vlada.“ Ovakvo žrtvovanje u biti predstavlja mamac (engl. /ure, kako kaže 
Sadkovich) Italiji, a posve je razumljivo, jer Frank traži pomoć i ne može je očekivati ako 
istodobno postavlja revizionističke zahtjeve; 


7 Stoga je nategnuta i neargumentirana tvrdnja da je Pavelić (odnosno Frank i Pavelić) u kontaktima s Talijanima 
1927. priznao "pravo Italije na prevlast na Jadranu (...) bez rezerve". (Usp. Neva Scotti, Rimski ugovori od 18. 
svibnja 1941. godine u priopćenjima predstavnika Nezavisne Države Hrvatske, Zadarska smotra, Časopis za kulturu, 
znanost i umjetnost, Matica Hrvatska - Ogranak u Zadru, god. XLI, br. 4-5, Zadar, 1992., 46.). 

5 I Nikola Pašić je, podsjetimo, tražeći kompromis s Italijom u nastojanju da izbori Veliku Srbiju, 1916. izjavio: 
"..Mi Srbi ne možemo ne priznati neosporivo pravo Italije na hegemoniju na obalama Jadrana. Mi također težimo k 
moru, no nipošto ne tražimo ratnih luka s pravom, da tamo zatvorimo flotu. Mi jedino nastojimo, da dobijemo jedan 
ekonomski izlaz..." (Ante Mandić, Fragmenti za historiju ujedinjenja. Povodom četrdesetgodišnjice osnivanja 
Jugoslavenskog odbora, Prilozi novijoj jugoslavenskoj historiji, knjiga 1, JAZU, Zagreb, 1956., dok. 149., s. 222- 
223. Milada Paulova, Jugoslavenski odbor (Povijest jugoslavenske emigracije za svjetskog rata od 1914.-1918.), 
Izdala Prosvjetna nakladna zadruga, Zagreb, 1925., 187-188.) 

7 Boka Kotorska je još prije Vidovdanskog ustava (1921.) i Uredbe o podjeli zemlje na oblasti (1923.) izdvojena 
iz Dalmacije i pripojena crnogorskim okruzima. 

h) Hrvati su spremni ustupiti Boku Kotorsku s okolnim strateški važnim točkama Italiji, 
ali samo u svrhu obrane hrvatske jadranske obale. U istu svrhu bi na otocima ili na kopnu 
dopustili podizanje ograničenih vojnih postrojenja. /* 

Last but not least, iako pisac promemorije tvrdi kako je ovlašten ne od naroda, nego od 
"stanovitog broja ozbiljnih i odlučnih ljudi", on zapravo sam daje promemoriji značaj privatne 
isprave, jer prije spominjanja bilo kakvih koncesija koje bi slobodna, neovisna i suverena 
Hrvatska dala Italiji, naglašava da bi oblik i ustav hrvatske države trebao biti utvrđen odlukom 
hrvatskog naroda (što je karakteristično i za Stipetićevo odnosno Sarkotićevo izlaganje). Samim 
time priznaje da bi i te koncesije bile podložne odluci i/ili reviziji hrvatskog naroda odnosno 
tijela o čijem bi sastavu i ustroju on odlučio. 

Slijedom ovih izlaganja, može se držati kako nema dokaza da bi Pavelić u tehničkom 
smislu bio suauktor teksta promomorije, ali je zato jasno, da se poslužio njezinim sadržajem ili, 
još bolje, koncepcijama koje su u ranijim dodirima s Italijom razvili Stipetić, Sarkotić i Frank, 
pripremajući tako teren za hrvatske kontakte s Italijom. Činjenica je da je 14. srpnja državni 
tajnik u talijanskom ministarstvu vanjskih poslova, Dino Grandi, svom poslaniku u Budimpešti 
javio kako mu je talijanski poslanik u Beču 22. lipnja prenio Pavelićevu želju za susretom s 
nekom ovlaštenom osobom i kako se Pavelić nekoliko dana ranije sastao s jednom "povjerljivom 
osobom koja ne pripada ovom ministarstvu", kojoj je Pavelić predao "jednu promemoriju, koja je 
istovjetna onoj, koju je poslala Vaša Ekscelencija pod brojem 1723/544 2. ovog mjeseca. Bilo bi 
mi drago, kad bi Vaša Ekscelencija pažljivo pratila spomenuti pokret, zadržavši rezervirano 
držanje, koje ste tako prikladno znali zauzeti prema eksponentima hrvatske separatističke 
stranke." 


Do Pavelićeva susreta s Talijanima u Rimu ipak nije došlo u lipnju, kako je on želio, 
nego u srpnju. Osim Perčevićeve bečke preporuke, Pavelić je dobio preporuku i od francuskog 
novinara Andrć Otta, ali je pitanje je li se njome koristio. O tome svomu prvom osobnom 
dodiru s Talijanima Pavelić piše kako ga je u rimskome Hotelu Flora posjetio Roberto Forges 
Davanzati, a razgovor se vodio u Davanzatijevu stanu. Pavelić se raspitivao o jugoslavensko- 
talijanskim odnosima, te je sugovorniku opisao raspoloženje u Kraljevini SHS i držanje 
hrvatskih političkih stranaka. Posebno je istaknuo odlučnost HSP-a da izbori hrvatsku neovisnost 
ne samo unutarnjom oporbom, nego i suradnjom sa svim podjarmljenim narodima. Zatražio je 
talijansku moralnu pomoć, posebno zahtijevajući da se Rim odrekne protuhrvatskih teritorijalnih 
zahtjeva, koje Beograd koristi za pridobivanje Hrvata na svoju stranu. Davanzati mu je kazao 
kako fašizam “smatra završenim nedavni jadranski spor". Pavelić je na to upozorio, “ako bi bilo 
tko došao u ime naše stranke 1 zatražio bilo kakovu materialnu korist od toga, samim tim činom 
je desavouiran, jer to nije u suglasnosti s našim principielnim postupkom". 

Pavelić i Davanzati su se sastali i sutradan, te je iz toga razgovora Pavelić zaključio da bi 
moglo doći do daljnjega pogoršanja talijansko-jugoslavenskih odnosa. Dogovoreno je da ostanu 
u diskretnoj svezi preko Davanzatijeve supruge, čija je sestra udana za Paola Cortesea, 
službenika talijanskoga ministarstva vanjskih poslova.*“ 

O tome postoji i Davanzatijeva bilješka, objavljena u zbirci talijanskih diplomatskih 
dokumenata pod naslovom "Razgovor s doktorom Antom Pavelićem". Bilješka u cijelosti glasi: 


7" Slične je ustupke Italiji kao cijenu mira i suradnje nudio i Aleksandar. (B. Krizman, n. dj., 132-140.) 
83. Jareb, n. dj., 1175-1176. A. Pavelić, n. dj., 193. 

? E, Bauer, n. dj., 569. 

“A. Pavelić, Doživljaji, I., 142-143. 

"Po obavijesti koja je stigla na Ministarstvo, pokušao sam potražiti doktora Antu 
Pavelića u hotel Flora i vidio sam ga dva puta u mojoj kući. Obavješćujem. 

Ličnost čedna, mirna, ograničena, koja na sreću nema običnih oznaka balkanskih 
agitatora i zavjerenika. Prije [s]liči na seljaka. Razumije dobro talijanski; ali ga govori s naporom 
unoseći uvelike istarski dijalekat. Izlaže mirno bez velikih obećanja. Postavio je zanimljivu 
opasku: da bilo tko - tko bi došao u ime hrvatske povijesne stranke u svrhu sporazumijevanja s 
Italijom, dolazi i djeluje na vlastiti trošak i ne pita za ikakovu novčanu pomoć. Tko bi postavio 
slične zahtjeve, samim tim bi se desavuirao.*! 

Izlaganje. Hrvatska povijesna stranka, čiji je izaslanik Pavelić, zalaže se za nezavisnost 
Hrvatske. Bilo mi je moguće ustanoviti točnost memoranduma, što ga ima to ministarstvo i zato 
ga ne ponavljam. Pavelić mi je samo nadodao, da je djelovanje stranke nužno prikriveno i 
oprezno, ali da se ipak ne smatra tajnom organizacijom; da medjutim u borbi protiv srpskog 
centralizma i razvijajući legalni otpor, stranka djeluje u skladu s radićevskim disidentima i sa 
skupinom federalista, koje vodi doktor Trumbić, bivši ministar vanjskih poslova iz vremena 
Konferencije mira. Dogovor s doktorom Trumbićem podrazumijeva - tako me je uvjeravao - 
prihvaćanje kategoričkih ciljeva hrvatske povijesne stranke s njegove strane i strane njegovih 
sljedbenika. Za sada rad stranke ne pripravlja neku protusrpsku organizaciju, ni gradjansku ni 
vojničku. Više nego na išta drugo ona računa na jasnu razliku i na nepremoštenu i nepremostivu 
antitezu izmedju Hrvatske i Srbije, kako na području gospodarstva, kulture, kao i vojničke 
organizacije, tako i na nemoć Beograda, da sastavi jednu zaista jedinstvenu vladu. 

Ali budući da smatraju, da je srpska premoć jaka i odlučna na sve, razumije se da 
računaju na talijansko-jugoslavenski sukob, da dobiju ono što se ne nadaju, da bi mogli postići 
vlastitom snagom i učinkom unutarnje krize. 

lako priznaje da je grupa Crnogoraca opredijeljenih za nezavisnost po svojoj aktivnosti 
nikakva, Pavelić mi je izjavio, da Hrvati čekaju na priliku da podupru crnogorsku nezavisnost. 

Zahtjevi. Službene izjave i manifestacije iz kojih proizlazi, da Italija ne cilja na 
protuhrvatske teritorijalne zahtjeve. Srbi vrše propagandu, da pokažu Hrvatima, da su talijanske 
smjernice, u slučaju rata, uperene protiv hrvatskog teritorija 1 pučanstva, i da je stoga obrana 
hrvatskog integriteta temeljni razlog jugoslavenskog protutalijanstva. Hrvatska stranka želi 
demantirati tu srpsku propagandu, koja posebno uzimlje kao izliku zahtjeve na Dalmaciju. 

U slučaju da nema predrasuda sa strane fašizma, početi uspostavom dobrih i srdačnih 
sporazuma, i za sada rezerviranih dodira. 

Odgovorio sam rekavši, da fašizam smatra zadnji jadranski spor svršenim, ali traži da se 
u potpunosti održi talijanstvo Dalmacije. Složio se, da bi nezavisna Hrvatska pod talijanskom 
zaštitom automatski riješila problem Talijana Dalmacije, kojima bi se dale sve garancije 
jednakosti. Politika Hrvatske ne bi mogla biti nego politika uredjenih odnosa s Italijom i 
Madjarskom, na čelu s fašističkom Italijom kao velikom silom. U slučaju sukoba s Jugoslavijom, 
Hrvatska bi, sigurna da će postići nezavisnost, trebala pomagati talijansko oružje, izravno i 
neizravno, bilo da ometa operacije, bilo da se pobrine za što veće hrvatsko dezertiranje u vojsci. 

Nije mi bilo moguće dobiti točne podatke o načinu, na koji bi se trebale popularizirati 
službene fašističke izjave protiv srpske propagande, koja podržava otvorenim talijansko-hrvatski 
spor. 

Da bi se osigurala tajnost možebitnih veza, dao sam mu adresu moje žene s djevojačkim 
prezimenom za slanje korespondencije, da se ne prouzroči sumnja. 





*! "Hrvatska povijesna stranka" je Hrvatska stranka prava. Isticanja T. J. 

Uzimljem na se, da pribilježim ta saopćenja, čekajući upute. Držim, da se radi o slučaju, 
koji se ne bi smjelo propustiti, nego, dapače, da bi se trebalo staviti istovremeno u djelatnost naše 
konzularne vlasti i obavještajni ured Glavnog stožera. Moglo bi se naći načina, da se uputi u 
Hrvatsku kulturna propaganda (konferencije, svečanosti, koncerti). 

Medjutim primjećujem, da u očekivanju izjava, koje se trebaju uskladiti i autorizirati, a 
mogle bi se novinarski prirediti, da bi se izbjegle čisto vanjske manifestacije posmrtnog filo- 
dalmatizma (nemam potrebe podsjećati, što sam smatrao, što bi se postiglo revindikacijama, kad 
je bilo potrebno i korisno). Na primjer, pred nekoliko dana mogao se čitati prikaz sastanka nekog 
društva (2?) Jadranska Savjest (Coscienza Adriatica) u Genovi, koje je do jučer bilo tajno. Obične 
konferencije i mali vašar taštine. Pa ipak tamo se pokazivala poruka Glavnog tajnika stranke, što 
će sigurno iskoristiti srpska propaganda o kojoj gore."* 

Stipetićeva promemorija iz svibnja, Sarkotićevi razgovori iz istog mjeseca i Frankova 
promemorija predana talijanskim diplomatima u lipnju 1927., te Pavelićevo pozivanje na njezin 
sadržaj tijekom razgovora s Davanazatijem u srpnju iste godine moraju se - unatoč zamjetnim 
razlikama - tumačiti kao cjelina i strogo u kontekstu tadašnjih političkih prilika u Hrvatskoj, 
Kraljevini SHS i Europi. Bez Radićeve kapitulacije i njegovih vatrenih jugoslavenskih izjava, s 
jedne, kao 1 bez zaoštravanja europskih političkih prilika i prijetnje jugoslavensko-talijanskim 
ratom, s druge strane, do tih dodira nesumnjivo ne bi došlo ili bi oni bili bitno različiti. Pri svemu 
tome je važno naglasiti, da hrvatski političari u dodirima s Italijom, na temelju desetljetnog 
iskustva života sa Srbima u istoj državi, nastupaju u uvjerenju da je razbijanje jugoslavenske 
države i stvaranje neovisne Hrvatske primarni interes hrvatskog naroda i ključna zadaća 
hrvatskoga političkog vodstva. U takvoj situaciji, kao predstavnici maloga i obespravljenog 
naroda koji predstavlja objekt tuđih interesa, oni se trse zainteresirati potencijalne saveznike. 
Posve svjesni svog položaja, oni znaju da se Italiji ne može pristupiti sa zahtjevom za reviziju 
nepravedno nametnutih granica poslije prvog svjetskog rata, nego se na talijansku potporu 
eventualno može računati samo stavljanjem u izgled stanovitih probitaka koje bi Rim mogao 
dobiti.“ 

Valja skrenuti pozornost na činjenicu koja dosad nije potanje obrađena, a koja bi bitno 
pripomogla rasvjetljenju prvih Pavelićevih dodira s talijanskim čimbenicima. Oni se događaju 
baš u vrijeme kad je dugotrajno približavanje hrvatskih federalista Hrvatskom bloku okončano 
njihovim formalnim pristupom Bloku. Iako za to zasad nema posve pouzdanih dokaza, mnoge 
okolnosti upućuju na to da je Pavelić razgovore s Talijanima odnosno uopće s inozemnim 
čimbenicima zametnuo dogovorno s Trumbićem ili bar nakon prethodnog savjetovanja. Teško je 
vjerovati da bi samo na svoju ruku doveo Hrvatski blok u prilično rizičnu situaciju baš u vrijeme 
kad je on ojačan pristupom HFSS-a i u trenutku kad se, bez obzira na to što su stranke u Bloku 
zadržale vlastiti identitet, sprema zajednički nastup na parlamentarnim izborima. Stoga je vrlo 


*J, Jareb, n. dj., 1176-1178. Usp. A. Pavelić, Putem..., 194-197. Dokument je s hrvatskim prijevodom objavljen i 
u: A. Pavelić, Doživljaji, II., 298-302. 

5 Protiveći se tvrdnjama da je koncem 20-tih godina Trumbić postao zagovornikom hrvatske državne neovisnosti, 
Boban konstatira kako je on u dodirima s Talijanima "ostavljao [je] dojam sklonosti za odvajanje Hrvatske od 
Jugoslavije, ostavljao je dojam separatista", te piše dalje: "Kako se može objasniti takvo Trumbićevo držanje? 
Mislim, višestrukim razlozima. Prije svega, samo na toj osnovi on je i mogao komunicirati s talijanskim političkim 
faktorima, a ne na programu kakav je zastupao javno i kako ga je prikazivao u Beču, Parizu i Londonu. Rim nije bio 
zainteresiran za integritet Jugoslavije, za njezinu unutrašnju konsolidaciju. Ako se bilo što računalo s Rimom, moglo 
se to samo na separatističkim parolama..." (Ljubo Boban, Prilozi za političku biografiju Ante Trumbića u vrijeme 
šestojanuraskog režima (1929-1935), Kontroverze iz povijesti Jugoslavije, (2), HI. izd., Zagreb, 1989., 19.) Isto, 
mutatis mutandis, vrijedi i za Franka odnosno Pavelića, s tim da njihov separatizam, bez ikakve dvojbe, nije bio 
samo parola. 

vjerojatno da Pavelićevo pozivanje na sporazum s Trumbićem nije izmišljotina. Nesporno je da 
on kasnijih godina svoje kontakte s madžarskom i talijanskom diplomacijom ne krije od vodećih 
hrvatskih političkih osoba, nego naprotiv, posreduje u, primjerice, Mačekovim nastojanjima da 
stupi u dodir s inozemnim čimbenicima. Stoga je sasvim nelogično da bi i u ljeto 1927. akciju 
poduzeo posve na svoju ruku, tim više što su stranke Hrvatskog bloka bile u fazi najintenzivnije 
suradnje koja će 4. rujna biti okrunjena pobjedom na izborima za zagrebačko gradsko zastupstvo, 
a tjedan dana kasnije 1 Trumbićevim i Pavelićevim izborom za narodne zastupnike. Postoji, 
štoviše, svjedočanstvo da je o kontaktima s Talijanima izvijestio i Mačeka.“ 

Vrlo je zanimljivo svjedočenje dr. Branimira Jelića koji u svojim uspomenama tvrdi da je 
Pavelić o svojim razgovorima s Talijanima u ljeto 1927. izvijestio Mačeka, a "kratko vrijeme iza 
toga njih obojica sastali su se u Pavelićevoj advokatskoj kancelariji s talijanskim podkonzulom 
Rocca". Jelić je tom prigodom, tvrdi on, skupa s Antom Valentom držao stražu kako ih 
beogradski agenti ne bi slijedili 1 eventualno napali. Pavelić je i inače nekoliko puta u Zagrebu 
sretao toga talijanskog diplomata. 

Nije naodmet upozoriti da se i u kasnijim talijanskim spekulacijama glede Hrvatske na 
Pavelića i Trumbića gleda kao na cjelinu, što je očito u svezi s njihovim zajedničkim nastupom u 
doba postojanja Hrvatskog bloka.** Stoga je sasvim izvjesno da je Trumbić znao za Pavelićev 
susret s Talijanima 1927., na što upućuje i činjenica da je Trumbić 1 kasnije, kad se Pavelić našao 
u emigraciji, nastavio s njime održavati srdačne odnose i prisno politički surađivati. Napokon, 
prema izvještajima talijanskog konzula u Zagrebu, Pavelić i Trumbić su predstavljali snage koje 
su najnezadovoljnije stanjem u Kraljevini SHS. Njih dvojica su se u ljeto 1928. obratili konzulu 
molbom da talijanska vlada i tisak pomognu hrvatsku borbu protiv režima i kralja. Rim je 14. 
srpnja 1928. uzvratio da bi se njihovoj želji moglo izići ususret kampanjom u talijanskom tisku, 
ali uz uvjet da prethodno dostave plan akcije.“ 

Kako zadaća povijesne znanosti nije samo konstatirati što se dogodilo, nego i objasniti 
zašto se dogodilo i s kakvim posljedicama, korisno je upitati se, je li ono o čemu su hrvatski 
emigranti, a za njima A. Pavelić, razgovarali s talijanskim vladinim i nevladinim predstavnicima, 
u nerazmjeru s težinom hrvatskog položaja i može li se to na bilo koji način tretirati kao 
(pred)ugovor. I za odgovor na to pitanje nužna je rasprava o kontekstu.** Također treba imati na 


* Radić je u srpnju 1928., unatoč ranijim razočaranjima, u Narodnom valu objavio članak Mussolini nije za rat, a 
nije ni proti Hrvatima, u kojem je izložio uvjerenje utemeljeno na razgovoru s nekim Talijanima, da Hrvati zbog 
svoje jedinstvenosti i političke te kulturne organizacije, uživaju potporu svega kulturnog svijeta, pa tako i Italije. (I. 
Mužić, n. dj., 255.) Pitanje je, je li Radić i nakon atentata doista bio tako naivan ili je ovakvim tekstovima htio samo 
osokoliti svoje pristaše, istodobno signalizirajući kako u novim prilikama, nakon 20. lipnja 1928. nije protivan ni 
tješnjem sporazumijevanju sa svakim tko bi mogao pomoći pri razbijanju Jugoslavije. Postoji, naime, niz 
svjedočanstava, da je Radić nakon atentata zagovarao prekid s Beogradom, makar uz cijenu suradnje s Italijom i 
Madžarskom. Zbog složenosti teme, ovdje o njoj nije moguće potanje raspravljati. 

" Političke uspomene i politički rad Dra Branimira Jelića. Priredio dr. Jere Jareb. Izd. Mirko Šamija, 
Cleveland, 1982., 108. “Rocca? je, očito, Rochira. 


* Lj. Boban, Prilozi..., 47. 

"E, Milak, n. dj., 44. 

** U jednom razgovoru iz studenoga 1932. godine, hegemonističkom politikom Beograda revoltirani Trumbić 
izjavljuje da je Hrvatima preostalo jedino tražiti samostalnost. Na prigovor da bi razbijanje jugoslavenske države 
vodilo do potpadanja (i Hrvatske) pod strani utjecaj, Trumbić uzvraća kako Hrvati žele sami vladati sobom, a to je 
nemoguće dok postoji srbijanska hegemonija. Kad ona bude dokinuta, bit će moguće razgovarati o ravnopravnoj 
zajednici koja bi bila asocijacija interesa. "Danas je Jugoslavija - nastavlja Trumbić - smatrana kao jedno bolesno 
tijelo i na strani grosso modo dobiva se uvjerenje da je ovo pakao koji nije moguće urediti i da je ovdje barutana, od 

umu, da se Ciano 1940. odnosno Mussolini i Ciano 1941. ni u intimnom krugu, ni u pregovorima 
o razgraničenju, ni prigodom sklapanja Rimskih ugovora ne pozivaju na neke ranije preuzete 
obveze, što bi, da su te obveze postojale, bilo logično 1 sukladno običajima i međunarodnoj 
praksi. 

Valja dometnuti još 1 sljedeće: a) Stipetić, Sarkotić, Frank, baš kao ni Pavelić nemaju 
mandat za sklapanje bilo kakvih pogodbi; b) dok se u Frankovoj promemoriji govori kako ga je 
na takav korak ovlastila skupina ozbiljnih i utjecajnih hrvatskih političara, sam Pavelić 
obesnažuje svaku moguću sličnu spekulaciju izjavom da ni on ni bilo koji drugi predstavnik HSP 
nema mandata ni stranke, a kamoli naroda, već dolazi i djeluje samo 1 isključivo u vlastito ime i 
na vlastiti trošak, nemajući ovlaštenja tražiti ni novčanu pomoć; c) svaka žrtva s hrvatske strane 
strogo je i izrijekom uvjetovana, te vrijedi samo u slučaju da Italija pomogne stvaranje neovisne i 
slobodne hrvatske države; d) nema govora o ustupanju hrvatskog teritorija u Dalmaciji. Štoviše, 
prema Davanzatijevoj zabilješci, nakon što je talijanski sugovornik izjavio da Italija "zadnji 
jadranski spor smatra završenim", Pavelić ističe kako bi neovisna Hrvatska pod talijanskom 
zaštitom "automatski riješila problem Talijana Dalmacije", jamčeći njihovu jednakost; e) da se 
radilo samo o ispipavanju pulsa Rima, potvrđuje Pavelićeva jasna izjava da Hrvatski blok zasad 
ne priprema ustrojenje nikakve, ni vojničke ni građanske protusrpske organizacije. Kako bi takva 
organizacija predstavljala conditio sine qua non ostvarenja "pogodbe" po kojoj bi Hrvati uz 
talijansku pomoć uspostavili svoju državu, bjelodano je da se radi o političkom razgovoru, a ne o 
sklapanju sporazuma;** f) u prilog postavci da se ne radi o ugovoru, govori i činjenica da sam 
Pavelić ne predlaže oblike i načine na koje bi Italija mogla 1 trebala demonstrirati svoju sklonost 
Hrvatskoj i odustajanje od teritorijalnih aspiracija. Naprotiv, on izbor tih sredstava prepušta 
Talijanima; g) da su razgovori iz ljeta 1927. predstavljali ikakav sporazum, bilo bi posve 
bespredmetno spomenuto Pavelićevo nastojanje u listopadu iste godine, da u Budimpešti privoli 
Madžare na zagovaranje hrvatske stvari kod Talijana; h) činjenica da se u promemoriji dopušta 
razgovor o ustupanju rubnih područja Italiji, ne sklapa se nikakav sporazum. Spominjanjem 
Boke Kotorske zaziva se talijansko-srpski spor, a valja imati na umu i to, da u brošuri 
namijenjenoj inozemstvu (Uzpostava hrvatske države, trajni mir na Balkanu) Pavelić 1929., tj. u 
vrijeme dok boravi u Italiji kao na smrt osuđeni politički emigrant, hrvatske zemlje opisuje na 
način da Boka Kotorska i sva jadranska obala do Rijeke pripada Hrvatskoj, što je, primjerice, B. 
Krizman, spominjući tu brošuru u svojoj knjizi Pavelić i ustaše jednostavno prešutio;?“ i) 
napokon, glas koji je od doba Mirovne konferencije u talijanskim iredentističkim krugovima bio 
dr. A. Trumbića, još jedna je potvrda da se ne može govoriti o Pavelićevoj "pogodbi s vragom" 
koja predstavlja preludij Rimskih ugovora, jer ako je itko od hrvatskih političara bio poznat kao 
nepomirljiv protivnik daljnjih teritorijalnih ustupaka Italiji, onda je to baš Trumbić. Paktirati s 


koje prijeti opasnost miru. Od toga do uvjerenja da bi (bilo) najbolje da se ovaj pakao radikalno sanira time da se 
zadovolje susjedi (ist. T.J.) i oni se podijele (sic!)." (Lj. Boban, Prilozi..., 66-67.) 

* Usporedbe radi, pripovijedajući Trumbiću 1936. u Palermu o svojim odnosima s Madžarima, Pavelić spominje 
ugovor kojega je 1933. s T. Eckhardtom potpisao u Zirichu, te ističe kako se ni tu ne radi o ugovoru, nego o 
konstataciji mišljenja. Značaj sporazuma ima jedino uglavak da će se dvije strane uzajamno podupirati. Opš. o 
razgovoru Pavelića i Trumbića v. u: Ljubo Boban, Vanjskopolitička aktivnost vodstva Hrvatske seljačke stranke 
1935-1941., Kontroverze iz povijesti Jugoslavije, (3), Školska knjiga-Stvarnost, Zagreb, 1990., 25-26. 

* Ustaša. Dokumenti o ustaškom pokretu, prir. Petar Požar, Zagrebačka stvarnost, Zagreb, 1995., 27. Usp. B. 
Krizman, n. dj., 74-75. Ovakav Krizmanov “znanstveni* postupak nije usamljen. 

Italijom u čvrstom savezu s Trumbićem, i još taj savez isticati, predstavlja contradictio in 
adiecto.?! 

Nakon Frankovih i Pavelićevih dodira s Talijanima u ljeto 1927., nastojanja Hrvatskog 
bloka da se iskoristiti talijanska poluga za vlastite nacionalne ciljeve nisu prestala. Sadkovich ne 
ostavlja nikakvu dvojbu o tome da je promemorija predana generalnom konzulu u Zagrebu U. 
Rochiri u kolovozu 1927. djelo Hrvatskog bloka.** Taj je podatak nedvojbeno argument u prilog 
tvrdnji da se i ranije Pavelićev put odnosno susret s talijanskim čimbenicima, dogodio u 
sporazumu s Trumbićem. U promemoriji Hrvatskog bloka se ističe da je u talijanskom interesu 
jačati Hrvatsku, Albaniju 1 Madžarsku nasuprot slavenskoj (!) opasnosti s istoka, posebice s 
obzirom na neizbježno sučeljavanje Istoka i Zapada. Jačati Hrvatsku, prema toj promemoriji, 
znači podupirati Hrvatski blok koji predstavlja "konzervativno građanstvo" i predvodi borbu 
protiv "destruktivne akcije Radićeva boljševizma", unatoč tome što HSS još predstavlja 
nadmoćnu snagu. 

Rochira je, međutim, već početkom rujna 1927. pokazao manje zanosa u svojim 
razmišljanjima o djelotvornosti Hrvatskog bloka. Ocijenio je da se glavnina energije usmjerava u 
mržnju prema Srbima i optuživanje Radića za izdaju nacionalnih interesa. Bilo bi bolje da se 
Blok potrudi izgraditi pozitivni program, pronađe snažnu osobu za vođu i poradi na jačanju 
unutarnje organizacijske strukture. Unatoč nedostatku samopouzdanja, Blok po Rochirinoj ocjeni 
još uvijek predstavlja snagu vrijednu pozornosti." Poslom preopterećeni talijanski generalni 
konzul (osim njega, u konzulatu su radile samo dvije osobe: konzularni službenik i daktilograf, 
što govori o (ne)važnosti pripisanoj Zagrebu iz Rima) u prosincu 1927. je ipak predlagao da se 
investira u kulturnu suradnju sa Zagrebom, kako bi se pariralo francuskom utjecaju. Pošlo mu je 
za rukom priskrbiti manju subvenciju za Trumbićev Hrvat i pravaško Hrvatsko pravo. Ta je 
subvencija bila namijenjena širenju ovih listova u ruralne dijelove Hrvatske odnosno proširenju 
utjecaja Hrvatskog bloka.“ Talijani su imali jasan interes u jačanju separatističkih snaga u 
Hrvatskoj ne samo radi slabljenja jugoslavenske države koja se pojavljivala kao talijanski 
konkurent u Albaniji i na Jadranu odnosno kao eksponent francuskoga europskog poretka, nego 1 
radi smirivanja mogućih revolucionarnih previranja unutar slovenske odnosno hrvatske manjine 
koja je ostala pod talijanskim vrhovništvom. Hrvatska nastojanja za odcjepljenjem od Kraljevine 
SHS nedvojbeno su - čak 1 usprkos stalnoj slovenskoj kolaboraciji s beogradskim režimom - 
predstavljala argument protiv slavenskog iredentizma u Italiji. Potpirivanje hrvatskog 


* Zanimljivo je spomenuti tvrdnju E. Milaka da je na jednom susretu talijanskog konzula u Zagrebu Umilte s 
Mačekom, Budakom, Trumbićem, Košutićem i još dvjema neidentificiranim osobama koncem 1932. postignuta 
suglasnost o stvaranju neovisne hrvatske države uz talijansku pomoć. "Svaki od učesnika sastanka dobro je poznavao 
talijanske aspiracije prema Dalmaciji i znalo se da će Italija tražiti izvesne teritorije. Posle rasprave došlo se do 
zaključka da će se Italiji morati ustupiti deo ili cela Dalmacija. U načelu je prihvaćeno da se Italiji ustupe zatražene 
teritorije, ali da se Italija obaveže da će omogućiti miran nacionalni razvitak stanovništva u Dalmaciji (škole, jezik, 
crkva, imena itd.) i da će se odreći politike denacionalizacije u Istri. Prilikom glasanja sedam prisutnih je glasalo za 
ovo rešenje, a Trumbić i još jedan od dvojice neidentifikovanih bili su protiv toga da se Italiji ustupi Dalmacija. 
Maček je tom prilikom izjavio da je glasao za, jer je tako učinila većina prisutnih..." (E. Milak, n. dj., 65.) Na ove se 
tvrdnje vrlo ozbiljnim protuargumentima okomio Lj. Boban u Prilozima..., 50-52. 

7. J. Sadkovich, n. dj., 21-22. 

% Na margini ovog izvješća Mussolini je zabilježio: "Zanimljivo." (J.J. Sadkovich, n. dj., 22.) 

* Usp. J. J. Sadkovich, n. dj., 40-41. Među talijanskim je diplomatima bilo i bizarnih ideja. Jedna od njih jest 
sustavno gušenje antislavenskih ispada dalmatinskih Talijana, kako bi se tamošnji Hrvati pridobili za suradnju i u 
konačnici bila stvorena Dalmacija koja bi rasno odnosno narodnosno bila hrvatska, ali bi se u njoj govorilo talijanski. 
To bi bio korak prema talijanskoj Dalmaciji. (Isto, 41-42.) 

separatizma bio je ujedno odgovor na beogradsko simpatiziranje s talijanskim antifašističkim 
krugovima i pogodno sredstvo za unutarnju mobilizaciju. 


* 


FO ZRF rei 


internacionalizaciju hrvatskog pitanja i za demonstraciju neodrživosti Jugoslavije. U prosincu 
1927. nastupio je kao branitelj u procesu koji se u Skopju od 15. studenoga 1927. vodio protiv 
dvadeset dva mladića, mahom sveučilištarca. Oni su po Zakonu o zaštiti države bili optuženi za 
pripadanje Omladinskoj makedonskoj tajnoj revolucionarnoj organizaciji  (Mladeška 
Makedonskata Tajna Revolucionarna Organizacija, MMTRO), koju su 1922. u Sofiji utemeljili 
Ivan Vančo Mihajlov i Jordan Čkatrov.“ MMTRO je smatrana podružnicom probugarski 
orijentirane Unutrašnje makedonske revolucionarne organizacije (Vnutrešna Makedonska 
Revolucionarna Organizacija, VMRO). 

Proces se odvijao u vrijeme kad su ionako tradicionalno zategnuti bugarsko- 
jugoslavenski (točnije, bugarsko-srpski) odnosi, bili na vrlo niskim granama. Albanska su 
previranja ugrozila bugarske planove izlaska na Jadran preko Drača i ponovno u prvi plan dovela 
makedonsko pitanje. Jugoslavenska nastojanja da se sklapanjem balkanskoga garantnog pakta i 
pakta o obveznoj arbitraži sporna pitanja riješe po uzoru na sporazum iz Locarna, ostala su bez 
uspjeha, s obzirom na to da bugarska vlada nije htjela prihvatiti uglavke kojima bi se obvezala na 
onemogućavanje propagande koja je išla za izmjenom postojećeg stanja i na paraliziranje 
djelatnosti VMRO-a. Bilateralni pregovori su prekinuti, a oružane aktivnosti makedonskih 
revolucionara ponovno su intenzivirane. U tisku je započeta žestoka protubugarska kampanja. ** 
Nakon niza terorističkih akcija, Beograd se odlučio na zatvaranje jugoslavenske granice za 
Bugare, a Sofija je odgovorila uvođenjem opsadnog stanja u područjima uz Kraljevinu SHS. 
Srpske su vlasti posegle za represalijama protiv civilnog življa u Makedoniji." Jugoslavenski 
ministar vanjskih poslova V. Marinković zatražio je od bugarskih vlasti da onemoguće djelatnost 
makedonskih revolucionara, jer će u protivnom Kraljevina SHS biti prisiljena na poduzimanje 
oštrih koraka. Marinković je - na upit S. Radića - u Skupštini odgovorio da to ne znači 
navještenje rata Bugarskoj.“ Silna je napetost ipak bila očita. 

Pavelić je doputovao u Skopje početkom prosinca, te je nastupio kao branitelj četvorice 
optuženika. Njegov je pravnički vješt, a politički oštar i sadržajan završni govor, skrenuo 
bugarsku pozornost na zagrebačkoga odvjetnika i narodnog zastupnika, kojemu će, kako kaže 
Krizman, pristup u bugarske protujugoslavenske krugove ubuduće biti uvijek otvoren.?? 

U napetim bugarsko-jugoslavenskim odnosima skopski je proces imao specifičnu 
političku težinu. U završnoj je riječi obrane, 7. prosinca 1927. Pavelić istakao da svaka mladež 
sve što čini, čini iz idealnih pobuda. Mladež je idealna i nikad plaćena, pa tako i mladiće iz 
optuženičkih klupa valja staviti uz bok mladeži koja je u svakom narodu pokretač narodnih 
težnji. Potom je optužio sud i režim za namještanje ovoga i drugih sličnih procesa, dodajući kako 
je u Makedoniji suđeno više od 50.000 ljudi. To je posljedica činjenice da je Makedonija nakon 
oslobađanja ispod turskog ropstva silom podijeljena između tri države, pa je normalno da se u 
narodu bude snage koje kušaju izboriti slobodu i nacionalnu cjelovitost. Ako su u jugoslavenskoj 


*5 Jovan Pavlovski, Vančo Mihailov, Centar za informacije i publicitet, Zagreb, 1985., 317. 
2, Avramovski, Britanci..., [., 367-369. 

* Isto, I., 431-433. Koncem listopada 1927. tako su ubijeni otac i brat Ivana Vanča Mihajlova. 
* Politika, Beograd, 24.XI.1927. (Prema: Ž. Avramovski, Britanci... ., 432b.) 

* B. Krizman, n. dj., 23. 

državi priznati ne samo Hrvati, Slovenci i Srbi, nego 1 Nijemci, onda treba priznati i Bugare, kao 
što treba priznati postojanje Makedonije koja je postojala stoljećima. !““ 

Skopski je proces početak intenzivne hrvatsko-makedonske odnosno hrvatsko-bugarske 
suradnje,'“" u kojoj će krupnu ulogu odigrati i Pavelićev suradnik, Stanko Hranilović, koji ga je 
kao novinski izvjestitelj pratio u Skopju. Nu i drugi su promatrači s velikom pozornošću pratili 
ovaj, kao i druge političke procese. Skopskom je procesu, zapaža beogradska Politika, svaki dan 
bio nazočan dužnosnik tamošnjega talijanskog konzulata.'“* Zbog spektakularnosti procesa, 
lošeg postupanja s optuženicima i drakonskih kazni, makedonski su revolucionari dobili velik 
publicitet, pa i simpatije u javnosti." “* Nisu, dakako, svi oni koji su simpatizirali s njima ujedno 
simpatizirali s makedonskom neovisnošću, nego je kod mnogih ta simpatija bila izraz želje da se 
ukloni još jedna rak-rana jugoslavenske države. !"* 

Interes međunarodne javnosti Pavelić je iskoristio i za predstavljanje hrvatskih 
nacionalnih težnji, pa je tako talijanskom listu Lavoro d' Italia dao izjavu o makedonskoj borbi 
protiv beogradske strahovlade, ali i o politici Hrvatskog bloka, kojoj je cilj odcjepljenje Hrvatske 
od jugoslavenske države.“ Slično je izjavio i osječkomu Hrvatskom listu, spominjući kako su 
bugarske novine zabilježile njegovo oglašavanje borbe za odcjepljenje Hrvatske.“ Talijanski 
poslanik u Beogradu, general Bodrero, iz Pavelićeva je nastupa u Skopju zaključio kako je 
Zagreb intelektualno, moralno i političko žarište hrvatskog života. Radićev utjecaj slabi, a 
separatistički raspoloženi Hrvatski blok danomice postaje jači, pa na tu činjenicu valja obratiti 
pozornost i pojačati talijansku propagandu odnosno intenzivirati odnose s hrvatskim vođama, 
kako bi se dokučilo na koji način Italija može poduprijeti "hrvatsku stvar".'“" Pavelić je, na 
temelju njegova nastupa u Skopju, predstavljen kao čvrst, kulturan i visokointeligentan 
čovjek.'" Rim je registrirao novu pojavu u hrvatskoj politici, posvećujući na prijelazu iz 1927. u 


A, Pavelić, n. dj., 247-258. Govor je in extenso prenio i Krizman u n. dj., 22-23., a u cijelosti je objavljen u 
zbirci "Putem hrvatskog državnog prava. Poglavnikovi govori, izjave i članci prije odlaska u tuđinu", Zagreb, 1942., 
34-39. Ta zbirka nije istovjetna onoj koja je pod sličnim naslovom objavljena 1977. 

!! Činjenica je da je Pavelić idućih godina surađivao s vrhovističkim, probugarskim krilom VMRO-a, a kako je 
doista gledao na identitet makedonskog naroda, ostaje otvoreno pitanje. Nema dvojbe da je vodio računa o tome da 
je Bugarska država, dakle, subjekt međunarodnog prava i politike, te da hrvatski separatisti nisu u položaju riskirati 
simpatije u Sofiji, a nisu ni vlasni pačati se u odnose između Sofije i Skopja. Valja tek uzgred spomenuti da je u 
travnju 1929., kad ga je u Sofiji dočekalo više tisuća makedonskih emigranata, nazočne pozdravio s: "Braćo 
Makedonci! Braćo Bugari!", dok se kasnije slušateljima obraćao s "Braćo makedonski Bugari!" (Usp. A. Pavelić, 
Putem..., 453-455.) U poratnim uspomenama Makedonce očito drži Bugarima. (Usp. A. Pavelić, Doživljaji, II., 149- 
155.) Zanimljivo je spomenuti, da se M. Budak u emigraciji, 1933., zalaže za uspostavu neovisne Hrvatske i 
neovisne Makedonije, ističući kako u Makedoniji "nema uopće domaćeg, autohtonog srpskog pučanstva. Sve je to 
čisti, zgoljni Makedonac, u koliko nije Turčin ili Albanez. Uza sve to je Srbija bacila svu snagu, da tu nesretnu 
zemlju srbizira..." (Mile Budak, Jugoslavija - srpska podvala. Izdanje Drinine knjižnice, knj. 29. (Izabrana poglavlja 
knjige: Hrvatski narod u borbi za samostalnu i nezavisnu državu hrvatsku, Pittsburgh, 1933., obj. u Madridu, 1969., 
145., 121.) 

"9% Politika, br. 7044/XXIV, Beograd, 6.XI1.1927. (B. Krizman, n. dj., 21.) 

PN Avramovski, Britanci..., [., 432-433. 

"4 Tako se npr. R. W. Seton-Watson u pismu M. Ćurčinu (London, 29.11.1928.) zanima za makedonsko pitanje i 
javlja da različiti propagandisti imaju puno uspjeha u protubeogradskoj kampanji. I on izražava zgražanje zbog 
divljačkih osuda na skopskom procesu i moli od Pavelića sve obavijesti koje ovaj može dati. (Usp. R. W. Seton- 
Watson, Korespondencija, H., dok. 154., s. 163-164.) 

"5 A, Pavelić, n. dj., 259-260. 

"Isto, 261-264. 

sh IDDI, 7, V, dok. 679. J.J. Sadkovich, n. dj., 35-36. 

Isto. 

1928. godinu posebnu pozornost Trumbiću, čiju su nastupi bili sve radikalniji!“ i Paveliću. 


Pritom nije iz vida ispuštana Hrvatska seljačka stranka koja je još uvijek bila daleko najjača 
hrvatska politička snaga. Italija je odlučila čekati razvoj situacije i zadržati svoj utjecaj u svim 
segmentima hrvatskoga odnosno jugoslavenskoga političkog života. 


Politička previranja uoči skupštinskog atentata 


"Tko može reći, da hrvatski narod danas živi u državi, koja je 
jedna prirodna tvorevina! kada za Hrvate unutar tih granica 
nema prirodnog života, pače ni prirodne smrti?" 


(A. Košutić) 


Radićev sporazum s Beogradom podrazumijevao je otklon od pravaškog učenja, koje je 
u proljeće 1927. 1 službeno proglasio zastarjelim, ocjenjujući na sjednici Glavnog odbora HSS 
kako je riječ o dogmatskoj ideologiji koja ne odgovara suvremenim društvenim uvjetima. 
Štoviše, prosuđivao je kako će hrvatsko-srpski spor završiti tragično ako se hrvatska inteligencija 
uspije u svojoj političkoj borbi poslužiti "starim teferima iz arhiva" (1).''" U prilog tvrdnji da je 
konačno prihvatio jugoslavenski okvir, govori i podatak da u proljeće 1927., kad je zbog 
zbivanja u Albaniji i Nettunskih konvencija došlo do ozbiljnog zategnuća odnosa između 
Beograda i Rima, nije ni pomislio da bi se slab vanjskopolitički položaj beogradske vlade mogao 
iskoristiti, ako već ne za razbijanje jugoslavenske države, a ono bar za poboljšanje hrvatskog 
položaja u njoj. Naprotiv, u vrijeme kad je strani tisak već pisao o predstojećem talijansko- 
jugoslavenskom ratu, on osigurava položaj Uzunovićeve vlade, brzojavivši mu iz Zagreba da će 
svi zastupnici njegove stranke radi teške vanjskopolitičke situacije glasovati za prihvat proračuna 
vojske i mornarice.!'' Time, dakako, nije samo ojačao Uzunovićev kabinet, nego je jasno dao do 
znanja Beogradu da Hrvati ne će vanjskopolitičke teškoće koristiti za borbu protiv velikosrpskog 
poredka, pa će, baš naprotiv, bez obzira na njegovu brutalnost i nepravednost i bez obzira na 
himbenu politiku vlade koja ga trenutno provodi, i taj i takav poredak braniti pred mogućim 
nasrtajima iz inozemstva. Radić je, štoviše, ukazao Aleksandru da bi, s obzirom na 
vanjskopolitički položaj, trebalo ustrojiti vladu koja bi predstavljala "narodno (sic!) i državno 
jedinstvo" i koju bi tvorili predstavnici "sva tri plemena". Prema službenom priopćenju vlade, 
predsjednik HSS se obvezao podupirati takvu vladu, pa makar njegova stranka u njoj ne bila 
zastupljena. 

Pad Uzunovićeve vlade i formiranje vlade Velje Vukićevića u proljeće 1927. 
predstavljao je kratku stanku, jer je Aleksandar naložio zaključenje rada Skupštine i njezino 
sazivanje 1. kolovoza. Svi su vjerovali da će u kolovozu doći do raspuštanja Skupštine i 





'* IDDI, 7, V, dok. 640. 

1" Slobodni dom, posebno izdanje, 21.V.1927. B. Gligorijević, Parlament..., 286. 

!! Federalisti su, međutim, ustali protiv proračuna, jer da narod u postojećoj gospodarskoj situaciji ne može 
podnijeti takve terete. Povrh toga proračun zadržava već uobičajeno veće opterećenje hrvatskih i znatne olakšice za 
srpska područja. (R. Horvat, n. dj., 339-340.) 

"2B. Gligorijević, Parlament..., 223. 

raspisivanja novih izbora.''* Aleksandar se, međutim, na taj korak odlučio već 15. lipnja.!“ 


Radićeva je predizborna agitacija tijekom lipnja, srpnja i kolovoza 1927. bila natopljena nadom 
da je moguć sporazum HSS-a i srbijanskih političkih snaga. Točnije, on izjavljuje da može i hoće 
surađivati sa svakim tko će spasiti Skupštinu i zemlju od korupcije, pa u zajednicu poziva "sve 
one koji su za državu!"''> Iako je ranije ispao iz vlade, Radić se, piše B. Gligorijević, nije vratio 
na svoj hrvatski nacionalni program. Sudjelovanje u vlasti ostavilo je trajne tragove i on, umjesto 
radikalnih zahtjeva za stvaranjem hrvatske neovisne republike (u južnoslavenskom okviru, op. T. 
J.), u predizbornim nastupima zagovara očuvanje države i ustavnog poretka. Umjesto vatrenih 
poklika za slobodnu Hrvatsku, govore završava poklicima u slavu kralja Aleksandra kao "tvorca 
i čuvara naše države". Njegov izborni program nije više samo hrvatski, nego je općedržavni. 
Time zapravo olakšava poziciju vlade, jer Beogradu puno više odgovara da se spor iz 
državnopravnog pretvori u stranački.''“ On je vjerovao kako će u Srbiji i Makedoniji na 
predstojećim izborima ostvariti značajne uspjehe, pa je u agitaciju po Makedoniji poslao neke od 
najistaknutijih svojih drugova, a u stranačkom je tisku nagovješćivao približavanje 
Davidovićevim demokratima. !!" 

Istodobno, već u kolovozu 1927. šalje emisare Pribićeviću, kaneći napakostiti Beogradu 1 
postići jedinstvo tzv. prečanske fronte u borbi protiv beogradske tiranije, ne oklijevajući upustiti 
se u suradnju s "misionarem jugoslavenstva", dojučerašnjim zakletim neprijateljem, S. 
Pribićevićem.!* Na približavanje Radića i Pribićevića tijekom čitave 1927. godine nije utjecala 
samo obostrana želja za borbom protiv korupcije,''* nego i činjenica da su i HSS i SDS na 
oblasnim izborima postale svjesne svojih slabosti. Radić je i prije oblasnih izbora nudio suradnju 
samostalcima ("tepao samostalnim demokratima ne bi li s njim ušli u kolaboraciju", kako je u 
veljači 1927. pisala Riječ), a odmah potom je uspostavljena i prva konkretna suradnja Radićevih 
i Pribićevićevih pristaša u primorsko-krajiškoj oblasti. '““ Nije isključeno da je Radić pomislio 
kako je bolje prigrliti Pribićevića, nego dopustiti da on sa svojim samostalcima i hipotekom koju 
je sebi natovario proganjenjem Hrvata, ponovno prije ili poslije postane "janjičarem 
Beograda".!*! 

Proces približavanja HSS-a i Samostalne demokratske stranke nezaustavljivo se nastavio, 
a njemu u prilog išao je 1 Pribićević napadajući Vukićevićevu vladu i propovijedajući ideje 
narodnog jedinstva, slobode čovjeka i demokracije te posebno vodeći računa o seljaštvu koje 
predstavlja jezgru države, jer, kako on od početka tvrdi, "neće biti ni Velike Srbije ni Velike 
Hrvatske, nego Velika Jugoslavija."“* Oblasni su izbori razbili Pribićevićeve nade da će SDS 
postati najsnažnija općejugoslavenska stranka, pa se oćutio ponukanim izići iz stranačke 





"Š R. Horvat, n. dj., 342-346. 

"4 R, Horvat, n. dj., 347. 

"5 Vreme, Beograd, 2.IV.1926. (Prema: S. Pribićević, n. dj., 59.) 

'6 B, Gligorijević, Parlament..., 234-235. 

"TR. Horvat, n. dj., 347-351. 

"!Š Tek kao zanimljivost valja dometnuti da se Pribićeviću 1926. godine klicalo: "Živio jugoslavenski Mussolini!" 
(H. Matković, Svetozar Pribićević..., 192.) 

! U prvom govoru iza povlačenja HSS iz vlade, Radić je u Zagrebu 2. veljače 1927. izjavio da njegova stranka 
nije došla u sukob s Radikalnom strankom, nego s nekim članovima njezina vodstva. Istodobno se založio za 
koncentraciju svih snaga koje su voljne suprotstaviti se korupciji, dodajući da je u toj stvari spreman surađivati i s 
Pribićevićem. (H. Matković, n. dj., 204.) 

!2 H, Matković, n. dj., 205. 

!2 Tako S. Drljević, n. dj., 144. 

!2 H. Matković, n. dj., 207-208. 

izolacije.'“* Slično je bilo i s Radićem. Osječki su gradski izbori zorno svjedočili da politika S. 
Radića u značajnoj mjeri gubi potporu hrvatskih birača. I u južnoj su Dalmaciji birači na 
oblasnim izborima svoje nezadovoljstvo izrazili apstinencijom: glasovalo je svega 42,49% 
upisanih, a broj glasova palih za Radića skoro je prepolovljen u odnosu na 1925.'* Slično se 
dogodilo i prigodom izbora splitskoga gradskog zastupstva. Na izborima je sudjelovalo svega 
58% birača, što pokazuje da je biračkim tijelom zavladala apatija, a od 5.792 pala glasa, Radiću 
je pripao svega 971 glas.'“* Početkom rujna 1927. slična se situacija ponovila u Zagrebu: Radiću 
je pripao 2.351 od ukupno 19.573 pala glasa, a krupnu je pobjedu izvojevao Hrvatski blok 
osvojivši s 9.749 glasova 25 od ukupno pedeset vijećničkih mandata. U odnosu na oblasne 
izbore iz siječnja iste godine, HSS je izgubio više od polovice, dok su HSP i HFSS udruženi u 
Hrvatski blok udvostručili broj glasova. !“* 

O nerazumijevanju hrvatskog naroda za sporazumašku politiku najrječitije ipak govore 
rezultati izbora za Narodnu skupštinu, održani 11. rujna 1927. Od ukupno upisanog broja birača 
glasovalo je 63%,'*' a Radić je dobio 381.370 glasova, što je za 164.096 manje nego na izborima 
1925., kad je za HRSS, unatoč oštrijem izbornom teroru, glasovalo 545.466 izbornika. Velika 
izborna apstinencija rječito je govorila o nezadovoljstvu hrvatskoga biračkog tijela. S obzirom na 
izborni red koji je pogodovao velikim strankama, u samoj se Skupštini ovaj poraz nije toliko 
osjetio, pa je Radićev HSS (koji je na izborima nastupio pod imenom Narodna seljačka stranka) 
dobio 63 mandata, od toga jedan u Sloveniji i jedan u Crnoj Gori.!“* Međutim, njegovi 
prorežimski predizborni nastupi, kolikogod su ga približili Beogradu, toliko su protiv HSS-a 
izazvali sve hrvatske političke stranke koje su ostale vjerne programu borbe za ostvarenje 
hrvatske državnosti." Gubitak trećine glasova i gubitak glavnog grada u kojem su - unatoč 
Radićevoj kandidaturi - izabrani Pavelić i Trumbić, bio je jasan signal da je hrvatska javnost sve 
radikalnija 1 sve manje sklona sporazumu s Beogradom. Valja naglasiti da je Hrvatski blok 
polučio uspjeh u Zagrebu zahvaljujući izbornoj agitaciji koja se temeljila na krilatici da je 
Radićeva politika "pogubna, štetna, ponižavajuća i sramotna za hrvatski narod."'*“ Pokazalo se 


' HK. Matković, n. dj., 204. Zanimljiva je Drljevićeva tvrdnja da je beogradski režim svaku nesrbijansku koaliciju 
promatrao i tretirao kao urotu protiv države, čime ju se zapravo htjelo prisiliti da primi i koju srbijansku stranku, 
praktično kao nadziratelja. (S. Drljević, n. dj., 139.) 

!2 Franko Mirošević, Počelo je 1918... Južna Dalmacija 1918-1929., Školska knjiga, Zagreb, 1992., 195. 


5 R. Horvat, n. dj., 347. 

'* R. Horvat, n. dj., 351. Valja napomenuti da je u gradu Zagrebu Radić zbog naglašavanja uloge seljaštva i 
počestih neodmjerenih napadaja na inteligenciju i građanstvoi i inače imao slabiju potporu, a njegovu teškom porazu 
na gradskim izborima 1927. pridonijela je - osim općenitog slabljenja HSS nakon kapitulacije - prepirka o ustrojstvu 
grada odnosno oblasti u ožujku i travnju 1927. (R. Horvat, n. dj., 340-342.) 

!2" Tuđman navodi da je na izbore izišlo 2,324.676 od ukupno upisanih 3,375.593 birača, što iznosi 68% (F. 
Tuđman, Hrvatska u monarhističkoj Jugoslaviji 1918.-1941. (Knjiga prva, 1918.-1928.; knjiga druga 1929.-1941.), 
Hrvatska sveučilišna naklada, Zagreb, 1993., sv. I., 475-476.) 

'* Zastupnici HSS-a ušli su u Skupštinu s prosječno 6.151 glasom, dok je za jednog zastupnika Hrvatskog bloka 
(HSP, HFSS, HSRS) glasovalo 24.313 izbornika. (Usp. R. Horvat, n. dj., 352-360.). 

' B, Gligorijević, Parlament..., 235. 

' F, Mirošević, n. dj., 202. Jedan od predizbornih proglasa Hrvatskog bloka objavljen je u Hrvatskom pravu br. 
5122. od 27. kolovoza 1927. U njemu potpisnici (A. Trumbić, S. Buć, A. Horvat, V. Prebeg, A. Bazala, S. Uroić, I. 
Mikan, M. Jagatić i Đ. Mimica) optužuju Radića da je izdao hrvatski narod stupivši u kolo vidovdanskih stranaka, 
proglasivši svetogrdno vidovdanski centralizam svetinjom. Nasuprot tome će stranke Hrvatskog bloka raditi na tome 
da Hrvatska postigne takav državnopravni položaj koji će joj zajamčiti samostalan politički, gospodarski i kulturni 
život. "Na jednu stranu Hrvati - na drugu stranu Vidovdanci!" (Usp. A. Pavelić, Putem..., 211-215.) 

nedvoumno da je Radić uslijed priznanja države i monarhije prestao biti "izvršiteljem volje 
hrvatskog naroda,"'*! i da njegovom kapitulacijom, kako se isticalo u jednome predizbornom 
proglasu Bloka - hrvatsko pitanje nije riješeno 1 da se hrvatski narod ne da pod jaram 
centralističkog uređenja države. 3? 

Prema sudioniku tih zbivanja, povjesniku Rudolfu Horvatu, Radića je činjenica da je u 
Srbiji dobio svega 167 glasova, navela da odustane od preimenovanja HSS u Narodnu seljačku 
stranku.'** S tom se ocjenom slaže i Tuđman koji ističe da je nezadovoljstvo Hrvata Radićevom 
sporazumaškom politikom, pred vodstvo HSS-a donijelo opasnost da HSS izgubi utjecaj i u 
hrvatskom narodu, pa se Radić odlučio vratiti hrvatskom imenu.'*“ Prema Drljevićevu 
svjedočenju, novi preokret u politici HSS-a odnosno poticaj za sporazum s Pribićevićem, došao 
je od Radića.'“* Ranije započeti kontakti s Pribićevićem zapečaćeni su sporazumom kojega je 
Radić najavio u rujnu, a koji je postignut u listopadu. Njime se predviđalo stvaranje "bloka 
celokupne demokratije" kojega bi tvorile HSS, Samostalna demokratska stranka, Demokratska 
stranka i Srpska zemljoradnička stranka.“ Kad se taj pokušaj izjalovio, Radić je odbio 
ponovljeni radikalski prijedlog da opet uđe u vladu, jer da će u svaku daljnju kombinaciju ulaziti 
samo zajedno sa SDS-om. Pet dana kasnije s Pribićevićevim je samostalcima 10. studenoga 
1927. u Beogradu i formalno utemeljio Seljačko-demokratsku koaliciju (SDK). !?" U rezoluciji o 
njezinu stvaranju, klubovi HSS i SDS i formalno su se obvezali da jedan bez drugoga ne će ući u 
vladu i da ne će odvojeno praviti nikakve sporazume s kojim drugim klubom ili strankom. !? 

Tim potezom Radić, uvjeren kako na međunarodnom obzorju nema čimbenika sklonog 
hrvatskoj samostalnosti, nastavlja politiku reformiranja jugoslavenske države.'“? S jedne je 
strane ta politika imala pozitivnu odliku, jer je predstavljala početak odvajanja političkog vodstva 
prečanskih Srba od Beograda, budući da je Pribićević shvatio kako se Srbe zapadno od Drine 
instrumentalizira za interese Srbije. Pribićevićev savez s Radićem i njegove izjave da je čak i u 
Austriji stanje bilo bolje nego sada, ozbiljno su i na vanjskom i na unutarnjem planu ugrožavale 
makar 1 prividni legitimitet i stabilnost režima. S obzirom na to da se Pribićevića, kao Srbina i 
jednog od tvoraca države nije moglo optužiti da je habsburški eksponent ili frankovački 
zagriženjak, u velikosrpskoj će propagandi on biti označen najvećim izdajicom srpstva. S druge 
je strane sporazum značio i formalni odustanak HSS od ideje stvaranja neovisne hrvatske države. 
Borba za održanje i konsolidaciju jugoslavenske države predstavljala je smisao postojanja i 





13! Tako ga je u Pester Lloydu nakon skupštinskih izbora 1923. godine nazvao barun Sarkotić u članku Jaz između 
Hrvatske i Srbije. Sarkotić, kojega se smatralo austrofilom i osobom tijesno povezanom s frankovcima, 1923. je 
godine ocijenio da "iza Radića stoji ujedinjeni hrvatski narod. Na toj tvrdnji ne mijenjaju ništa žaljenja vrijedne sitne 
prepirke među hrvatskom inteligencijom. Radić nije ništa do izvršitelj volje hrvatskog naroda." (Rudolf Kiszling, Die 
Kroaten. Der Schicksalweg eines Stidslawenvolkes, Herman Bohlaus Nachfolg., Graz-Koln, 1956.., 135.) U Beču je 
1925. objavljena knjiga "Radićevo izdajstvo. Piše Barun i General pukovnik Sarkotić, bivši poglavica Bosne i 
Hercegovine." 

1? Pred gradske izbore, Hrvatsko pravo, br. 5123., 3.IX.1927. (Usp. A. Pavelić, n. dj., 216-222.) 

133 Usp. R. Horvat, n. dj., 352-353. 

'* Franjo Tuđman, Slom vidovdanskog parlamentarnog centralizma i državno-politička kriza Kraljevine SHS, 
Hrvatski znanstveni zbornik, sv. 1, Matica hrvatska, Zagreb, 1971., 51-52. 

15 S, Drljević, n. dj., 140. 

136 Usp. B. Gligorijević, n. dj., 242-246. i d. 

"1 Mužić, n. dj., 227-228. Opš. H. Matković, Svetozar Pribićević..., 204-214. i d. 

335 R, Horvat, n. dj., 363.; Usp. S. Pribićević, n. dj., 50-54. 

' U zapisniku s jedanaeste sjednice Oblastne skupštine Zagrebačke oblasti, održane 12. kolovoza 1928. (nakon 
Radićeve smrti!) stvaranje SDK. naziva se djelom Radićeve "genijalne vidovitosti". (Radićev sabor 1927-1928. 
Zapisnici Oblasne skupštine Zagrebačke oblasti. Priredila Mira Kolar-Dimitrijević, Školska knjiga - Arhiv Hrvatske, 
Zagreb, 1993., dok. 11/III, s. 310-312.). 

političke djelatnosti SDS-a. Toga se ključnog obilježja samostalci nikad ne će odreći, bez obzira 
na povremena taktiziranja u smjeru prihvaćanja federalizacije države.“ I Maček, koji će 
baštiniti čvrst Radićev savez s Pribićevićem, bio je svjestan da je glavni Pribićevićev cilj 
očuvanje Jugoslavije koju je, ne bez razloga, smatrao svojim čedom. Maček točno zapaža da je 
Pribićević oštroumno shvatio kako je očuvanje Jugoslavije moguće jedino ako se Hrvatima 
prizna ravnopravnost, pa se stoga od najoštrijeg centralista i protivnika svega što je hrvatsko, 
pretvorio u zagovornika umjerenih hrvatskih zahtjeva. '*' 

Na hrvatskoj strani nije bilo dvojbe oko tumačenja motiva stvaranja Seljačko- 
demokratske koalicije. Hrvatska stranka prava i radićevski disidenti u Hrvatskome 
republikanskom seljačkom savezu već od listopada 1925. započet će političku suradnju koja će 
izrasti u treći Hrvatski blok, formalno ustrojen 19. lipnja 1927. Taj je Hrvatski blok postupno 
širio utjecaj u sveučilišnoj i radničkoj mladeži, koja je bila nezadovoljna Radićevim 
sporazumaštvom i nagovještavala nove, radikalnije korake. To nastupanje novog naraštaja je, po 
svemu sudeći, najbolje uočio dr. A. Pavelić, koji je kao kandidat Hrvatskog bloka, skupa s 
Trumbićem 1927. izabran narodnim zastupnikom. 

S obzirom na to da HSP nije izrijekom priznao ni postojeću državu ni njezino 
ustrojstvo, '“* Pavelićev je odlazak u Skupštinu stranka odobrila posebnim zaključkom.'** Već na 
prvoj sjednici Skupštine (28. listopada 1927.) on i Trumbić su svečano izjavili kako se hrvatski 
narod nikad nije odrekao težnje za neovisnom državom, pa dolazak zastupnika Hrvatskog bloka 
u Skupštinu ne znači formalno priznavanje faktičnog stanja koje je za Hrvate nepodnošljivo. 
Naprotiv, Hrvatski će blok svim zakonitim sredstvima raditi kako bi se položaj hrvatskog naroda 
iz temelja izmijenio stvaranjem hrvatske državne samostalnosti.“ Svaki je njegov nastup 


"4 Usp. H. Matković, n. dj., 214-223. i d. 

!4! Vladko Maček, Memoari, Hrvatska seljačka stranka, Zagreb, 1992., 75. 

'42 Na prvoj je sjednici zagrebačke Oblasne skupštine Pavelić 23. veljače 1927., unatoč Mačekovu pokušaju da mu 
oduzme riječ ("jer čitate", obrazložio je svoj postupak Maček) i tako onemogući čitanje rezolucije Hrvatskog bloka 
(HSP i HRSS-disidenti), u ime Bloka konstatirao kako sama činjenica sazivanja Oblasne skupštine predstavlja zadnji 
čin provođenja velikosrpskog Vidovdanskog ustava u smjeru komadanja hrvatske države. Unatoč nezakonitosti tog 
čina, Hrvatski blok koristi svaku prigodu da digne glas "proti pogaženih prava hrvatskog naroda, a koja se mogu 
uzopostaviti jedino ostvarenjem nezavisne hrvatske države", pa je to jedini razlog sudjelovanja na sjednicama. Na 
koncu je od Oblasne skupštine zatražio da preuzme ulogu Hrvatskog Sabora i da se zaključkom "pozovu u Zagreb 
svi zastupnici, koji su u hrvatskim zemljama birani 23. siečnja 1927. godine, da se temeljem narodne volje ujedine u 
jedno tielo i postave jedinstveni zahtjev za uzpostavu hrvatske nezavisnosti zaključene na Hrvatskom Državnom 
Saboru dne 29. listopada 1918. godine." (Za podpunu nezavisnost Hrvatske, A. Pavelić, n. dj., 190-191. Usp. isti, 
Doživljaji, H., 131-135.) Valja dometnuti da komunističkim zastupnicima, Krndelju i Horvatinu, također nije 
dopušteno pročitati svoju deklaraciju, koja nije išla tako daleko kao Pavelićeva, ali je također isticala da podjela 
zemlje na oblasti smjera za tim "da se razdrobi fronta hrvatskog naroda, te je zbog toga Hrvatska rascjepkana na 
četiri oblasti, a Dalmacija od nje odvojena," ali "hrvatski narod ostaje i nadalje kod svojih zahtjeva za 
ravnopravnošću i slobodom, usprkos kapitulaciji vodstva Radićeve stranke pred beogradskim vlastodršcima. Tim 
zahtjevom hrvatskog naroda dakako da se ne dira u pravo niti srpskog niti kojeg drugog naroda, jer samo nacionalno 
slobodni i ravnopravni narodi mogu bratski urediti svoje međusobne odnose." (Tekst deklaracije v. u: Marko Zovko, 
Kamilo Horvatin, izgubljen u staljinskim čistkama, Spektar, Zagreb, 1980. 68-69.) 


'45 Odluka je donesena na Vijeću Hrvatske stranke prava 3. listopada 1927. i objavljena u Hrvatskom pravu, br. 
5128., 8.X.1927. (A. Pavelić, Putem..., 226-227.) 

“A. Pavelić, n. dj., 229-231. Lj. Antić točno zaključuje da je izjava zastupnika Hrvatskog bloka u Narodnoj 
skupštini odavala presudan utjecaj pravaša, a to je zapazio i zagrebački Obzor koji je ocijenio da su federalisti 
promijenili program. Iako je Hrvat to demantirao, bilo je jasno da federalisti postupno preuzimaju pravaške 
koncepcije rješenja hrvatskog pitanja. (Ljubomir Antić, Hrvatska federalistička seljačka stranka, Radovi, vol. 15, 
Sveučilište u Zagrebu-Institut za hrvatsku povijest, Zagreb, 1982.,, 196-197.) 

zapravo predstavljao opetovano naglašavanje hrvatske želje za neovisnošću.'“* Karakteristično je 
da je od samog početka skupštinskog djelovanja neprekidno upozoravao na tragičan položaj 
Makedonije, kao i na okolnost da je Crna Gora u Kraljevinu SHS ušla kao samostalna država, a 
režim se sad prema njoj ponaša maćuhinski.'“* Time je, nema dvojbe, pokušao mobilizirati sve 
protusrpske snage i stvarati savez koji bi temeljitije branio hrvatske interese od tzv. prečanske 
fronte stvorene oko SDK. 

Radićev savez s Pribićevićem nesmiljeno napada i Trumbić odnosno Hrvatska 
federalistička seljačka stranka. "Hrvatski narod se kameni, gledajući Stjepana Radića u vučjem 
zagrljaju s batinaškim poglavicom Pribcem", oštro piše glasilo federalista.'*" Odbijajući ponude 
režima, Trumbić bilježi kako Radić za hrvatski narod predstavlja nesreću, ali druge hrvatske 
političke snage ne smiju poslužiti Beogradu za kojekakve kombinacije.“ Nisu bile rijetke 
procjene da Hrvate danas zapravo predstavlja Zagreb, tj. Hrvatski blok, a ne više Radić s 
Hrvatskom seljačkom strankom.'* I kad nisu bile sasvim točne, te su procjene upućivale na to, 
da Radićev ugled i dalje pada. U jednome od svojih prvih izvještaja, hrvatskim separatistima 
skloni madžarski konzul u Zagrebu Gyčrgy Szabo u prosincu 1927. javlja madžarskom ministru 
vanjskih poslova Lajoszu Walkou kako Radićev (a i Pribićevićev) ugled u narodu danomice 
kopni, a time slabi 1 njihova pozicija prema beogradskoj vladi. Hrvatima su dosadila stalna 
Radićeva obećanja o predstojećoj pobjedi i padu vlade. "Ova parola nije bila dobra 1 Radić - koji 
je u Beogradu živio od rasprodaje hrvatskih interesa, sa svojom ispražnjenom torbom i novom 
orijentacijom koja je njegovu stranku lišila hrvatskog karaktera - sa stanovišta vlade izgubio je 
značenje koje je nekad imao kao predstavnik Hrvata." '*“ 

Hrvatski blok je nastojao iskoristiti takvu situaciju te oštrom kritikom Radićeva 
sporazumaštva ojačati svoju poziciju. Stoga Pavelić na skupštini Hrvatskog bloka 8. siječnja 
1928., komentirajući nametnuti proračun kojim se pljačkaju hrvatska područja, poziva na otpor i 
ističe da tzv. prečanska fronta nije nikakva fronta otpora, nego najobičnija prijevara za 
spašavanje jugoslavenske države. 

"Na vrbovu se klinu - izjavio je tada Pavelić - ne voze kola! Taj vrbov klin je Stjepan 
Radić, a zabijač toga klina u hrvatski narod je Svetozar Pribićević. Prečanski je front švindl, kao 
što je bilo švindl 1 'Narodno vijeće! od g. 1918. Stoga ne ćemo poći u redove Prečanskoga fronta, 
već u redove 'Hrvatskoga fronta. 





'#5 U skupštinskom govoru o proračunu ministarstva unutarnjih poslova, Pavelić je 5. ožujka 1928. naglasio da su 
Hrvati već naivkli na Glavnjače u doslovnom i prenesenom smislu riječi i da su uvjereni kako nije riječ o sastavu 
vlade, jer su sve jugoslavenske vlade bile jednako protuhrvatski raspoložene. Godine 1918. čitava je Hrvatska 
pretvorena u Glavnjaču, uveden je policijski režim kakvog nikad nije pokušala uvesti ni austrijska ni madžarska 
uprava koje su, štoviše, uz pomoć Hrvata i Srbe suđene kao veleizdajnike tretirale u zatvoru kao kap vode na dlanu. 
Danas se, međutim, ljudi utamničuju i batinaju bez ikakva razloga i bez sudskog postupka. Na sve strane cvjeta 
samovolja i korupcija, što za posljedicu ima opće neraspoloženje Hrvata. Svako zlo rađa zlim, svako zlo djelo dobiva 
plaću, pa će je tako dobiti i beogradski režim. "Navikli ste na to - izjavio je Pavelić - da se radi po intencijama osoba, 
a ne po tome kako odgovara stvarnim potrebama naroda... (Glas sa desnice: Laku noć!) Gospodo, ja ću biti sretan 
kad vam budem mogao reći "laku noć'; bit ću sretan onda, kad vam svi Hrvati uzmognu reći: "laku noć i hvala vam na 
ovakvoj zabavi kakvu smo imali s vama'. Nadam se da ćete, uostalom, i vi biti sretni, kad ne budete ovdje imali 
Hrvata..." (A. Pavelić, n. dj., 319.) 

'4* Usp. njegov govor u Skupštini 8. ožujka 1928. (A. Pavelić, n. dj., 330-331.) 

'4 Hrvat, br. 2374., Zagreb, 2. prosinca 1927. Lj. Antić, n. dj., 197. 

'* Branislav Gligorijević, Demokratska stranka stranka i politički odnosi u Kraljevini Srba, Hrvata i Slovenaca, 
Institut za savremenu istoriju, Beograd, 1970., 515. Lj. Antić, n. dj., 198-199. 

'# Lj. Antić, n. dj., 199. 

'" Đorđe Zelmanović, Nepoznati dokumenti Horthyjeva konzulata u Zagrebu, (2), Danas, Zagreb, 21. lipnja 1988. 

Nema nikoga koji ne bi mogao vjerovati, da hrvatski narod ne će moći izvojevati svoju 
slobodu i postići to, da bude gospodar u svojoj kući. Varaju se oni koji misle, da bi se sadašnje 
stanje u državi SHS moglo popraviti ljupkim riječima (ist. T. J.). Srbijancima vrijedi ova država 
samo tako dugo, dok je mogu pljačkati. Onog časa, kad im više ne bude mogla služiti ovim 
ciljevima, oni će ju sami uništiti." ">! 

Ova najava da hrvatske borce za slobodu i neovisnost možda čeka razdoblje u kojem će 
se koristiti i druge metode političke borbe, vjerojatno se temeljila na procjeni da su Hrvati sve 
nezadovoljniji sporazumaškom Radićevom politikom, za što su rezultati izbora davali više nego 
očitu potvrdu. Radićev pakt s Pribićevićem nije oštro osudila samo Hrvatska stranka prava. I 
HFSS i radićevski disidenti u Hrvatskom republikanskom seljačkom savezu ocijenili su da je 
SDK "opasna politička tvorevina"'** Bilo je teško pojmiti da Radića prigodom posjeta 
Dubrovniku pozdravljaju organizirani pripadnici Orjune, a da on ne spominje hrvatstvo 
Dubrovnika, nego raspreda o tom gradu kao "žarištu sveukupnog slovinskog naroda", kao 
ognjištu slobode na čijem je tlu bila "nerazdjeljiva domovina u kojoj su Hrvati, Srbi i Slovenci 
nerazdruživo spojeni u pravnoj i moralnoj veličini." 

Razumljivo je da je takva politika u hrvatskim nacionalističkim krugovima budila duh 
nepovjerenja i otpora. Pavelić je prvi od hrvatskih političara, koji je odlučio pomoć potražiti u 
hrvatskom iseljeništvu. U tu svrhu on 13. svibnja 1928. u SAD šalje S. Hranilovića, koji je imao 
zadaću organizirati hrvatske iseljenike i potaknuti ih na djelatni otpor jugoslavenskoj državi i 
režimu. U tu se svrhu Hranilović trebao osloniti i na makedonsku političku emigraciju u Americi, 
s kojom su tješnji dodiri uspostavljeni prigodom skopskog procesa.'*“ Međutim, zbog 
protivljenja američkih vlasti, Hranilovićeva će misija imati ograničen uspjeh. 


Skupštinski atentat kao detonator 


"Ja nisam protivu revolucije, koje se ne treba da odriče ni 
jedan narod, ako želi slobodu. I revolucija i ilegalna borba 
zakonita su sredstva. Jer se njima ruši nasilje i ropstvo. 
Naravno revolucija dolazi (na) red tek onda, kada budu 
iscrpljena sva zakonita sredstva za borbu... 


5! R. Horvat, n. dj., 370-371. Zanimljivo je spomenuti kako je Pavelić u Beogradu reagirao na srpske provokacije 
u svezi sa suradnjom Radića i Pribićevića. Kad je 2. ožujka 1928. u Skupštini tekla rasprava o proračunu ministarstva 
prosvjete i kad se na Pavelićeve riječi o unazađivanju hrvatskog školstva i znanosti sa srpske strane reagiralo 
tvrdnjom da je to djelo S. Pribićevića s kojim sada, eto, paktira i S. Radić, Pavelić je odvratio: "...kao Hrvat smatram, 
da ne mogu ovdje u Beogradu u Skupštini iznositi naše medjusobne stvari. Mi ćemo naše stvari obračunati i 
razpraviti u Hrvatskoj, a ne ovdje." Tri dana kasnije, nakon jedne Radićeve provokacije, Pavelić je ipak - ciljajući na 
Radićevu prevrtljivost i rasipanje riječima te reagirajući na neku Radićevu podrugljivu upadicu o svećenstvu i 
odvjetništvu - kazao da ni na to ne će uzvraćati, "jer gospodin Radić nije osoba, koja je uvijek odgovorna i koja je za 
sve odgovorna što govori." (A. Pavelić, n. dj., 309., 312.) 

52 F, Mirošević, n. dj., 210. 

!55 Dubrovački list, br. 21., Dubrovnik, 28. svibnja 1928. (F. Mirošević, n. dj., 210.) 

“Marija Hranilović auktoru, 6. prosinca 1996. Kako HSP nije imao novca financirati Hranilovićevo 
putovanje, novac je stranci pozajmila obitelj Hranilović. 

(S. Radić u Sofiji, veljača 1924.) 


ljeto 1928. ovako rezimira deset jugoslavenskih godina: "24 političke smrtne osude, 600 
političkih ubojstava, 30.000 političkih uhapšenja, 3.000 političkih emigranata i bezbrojna masa 
političkih izgona. Kada se batinaju politički kažnjenici u masama, kad se siluju uhapšene žene, a 
nepopustljive kad se proglašavaju službeno 'prostitutkama', kada se djeca zatvaraju s 
provalnicima 1 kada se iskazi pišu krvavim zubalom, onda se to zove - Objavljenje naše rasne 
Svečovečanstvenosti: gesta Dei per Jugoslavenos! Pred našim očima ubijaju se politički 
uhapšenici i nestaju netragom iz zatvora; tuberkulozni ljudi zatvaraju se u betonske samice pune 
vode, vlasti se groze Dunavom, ljudi se dave, biju batinama, vrećama punim pijeska, žilama, 
kundacima i bokserima, ljudi se vežu naglavce i zatvaraju u dimnjak, po četiri čovjeka žive na 
prostoru od jednog kvadratnog metra i to traje već punih deset godina..." To stanje "koje govori 
svojim krvavim ciframa" predstavlja "neoboriv argumenat, kako je već krajnje vrijeme" za 
obranu "minimalnih ustavnih Građanskih i Čovječjih Prava". !>* 

Atentat u beogradskoj Skupštini, kad je radikalski zastupnik Puniša Račić, 20. lipnja 
1928., ustrijelio hrvatske narodne zastupnike, označio je novu stranicu u hrvatsko-srpskim 
odnosima. Za svega deset godina života u zajedničkoj državi, suprotnosti između dvaju naroda 
prerasli su u ozbiljnu nesnošljivost, ponegdje čak i mržnju. Takvo je stanje u najvećoj mjeri 
posljedica velikosrpske politike, pod kojom su stenjala sva nesrpska područja. Ta je politika, 
doduše, vođena iz Beograda, ali je u srpskome življu u hrvatskim zemljama uvijek nalazila 
dovoljno pomagača. Pribićevićev zaokret nije bio osuda jugoslavenske države, nego, baš 
naprotiv, posljedica Pribićevićeva uvjerenja, da je solidariziranje tzv. prečanskih Srba sa 
sporazumaškom strujom u hrvatskoj politici conditio sine qua non opstanka Jugoslavije. '** Radi 
toga SDK nastupa s pozicija očuvanja sustava ustrojenog Vidovdanskim ustavom i sve do 
atentata ne postavlja zahtjev za njegovu temeljitu promjenu. Općenito govoreći, zahtjevi SDK 
nisu bili ekskluzivno hrvatski, pa čak ni "prečanski". Oni su se svodili na zahtjev za promjenom 
režima, demokratizacijom političkog života, očuvanjem parlamentarizma, poboljšanjem uprave i 
suzbijanjem korupcije, pa su ih jednako tako postavljale i srbijanske političke stranke." Stoga 
činjenica da su velikosrpski krugovi posegli za fizičkim uklanjanjem S. Radića i drugova, iako su 
ovi prihvatili postojanje jugoslavenske države, srbijansku monarhiju 1 centralističko unutarnje 
uređenje Kraljevine SHS, pa čak i u javnim nastupima 1925.-1928. godine svoju politiku bazirali 


'55 Miroslav Krleža, Glavnjača kao sistem, u: Deset krvavih godina i drugi politički eseji, 619-620. McAdams 
tvrdi kako je do 1934. više od 19.000 Hrvata osuđeno na zatvorske kazne od dvadeset i više godina, a više od 200 
ljudi suđeno na smrt. (Usp. C. Michael McAdams, Hrvatska. Mit i istina, Hrvatska sveučilišna naklada, Zagreb, 
1993., 32.) Prema Valenti, u približno istom razdoblju, režim je objesio 19 protivnika, u redarstvenim uzama je 
ubijeno 16, najprije na smrt, a onda preinačenjem na doživotnu robiju osuđeno je 30 ljudi, dodatnih je 11 osuđenika 
na smrt pobjeglo u inozemstvo. Na doživotnu robiju osuđeno je 85, a na robiju od 20 godina 146 ljudi. Ukupno 484 
politička krivca suđena su na tamnicu između 10 i 20 godina, 962 na tamnicu između 5 i 10 godina, a više od 2000 
na tamnicu između 1 i 5 godina. Kazna u trajanju od jednog mjeseca do jedne godine za političke prijestupe izrečena 
je protiv više od 15.000 ljudi. (Ante Valenta, Tumač Načela Hrvatskog domobrana. Kako je nastala t. zv. 
“Jugoslavija * ili: pravi uzroci pogibije Aleksandra u Marseille, Biblioteka Hrvatskog domobrana, br. 5, Buenos 
Aires, rujan 1935., 88.) 

'* Vjerojatno nemalu ulogu imala je i osobna Pribićevićeva povrijeđenost načinom na koji je eliminiran iz 
vlade. 


' B. Gligorijević, Demokratska stranka..., 523. 

na hrvatsko-srpskom izmirenju, daje posebnu političku 1 psihološku težinu atentatu i njegovim 
posljedicama. Atentat i skora Radićeva smrt (8. kolovoza 1928.) značili su definitivni poraz 
jugoslavenstva, a hrvatskim su političarima nametnuli potrebu preispitivanja dosega 
sporazumaške politike. 

Sporazumaško razdoblje 1925.-1928. u hrvatskoj je politici ostavilo duboke tragove. 
Pokazalo se da je politika sporazuma s Beogradom u tim okolnostima za hrvatske interese 
jednako nekorisna ili čak nekorisnija od oporbenog držanja koje je, ako ništa drugo, bar hrvatske 
snage držalo na okupu. Dido Kvaternik u velikoj mjeri ima pravo kad piše: "Era sporazuma 
imala je, osim umorstva u Skupštini, još i daljnju sudbonosnu posljedicu. Ni beogradski 
vlastodršci, ni Stjepan Radić, ni Trumbić, ni Maček, ni Pavelić, a niti mi mladi, koji smo tek bili 
stupili u politički život, nismo mogli ni slutiti, da će baš ona trogodišnja era sporazumaške 
pseudodemokracije i pseudoparlamentarizma stvoriti prvu klicu kasnijeg Ustaškog pokreta. U 
onom razdoblju opće narodne desorijentacije i malodušja, počele su po hrvatskim gradovima i 
selima nicati nove omladinske organizacije: sveučilišne i srednjoškolske, građanske, radničke i 
seljačke. Zdravi hrvatski narodni organizam počeo je reagirati. U hrvatsku politiku stupalo je 
novo pokoljenje."'** Ono je mahom bilo vezano uz "frankovce", kako se kolokvijalno nazivalo 
pristaše HSP-a, ali su se i oko drugih političkih skupina, pa i unutar HSS-a, stvarale 1 jačale 
aktivističke, borbene jezgre. 

Odmah nakon atentata, zastupnik Hrvatske stranke prava i jedan od dvojice predstavnika 
Hrvatskoga bloka u Skupštini, dr. A. Pavelić izjavljuje novinarima: 

"Zločin, izvršen na hrvatskim narodnim zastupnicima, smišljen je 1 pripravljen. To je 
obćeniti dojam. Ovaj dogodjaj sa hrvatskog stanovišta ne može se prosudjivati kao zločin jednog 
čovjeka, nego kao jedan iz niza nebrojenih zločinstava, koja su kroz deset godina vršena na 
hrvatskom narodu. Uperen je izravno proti hrvatskom narodu, jer je izvršen na hrvatskim 
narodnim zastupnicima u času, kada su vršili svoju zastupničku dužnost. Odgovornost za taj čin 
ne pada samo na vidljivog zločinca Punišu Račića, nego pred cielim kulturnim svietom odgovara 
zato ne samo vladavina, nego cieli sustav, pod kojim hrvatski narod trpi već deset godina. 
Razumije se samo po sebi, da će posljedice ovog krvavog zločina biti velike 1 težke. Taj će 
dogodjaj odlučno utjecati na političke poglede i onih, koji su do sada bili donekle optimistički 
razpoloženi obzirom na dosadašnje stanje i nadali se, da bi i u ovim dosadašnjim odnosima ipak 
moglo doći do nekog dobra za hrvatski narod. U političkoj situaciji nastat će temeljita 
promjena."'?? 

Stranačke pristaše Pavelić po povratku u Zagreb izvješćuje o beogradskim zbivanjima, 
dodajući kako se režim ne će zaustaviti samo na tome. Dolaze nova nasilja i novi zločini, a 
Hrvati se tomu moraju suprotstaviti bez obzira na žrtve. Posebno je važno dokinuti stranačke 
razlike, jer "prestaje politika Hrvata i mora se voditi politika Hrvatske," pa sve zdrave narodne 
snage valja okupiti pod jedan stijeg. Posebna uloga namijenjena je hrvatskoj mladeži. !“ 

U Hrvatskoj je sve kuhalo. Odmah po atentatu Vukićevićeva je vlada redarstvenim 
snagama uputila naputke o potrebi suzbijanja svih demonstracija, nereda 1 svakog oblika 
prosvjeda zbog atentata. Privremeno je zabranjen niz hrvatskih, pa čak i nekoliko srbijanskih 
oporbenih listova. Izrazi sućuti hrvatskom narodu smatrani su protudržavnom diverzijom. 
Beograd strahuje od vijesti iz kojih proizlazi kako u Hrvatskoj sve vrije i kako je otvorena 


"5 Eugen Dido Kvaternik, Trumbić spram politike H.S.S. i Ustaškog pokreta, u: E. D. Kvaternik, Sjećanja i 
zapažanja 19125-1945. Prilozi za hrvatsku povijest. Uredio Jere Jareb, Naklada Starčević, Zagreb, 1995., 198. 

A, Pavelić, n. dj., 345-346. 

'% Prve borbe - prve žrtve. Iz prošlosti Ustaškog pokreta, Ustaša, br. 8/XI., Zagreb, 24.VIII.1941. 

pobuna s ciljem proglašenja hrvatske neovisnosti pitanje dana. Takve se vijesti danomice 
gomilaju. Smirujuće djelovanje prvaka HSS-a i njihovi pozivi puku da se smiri, režimu nisu 
dovoljno jamstvo. Osim otvorene pobune, režim se boji 1 političkih akcija, pa tako vjeruje da 
sazivanje Oblasne skupštine zagrebačke oblasti ima funkciju okupiti zastupnike i proglasiti se 
posebnim političkim tijelom, što bi bio uvod u postupak odcjepljenja. Na svaki takav pokušaj 
vlasti kane odgovoriti represijom.!*! 

Čim se u Zagrebu doznalo za zločin u beogradskoj Skupštini, hrvatska je mladež 
spontano počela demonstrirati protiv Beograda. Na čelo demonstranata stali su pobornici ideje 
uspostave neovisne Hrvatske, a letcima su na demonstracije pozivali i komunisti.'““ Na 
sutrašnjim demonstracijama, 21. lipnja 1928. na zagrebačkim su ulicama ubijena tri hrvatska 
mladića: Krešimir Jerbić, Đuro Bjeloš i Vladimir Majcen,'“* teško je ranjeno dvanaest, lakše 
šezdesetak, a uhićeno 120 osoba. Hrvatska akademska omladina, proglasom od 21. lipnja, koji su 
potpisali C. Hadžija, B. Jelić, I. Nagy, T. Petković 1 A. Rittig, ocijenila je da su skupštinski hitci 
bili upereni protiv čitava hrvatskog naroda, te pozvala na nacionalno jedinstvo neovisno o 
strankama, a osnovan je i Akcioni odbor za jedinstvo svih hrvatskih omladinskih organizacija, 
koji je pozvao na bojkot srpskih knjiga i novina, te Koroščeva glasila Slovenec.'** Na dan 
pogreba skupštinskih žrtava (23. lipnja) ponovno je došlo do demonstracija i sukoba građanstva s 
policijom. Ranjeno je više, a uhićeno oko 290 osoba. Demonstracije izazivaju pozornost svjetske 
javnosti: nisu rijetki oni koji su svjesni da je sudbina jugoslavenske države definitivno 
zapečaćena skupštinskim atentatom. Na glasine da se u Hrvatskoj spremaju revolucionarni 
pothvati, ministar unutarnjih poslova u Vukićevićevoj vladi, A. Korošec, zapovijeda da se protiv 
svakoga, koji raspiruje nemir i potiče "plemensku zaoštrenost", primijene "najoštrije mjere".!9? 
Vukićevićeva se vlada grozničavo pripremala za suzbijanje prosvjeda i demonstracija, pa je osim 
tajnih naputaka redarstvenim snagama, već 21. lipnja privremeno zabranila niz hrvatskih listova. 
Zabranjeni su Jutarnji list, Novosti, Hrvatski seljački narod, Narodni val, Riječ, Borba i drugi, a 
sutradan, 22. lipnja, kad su demonstracije nastavljene, zabranjeni su beogradski listovi Reč i 
Novosti.'** Dok je od početka 1928. godine do atentata režim poduzeo 42 zapljene zagrebačkih 
novina, u ostatku godine takvih je zapljena bilo 291. I drugim je metodama režim kušao ugušiti 
ionako ograničenu slobodu tiska.'“" Činjenica da je za šest mjeseci cenzura zaplijenila skoro tri 
stotine publikacija, najbolje svjedoči o tome da je u Hrvatskoj sve kuhalo, a da režim na ta 
previranja nije mogao naći bolji odgovor od represije. 

Od svih hrvatskih političara Pavelić najjasnije 1 najglasnije zahtijeva najkorjenitije 
promjene: saziv Hrvatskoga državnog sabora i hrvatsku državnu neovisnost. On optužuje 
Beograd ne samo zbog prilika u zemlji, koje su Hrvate, Makedonce i Crnogorce dovele u jedva 
podnošljiv položaj, nego i zbog vanjske politike, koja je dovela do stanja koje prijeti 
ugrožavanjem europskog mira. Takva je situacija naročito u pogledu odnosa s Italijom, 


5B, Gligorijević, Demokratska stranka..., 533. 
&* Zagrebački je Mjesni komitet KPJ pozivao na uspostavu neovisne hrvatske seljačke republike, dok je CK KPJ 
istodobno tražio stvaranje federacije samostalnih i neovisnih radničko-seljačkih republika na Balkanu. Kasnije su 
komunisti — iz taktičkih razloga - svojatali ključnu ulogu u demonstracijima. (Usp. O. Keršovani, n. dj., 413.) 
£ Ove su žrtve pokopane 24. lipnja, dan iza sprovoda P. Radića i Gj. Basarička, a režim je, kako bi spriječio veće 
okupljanje građana, dao objaviti da su već pokopani, dan ranije. (B. Jelić, n. dj., 611.) 
%F, Tuđman, n. dj., 1., 510., 514. 
5 B, Gligorijević, Parlament..., 260. 
** Nadežda Jovanović, Prilog proučavanju odjeka atentata u Narodnoj skupštini 20. juna 1928., Časopis za 
suvremenu povijest, god. II., br. 1, IHRPH, Zagreb, 1970., 63. 
5" Josip Horvat, Povijest novinstva Hrvatske 1771.-1939., Stvarnost, Zagreb, 1962., 405. Usp. Josip Grbelja, 
Cenzura. Novinarske kuće straha, Hrvatsko slovo, god. II., br. 77., Zagreb, 11.X.1996., 16-17. 

Madžarskom i Bugarskom. Hrvati moraju i to podnositi, iako bi svoje odnose s njima, kad bi 
samostalno odlučivali, znali urediti na obostrano zadovoljstvo i u interesu europskog mira. !“ 

Dok protusrpsko rasploženje raste, Beograd se odlučuje na još jednu provokaciju: nakon 
višednevnih konzultacija i neuspjeha generala S. Hadžića da sastavi neutralnu vladu, Aleksandar 
24. srpnja mandat za sastav nove vlade povjerava A. Korošcu. Ovaj je tri dana kasnije sastavio 
vladu od predstavnika stranaka dotadašnje četvorne koalicije i odlučio nastaviti rad s istim 
sazivom Skupštine, iako je bilo jasno da hrvatski i "prečanski" zastupnici ne će sudjelovati u 
njezinu radu. Potvrđivanje Koroščeve vlade tri dana kasnije, izazvalo je nova uzbuđenja u 
Hrvatskoj, jer je bilo jasno da režim ni pod koju cijenu ne kani udovoljiti ni posve umjerenim 
hrvatskim zahtjevima, nego nastavlja jednako intransigentnu velikosrpsku politiku. Previše je 
bila prozirna Aleksandrova nakana da imenovanjem vlade kojoj prvi (i jedini) put na čelu nije 
Srbin, uvjeri inozemstvo kako su tvrdnje SDK o srbijanskoj hegemoniji lažne. 

Na taj potez Beograda, Radić koncem srpnja formulira zahtjev za odcjepljenje Hrvatske i 
ostavlja tek mogućnost personalne unije, a narodni zastupnici HSS-a i SDS-a reagiraju 1. 
kolovoza 1928., donošenjem zaključaka, kojima konstatiraju kako je SDK stvorena da bi se 
legalnim sredstvima postigla jednakost i ravnopravnost svih prečanskih zemalja sa Srbijom. 
Hegemonistički se režim tomu suprotstavio organiziranim zločinom i time onemogućio Koaliciju 
da parlamentarnim sredstvima nastavi borbu za svoje ciljeve. Nakon zločina, režim je ponovno 
odbio udovoljiti minimalnim zahtjevima Koalicije, upravljenima na raspuštanje Skupštine, te 
kažnjavanje izvršitelja i intelektualnih začetnika skupštinskog atentata. Naprotiv, uz pomoć malo 
utjecajnih prečanskih političkih snaga, Beograd je ponovno posegao za imenovanjem 
hegemonističke vlade. Stoga SDK izjavljuje kako će eventualne zaključke i moguće financijske 
obveze, koje bi krnja Narodna skupština preuzela za cijelu državu, za prečanske krajeve smatrati 
ništetnima i neobvezujućima. S obzirom na to da su se kraljevine Hrvatska i Crna Gora 
svojedobno odrekle svoga historijsko-državnog i narodno-političkog individualiteta ne u korist 
koje druge od ujedinjenih zemalja, nego u korist državne zajednice Srba, Hrvata i Slovenaca, a 
prvoprosinački čin i Vidovdanski ustav stvorili su sustav hegemonije, to SDK izjavljuje, da je 
dosadašnje državno uređenje uslijed poznatih događaja poništeno u narodnoj svijesti. SDK će 
povesti najodlučniju borbu za novo državno uređenje koje će omogućiti ravnopravnost svih 
individualiteta u državnoj zajednici, pa u toj borbi na slogu poziva sve političke stranke i skupine 
u prečanskim krajevima. * 

Skup zastupnika SDK, održan 1. kolovoza, posebnu je težinu imao već i zbog činjenice 
da je poprimao značajke Hrvatskog sabora, tim prije što je istodobno u Beogradu zasjedala 
Narodna skupština. U trenutcima dok je J. Predavec na Markovu trgu čitao okupljenoj masi tekst 
rezolucije, klicalo se slobodnoj Hrvatskoj, Hrvatskomu saboru i Vladi, a okolnost da su na 
stranim konzulatima, u čast rada zastupnika SDK, bile izvješene zastave, tumačila se 
solidariziranjem Europe s hrvatskom borbom protiv tiranije.!"" Moguće je, da je postojalo 
uvjerenje kako je Europa voljna dalekosežno poduprijeti hrvatsku borbu. Međutim, u vrhu HSS- 
a nedostajalo je odlučnosti za poduzimanje radikalnijih koraka. Visoki dužnosnici SDK, J. 
Krnjević 1 J. Gašparac, uoči prijelomne sjednice SDK od 1. kolovoza 1928., izvijestili su državne 


'* Usp. Pavelićevu izjavu na sjednici HSP-a 31.VII.1928. u: A. Pavelić, n. dj., 357-358. 

'% R, Horvat, n. dj., 404-407. Na formuliranje ovih zaključaka vjerojatno je utjecala činjenica da je general A. 
Marić, zapovjednik zagrebačkoga armijskog zbora, izvijestio kako Talijani koncentriraju svoje snage na 
jugoslavenskoj granici, očekujući "da će se danas dogoditi iznimni događaji." (S. Pribićević, n. dj., 78.) 

'" Narodni val, god. IL., br. 177, Zagreb, 2.VIII. 1928. 

vlasti kako je Koalicija protiv svih manifestacija, te će i sama poduzeti korake kako stvar ne bi 
krenula u krivom smjeru. !"' 

Nasuprot tomu, zastupnici Hrvatskog bloka odmah su se odazvali pozivu SDK, 
pristupivši u klub zastupnika Hrvatske seljačke stranke, s očitom nakanom da pripomognu 
nacionalnoj koncentraciji i radikalizaciji stajališta. Trumbić je već nakon atentata predlagao 
proglašenje neovisne Hrvatske.! 7? 

Skrbnici Jugoslavije bili su svjesni dramatičnosti stanja. Tako, primjerice, britansko 
poslanstvo registrira da se u svim "pokrajinama" čuje zahtjev za "ravnopravnošću sa Srbijom", 
ali - napominjući da "beogradskim vlastima nije lako da pregovaraju sa neodgovornim 
demagozima koji kontrolišu hrvatske seljačke mase" (sic!) - poslanstvo izražava uvjerenje da 
"centralistički utjecaji" i "jalove partijske intrige" onemogućuju svaki konstruktivni potez.!? 
Talijanska je diplomacija vjerovala kako hrvatski potezi početkom kolovoza upućuju na to, da je 
posrijedi početak prave hrvatske akcije. Mogućnost da Beograd prihvati zahtjev za 
federalizacijom smatrana je sasvim malom, iako bi to smanjilo unutarnje napetosti, ojačalo 
Jugoslaviju na međunarodnom planu 1 čak omogućilo zbližavanje s Bugarskom. U stranom se 
tisku, pak, bilježilo, da je narod zaključke od 1. kolovoza primio s oduševljenjem, ali je jedina 
zamjerka bila da su - preblagi.''* To je bez dvojbe bila posljedica utjecaja S. Pribićevića i 
samostalaca koji ni pod koju cijenu nisu htjeli razgovarati o razbijanju jugoslavenske države. Oni 
su ublažavali povremene, ne tako rijetke izjave istaknutih dužnosnika HSS-a o nemogućnosti 
zajedničkog života sa Srbima i potrebi rascjepa države po crti koja već stoljećima dijeli Zapad od 
Istoka." Unatoč tomu, zaključci su predstavljali zaoštrenje odnosa s režimom. Njihovo je 
donošenje bitno suzilo prostor za razgovore i pregovore, tim više što se SDK, kako ističe Lj. 
Boban, obraća samo prečanskim političkim strankama, dok u Srbiji uzima u obzir samo narod, 
ali ne i političke stranke. Time je naglašena nemogućnost sporazuma sa srbijanskim 
strankama.! 

Prema nekim je procjenama Radić nakon atentata bio sklon prekidu svih odnosa s 
Beogradom. Međutim, zbog nedostatka hrvatske vojne organizacije 1 u strahu da će Beogradu 
sklono inozemstvo skrštenih ruku promatrati srpski obračun s hrvatskim separatizmom odnosno 
amputaciju Hrvatske, nije izgubio nadu da bi Aleksandar, suočen s najdramatičnijom situacijom 
do sada, mogao poduzeti odlučujuće korake. Ta je nada kod Radića prevagnula i istodobno 
otvorila prostor za djelovanje i afirmaciju S. Pribićevića. I sam vođa HSS-a posebno ističe 
Pribićevićevu ulogu, pa ga upućuje da na poziv pregovara s Aleksandrom u ime SDK. Iako je i 
stvarno 1 formalno bio druga po snazi osoba u SDK, bez tih Radićevih postupaka vjerojatno 





!1 B, Gligorijević, Demokratska stranka..., 531-532. 

'7 F, Tuđman, n. dj., IL, 30. Većina pisaca, koja se potanje bavila Trumbićevim političkim djelovanjem u doba 
Jugoslavije, zagovarala je (bar do 1990.) tezu, da Trumbić nikad nije prekoračio zahtjev za (kon)federalnim 
preuređenjem Jugoslavije. Takvo se stajalište ne čini sasvim uvjerljivim. Osim podataka u talijanskim 
pismohranama, jedno od brojnih svjedočenja da je Trumbić u doba diktature, a možda i ranije, bio za stvaranje 
neovisne Hrvatske, jest i ono Rušinovićevo. (Nikola Rušinović, Moja sjećanja na Hrvatsku, Meditor, Zagreb, 1996., 
35-36.) 

'? "Demagozi u Zagrebu, nema sumnje, žele da stvore veliku Hrvatsku, baš kao što beogradski političari teže 
velikoj Srbiji, ali nije nimalo izvesno da bi Slovenija, Vojvodina i drugi 'prečanski' krajevi pretpostavili hrvatsku 
upravu srpskoj", nastavlja se u istom izvješću britanskog poslanstva, uz ocjenu da jedino kralj može naći izlaz iz 
sadašnje slijepe ulice. (Ž. Avramovski, Britanci... I., 499-500.) 

'* Usp. I. Mužić, n. dj., 265. 

!5 B, Gligorijević, Demokratska stranka..., 524. 

"7 Ljubo Boban, Svetozar Pribićević u opoziciji (1928-1936), Sveučilište u Zagrebu, Institut za hrvatsku povijest, 
Monografije, (3), Zagreb, 1973., 20. 

Pribićević u tome prijelaznom razdoblju ne bi postaoo glasnogovornikom Koalicije i osobom 
koju će posjećivati strani diplomati i novinari, tražeći ocjenu stanja i procjenu budućih 
zbivanja.“ 

Aleksandar nije tajio kako ne može pristati na federalizaciju države 1 kako bi radije 
prihvatio odvajanje ("amputaciju"). Ta ideja je u srpskim, osobito srbijanskim krugovima stalno 
tinjala, a Aleksandar ju je izložio 7. srpnja 1928., na sastanku sa šefovima političkih stranaka, 
ponavljajući je u više navrata i kasnije. Pribićević je, međutim, otklonio svaku dvojbu da SDK 
traži bilo kakvo rješenje, koje bi išlo izvan granica postojeće jugoslavenske države.!'"* Međutim, 
reaktualiziranje zamisli o amputaciji uzbunilo je duhove. Istodobno, ostaje otvoreno pitanje, bi li 
Radić, da se uspio oporaviti od ranjavanja, u cijelosti prihvatio Pribićevićevu strategiju, posebno 
s obzirom na to, da su makedonski i crnogorski krugovi Hrvatima nudili ozbiljniju suradnju. 

Unatoč trudu kralja Aleksandra i režimskog tiska da zadnje Radićeve dane prikažu u 
svjetlu pomirenja s Beogradom, pri čemu bi krv hrvatskih narodnih zastupnika imala zapečatiti 
vječni savez Hrvata i Srba u jugoslavenskoj državi, hrvatska javnost u to nije vjerovala, niti je 
mogla vjerovati.'" I političari staroga kova i nekad jugoslavenske orijentacije, poput A. 
Trumbića, ističu kako se Hrvati nikad nisu odrekli državne samostalnosti. Naprotiv, hrvatska 
država zahtjev je hrvatskoga čistog prava, kojeg se Hrvati ni nakon desetogodišnjega 
katastrofalnog iskustva u jugoslavenskoj državi nisu odrekli, pa pozivaju sve obespravljene 
narode na borbu. Hrvatska će, ističe Trumbić, na Radićevoj krvi "uskrsnuti i to brzo."!* Glavni 
odbor HFSS-a, koji se sastao 26. kolovoza u Zagrebu, odobrio je 1 pohvalio Trumbićeve akcije, 
te istakao kako je u sadašnjim okolnostima najvažnije "da se u hrvatskom narodu sačuva potpuna 
solidarnost s neograničenim povjerenjem u hrvatsko narodno zastupstvo, predstavljano u 
zastupničkom klubu Hrv. Seljačke Stranke". '*' 

Nekoliko dana prije Radićeve smrti, Pavelić u izjavi zagrebačkomu Jutarnjem listu 
ponavlja svoje uvjerenje da je skupštinski atentat smišljeni zločin uperen protiv čitava hrvatskog 
naroda. Čitavo je hrvatsko javno mnijenje, nastavlja on, upravljeno prema dva cilja. Prvi cilj je 
uspostava hrvatske državne neovisnosti, putem Sabora kao zakonodavnog tijela, što je 
"neobhodna nacionalna, ekonomska i kulturna potreba". Drugi cilj je bezuvjetna sloga svih 
hrvatskih narodnih redova. "Sadanja borba predstavlja u prvom redu borbu Hrvatske za 
izvojštenje položaja, koji odgovara poviestnom državnom pravu, dakle za njezinu samostalnost, 
nu ujedno po Hrvatskoj i za oslobodjenje svih potlačenih nasilnim hegemonizmom, koji ovoga 
puta imaju izvanrednu priliku, da u zajedničtvu s Hrvatskom i Hrvatima izvojuju svoja 
čovječanska i gradjanska prava, a u prvom redu Srbi u Hrvatskoj i u ostalim tako zvanim 
prečanskim krajevima, što u slozi s Hrvatima i mogu izvojštiti. Borba će biti težka i velika, ali jer 


'77 S, Pribićević, n. dj., 81-82. 

' Isto, 65-71. B. Gligorijević, Demokratska stranka..., 524. 

!? Sam je Radić optužio Aleksandra za sudjelovanje u atentatu, a njegova je supruga Marija poslije rata izjavila da 
postoje ozbiljni znaci kako Radić nije umro zbog komplikacija izazvanih šećernom bolešću, nego da je prigodom 
liječenja u Beogradu trovan. (Marija Radić, Uspomene i sjećanja na mog nezaboravnog supruga Stjepana Radića, 
Kalendar Hrvatski Glas za g. 1957., Winnipeg, 45. Prema: Jere Jareb, Pola stoljeća hrvatske politike, Knjižnica 
Hrvatske revije, sv. IV., Buenos Aires, 1960., 34-35.) 


'5 Ante Trumbić, Govor na sprovodu Stjepana Radića 12. kolovoza 1928. godine, Izabrani spisi. Izabrao i 
priredio Ivo Petrinović, Književni krug, Split, 1986., 330-333. 

'! Novo doba, br. 230, Split, 28. kolovoza 1928. Petar Krolo, Ante Trumbić i općinski izbori u Splitu 1926. i 1928. 
godine, u: Život i djelo Ante Trumbića. Prilozi sa znanstvenog skupa održanoga 22. i 23. studenoga 1989. u 
Zagrebu, HAZU, Zagreb, 1991., 147. 

je i veliko zlo u kome se nalazimo, upeti će sav narod 1 čitavo javno mnijenje - nadamo se - sve 
sile, da do pobjede dodje."'*“ 

Ova je izjava ujedno ilustracija Pavelićeva gledanja na poznatu rezoluciju SDK od 1. 
kolovoza. Pavelićevo nezadovoljstvo mlakošću rezolucije vidi se prilično jasno, ali unatoč tomu 
on naglašava potrebu sloge, pa radi toga ostaje podupirati SDK. U historiografiji su Pavelićevi 
pokušaji da i formalno postigne slogu i jedinstvo hrvatskih političkih snaga, ostali - kao i ova 
izjava - nedovoljno istaknuti. Spomenuta, pak, Pavelićeva izjava govori puno ne samo o 
raspoloženju u Hrvatskoj, nego i o Pavelićevim pogledima na mogućnost rješenja državne krize. 
lako ga prije svega zanimaju interesi Hrvata, on na zajednički otpor velikosrpskoj hegemoniji 
poziva i sve ostale porobljene narode, jer je njihova sloboda jedino jamstvo ne samo njihove, 
nego i međunarodne stabilnosti i mira. Posebno poziva hrvatske Srbe da shvate povijesni 
trenutak i stanu u zajedničku frontu otpora s Hrvatima./** S obzirom na to, da se sloga narodnih 
redova postavljala kao pretpostavka neovisnosti i pobjede u teškoj borbi, on i Trumbić, kao 
zastupnici grada Zagreba i predstavnici Hrvatskog bloka, početkom kolovoza pristupaju 
zastupničkom klubu HSS-a odnosno SDK.'** Pavelić se u prvi mah nije kanio zadovoljiti samo 
pristupom klubu zastupnika HSS, nego je predložio da se HSP ujedini s HSS-om, ali je vodstvo 
HSS-a, po svemu sudeći iz strančarskih motiva, taj prijedlog odbilo, načelno pristajući primiti 
pojedince iz drugih stranaka, ako bi se one prethodno raspustile. '* 

Preokret, koji je skupštinski atentat unio u hrvatski politički život, uvjetovan je 
činjenicom da je taj događaj konačno slomio iluzije da bi - unatoč svemu što se događalo u 
proteklom desetljeću - još bilo moguće Hrvate privoljeti jugoslavenstvu. U hrvatski je politički 
život stupalo pokoljenje koje je bilo oslobođeno bilo kakvih kompleksa prema Austro-Ugarskoj, 
a time i predodžbi o jugoslavenskoj državi kao jedinom jamstvu pred presizanjima jakih susjeda. 
Težak položaj u kojem se hrvatski narod našao u Kraljevini SHS u biti anulira stranačke razlike, 
a borba Za neovisnu hrvatsku državu postaje ključnim pokretačem hrvatskoga revolucionarnog 
pokreta. 


Atentat na Radića i drugove izazvao je silnu međunarodnu pozornost i, jasnije od bilo 
kakve političke manifestacije, upozorio europsku i svjetsku javnost na stanje u jugoslavenskoj 
državi. Ozbiljnih koraka za sprječavanje nastavljanja istoga političkog kursa Beograda ipak nije 
bilo. Međunarodnu su diplomaciju zaokupljali zaoštreni sporovi između velesila. Njemačka je 
inzistirala na reviziji sustava reparacija i na evakuaciji Porajnja, što je za zapadne sile, poglavito 
Francusku i Belgiju, bilo posve neprihvatljivo. Talijanski pokušaji, da se uz britansku potporu 


' Jutarnji list, br. 5925/XVII., Zagreb, 4.VIII. 1928. A. Pavelić, n. dj., 367-369. Usp. R. Horvat, n. dj., 409-410. 
Ist. T. J. 

'5 Dakako, Krizman će, citirajući ovu izjavu, “znanstveno" preskočiti posebni Pavelićev poziv prečanskim 
Srbima! (Usp. B. Krizman, n. dj., 27.) 

' Pavelićevu i Trumbićevu izjavu od 3.VIII.1928., objavljenu u Jutarnjem listu dan kasnije, v. u R. Horvat, n. dj., 
407-409. i A. Pavelić, n. dj., 363-366. 

!55 Nakon uvođenja šestosiječanjskog režima, prijedlog istovjetan Pavelićevu ponovio je - opet uzaludno - i 
Trumbić. Prema Peršićevim bilješkama, Trumbića je to odbijanje jako pogodilo, jer su svi bili svjesni da se odbijanje 
HSS-a ne temelji na argumentima, "već da nas seljačka stranka neće imati." To se tumačilo na dva načina: ili se 
Mačekova okolina pobojala intelektualnoga potencijala ostalih hrvatskih stranaka, ili se procijenilo korisnim da 
ostane djelovati više snaga koje bi mogle ići svaka svojim putem na dobrobit hrvatske stvari. (Lj. Antić, n. dj., 209- 
210. Lj. Boban, Prilozi.., 24.) 

156 3. Jareb, n. dj., 40-41. 

smanji i potisne francuski utjecaj u jugoistočnoj Europi, imali su ograničeni uspjeh. London nije 
želio da se Italija učvrsti i na Bliskom i Srednjem istoku, pa je ponovno posegao za tješnjim 
prijateljstvom s Parizom. Prihvaćanje Briand-Kelloggova pakta od strane velesila tijekom ljeta 1 
njegovo svečano potpisivanje koncem kolovoza 1928., predstavljali su značajan uspjeh 
antirevizionističkih sila, kojima je pošlo za rukom postići međunarodnu suglasnost u pogledu 
zabrane rata kao sredstva nacionalne politike, uz istodobne anglofrancuske rezerve koje su tim 
dvjema velesilama ostavljale odriješene ruke za zaštitu njihovih "posebnih interesa". Hrvatsko je 
pitanje u tim trenutcima bilo i dalje tretirano kao unutarnje pitanje jugoslavenske države, pa 
hrvatska borba nije ni mogla očekivati djelatnu potporu čak ni u revizionističkim zemljama. 

Engleski se komentatori skupštinskog atentata i Radićeve smrti mahom zadržavaju na 
osudi čina i na zabrinutosti zbog sudbine jugoslavenske države, u kojoj su suprotnosti tako 
zaoštrene da budućnost države može ovisiti o jednom čovjeku. Londonski Times misli kako će 
Radićeva smrt dati novu snagu hrvatskom pokretu koji teži osamostaljenju Hrvatske i 
personalnoj uniji sa Srbijom. /*" Manchester Guardian ističe da su hrvatski zahtjevi minimalni, 
ali Beograd teži vojnoj diktaturi. Stoga je vrlo neizvjesno hoće li Jugoslavija pripasti uljuđenoj ili 
balkanskoj Europi.'** Near East i New Leader kritiziraju srbijanski militarizam i centralizam. '?? 
Općenito govoreći, engleski tisak uočava da je jugoslavenska država teški bolesnik, ali vjeruje 
kako je njegovo izlječenje moguće već manjim reformama. 

Karakteristično je pisanje francuskog tiska. Kad otvoreno ne simpatizira s Beogradom, 
on se najvećoj mjeri zadržava na neutralnome opisu događaja, ne ulazeći ni u podlogu, ni u 
motive, ni u posljedice skupštinskog zločina. Pariški Le Matin, međutim, dirljivo opisuje 
veličanstveni sprovod i ističe kako je S. Radić u duši bio Slaven, poznat po izjavi: "Ja sam Srbin, 
ali govorim hrvatski."'*“ Le Temps, poluslužbeni list francuskog ministarstva vanjskih poslova, 
načelno osuđuje nasilno rješavanje sporova, ali dodaje da će Radić, iako je neko vrijeme njegova 
akcija bila pogibeljna za jugoslavensku stvar, a on sam "ogorčeni protivnik najplemenitije ideje 
Domovine i prijatelj neprijatelja svoga naroda", ostati velikom osobom srpsko-hrvatsko- 
slovenske rase. Najvažnije je, zadovoljno bilježi list, da u Kraljevini SHS vlada potpuni red i 
mir.'*' Revue des Deux-Mondes 1. rujna 1928. piše, međutim: "Možda je korisno, bilo je već i 
vrijeme da Stjepan Radić nestane... Može se nadati da će njegovi nasljednici voditi borbu sa više 
umjerenosti i sa više praktičnog smisla, te da će shvatiti da nije više čas nepomirljivoj opoziciji, 
nego da je vrijeme, kako su shvatili Slovenci, da se preuzme odgovornost - preuzevši vlast. 
Politički život se sastoji (od) medjusobnih popuštanja i kompromisa."!* 

Njemački tisak općenito pokazuje sklonost i razumijevanje za položaj Hrvata. Berliner 
Tagblatt preuzima ocjenu J. Predavca da su Hrvatska i Srbija dva svijeta, te bilježi kako je Radić 
izjavio da se Srbiji više ne može pomoći, dodajući: "Izvan svake je sumnje, da je u političkom 
životu hrvatskog naroda nastalo novo doba. Moramo se doskoro latiti akcije, koja će spriječiti 
svaku uzurpaciju narodnog suvereniteta i svako hotimično 1 zločinačko uništavanje našeg 





'" Vladimir Radić, Zločin od 20. lipnja i medjunarodna štampa. Obranjeno kao dizertacija na Školi visokih 
medjunarodnih nauka mjeseca svibnja 1931, Pariz, bez god. (1931.2), 133-134. 

"5 Isto, 139-140. 

"5 Isto, 142-143. 

' Isto, 154-156. Na ovome mjestu Radićev sin Vladimir - u emigraciji dosta blizak Paveliću - oštro napada 
francuske novine, koje da tendenciozno ističu kako je njegov otac bio panslaven, koji je "neumorno radio za jednu 
državu od Crnoga do Jadranskog Mora...", dok je Stjepan Radić, tvrdi Vladimir, zapravo htio bezuvjetno ostvarenje 
hrvatske državne samostalnosti. 

2! Isto, 162-163. 

" Isto, 163. 

gospodarstva, naše kulture i našeg nacionalnog života!" Frankfurter Zeitung nalazi da je 
atentat iskopao nepremostiv jaz i između Srbijanaca i prečanskih Srba,“ a Berliner Lokal 
Anzeiger ističe hrvatsku borbu za samostalnost i piše kako će Hrvati imati potporu 
međunarodnoga javnog mnijenja, kojemu je više stalo do općeg mira, nego do jedne 
korupcionaške diktature.“ Hagener Zeitung oštro napada Srbiju, koja se proširila u ratu i očito 
kani nastaviti širenje istim metodama, te dodaje: "Ponor, koji je nastao izmedju Hrvata i Srba 
prevelik je, a da bi se moglo samo onako preći preko njega. Čitav svijet sa najvećim zanimanjem 
prati borbu Hrvata, koji sami sad odlučuju svojom sudbinom, jer što preostaje Hrvatima, nego da 
se osove na vlastite noge - da si vlastitom snagom izvojšte svoju samostalnost i slobodu. Mi 
Nijemci sa specijalnim simpatijama pratimo razvoj dogadjaja u zemlji velikog Mrtvaca, oko 
kojega se kupi jedan do zla Boga izmučeni i napaćeni narod. Moramo priznati da je Stjepan 
Radić svojim proročanskim nadahnućem gledao unaprijed razvoj dogadjaja u našoj državi 
naročito što se tiče pripojenja naše austrijske braće. Sudbina Hrvatske biti će sudbina novoga 
Balkana, a ujedno sudbina Srednje Evrope. Do današnjih vodja Hrvata stoji, kako će ta sudbina 
odlučiti milijunima ljudi, medju koje spadaju i Hrvati sami."'** Mtinchener Neueste Nachrichten 
drži kako je Radić svojom krvlju spasio Hrvatsku, koja se nikad ne će prestati boriti za svoju 
slobodu i samostalnost, '*" a Hamburger Fremdenblatt zaključuje da o Beogradu ovisi hoće li se 
sporazumjeti sa Zagrebom ili će Radićeva smrt označiti raspad jugoslavenske države.!“* I 
njemački iseljenički tisak u Južnoj Americi pisao je slično. Deutsche la Plata Zeitung 9. 
kolovoza 1928. prenosi Mačekovu izjavu: "Danas je svakome jasno, da pjesnički ideal o 
jugoslavenstvu nema nikakove vrijednosti. Postoji samo srpski, hrvatski i slovenski narod. Neko 
narodno jedinstvo ne postoji! Na 20. lipnja je zapečaćen mučeničkom krvlju jedan žalosni odsjek 
hrvatske povjesti. Sloboda mora da se iznova izkupi borbom, kao što se je izkupljivala protiv 
Turaka, Austrijanaca 1 Madjara. Vodit će se takova borba, kakvu samo Hrvati znadu da vode, 
kojima će krv palih biti poticaj, da se makar sa najvećim žrtvama bore do konačne pobjede." '*? 

I austrijski tisak nepodijeljeno izražava razumijevanje za hrvatsku borbu te ujedno ističe 
značenje koje je Radić imao za europsko seljaštvo. Neue Freie Presse registrira da je hrvatsko 
ogorčenje na vrhuncu, a Neues Wiener Tagblatt piše kako je uspjeh hrvatske borbe životno 
pitanje opstanka jugoslavenske države.“ Za Reichspost Radićeva je smrt najteži udarac kojega 
je Kraljevina SHS pretrpjela: "Njegova sjena pruža iz groba prijeteći šaku protiv Beograda. Duh 
njegov ne mogu pograbiti i zatvoriti, kako im je živi Radić dobro prorekao..."""! Arbeiter Zeitung 
naglašava da je hrvatska žalost za Radićem dovela do odluke da ne popusti u borbi za punu 
slobodu i narodnu samostalnost.“ Bečki list Schonere Zukunfi tekst o Radićevu sprovodu 
završava mišlju: "Ako Beograd hoće i dalje da nastavi politiku grube sile nad hrvatskim narodom 
- ako hoće da 1 nadalje balkanizira stoljetnu kulturu, mjesto da ju prigrli sebi u korist - onda mu 
je odzvonilo za uvijek."“'? 





153 Isto, 108. 

154 Isto, 110-111. 
155 Isto, 111-115. 
155 Isto, 121-122. 
197 Isto, 122. 

15 Isto, 123. 

15 Isto, 126. 

20 Isto, 145-146. 
201 Isto, 146. 

202 Isto. 

203 Isto, 147. 

lako je odmah nakon atentata Giornale d'Italia oštro osudio čin P. Račića i Radićev 
komentar događaja nazvao navještenjem rata,“* nekoliko tjedana kasnije talijanski se tisak 
pokazao opreznijim. La Stampa ističe da je Radić bio dobar Hrvat koji je na umu uvijek imao 
dobrobit seljaka. Njegovo obraćanje boljševičkoj Moskvi ne znači da je zagovarao komunizam, 
nego da je, ne poznavajući pravu narav sovjetskog režima, kušao zagovarati opće poboljšanje 
položaja seljaka.““* List Dovere sa simpatijama piše o Radiću i njegovoj ideji Hrvatske Seljačke 
Nezavisne Republike. Njegova smrt imat će silan odjek i dodatno zaoštriti krizu koja trese 
jugoslavenskom državom.““* 

Dok albanski nacionalistički Bashkimi Kombetar izražava duboku sućut s hrvatskim 
narodom i podsjeća da se Radić više puta založio za pravednu albansku stvar,“ bugarski Otec 
Pajsij oštro napada srpski šovinizam: "Srpski šovinizam posegnuo je i za životom svojih 
protivnika. Ta skrajnjost je izključivo karakteristična za srpski šovinizam. Ubijstva su najobičnije 
njegovo sredstvo. Ta karakteristika nije samo obična krvožednost i zločinstvo. Ona je plod 
jednog nacionalnog odgoja, koji ide za tim, da utuvi u um svakog Srbina uvjerenje, da su svi 
Južni Slaveni pravi Srbi, da oni trebaju da se mirom ili silom sliju u jedan narod, s jednim 
jezikom pod jednim sceptrom (žezlom). U toj velikosrpskoj ideji se fanatizira čitava srpska 
omladina i inteligencija."“* Budimpeštanski Pester Lloyd nije uvjeren da će proklamacija 
vodstva HSS kojom se pučanstvo poziva na mir, biti duga vijeka. Prije se radi o prividnom miru 
koji će najednom planuti, ne dođe li do pomirenja Beograda i Zagreba.“ Pesti Ndplo Radića 
proglašava besmrtnikom. Iako je njegova politika bila u protimbi s madžarskim nacionalnim 
ciljevima, veličina mu se ne može poreći. Time što HSS nije izabrao novog predsjednika, htjelo 
se pokazati da Radić 1 dalje ostaje vođa Hrvata. Mrtvi vođa ne može pogriješiti. Iz njegove 
tjelesne smrti hrvatski narod crpe silnu moralnu snagu. Živi žive od njega, a sve više se širi 
legenda da je Radić kao uzor živio i umro za svoj narod.?'“ 

Općenito govoreći, tisak zemalja, koje su se osjećale nezadovoljnima poredkom 
postignutim poratnim mirovnim ugovorima, bio je puno neskloniji Srbima i Jugoslaviji. Kiszling, 
citirajući pisanje Pester Lloyda od 15. kolovoza 1928., ukratko napominje kako se u 
madžarskome tisku ocjenjivalo, da su se Hrvati ipak bolje osjećali u okviru zemalja krune Sv. 
Stjepana.“'' U njemačkom je tisku Radić slavljen kao mučenik jedne ideje i skoro kao svetac. 
Talijanski su mediji nastupali staloženo, ali nisu mogli sakriti da se nadaju kako će se suprotnosti 
između Hrvata i Srba još više produbiti, stvarajući tako prigodu Italiji da iz toga izvuče korist za 
sebe.“'* Talijansko je novinsko pokrivanje jugoslavenske krize bilo dirigirano iz Rima. 
Ukazivanjem na dramatičnost prilika u Jugoslaviji, Italija je htjela upozoriti na slabosti i trošnost 
francuskoga sustava sigurnosti, te steći vanjskopolitičku prednost. Sredinom srpnja, talijanski je 
novinar I. Zingarelli intervjuirao Mačeka, Predavca, Trumbića, Šufflaya i Pavelića. Svi su 
pokazali svoja tobožnja protalijanska osjećanja, ali su također svi izrazili zabrinutost zbog 
talijanskih pretenzija prema Dalmaciji. Trumbićeve federalističke koncepcije jedva su prikrivale 
separatizam, a Predavec, Pavelić i Šufflay bili su izrazito radikalni. Maček je ipak djelovao 


2 Usp. J. J. Sadkovich, n. dj., 53. 
25 V, Radić, n. dj., 170-171. 

206 Isto, 171-173. 

27 Isto, 107. 

2% Isto, 149. 

2 Isto, 166. 

21% Isto, 167-169. 

"IR. Kiszling, n. dj., 138. 

212 Isto, 138. 

najumjerenije. Zingarelli je ocijenio da kod tako mlakog vodstva HSS-a, ne treba očekivati 
hrvatski ustanak." Procjene E. Morrealea koji se s Mačekom, Trumbićem i Pavelićem susreo 
nekoliko dana kasnije, bile su nešto drugačije. On je zaključio da je i Maček separatist, dodajući 
kako bi Trumbić i Pavelić mogli ustrojiti paralelnu odnosno posebnu vladu i sazvati Hrvatski 
sabor. Tomu u prilog išle su i vijesti o stvaranju hrvatsko-crnogorskog komiteta i Rochirina 
ocjena da je Radić potakao suradnju sa separatističkim snagama“! 

Početkom srpnja, Mussolini je naložio generalnom konzulu u Zagrebu da uspostavi 
tješnje veze s hrvatskim vodstvom i da svojim informantima ulije nadu odnosno uvjeri ih u 
talijanske simpatije.“'> Istog je dana talijanskom ministru u Beču, Auritiju, naložio da stupi u 
dodir s hrvatskim emigrantskim vodstvom. Auritijev pouzdanik Vecchiarelli napokon se susreo s 
Perčevićem, koji ga je uvjeravao da Hrvati spremaju ustanak, iako ne u neposrednoj budućnosti. 
Skupštinski atentat i zbivanja u svezi s njim, dovela su, prema Perčeviću, do moralnog stapanja 
svih hrvatskih političkih snaga u jedinstven antisrpski blok. U idućoj je fazi to potrebno pretočiti 
u politički blok i ujedno stvoriti revolucionarnu organizaciju. Ipak će talijanska i madžarska 
pomoć biti nužna, a veliku prigodu on gleda u mogućemu talijansko-jugoslavenskom ratu. 
Najbolja veza sa separatističkim snagama u Hrvatskoj, prema Perčeviću, jest A. Pavelić.?!* 

U drugoj polovici srpnja 1928. u Zagrebu su se dogodili pomaci značajni i za talijanske 
kombinacije. S Radićevim je potpisom u Domu, 24. srpnja objavljen Mačekov i Šufflayev članak 
pun simpatija prema Italiji, a talijanski je generalni konzul raspolagao obavijestima da se, u 
sklopu hrvatske akcije u inozemstvu, koja ima uslijediti radi pripravljanja terena za proglašenje 
hrvatske neovisnosti, Radić u razgovoru s Trumbićem i Pavelićem izjasnio u prilog suradnje s 
Italijom.“'" Rimu je to, dakako, odgovaralo. Poslanik Galli je držao kako potpora hrvatskim 
nastojanjima nije samo pitanje realne politike (otklanjanja opasnosti da Hrvati oslonac nađu u 
Austriji i Madžarskoj, što bi moglo predstavljati zametak restauracije Habsburške Monarhije), 
nego i pitanje morala.“'* Gubeći postupno potporu Britanije, koja se ponovno okretala 
Francuskoj, Mussolini je u kolovozu 1928. razmišljao da - u funkciji talijanske vanjske politike - 
podupre hrvatske zahtjeve pred Društvom naroda,“ a u rujnu ocjenjivao kako je "priznanje 
hrvatskih prava" zapravo "jedino" moguće rješenje jugoslavenske krize. Italija će ipak sačekati 
da situacija sazrije.“““ 

Talijanska je diplomacija - nesigurna o pravima nakanama vodstva HSS i svjesna toga da 
je Pribićević u svakom slučaju za Jugoslaviju - bila čvrsto uvjerena kako će Francuska i Britanija 
učiniti sve da Jugoslavija opstane, a istodobno je strahovala kako će se Hrvati ipak okrenuti 
Madžarima i Austriji, te tako doći u njemačku, a ne talijansku interesnu sferu." Ipak je 
Mussolini u kolovozu 1928. računao na talijansko-madžarsku suradnju.?““ Previranja u Hrvatskoj 
i novu fazu nestabilnosti Jugoslavije odlučio je iskoristiti radi postizanja davnog cilja: ne 
razbijanja Jugoslavije, nego njezina istrgnuća iz francuskog zagrljaja, što bi Italiji omogućilo 
razbijanje Male Antante i dominantan položaj u jugoistočnoj Europi. Samo u tom svjetlu ga je 





*5 IDDI, 7, VI, dok. 469, 494. J. J. Sadkovich, n. dj., 60. 

4 Usp. J. J. Sadkovich, n. dj., 60-61. 

*> IDDI, 7, VI, dok. 456, 457, 458, 462, 504, 512. J. J. Sadkovich, n. dj., 58-59. 

2163. 3. Sadkovich, n. dj., 59. 

27 Usp. J. J. Sadkovich, n. dj., 61-62. 

** IDDI, 7, VI, dok. 522. J. J. Sadkovich, n. dj., 67-68. 

** IDDI, 7, VI, dok. 564,604,609,610, 618, 634, 677. (v. i 600,632, 641, 582). Usp. J.J. Sadkovich, n. dj., 69. 
2 IDDI, 7, VI, dok. 641, 649, 651, 652, 655, 658. Usp. J. J. Sadkovich, n. dj., 69. 

213.3. Sadkovich, n. dj., 70. Usp. IDDL, 7, VII, dok. 2, 3, 4. 

*2 Usp. E. Milak, n. dj., 45. 

doista zanimala potpora hrvatskom pokretu. Stoga je hrvatske prvake koncem 1928. odlučio 
konzultirati o njihovim pogledima na eventualno produljenje jugoslavensko-talijanskog ugovora 
o prijateljstvu. To što se u Zagrebu tumačilo kao talijansko simpatiziranje s hrvatskim 
zahtjevima, u biti je bio jasan znak Beogradu da Italija više ne će prihvaćati sporazume koji ne bi 
eliminirali francuski utjecaj. Beograd se morao odlučiti između Francuske 1 Italije. Međutim su 
unutarnje, i političke 1 gospodarske teškoće Italije, kao i potpora, koju je uskoro uvedeni 
diktatorski režim u Jugoslaviji doživio u svijetu, ubrzo ohladile talijanske planove. 


Početci organiziranja oružanog otpora: Hrvatski domobran 


"Hrvati su pacifisti i stoga nisu opasni" 


(Aleksandar Karađorđević, 1928.) 


Nakon atentata, hrvatski su nacionalisti odlučili preuzeti političku inicijativu. "Umorstvo 
od 20. VI. 1928." - piše Dido Kvaternik — “preko noći je promijenilo politički položaj u 
Hrvatskoj. Hici u Skupštini namijenjeni svim Hrvatima uspostavili su spontano slogu i jedinstvo 
u mjeri, kakve u našoj novijoj povijesti ne nalazimo primjera. Mirotvorstvo, koje je kao 
posljedica rata 1 Radićeve nauke dominiralo našim političkim životom, iščezlo je u širim 
narodnim slojevima. Hrvatsku je obuzeo revolucionarni val. Nu događaji su zatekli naš vodeći 
politički sloj potpuno nepripravnim."““* Poznati hrvatski jezikoslovac B. Klaić piše kako je 
nakon skupštinskog atentata jedna misao bila zajednička čitavoj Hrvatskoj: nikad više u 
Beograd. Očekivalo se da će vodstvo zatrubiti poziv na ustanak.“ Maček se prisjeća kako je 
"cijela [je] Hrvatska bila u neopisivom uzbuđenju, te je postojala bojazan da svaki čas može 
negdje doći do oružane pobune."““* Međutim, vodstvo HSS-a se u novim prilikama nije 
snalazilo. I Keršovani bilježi kako je SDK morala "upregnuti sve snage da zaustavi taj veliki val 
ogorčenja", koji je prijetio ustankom. ?** 

Kako je režim hrvatske prosvjednike pokušavao diskreditirati optužbama o 
filokomunizmu, zajednički je odbor akademskih društava to opovrgao, dodajući da su komunisti 
sudjelovali u demonstracijama, što pokazuje da su i oni ogorčeni i kao ljudi i kao Hrvati.“*' 
Produbljenje pobune, pa čak i ustanak, očekivali su i mnogi strani promatrači. U najmanju ruku 
bili su sigurni, poput talijanskoga generalnog konzula u Zagrebu, kako su režimske tvrdnje o 
komunističkoj potki zagrebačkih demonstracija najobičnija izmišljotina i kako je sasvim jasno da 





*5 E. D. Kvaternik, Trumbić spram politike..., n. dj., 199. 

ZA Bratoljub Klaić, Jedna mladost u sjeni Stjepana Radića, Forum JAZU, X/1971, 1-2, 81. 

25 y, Maček, n. dj., 82. 

2 Otokar Keršovani, Povijest Hrvata, u: Kulturne i povijesne teme, Izbor iz djela, izd. Čakavski sabor Pula - 
Otokar Keršovani Rijeka - Istarska naklada Pula - Edit Rijeka, Pula-Rijeka, 1979. 412-413. 

*2 FE, Tuđman, n. dj., L, 513. 

će atentat 1 događaji nakon njega, pridonijeti radikalizaciji Hrvata i jačanju separatističkih 
krugova.??? 

I Radić je, izgleda, razmišljao o drugim oblicima borbe. Nakon atentata je, prema I. 
Krajaču, izjavio: "Čim potpuno ozdravim, moramo poduzeti neke reforme u našem dosadašnjem 
političkom shvaćanju i radu. I to mi (tj. hrvatska seljačka stranka i hrvatski pokret) moramo na 
prvom mjestu napustiti naš dosadanji pacifizam, jer to ne vodi do uspjeha, pogotovo gdje 
protivnik nastupa s drugim sredstvima. Mi se moramo boriti jednakim sredstvima, kojima se 
proti nama nastupa, jer samo tako se može borba proti nama paralizirati. Samo borba s jednakim 
sredstvima vodi do uspjeha, ne pasivnost, koju tumače kao našu slabost i nesposobnost, radi čega 
primamo samo udarce. Druga temeljna točka našega programa, koju moramo reformirati jest: 
slavenstvo i naš odnos prema njemu. Mi smo od slavenstva i u ime slavenstva kao Hrvati 
doživjeli ono i onako, što i kako tokom cijele svoje historije nismo jošte bili doživjeli. (...) Kao 
treću reformu naveo je: Mi se moramo u našoj borbi osloniti od sada na sve naše staleže, a ne 
samo na jedan - seljački - kao do sada. (...) Jošte je govorio o tadanjoj aktuelnoj političkoj 
situaciji i konkretnim planovima, pa je zaključio doslovce: 'U Beogradu nemamo uopće više što 
da tražimo". Krajačeve su riječi kasnije, nakon uspostave NDH, potvrdile skoro istovjetne 
izjave Miška Račana i Krešimira Devčića, novinara Narodnoga vala." Prema nekim je 
svjedočenjima Radić kanio po ozdravljenju otputovati u Ameriku.“' 

lako u nizu izjava za inozemni tisak nastupa vrlo oštro, njegovi zahtjevi ne idu dalje od 
preuređenja Jugoslavije u personalnu uniju.“*“ Maček u svojim uspomenama tvrdi kako mu je 
Radić na sam dan atentata kazao: "Slušaj, nakon ovoga što se dogodilo, s njima išta ili ništa. 
Možda zajednički vanjski poslovi i zajednička obrana, a možda ni to ne. Uostalom, sve ovisi o 
prilikama, a ti si dosta pametan pa te ne trebam učiti. Jedino te molim, ostani vjeran 
pacifističkom načinu borbe kako sam je i ja vodio."?* Neovisno o tome koliko ovo svjedočenje 
bilo točno, vodstvo Hrvatske seljačke stranke se (na Radićev poticaj ili bez njega) odlučilo za 
nastavak borbe mirotvornim sredstvima, a ujedno i za učvršćenje suradnje s Pribićevićem i SDS- 
om. U tom stilu je intonirana i Mačekova izjava beogradskom dnevniku Politika. On konstatira 
da je skupštinski atentat poništio sva postignuća zbližavanja Hrvata i Srba i tu činjenicu ništa 
više ne može promijeniti. U nastavku izjave Maček, međutim, upozorava kako je atentat 
zapečatio zbliženje, pa čak i duhovno jedinstvo Hrvata i prečanskih Srba.“** Time je jasno 
nagovijestio da vodstvo HSS kani nastaviti suradnju s Pribićevićem, što je drugim riječima 
značilo da ne pomišlja na razbijanje Jugoslavije. Spontani revolt koji je nastao u narodu i koji je 
bio vrlo prikladan za provođenje tzv. socijalnog bojkota, tj. neplaćanje poreza i građanski 
neposluh, vodstvo HSS-a nije htjelo iskoristiti u pravcu radikalizacije. Naprotiv, na svaki pokušaj 
organiziranja mladeži, stranačko je vodstvo reagiralo pozivima da se redarstvu preda svatko, koji 





* Usp. J.J. Sadkovich, n. dj., 54. 

** Ivan Krajač, Dvije političke sinteze, Hrvatska revija, god. XL., br. 11/1938., Zagreb, studeni 1938, 566-567. 
Tvrdeći da to prije uspostave NDH nije mogao iznijeti u javnost, Krajač je 1943. ustvrdio i kako je Radić s cijelim 
hrvatskim narodnim zastupstvom kanio otići u emigraciju, iz koje bi se vratio samo u neovisnu hrvatsku državu. 
(Hrvatski narod, Zagreb, 20. lipnja 1943. Usp. Spremnost, br. 70/II., Zagreb, 27. lipnja 1943., s. 3.) 

2 Hrvatski narod, Zagreb, 8. kolovoza 1943. Usp. Spremnost, br. 75/II i 77/1, Zagreb, 1. i 15. kolovoza 1943. 

211 Mužić, n. dj., 249. 

232 Isto, 254-255. 

233 y, Maček, n. dj., 77-78. 

4 Politika, god. XXV/1928, br. 7243, 1.VII.1928. (Prema: I. Mužić, n. dj., 248.) 

izaziva povicima (sic!) ili se na bilo koji drugi način sumnjivo vlada. Pokušaje organiziranja 
borbenih organizacija prvaci HSS odmah su suzbijali.“*? 

Mladež je, međutim, postajala sve borbenija. Nekoliko dana prije Radićeve smrti, 4. 
kolovoza, pripadnik Mladeži HSS-a, Josip Šunić, na početku Jurišićeve ulice u Zagrebu ustrijelio 
je srpskoga novinara Vladimira Ristovića, koji je u beogradskom listu Jedinstvo prije atentata 
pozivao na Radićevo umorstvo,“** a kad su 33 narodna zastupnika "Saopštenjem" od 22. lipnja 
izrazila svoje ogorčenje zbog skupštinskog atentata te sućut hrvatskom narodu, HSS-u i 
Seljačko-demokratskoj koaliciji, Ristović je taj čin nazvao "najvećim zločinom izdajstva, laži i 
sramote", pozivajući da se protiv potpisnika primijeni Zakon o zaštiti države.“ 

Hrvatske kulturne udruge odlučuju prekinuti svaku suradnju s Beogradom i tamošnjim 
"poklonicima ubijstva, pljačke i korupcije," naglašavajući kako je kulturna suradnja sljedbenika 
zapadne kulture sa sredinom, u kojoj je niknuo strašni skupštinski zločin, nemoguća.“** Pola 
milijuna ljudi na Radićevu pogrebu i pristupanje zastupnika Hrvatskoga bloka u klub zastupnika 
SDK, nedvojbeno su upućivali na to da su se izjalovile nade režima kako će Radićeva smrt 
dovesti do slabljenja hrvatske fronte i rastakanja oporbe. Nasuprot tome, Radićeva je smrt 
predstavljala vrhunac sloge. Ona je simbolično, nakon toliko vremena, ujedinila sve hrvatske 
krajeve. Suvremenici su toga, nema dvojbe, bili svjesni. Na žalobnoj sjednici, održanoj 11. 
kolovoza 1928., Maček najavljuje nastavak hrvatske borbe, ali pri tome ne dovodi u pitanje 
jugoslavensku državu. Hrvatska seljačka stranka, na temelju Radićeva nauka, ide za stvaranjem 
slobodne hrvatske države. Taj pojam isključuje zajednicu koja bi značila ograničenje hrvatske 
slobode "u korist ma kojeg člana zajednice, nego jedino u korist zajednice kao takove". 
Međutim, i u toj zajednici Hrvatska hoće sačuvati svoju slobodu i ravnopravnost, pa će u tom 
smjeru predvoditi i borbu za slobodu i ravnopravnost "svih ostalih historijskih odnosno 
nacionalno-političkih individualiteta."7?? 

Javnost je s velikom pozornošću pratila izjave i javne istupe istaknutih političara. 
Imenovanje Koroščeve vlade Trumbić je popratio riječima kako promjena vlada u Beogradu ima 
samo relativno značenje za hrvatski narod. Njegovo (i Pavelićevo) inzistiranje na državnoj 
samostalnosti Hrvatske u izjavama stranim novinarima posebno je brinulo Mačekove koalicijske 
partnere, samostalce. Pribićević je igrao važnu ulogu u obuzdavanju hrvatskoga separatizma i 
radikalizma. U izjavi za bečki list Neue Freie Presse, sredinom kolovoza 1928., on izravno, ali 
ne spominjući im imena, kritizira Mačeka i Predavca koji su govorili o samostalnoj Hrvatskoj i 
personalnoj uniji s Beogradom, ističući da “idu predaleko", jer cilj SDK nije razaranje, nego 
rekonstrukcija jugoslavenske države, koja bi imala dovesti do federalističkog ustroja i osiguranja 





"> Upozorenje vodstva HSS, Jutarnji list, god. XVII, br. 5933, 12.VIIIL.1928. B. Gligorijević, Demokratska 
stranka..., 5332-534. 

2% Ristović je u jednom tekstu "Zdepana" Radića nazvao "najvećim čudovištem i dvadesetog veka i grčke 
mitologije", pitajući se je li dopustivo da jedna takva nakaza ponizuje "idealnu i herojsku istoriju Srbije, nesumnjivo, 
jednu od najveličanstvenijih povesnica svih vremena i svih naroda". (Hrvatskim mučenicima, I. izd., priredio 
Predrag Raos, Azur journal, Zagreb, 1991., 115-116.) 

37 N, Jovanović, n. dj., 63. 

5 Izjavu Prosvjetnog saveza od 5. srpnja 1928. potpisali su predstavnici društava: Hrvatska žena, Hrvatski 
sokolski savez, Braća hrvatskog zmaja, Hrvatski pjevački savez, Hrvatska ženska katolička sveza, Matica hrvatskih 
kazališnih dobrovoljaca, Matija Gubec, Napredak, Hrvatski skautski savez, Seljačka sloga, Udruga učiteljica, 
Hrvatski radiša, Narodna zaštita, Hrvatsko starinarsko društvo, Pučko sveučilište, Ženska udruga za uščuvanje 
hrvatske narodne umjetnine, Hrvatski katolički savez i Pokret za trezvenost. (R. Horvat, n. dj., 394-396.) 

*% Narodni val, god. IL., br. 186, 12.VIII.1928. Usp. V. Maček, n. dj., 79. Ljubo Boban, Maček i politika Hrvatske 
seljačke stranke 1928-1941, Iz povijesti hrvatskog pitanja, VIL, Liber, Zagreb, 1974., sv. I., 5-6. 

autonomnog razvitka svih naroda.“ Istaknuti su samostalci još uvijek bili na izrazito 


unitarističkim pozicijama. U agitaciji uoči splitskih općinskih izbora, splitski je samostalac 
Grisogono na oblasnoj skupštini SDS-a, održanoj 1. studenoga u Splitu naglasio kako je SDK 
ustrojena radi suzbijanja srbijanske hegemonije, te europeiziranja i demokratiziranja države. U 
toj borbi neki prelaze u drugu krajnost, pa prijeti opasnost obnavljanja "plemenskog 
nacionalizma". SDS se protivi stvaranju kako hrvatske republike, tako i Velike Srbije: "U ovoj 
teškoj borbi protiv hegemonije, da u državi zavlada bratstvo i sloga, nameće nam se i dužnost, da 
spriječimo rušenje temelja unitarizma, na kojemu je stvorena ova država... Mi ćemo imati snažnu 
ruku da spriječimo 1 da se borimo protiv bilo koga, koji bi htio da sunovrati u jaz ovu državu. U 
ovoj borbi koja nam je nametnuta mogu mase zaludjeti, ali mi moramo uvijek da sretno 
kormilarimo i da sačuvamo pod svaku cijenu jedinstvo države".?*! 

lako su koraci vodstva SDK nedvojbeno prigušili ogorčenje hrvatske javnosti, oni ga 
nisu mogli posve ugušiti. Ratifikacija Nettunskih konvencija u krnjoj Narodnoj skupštini 13. 
kolovoza 1928., pouzdano je upućivala na nastavak bezobzirne beogradske protuhrvatske 
politike. Spekuliralo se čak da Beograd tim činom zapravo priznaje kako računa na raspad 
Kraljevine SHS, pa stoga hoće oslabiti Hrvate i na ime ustupaka Rimu u hrvatskim krajevima, 
ostvariti eventualne dobitke u Albaniji. Taj postupak je, prema Pribićeviću, beogradska najava 
"borbe do istrage". Sam će Beograd koji izaziva takvu borbu, "morati snositi i posljedice takvog 
rada".““* Da netaktično i izrazito protuhrvatsko potvrđivanje Nettunskih koncencija u napetoj 
atmosferi nakon Radićeva sprovoda ima, između ostaloga, i svrhu uplašiti Hrvate talijanskim 
imperijalizmom, potvrđivali su i napisi u tisku, u kojima se isticalo da amputacija ili odvajanje 
Hrvatske od Jugoslavije u biti znači zadovoljenje talijanskih i madžarskih interesa, dok bi 
Hrvatima preostale samo mrvice.“ Jugoslavenski je, a posebno zagrebački tisak, nizom članaka 
tijekom kolovoza 1928. godine upozoravao na to da Francuska prepušta Balkan Italiji. Istodobno 
se pisalo o sve intenzivnijoj slovačkoj borbi za samostalnost i hrvatskim simpatijama za Slovake 
predvođene Andrejom Hlinkom. Pribićević je, u beogradskoj Politici 7. rujna 1928. podsjetio 
kako je jugoslavenska država stvorena međunarodnim ugovorom, pa je "veliko [je] pitanje, da li 
bi njeno rasturanje moglo da ostane unutrašnje pitanje". 

U uzavreloj atmosferi, Pavelić je Radićevu političku oporuku izrazio riječima da Hrvati 
više nikad nemaju što tražiti u Beogradu. Štoviše, dodao je u razgovoru za madžarski list Pesti 
Hirlap od 17. kolovoza 1928., hrvatski se narod zbio oko Radićeva duha. Vodstvo poznaje 
njegove smjernice i ne će ih napustiti. Radićeve smjernice, prema Paveliću, idu za stvaranjem 
hrvatske neovisnosti u unutarnjim pitanjima, te postignućem vanjskopolitičke neovisnosti do 
stupnja na kojem Hrvatska može razvijati odnose sa susjedima sukladno vlastitim, a ne tuđim 
interesima.“ Jedino što eventualno može vezati Hrvatsku i Srbiju - ističe Pavelić - jest 
personalna unija. Takvo bi rješenje bilo sukladno i međunarodnim ugovorima, kojima je 
Kraljevina SHS nastala, a odgovaralo bi i interesima Europe, čije javno mnijenje Hrvate s 
pravom smatra miroljubivim 1 konstruktivnim čimbenikom. Glasovi o pokušaju amputiranja 
dijela hrvatskog teritorija, kao sredstva za stvaranje Velike Srbije, nisu od danas. Ideja 


*# Usp. F. Tuđman, n. dj., I., 538-539. 

*! Jadranska pošta, br. 254 od 2. studenoga 1928. P. Krolo, n. dj., 149. 

** Usp. F. Tuđman, Slom vidovdanskog parlamentarnog centralizma..., n. dj., 89. 

2 Novosti, god. XXIL., br. 225., Zagreb, 15.VIII.1928. F. Tuđman, Hrvatska..., n. dj. L., 538. 

#4 I Trumbić je dijelio Pavelićevo mišljenje da je srpski monopol na vođenje vanjske politike najviše stajao 
hrvatski narod. "Nepovoljne posljedice te politike osjetili smo (mi) Hrvati" - piše Trumbić 1933. - "osobito na 
Jadranu. Ukupni njen rezultat da se konkretno izraziti činjenicom, da se ova država nalazi trajno u napetim 
odnošajima, manje više, sa svih sedam susjednih država..." (Lj. Boban, Prilozi..., 46b.) 

amputacije ima osmogodišnju povijest, a njom se pozabavio već prvi predsjednik jugoslavenske 
vlade, Stojan Protić. S obzirom na to da je madžarskog novinara zanimalo kako će Hrvati 
postupiti odbije li Beograd njihove zahtjeve, i hoće li se u tom slučaju poslužiti drugim 
sredstvima, Pavelić je izjavio kako o "eventualnoj uporabi drugih sredstava" nije ovlašten 
govoriti.“ Time nije samo priznao Mačekovo vodstvo, nego i istakao slogu hrvatskih redova, te 
ujedno ostavio prostor i za razmišljanje o mogućnosti da Hrvati prionu drugim sredstvima borbe, 
što se moglo koristiti radi pritiska na Beograd. 

Na sjednici Građanskoga kluba HSP-a, nekoliko dana kasnije, Pavelić je, navodeći izjave 
nekih stranih političara i pisanje inozemnog tiska, izrazio uvjerenje kako i u inozemstvu 
sazrijevaju prilike za reviziju poratnih mirovnih ugovora i njima stvorena stanja. Bez obzira na to 
što se danomice množe vijesti o simpatijama za hrvatsku borbu, inozemnu javnost valja još 
temeljitije upoznavati s prilikama u jugoslavenskoj državi. Stoga je Krnjevićev put na zasjedanje 
Interparlamentarne unije u Berlinu nužan. S druge strane, naglašava Pavelić, 1 u Hrvatskoj 
postoje pokušaji da se oslabi zajednička fronta svih hrvatskih političkih snaga, pa tako 
zagrebačke Novosti podmeću kukavičje jaje, pisanjem da nova hrvatska politika ne smije krenuti 
pravaškim smjerom, jer da je on srbožderski. Na te je invektive odgovorio dr. M. Budak, a 
njegov je tekst odraz pravaške politike, koja je upravljena na slogu svih Hrvata i konačno 
rješenje hrvatskog pitanja.** 

Zbog svih je tih previranja Poslovni odbor Hrvatske stranke prava odlučio sazvati širu 
stranačku konferenciju za 1. rujna 1928. u Zagrebu, na kojoj se vijećalo o važnim pitanjima, 
između ostaloga i o stvaranju i formalno jedinstvenoga hrvatskog pokreta. Pavelić je ovlašten za 
poduzimanje svakoga koraka, koji bi vodio prema stvaranju neovisne hrvatske države. Za sutra, 
2. rujna, urečen je Drugi sabor izaslanika Hrvatske pravaške radničke omladine (HPRO). Osim 
zaključka da se dan pogibije Eugena Kvaternika ubuduće slavi kao hrvatski narodni blagdan, 
sabor je donio odluku o započinjenju otvorene oružane i revolucionarne borbe protiv srpske 
hegemonije i nasilja, te pozvao sve omladinske organizacije na slogu i zajedništvo. Zaključeno 
je, također, da makar silom treba spriječiti svaki pokušaj sporazuma sa Srbima.*“' 

Sloga hrvatskih političkih snaga narušena je, dakle, svega nekoliko tjedana nakon 
Radićeve smrti. Vodstvo HSS-a, pod utjecajem samostalaca, nizom apela obraća se hrvatskoj 
javnosti, napose ciljajući na mladež, te poziva na mir, pokoravanje vlastima i onemogućenje svih 
oblika revolucionarne borbe.*“* Tako savez HSS-a i SDS-a u biti paralizira hrvatsku borbu, jer se 
poziva na moralni kapital, koji je Radić, unatoč ranijim godinama kolaboracije s beogradskim 
režimom, ponovno stekao, postavši s drugovima žrtvom skupštinskog atentata. Dok između 
članica SDK postoji čvrst savez i sloga u pogledu borbe protiv hegemonističkoga beogradskog 
režima, u pitanjima od strateške važnosti u pravilu nema bliskosti mišljenja. HSS zagovara 
federalističko preuređenje jugoslavenske države, a u nekim nastupima stranačkih prvaka prilično 
jasno se nazire i težnja za njezinom konfederalizacijom odnosno pretvaranjem u personalnu 
uniju. SDS sustavno, međutim, nastupa protiv bilo kakve internacionalizacije hrvatskog pitanja i 
vrlo nerado gleda na radikalizaciju stajališta unutar Koalicije, smatrajući da je ona posljedica 
djelovanja "frankovaca" odnosno Pavelića i, u manjoj mjeri, Trumbića. Pribićević i drugovi su 
također protiv federalizacije Jugoslavije, držeći očuvanje Kraljevine SHS svojom primarnom 


*5 A, Pavelić, n. dj., 375-377. Razgovor je dijelom tiskan i u Hrvatskom pravu, br. 5157. od 25.VIII.1928. 

** Hrvatsko pravo, br. 5175. od 25.VIII.1928. A. Pavelić, n. dj., 378-382. 

24 M. Bzik, Ustaška borba, 66-70. 

** U Narodnom valu su 1. rujna 1928. objavljeni zaključci Poslovnog odbora SDK, upravljeni na 
sprječavanje otpora vlastima i onemogućenje pozivanja na revolucionarnu borbu. 

zadaćom, a njezinu decentralizaciju i depolitizaciju državne uprave najdjelotvornijim sredstvom 
za konsolidaciju države. Tek nakon nekoliko godina će samostalci, a i tada iz taktičkih razloga, 
prihvatiti federalističko rješenje. Da su sebe promatrali kao uže kojim će čvrsto vezati hrvatski 
brod uz jugoslavensku obalu, samostalci su pokazali potkopavanjem svih pokušaja 
internacionalizacije hrvatskog pitanja neposredno nakon atentata. 

Hrvatski nacionalisti, međutim, ne prihvaćaju nikakve federacije ni konfederacije. Po 
naravi stvari, najveće je vrenje na Sveučilištu i u omladinskim organizacijama. Na skupštini 
ujedinjene hrvatske mladeži, na kojoj su 30. rujna 1928. sudjelovali predstavnici Saveza 
Hrvatske Pravaške Republikanske Omladine, Omladine HSS, Omladine HFSS i "Hrvatske 
mladice", donesena je sljedeća rezolucija: 

"Hrvatska omladina svijesna historijskih časova u kojima živi, okupila se je pod jednom 
zastavom bez razlike stranaka, da manifestira svoju jednodušnost i da uz bok političkog vodstva 
hrvatskog naroda dušom i tijelom pomogne ciljevima svetih narodnih hrvatskih ideala. 

Hrvatska omladina, kao jedna borbena falanga stajati će na braniku svih kulturnih i opće 
nacionalnih pitanja hrvatskoga naroda, te će neustrašivo, pred svim i svakim ne samo riječju 
zastupati interese hrvatskoga naroda, nego je spremna, da i svojim životima dokaže spremnost, 
da će do potrebe i krvlju zapečatiti svoj zavjet, te na žrtveniku domovine položiti i najveće žrtve. 

Hrvatska omladina vjerna hrvatskom mučeniku Stjepanu Radiću i njegovim drugovima 
Pavlu i Gjuri, zavjetuje se, da je spremna osvetiti nevino prolivenu krv u beogradskoj skupštini te 
neustrašivo stoji na braniku samostalne hrvatske države, pa će u temeljima slobode svoga 
hrvatskoga naroda položiti 1 svoje živote. 

Ne boji se beogradskih prijetnja, ni tamnica, pa ni samih vješala, jer je riješena, da je 
sloboda domovine preča od svih žrtava mladih života. 

Naša borba neka bude sadržana u geslu potomaka Matije Gubca: 'KRV TVOJA 
PRAVEDNA NA UBOJICE I DJECU NJIHOVU. ""** 


U takvoj je atmosferi, s krupnim, vjerojatno i presudnim Pavelićevim udjelom, 1. 
listopada 1928. i formalno utemeljen Hrvatski domobran, udruga kojoj je statutarna svrha 
izražena nedužnom formulom o razvijanju tjelesnog i duševnog zdravlja svojih članova.““ Pravi 
smisao utemeljenja te organizacije Pavelić objašnjava na sastanku, održanome sredinom 
listopada u prostorijama HSP-a na Jelačićevu trgu. Ocijenivši da je atentatom na Radića i 
drugove stvoren veliki i posvemašnji duhovni lom između Hrvatske i Srbije, Pavelić izražava 
uvjerenje da Srbija nikad mirnim putem ne će pristati na pravedno rješenje hrvatskog pitanja. Svi 
glasovi koji tvrde protivno, plasirani su iz Beograda samo radi umirenja Hrvata, pridobivanja 
međunarodne javnosti i dobivanja na vremenu. Stoga je suvišno, glupo i zločinački nastaviti 
samo dosadašnjim načinom borbe, jer se novinstvom, govorima, zapisnicima i demonstracijama 
ne će moći "Srbe iztjerati iz naše zemlje niti uzpostaviti hrvatsku državu". Svi njegovi i 
Trumbićevi koraci ostali su bez ploda. Sad je to prijelazno vrijeme, koje je bilo potrebno za 
pripremanje hrvatske i svjetske javnosti, konačno prošlo "i mi sada moramo preći u posvemašnju 
revolucionarnu borbu. To moramo učiniti čim prije, jer po svemu sudeći, Beograd nam naskoro 





*# Rezoluciju je u ime sveučilišne organizacije HSS-a potpisao Cvjetko Hadžija, u ime građanske omladine HSS- 
a Ivan Brkić, u ime sveučilišne i građanske omladine HFSS-a Angelo Rittig, u ime sveučilišne i građanske omladine 
HPRO-a Branimir Jelića, a u ime Hrvatske mladice Mladen Lorković. (Starčević, god. III., br. 19, Zagreb, 2.X.1928. 
Usp. B. Jelić, n.dj., 267-268. 

2B, Jelić tvrdi da je ideja o utemeljenju Hrvatskog domobrana potekla iz splitske gimnazije i da ju je prihvatio 
Savez Hrvatske Republikanske Pravaške Omladine, koji je pozvao Pavelića da se stavi na čelo udruge. (B. Jelić, n. 
dj., 23.) 

sprema neugodna iznenađenja, a možda i nove zločine. On se je takodjer ovih nekoliko mjeseci" 
- s pravom ocjenjuje Pavelić - "spremao za ono, što ima nadoći, 1 za njega je izgleda prelazno 
vrieme završeno i sada se sprema na navalu. Mi moramo takodjer biti spremni - ako ne odmah za 
navalu - a to barem za čestitu obranu." 

U nastavku govora on naglašava kako je za nove oblike borbe pripremljeno tlo i u narodu 
i u svijetu. Pod hrvatski će barjak biti pozvani svi drugi čestiti hrvatski borci i izvan pravaških 
redova, jer se sada ne stvara stranka, niti se svojata monopol na borbu. Stvara se jedan sveopći, 
narodni hrvatski osloboditeljski pokret u kojem ima mjesta za svakoga odlučnog i nepopustljivog 
borca za hrvatsku slobodu i državnu samostalnost na cjelokupnome povijesnom i etničkom 
teritoriju.“*' S obzirom na revolucionarno raspoloženje hrvatske javnosti, borba će biti uspješna i 
- ne bude li zapreka od strane službenog vodstva SDK ili drugih čimbenika hrvatske politike - 
organizacijski će rad biti brzo priveden kraju, pa će se Hrvati moći oduprijeti novomu srpskom 
napadaju. Ako drugi hrvatski čimbenici spriječe ovo djelo iz stranačkih ili osobnih razloga, bit će 
odgovorni za posljedice. Pravaši su voljni na ustupke drugim hrvatskim strankama, pa će kao 
znak dobre volje utrnuti javni rad pravaške mladeži i njezino glasilo. Unatoč tome što je pojam 
starčevićanstva bezuvjetno pozitivan, a ime Hrvatske stranke prava lijepo, nova borba se ne 
smije voditi pod stranačkim imenom, koje bi moglo dovesti do novih unutarhrvatskih podjela. 
Stoga je za ostvarenje te borbe najprikladnije jedno jasno i stranačkim konotacijama 
neopterećeno ime - Hrvatski domobran.*?* 

U sutrašnjem broju Starčevića, glasila Saveza Hrvatske pravaške republikanske omladine 
izvješćuje se o skupštini udružene hrvatske mladeži, koju okuplja jedna misao: “Samo na krvi 
niče sloboda naroda. Krvavi lipanj traži osvetu. Hrvatska mora biti slobodna i samostalna", a 
udružena mladež želi preuzeti ulogu osvetnika lipanjskih žrtava.“ Iako je policija ubrzo 
zabranila njezin rad, organizacija i dalje nastavlja ilegalno djelovati, a 16. studenoga 1928. 
pojavljuje se i prvi broj istoimenog glasila. Naime, zadnji, 22. broj lista pravaške mladeži, 
Starčević, izišao je početkom studenoga. Zabranjen je 1 izišao s bijelim prostorima, tiskan kao br. 
22.“ U tom je broju najavljeno pokretanje novog lista, koji se pod imenom Hrvatski domobran 


2! Koja je područja smatrao povijesno i etnički hrvatskima, Pavelić je izrazio u jednom tekstu objavljenom 
25.VIIL.1928. u Hrvatskom pravu. Nedvojbeno hrvatska područja su: Hrvatska, Slavonija, Dalmacija i Bosna i 
Hercegovina, bez obzira što su neki dijelovi tih područja povremeno, pa i na dulje vrijeme dolazili pod tuđinsku, 
tursku ili mletačku vlast. (A. Pavelić, n. dj., 378-382.) 

22 A, Pavelić, n. dj., 383-387. Obrambeni značaj organizacije naglašen je ne samo Pavelićevom izjavom o 
"čestitoj obrani", nego i izborom imena Hrvatski domobran. U uvodniku prvog broja istoimenog glasila stoji: 

"Svi osjetismo potrebu, da se u Hrvatskoj počme ozbiljnije raditi. Svi osjetismo i saznasmo, da je jedina 
nada naša jakost organizirane hrvatske mladosti. (...) Za to se je hrvatska mladost počela organizirati u jedinice 
hrvatske borbe; u jedinice, koje ne traže kuglice, nego srca; jedinice koje ne poznaju duge govore, nego posluh, 
jedinice koje ne znaju za nadmudrivanja, nego disciplinu. (...) Dom naš stoji na udaru neprijatelja naših, mnoge je 
nepogode pretrpio; mladost hrvatska vidi, da je bliljede i patnja bilo dosta; mladost vidi da se dom nalazi u silnoj 
opasnosti i za to mladost ustaje, da dom svoj brani. 

Hrvatski Domobran za to je tu, kao utjelovljenje ove borbe za obranu. 

Hrvatski Domobran je tu, da bude glas domobrana iz čitavog neprijepornog hrvatskog teritorija. (...) Na 
Domobran će navaljivati sve podzemne đavolske sile koje vjekovima rade proti slobode Hrvatske, ali će sve biti 
uzalud. Hrvatski Domobran je gvožđe, koje ne će samo polomiti zube onima koji se usude dirnuti u nj..." (B. Jelić, n. 
dj., 616-617.) 

3 Starčević, br. 19/III., Zagreb, 2. listopada 1928. 


2! Na naslovnoj stranici Starčevića br. 22a/Ill. otisnut je tekst Kunemo se... Živa Hrvatska mrtvim 
velikanima. U njemu mladež priseže da će osvetiti žrtve “bratstva", ističući kako Hrvati trebaju zabaciti 

pojavljuje 16. studenoga. I ta činjenica potvrđuje, da su u osnivanju ove organizacije i pokretanju 
novog lista središnju ulogu imali pravaški krugovi. Posljednji, šesti broj izišao je 22. prosinca 
1928. i tiskan je navodno u 30.000 primjeraka. “> 

Mijo Bzik, jedan od najbližih Pavelićevih suradnika i službeni kroničar Ustaškog 
pokreta, tvrdi da je, osim potrebe obrane Hrvata od predstojeće srpske navale, Pavelića na 
utemeljenje Hrvatskog domobrana potakla želja okupiti "cijeli hrvatski narod u jedan 
oslobodilački pokret", jer je on bio protivnik strančarstva i uvijek pripravan poduzeti korake 
kako bi se "stranačka razgloženost u Hrvatskoj otupila", a druga sredstva za premoštenje tog jaza 
nisu se pokazala djelotvornima.“** Smisao ustrojenja omladinske borbene organizacije ne sastoji 
se u stvaranju paralelnoga političkog čimbenika u Hrvatskoj, nego, naprotiv, u tome da ona u 
borbi za slobodu Hrvatske stane "uz bok hrvatskom narodnom vodstvu."“" To je posljedica 
uvjerenja da se hrvatsko pitanje ne može više riješiti autonomijama i kompromisima: 
desetogodišnja kalvarija hrvatskog naroda može biti okončana samo uskrsnućem.??* 

Zabacivanje strančarstva dolazi do izražaja i u raspravi u hrvatskoj javnosti povodom 
Pavelićeva razgovora s Luigijem Morandom, dopisnikom lista Corriere della Sera. Osvrćući se 
na uvodnik zagrebačkog Obzora od 13. prosinca, Pavelić upozorava kako je dopisniku 
talijanskog lista izjavio da je nepotrebno od njega tražiti političke izjave, "jer je ionako već dobio 
političku izjavu od predsjednika g. dra Mačeka, koji već po svom položaju daje obće političke 
izjave", dočim se Pavelić osvrće tek na stvari lokalnoga ili stranačkog značaja, potvrđujući tako 
jedinstvo hrvatskoga političkog vodstva i slogu narodnog pokreta koji nadilazi stranačke 
interese. Istom prigodom Pavelić komentira strahovanje Obzora, koji u sklopu razmatranja ideje 
o amputaciji Hrvatske sugerira potrebu pogodbe s Beogradom, jer će u protivnom Hrvatska biti 
žrtvom madžarsko-talijanskih imperijalističkih planova. To je, prema Paveliću, izraz "pogubne 
nauke malodušja". To "izpoviedanje malovjernosti u sama sebe znači za beogradske vlastodržce, 
koji momentano provode najdivljiji režim nad hrvatskim narodom, da im je slobodno njihovu 
politiku nastaviti do bezkonačnosti, jer Hrvati taj režim moraju trpiti vječno iz malodušnosti i 
jednostavnog straha pred samim sobom i svojom slabosti." A u stvari su Hrvati kroz povijest 
pokazali da se znaju ogledati i s Mlečanima i s Madžarima (Jelačić). Stoga "iz straha pred 
Talijanima, Magjarima, pa bilo pred kim drugim, Stranka Prava ne može i ne će suspendirati 
svog političkog programa za slobodu Hrvatske i hrvatskog naroda..."?* 


Uzaludan ponovni pokušaj internacionalizacije 
hrvatskog pitanja 





utopističku mesijansku ulogu, te promicanje sveopćeg bratstva i miroljubivosti, jer je pretpostavka za to 
sloboda: “jer u međunarodnom životu kao podredjena nacija ne značimo niti možemo značiti išta". 


2B, Jelić, n. dj., 26b. B. Krizman, n. dj., 28. 

** M. Bzik, Ustaška borba, 10-11. Bzikovo pisanje, naravno, ima hagiografski značaj. Unatoč tome se, 
usporedbom s drugim izvorima, donekle može koristiti (čak i kao vrijedan izvor) za izučavanje povijesti Ustaškog 
pokreta. 

27 A, Pavelić, U pitanju slobode Hrvatske nema nikakva sporazuma, Hrvatski domobran - Omladinski list, br. 2., 
30.X1.1928. A. Pavelić, n. dj., 406-407. 

"ŠA. Pavelić, Sporazumi i autonomije, Hrvatsko pravo, br. 5188., 24.XI.1928. A. Pavelić, n. dj., 404-405. 

2 A. Pavelić, Ucjena Beograda. Jugoslavenstvo kao garancija, Hrvatsko pravo, br. 5192., 22.X11.1928. A. 
Pavelić, n. dj., 419-421. 

"Ovo je deseti Božić, što ga hrvatski narod dočekuje u 
verigama, a kojim su ga sputali beogradski vlastodržci. 
Hrvatski je narod kadar svojom snagom te verige raztrgati, a to 
će i učiniti." 


(A. Pavelić, prosinac 1928.) 


U vrijeme kad je Maček naslijedio Radića na čelu HSS-a,“ ključnu ulogu u 
međunarodnom političkom životu imali su tvorci poratnoga europskog poretka. Tek u 30-tim 
godinama će, pobjedom Hitlera na izborima u Njemačkoj, ojačati revizionističke snage, koje 
postaju značajnim čimbenikom političke polarizacije u Europi. Time će se i hrvatskomu 
političkom vodstvu proširiti manevarski prostor i otvoriti nove mogućnosti pritiska na Beograd, 
unatoč tomu što je i Njemačka zagovarala održanje cjelovitosti Jugoslavije. Protivno 
uobičajenim predodžbama, ni Italija nije težila razbijanju Jugoslavije. Smisao talijanske politike 
svodio se na postizanje statusa europske velesile. U tom se planu Italija sukobljavala prije svega 
s Francuskom (oko sjeverne Afrike, Podunavlja i sl.), te s Njemačkom (oko Austrije i, kasnije, 
Podunavlja). Kako bi suzbila francuski, a kasnije i njemački utjecaj, talijanska je politika lavirala 
u odnosima s ostalim europskim državama, pa tako i u odnosima s Jugoslavijom. Stoga se nekad 
pojavljivala kao čimbenik dezintegracije, a nekad kao čimbenik spašavanja Jugoslavije. 

lako Berlin i Rim nisu načelno išli za rušenjem Jugoslavije, njihove predodžbe o toj 
državi i njezinu mjestu u Europi nisu se podudarale s predodžbama vladajućih jugoslavenskih 
krugova, a niti s predodžbama francuske i britanske politike, s obzirom na to da su Pariz, a 
kasnije 1 London smatrali jadransko-podunavski bazen područjem u kojem se mora suzbiti 
talijanski, a napose njemački utjecaj. Stoga se, kako ističe Lj. Boban, manje može govoriti o 
razlikama između Radićeve i Mačekove politike, a više o razlikama između prilika kakve su 
vladale u njihovo vrijeme. Tek na temelju toga se može suditi o kontinuitetu ili diskontinuitetu 
politike Hrvatske seljačke stranke u Mačekovo doba.*“! 

Tako se Maček, kao 1 ostali hrvatski političari, u prvom razdoblju obraćaju prije svega 
zagovornicima održavanja postojećeg stanja, vjerujući da će oni shvatiti kako je i u njihovu 
interesu da se udovoljenjem hrvatskim zahtjevima stabilizira jugoslavenska država. Jugoslavija 
je predstavljala jedan od stupova europskog poredka, a Pariz je bio vrlo zainteresiran za sudbinu 
jugoslavenskog (tj. srpskoga ratnog duga). On je iznosio 1,7 milijardi zlatnih franaka, a s 
obračunatim kamatama do sredine 1928. dosegao je čak 2,4 mlrd franaka. Tomu je trebalo dodati 
još oko 700 milijuna zlatnih franaka na ime zajmova, koje je Kraljevina Srbija uzimala od Pariza 
od 1895. do 1913. godine.*“* Iako su bili itekako svjesni da će velikosrpska klika ("old gang", 
kako se izrazio britanski poslanik Howard William Kennard) upropastiti jugoslavensku državu, 
koja od ljeta 1928. postaje međunarodnim problemom u punom smislu riječi, francuski se 
pogledi i na unutarnjopolitičke prilike u Kraljevini SHS, začudo, nisu puno razlikovali od 
pogleda beogradskih vladajućih krugova. 

Te su prilike nakon skupštinskog atentata bile prilično dramatične. Praktično od samog 
postanka jugoslavenske države protezala se ideja tzv. amputacije. Ne želeći odustati od 


* Zastupnički klub od 58 članova, a ne Glavni odbor, koji je brojio oko 600 članova i koji je po statutu HSS-a 
birao predsjednika, odlučio je na prijedlog J. Predavca 13. kolovoza 1928., da dr. Vladko Maček "vodi poslove 
Predsjednika stranke." U praksi je to značilo da je Maček postao predsjednikom. (Lj. Boban, Maček, [., 4.) 

*"! Isto, 1, 6. i d. 

262 Vy, Vinaver, Jugoslavija i Francuska..., n. dj., 147., 154. 

velikosrpskog hegemonizma i krute centralističke politike, beogradski su vlastodršci pomišljali 
na odsijecanje znatno smanjene Hrvatske (u svakom slučaju bez čitave BiH te velikih dijelova 
Slavonije i Dalmacije), koju bi prepustili Talijanima i Madžarima, te eventualno čekali kad će ih 
Hrvati na koljenima moliti da ih prime natrag. Zbog nepopulamosti tog rješenja, u kritičnim se 
trenutcima pomišljalo 1 na tzv. izvanparlamentarno rješenje odnosno uvođenje diktature. Nakon 
skupštinskoga atentata obje su te ideje doživjele novi zamah, tim prije što su se i na hrvatskoj 
strani sve češće 1 glasnije dizali glasovi o nužnosti konačnog odvajanja od Srbije. 

U rujnu 1928. talijanski je generalni konzul u Zagrebu U. Rochira, koji je od Mussolinija 
dobio nalog pojačano motriti zbivanja u Hrvatskoj i održavati tijesne kontakte s hrvatskim 
političkim prvacima, izvješćivao o jačanju separatističkih snaga u Hrvatskoj. I Maček i Trumbić, 
prema Rochiri, preferiraju "amputaciju", uvjereni da bi kasnije Hrvatska postupno ipak dobila 
povijesne granice.“ Pitanje je koliko je ta procjena točna. Izvjesnijim se čini da je Maček 
odbacivao mogućnost odcjepljenja Hrvatske, ali je na prijetnje amputacijom reagirao rezervnom 
kombinacijom o "rastavi". Za razliku od amputacije, koja bi Hrvatsku osakatila i učinila je 
nesposobnom za samostalnu egzistenciju, te obranu od presizanja imperijalističkih susjeda, 
Maček je - ali tek kao rješenje u slučaju krajnje nužde - birao "rastavu", ne precizirajući što znači 
taj pojam, ali bi se iz analize sveukupne njegove politike moglo zaključiti da "rastava" 
podrazumijeva povratak na 1918.2 On to ipak, po svemu sudeći, nije držao realnim, pa već od 
prvih trenutaka predsjednikovanja Hrvatskom seljačkom strankom postupa u uvjerenju, da je 
preuređenje Kraljevine SHS u interesu ne samo jugoslavenskih naroda, nego i u interesu 
europskog mira 1 stabilnosti. Stoga je Maček (a s njime i cjelokupno vodstvo SDK) prvu pomoć 
očekivao od tvoraca versailleskog poredka. Tad još nedovoljno jakomu revizionističkom taboru 
Maček će se okretati u najkritičnijim razdobljima, ali uglavnom radi razmjene mišljenja i 
eventualnog pritiska na Beograd. Maček nije htio razbijati Jugoslaviju, a Italija i Madžarska mu - 
sve da je to i htio - u tome nisu mogle, a ni htjele djelatno pomoći. Nu, svaki je dodir s njima 
mogao, po njegovu sudu, nepotrebno kompromitirati i njega kao osobu i čitavu stranku. Stoga je 
pred jugoslavenskim prijateljima isticao težinu svoje zadaće. Francuskomu je političaru Paulu 
Bastideu, 13. prosinca 1928. u Zagrebu, izjavio da teškom mukom obuzdava prevratničke 
elemente u Hrvatskoj. Ipak, ne bude li ustupaka, Hrvati u mogućeme predstojećem ratu ne će 
braniti Jugoslaviju.?“* 

Svoju politiku, koju je s jedne strane uvjetovao rastući radikalizam u Hrvatskoj, a s druge 
strane jasna nesklonost Europe svakom pokušaju razbijanja Kraljevine SHS, Maček je uobličio 
na stranačkom skupu u Zaprešiću, 9. rujna 1928., kad je uza nj nastupio i prvak HSP-a, dr. Ante 
Pavelić. Tom je prigodom Maček izjavio, da se hrvatski narod ne će zadovoljiti polovičnim 
rješenjima, nego će voditi borbu do konačne pobjede. Međutim, Hrvati ne idu za rušenjem 
države. "Mi ne idemo izvan granica" - ističe Maček, priznajući međunarodnopravni subjektivitet 
i nepovredivost jugoslavenskih granica - "ali unutar granica mora hrvatski narod biti jedini 
gospodar na svom teritoriju. On mora biti svoj gospodar u svojoj kući i na svom tlu, mora imati 


25 3. 3, Sadkovich, n. dj., 58-59. 

?% B. Gligorijević, Demokratska stranka..., 525. 

2 Britansko poslanstvo izvješćuje kako je jugoslavenska vlada opovrgla svako razmišljanje o amputaciji, a da je 
od vodstva SDK zatraženo da se, s obzirom na oštre Predavčeve govore, izjasni je li Koalicija za takvo rješenje. Ono 
nije prihvaćeno, ali je Maček, prema Britancima, izjavio da "svi delovi naroda" moraju imati jednaka prava i da 
Hrvati ne će oklijevati odvojiti se od države, ne budu li im ta prava priznata. (Ž. Avramovski, Britanci..., I., 531.) 

5 V, Vinaver, n. dj., 148. Valja imati na umu da je ova Mačekova izjava izrečena u vrijeme kad je realna 
mogućnost rata postojala samo 1 jedino s Italijom. 

svoj Sabor i svoju vladu. Imat ćemo i zajedničke poslove; ali u tim poslovima mora unaprijed biti 
zajamčeno da nema nadglas[avlanja i da manjina ne će vladati većinom". 

Ne računajući relativno umjerene izjave stranomu i domaćem tisku nakon atentata i 
Radićeve smrti, prva vanjskopolitička akcija novoga vodstva HSS-a poduzeta je već u kolovozu 
1928. Još prije atentata bilo je, naime, određeno skupštinsko izaslanstvo za skup 
Interparlamentarne unije, koja je u Berlinu održavala XXV. zasjedanje. U izaslanstvu su, kao 
predstavnici SDK, bili izabrani Radić, Pribićević 1 Krnjević. S obzirom na politiku bojkota 
Beograda, proglašenu nakon atentata, Krnjević 1 Pribićević su odbili sudjelovati u izaslanstvu, a 
Zastupnički je klub HSS brzojavom zatražio oduzimanje legitimiteta jugoslavenskomu 
izaslanstvu, koje da nakon lipanjskih događaja nema pravo zastupati Hrvate.“ Taj je korak 
Zastupničkoga kluba HSS-a izazvao zabrinutost među samostalnim demokratima, koji su izrazili 
zabrinutost zbog samostalnog istupanja Hrvatske seljačke stranke, tim prije što se moglo 
pretpostaviti "da ovakav korak ne može odgovarati raspoloženju SDS".*“ Krnjević je ipak 
otputovao u Berlin, kako bi poduzeo druge korake u neposrednim dodirima s europskim 
političarima. Uži Izvršni odbor Unije je, međutim, odbio Mačekov zahtjev, pa je Krnjeviću 
onemogućeno službeno, izvan jugoslavenskoga izaslanstva, sudjelovati u njezinu radu." Ipak je 
prosvjed HSS-a izazvao uzbuđenje među više stotina izaslanika u Berlinu, kao i u 
međunarodnome novinstvu, pa je Beograd htio posegnuti za kaznenim progonom Mačeka i 
Krnjevića zbog veleizdaje. Izvršni se odbor SDK tome suprotstavio, tvrdeći da se apeliranje na 
međunarodnu solidarnost ne može smatrati veleizdajom.?"' 

Vodstvo HSS se u kolovozu ipak htjelo obratiti izravno 1 Društvu naroda, ali su to 
spriječili prvaci SDS-a. Umjesto izravnoga obraćanja Skupštini Društva naroda, koja je zasjedala 
početkom rujna, vodstvo SDK je 6. rujna objavilo priopćenje za javnost, kojim se osporava 
legitimitet jugoslavenskoga izaslanstva, te upozorava da vladajući krugovi ne obdržavaju obveze 
glede poštivanja ljudskih prava i sloboda, preuzete prigodom priznanja jugoslavenske države, 
nego provode velikosrpsku hegemonističku politiku.“'* Takav istup nije imao ni izbliza onu 
težinu, koju bi imalo izravno obraćanje Društvu naroda. Koalicija je tako još jednom paralizirala 
svaki pokušaj da se hrvatsko pitanje zaoštri. 

Nema dvojbe da je Beograd vrlo dobro uočavao postojanje razlika između Mačeka i 
Pribićevića, te da mu je samostalska unitaristička pozicija otvarala dodatni manevarski prostor. 
Pitanje je, bi li u protivnome slučaju - da se Pribićević nije pojavljivao kao kočnica - Aleksandar 
mogao tako uporno stajati na nepomirljivim protuhrvatskim pozicijama. 

Pribićevićeva borba za suzbijanje hrvatskog separatizma  podudarala se s 
antirevizionističkim raspoloženjem, koje je prevladavalo u Europi i poglavito u Društvu naroda. 
Unatoč složnoj osudi skupštinskoga atentata, međunarodna je javnost zatvarala oči pred pravim 


2" Vođa govori, Ličnost, izjave, govori i politički rad Dra. Vladka Mačka, Sabrao i uredio Mirko Glojnarić, 
Hrvatska politička biblioteka, ur. Joe Matošić, sv. I., 87-90. Usp. R. Horvat, n. dj., 416-417. 

** Brzojav HSS predsjedniku konferencije Interparlamentarne unije i predsjedniku njemačkog Reichstaga Paulu 
Loebeu, koji su 20. kolovoza 1928. odaslali Maček i Krnjević, otisnut je u već spomenutoj knjizi Vođa govori, 70- 
71. Usp. R. Horvat, n. dj., 414. 

** Lj, Boban, Svetozar Pribićević..., 58. 

* D, Crljen tvrdi da su S. Pribićević i V. Vilder nakon Krnjevićeva odlaska u Berlin intervenirali kod Mačeka i 
upozorili ga na to, da bi, u postojećoj klimi, iznošenje činjenica poraznih za jugoslavensku državu moglo dovesti u 
pitanje njezin opstanak, pa da je Maček za Krnjevićem u Berlin poslao dr. Sigismunda Čajkovca s nalogom, da se 
svaka akcija pred Interparlamentarnom unijom obustavi, što je Krnjević poslušao. (Danijel Crljen, Otvoreno pismo 
Dru Vladimir Mačeku, Predsjedniku Hrvatske seljačke stranke, Vlastita naklada, Buenos Aires, 1948., 8.) 

*"R. Horvat, n. dj., 415. 

7B. Gligorijević, Demokratska stranka..., 535-536. 

uzrocima toga događaja, neviđena u parlamentarnoj povijesti. Sustavno je stvarana klima, u kojoj 
se sva krivica za atentat svaljuje na pleća neodgovornog pojedinca ili uskoga kruga osoba. 
Radićeva udovica i I. Pernar su se 18. rujna obratili Društvu naroda, tražeći istragu o zločinu od 
20. lipnja i o položaju Hrvata u Kraljevini SHS. Društvo je taj zahtjev odbilo, pozivajući se na to, 
da je stvar izvan njegova djelokruga, budući da Hrvati u Jugoslaviji spadaju u vladajuću većinu 
(1), ane u manjine." 

Potporu održanju jedinstvene jugoslavenske države Maček je uskoro doživio u listopadu 
iste godine u Pragu, kamo je otputovao na poziv šefa Agrarne stranke i ministra Milana Hodže. I 
sama tvorevina Versaillesa, Čehoslovačka je s krajnjim nepovjerenjem gledala na svaki pokušaj 
revizije mirovnih ugovora. Hrvatski je pokret Pragu bio zazoran i zbog stanovitih sličnosti s 
Hlinkinim pokretom za neovisnost Slovačke. Čehoslovački su službeni čimbenici odbili na bilo 
koji način poduprijeti hrvatske zahtjeve, a slično je postupila i britanska vlada, koja je, na zahtjev 
Beograda, spriječila susret vođe britanskih laburista R. MacDonalda s Mačekom. Nakon 
upozorenja iz Londona, MacDonald je susret s Mačekom uvjetovao time da se on upriliči u 
prostorijama jugoslavenskoga poslanstva, što je zapravo značilo uljudno odbijanje. 

Prava svrha Mačekova puta bio je susret s Khuenom Hederv&ryem u Beču. Kakve su bile 
njegove prave nakane i što je kanio polučiti susretom s najvišim madžarskim dužnosnicima, 
ostaje nepoznato. Tek, Krnjević je svoje talijanske sugovornike izvijestio kako bi to putovanje 
moglo za Beograd imati neugodne posljedice.“"* Vraćajući se iz Praga, Maček se u Badenu sreo 
sa Sarkotićem, a u Beču 15. listopada 1928. razgovara sa šefom Političkoga odjela madžarskoga 
ministarstva vanjskih poslova, barunom Gaborom Aporom. Potonji je susret najvjerojatnije 
organizirao dr. Ante Pavelić, koji je, kao i Maček, od ranije imao dodire s madžarskom 
diplomacijom, napose konzulatom u Zagrebu.“ Iako su tom prigodom samo razmijenjene misli 
i pogledi na mogućnosti razvitka političkih prilika u Jugoslaviji, Maček je nastupio neobično 
radikalno. Izjavio je Aporu da, s obzirom na novonastale prilike, više ne ide za autonomijom, 
nego za neovisnošću ("odcjepljenjem") Hrvatske. Prema Aporovoj zabilješci o susretu, Maček je 
smatrao kako je dovoljno da u određenom trenutku najavi hrvatsku neovisnost. S obzirom na to 
da, po Mačekovu sudu, valja očekivati kako će Hrvatsku bez odlaganja priznati Italija, 
Madžarska, Austrija, Bugarska i Velika Britanija, Beograd ne će moći ništa poduzeti. Maček je 
očito htio ispitati kakvo je stajalište odlučujućih madžarskih krugova za takav plan i ujedno je 
tražio vezu s Italijom. Apor je plan smatrao nerealnim, ali je obećao biti u svezi s hrvatskim 
političkim vodstvom preko madžarskog konzulata u Zagrebu, te Mačeku i drugovima dostavljati 
obavijesti, koje bi im mogle koristiti. Na Mačekove bojazni da bi Italija Hrvate mogla osokoliti, 
pa onda ostaviti na cjedilu ili ih ucijeniti Dalmacijom, Apor se složio da će Italija sigurno 
manipulirati Dalmacijom.*'* Apor je stekao dojam da je Maček ozbiljna, doduše površna, naivna 
i u međunarodne odnose neupućena osoba, bar teoretski orijentirana na ostvarenje potpune 
neovisnosti svoje domovine. Hrvatski se pokret čini ozbiljnim, organiziranim i vrijednim svake 
pozornosti. Maček izražava nadu da bi Rim mogao uvjeriti London, Beč i Sofiju da priznaju 


25 V, Radić, n. dj., 202-203. 

24 3... Sadkovich, n. dj., 71. Usp. IDDI, 7, VI, dok. 651, te IDDI, 7, VII, dok. 29, 541, 546, 550, 649, 651, 655, 
kao i 24, 29, 43, 71. 

*5 Pavelić je izričit, da je taj susret on ugovorio u Budimpešti. (A. Pavelić, Doživljaji, II., 184.) Međutim, 
kako je do njega došlo 15. listopada 1928., to bi značilo da je Pavelić između skupštinskog atentata i sredine 
listopada ipak putovao u Madžarsku. 


* Đ), Zelmanović, n. dj., (3), Danas, Zagreb, 28.VI.1988., 66. Boban misli kako je razgovor između Mačeka i 
Apora predstavljao razmjenu misli za slučaj raspada Jugoslavije (Lj. Boban, Svetozar Pribićević..., 22-23.) 

neovisnost Hrvatske, kad se oporba odluči na proglašenje neovisnosti. Ujedno traži i madžarsku 
pomoć nudeći niz teritorijalnih ustupaka Budimpešti (ist. T. J.). Stoga se Madžari zalažu za 
zajedničku talijansko-madžarsku politiku prema Hrvatskoj, kako bi se u budućnosti postigla 
zajednička granica.“"" Unatoč tvrdnjama da je Maček od Mussolinija tražio novac i oružje, i da je 
ovaj pokazao spremnost da, u slučaju ozbiljnog pokreta, intervenira i prizna neovisnu 
Hrvatsku,“"* prema drugim je izvorima Maček odustao od bilo kakvog tješnjeg povezivanja, jer 
da se bojao madžarskih i talijanskih teritorijalnih zahtjeva. Italija je, pak, Budimpešti savjetovala 
da se približi Hrvatima, jer treba oslabiti Jugoslaviju.“ S druge strane, svega nekoliko dana 
poslije Mačekova susreta s Aporom, madžarski je konzul obavijestio Budimpeštu kako je 
Hrvatska seljačka stranka započela razgovore s Talijanima u svrhu podizanja ustanka.“ 

Mussolini je 23. listopada pozdravio madžarsko-hrvatsku suradnju i talijansko-madžarski 
dogovor o Hrvatskoj.“*' Svega četiri dana nakon razgovora Maček - Apor, Hrvatski je blok 
talijanskomu generalnom konzulu u Zagrebu izložio program skoro istovjetan onomu, o čemu je 
Maček pripovijedao istaknutomu madžarskom diplomatu. Mačekovi inicijali potvrđivali su kako 
je riječ o sporazumnom nastupu Bloka i HSS-a. Maček je uvjeravao Rochiru da teži samostalnoj 
i neovisnoj Hrvatskoj, te se uzda u talijansku, madžarsku i britansku potporu. U tu svrhu će 
Pernar putovati u Rijeku, a Trumbić u London. Pavelić i Šufflay izlažu isti program i traže - 
bezuspješno - susret s Mussolinijem.“ 

Italija se zaoštravanjem hrvatskog pitanja služila ne s ciljem razbijanja Jugoslavije 1 
stvaranja (makar okrnjene) hrvatske države, nego radi pritiska na Jugoslaviju, njezina slabljenja i 
vezivanja uz Rim, što bi joj omogućilo potiskivanje francuskog utjecaja na Balkanu i Podunavlju 
u korist Italije, koja bi onda zadobila status velesile. Stoga je Mussolini s negodovanjem gledao 
na jugoslavenske pokušaje da se produži sporazum o prijateljstvu, na način koji bi osigurao i 
stvoriti pretpostavke za obračun prije svega s hrvatskom oporbom. Zbog toga se odlučio 
manevrirati između Beograda i Zagreba, pa je u prosincu 1928. odbio produljiti sporazum, koji 
bi bio samo komad papira. Istodobno je od prvaka hrvatske oporbe zatražio njihovo stajalište 
glede produljenja jugoslavensko-talijanskoga sporazuma, time im prilično jasno dajući do 
znanja, da Italija uvažava njihovo mišljenje i računa na njihov utjecaj? 

Konkretna je talijanska pomoć, dakle, ipak izostala. Slično se postavila 1 Madžarska, čiji 
vodeći krugovi nisu bili jedinstveni u pogledu politike prema Jugoslaviji. Kad je ponudio 
zajedničko naoružavanje Hrvata, premijer Bethlen je sredinom studenoga naišao na talijansko 
odbijanje.“ Onda je u prosincu 1928. predlagao Beču, da Austrija u trenutku raspada 
Jugoslavije zaposjedne dio jugoslavenskog teritorija, jer Britanija i Francuska takvo što ne će 
dopustiti Mussoliniju. Međutim je odmah iza toga, nakon sastanka s Briandom u Luganu, 
pokazao volju za sporazumijevanjem s Kraljevinom SHS. 


2713... Sadkovich, n. dj., 72. Usp. E. Milak,. n. dj., 46. 

*'š Todor Stojkov, O spoljnopolitičkoj aktivnosti vođstva Seljačko-demokratske koalicije uoči šestojanuarske 
diktature, Institut društvenih nauka, Beograd, 1968., 245. 

*? V, Vinaver, Jugoslavija i Mađarska...,n. dj., 389. 

* Usp. Đ. Zelmanović, n. dj., (3), Danas, Zagreb, 28.VI. 1988. 

*! V, Vinaver, Jugoslavija i Francuska..., n. dj., 140. Međutim je na izvješćima, koje je o razgovorima Mačeka i 
Apora, poslao Durini di Monza, pribilježio: "Zasad ništa". (J.J. Sadkovich, n. dj., 73.) 

** 1.J. Sadkovich, n. dj., 73. Usp. IDDL, 7, VII, dok. 45, 46, 47, 53, te IDDI, 7, VI, dok. 313. 

*5 E Milak,n. dj., 47. 

* Durini Di Monza je takav prijedlog ocijenio više opasnim nego korisnim. (IDDI, 7, VII, dok. 71. Usp. J. J. 
Sadkovich, n. dj., 75.) 

> V, Vinaver, Jugoslavija i Francuska..., n. dj., 140. 

U uzavreloj atmosferi nakon atentata i Radićeve smrti, u hrvatskoj se političkoj javnosti 
spekuliralo kako bi izlaz iz krize mogao biti pronađen u davanju autonomije Hrvatima. U 
Beogradu se, međutim, ponovno razmišlja ne o autonomiji, nego o tzv. amputaciji Hrvatske: 
odsijecanju dijelova Hrvatske kojima bi se dopustila široka autonomija ili čak neovisnost, pri 
čemu bi značajni dijelovi bivše Trojednice 1 čitava BiH ostali u sastavu Kraljevine SHS, koja bi 
time 1 formalno prerasla u Veliku Srbiju. Aleksandar je radije pristajao na to rješenje negoli na 
federaciju. Pribićević 1 Maček su ustali protiv te zamisli, tvrdeći da su njezini tvorci zapravo 
veleizdajnici i naglašavajući da zahtjevi SDK. ne idu za rušenjem države, nego za stjecanjem 
jednakosti i ravnopravnosti unutar države.“** Hrvatski narod, precizira Maček, želi biti svoj na 
svome, imati svoj sabor i svoju vladu. Ako Srbijanci ne žele pristati na to, onda oni nemaju 
nikakva prava na amputaciju Hrvatske (jer je nisu osvojili oružjem), ali mogu tražiti rastavu (jer 
je država stvorena udruživanjem različitih naroda).?*" 

Moglo se pretpostaviti da zapadnoeuropske velevlasti ne će prihvatiti takvo rješenje, koje 
bi oslabilo jugoslavensku državu, kao dragocjen čimbenik versailleskoga sustava 1 francuskoga 
sanitarnoga kordona, te time otvorilo prostor za jačanje Italije i Madžarske, jer bi se ove dvije, 
kako se vjerovalo, lako domogle osakaćene Hrvatske. Glasovi u tom smjeru počeli su se 
pojavljivati u zapadnoeuropskoj javnosti. Velika Britanija, koja je, u težnji da oslabi Francusku, 
odnosno da uspostavi ravnotežu između Rima i Pariza, uvelike pomogla talijanskoj diplomatskoj 
ofenzivi u jugoistočnoj Europi, u drugoj je polovici 1928. znatno pridonijela ostvarenju 
talijanskih planova u Abesiniji i u svezi s tangerskim pitanjem. Italija je, zahvaljujući toj potpori, 
na pariškoj konferenciji 25. srpnja dobila pravo na ravnopravno sudjelovanje u upravi Tangerom, 
a svega nekoliko dana kasnije, Rimu je pošlo za rukom potpisati sporazum o prijateljstvu i 
trgovini s Abesinijom (2. kolovoza 1928.). Međutim, talijanski pokušaji polučenja odlučnog 
utjecaja u Jemenu, Siriji, Palestini, Iraku i Egiptu, u Londonu su izazvali uzbunu. Britanija je bila 
pripravna manjim ustupcima zadovoljiti talijanske ambicije i tako oslabiti položaj Francuske, ali 
ne u mjeri da Pariz dođe u podređen položaj. Kako su talijanski planovi prekoračivali ono što se 
u Londonu smatralo dopustivim, britanska je diplomacija požurila istisnuti talijanski utjecaj na 
Bliskome 1 Srednjem istoku, te ponovno uspostaviti tješnje odnose s Francuskom. 

Taj je novi kurs posebno došao do izražaja pri sklapanju tzv. Briand-Kelloggova pakta. 
Francuska je težila ojačati svoj vojnopolitički i gospodarski položaj, pa je u prvoj polovici 1927. 
godine razrađena ideja o sklapanju ugovora o "vječnom prijateljstvu" sa SAD. Nasuprot takvomu 
Briandovu prijedlogu, šef je State Departmenta Frank Kellog zagovarao sklapanje 
multilateralnog sporazuma kojim bi se velevlasti odrekle rata kao sredstva nacionalne politike. 
Parizu takav prijedlog nije odgovarao, jer bi njime bile sputane ruke francuskoj vanjskoj politici 
kao predvodniku proturevizionističkog bloka, pa je Francuska težila da se paktom uglavi zabrana 
samo navalnog rata. Francuskoj je diplomaciji u pomoć pritekla Velika Britanija, zagovarajući 
francusku inačicu multilateralnog sporazuma, uz rezervu da London pridržava pravo obveze iz 
pakta posebno tumačiti u slučajevima, u kojima britanska vlada ima "posebne interese". 
Washington je popustio, pa je, nakon što je niz velikih država prihvatio uvjete pakta, 27. 
kolovoza 1928. u Parizu potpisana povelja, kojom se vlade velevlasti obvezuju na odricanje od 
rata kao sredstva politike i pristaju pri rješavanju svih sporova koristiti se samo mirnim 


"6 I Radić je, prema Pribićeviću, bio zadovoljan što je odbijen prijedlog amputacije, ali je u posljednje dane vrlo 
pesimistično sudio o mogućnostima uspjeha. Mi zapravo ništa nismo tražili, rezignirano komentira Radić, ali ni to 
nije prihvaćeno. Mi smo dobri ljudi, a oni su šakali. (S. Pribićević, n. dj., 70-71.) 

*R. Horvat, n. dj., 416-417. 

sredstvima. I ostale su države pozvane pristupiti paktu.** Jugoslavenska je vlada već u kolovozu 
1928. prihvatila pakt, a ratificirala ga je 27. slječnja 1929. 

lako se Mussolini rugao Kellogovu paktu, napominjući da će 1 njega, kao i slične 
sporazume, uvijek potpisati uzdajući se u vojničku snagu 1 vjerujući da će nužne promjene u 
Europi donijeti rat, a ne mir, pokušaj izglađivanja sporova na međunarodnoj razini i britanski 
otpor agresivnoj talijanskoj ekspanziji pogodovali su zagovornicima održanja postojećeg stanja u 
Europi. Položaj Francuske i njezinih saveznika ponovno je bio učvršćen. To je značilo i jačanje 
položaja Beograda, kojemu su London i Pariz u kolovozu 1928. izišli ususret, pritiskom na 
Sofiju, od koje je - kao uzvrat za odobravanje već obećanog zajma - zatraženo da obuzda akcije 
makedonske emigracije. Stoga je u Beogradu počela sazrijevati ideja o uvođenju kraljeve osobne 
diktature. Tomu su donekle naruku išli i raniji istupi oporbenih političara, upravljeni protiv 
(prividnoga) jugoslavenskog parlamentarizma.“ Dok su u javnost, kako bi se duhovi smirili i 
režim postigao predah, puštani glasovi o predstojećem sporazumu s Hrvatima, Aleksandar 
poduzima put u inozemstvo, da bi tamo dobio suglasnost za izvanparlamentarno rješenje. Taj put 
se u Hrvatskoj tumačio različito. Mnogi su vjerovali da se njime stvaraju pretpostavke 
kompromisa, ali je bilo 1 onih koji su vidjeli dalje. 

Jako je bio u klubu zastupnika HSS-a, Pavelić je spadao među najenergičnije protivnike 
sporazuma. Pritom je isticao, da sporazum pretpostavlja popuštanje. Hrvati, međutim, više 
nemaju što popuštati, jer bi svako dalje popuštanje značilo izdaju Hrvatske i oskvrnuće lipanjskih 
žrtava. Desetogodišnja kalvarija hrvatskog naroda ne može i ne smije završiti nikakvim 
ograničenim sporazumom, nego samo uskrsnućem. Hrvatsko se pitanje ne može riješiti nikakvim 
"autonomijama", a vijesti koje Beograd pušta iz Pariza i preko Pariza, samo hoće zataškati pravo 
stanje stvari. "Pariz će međutim čuti i drugo zvono", najavljuje Pavelić, ciljajući na put u 
inozemstvo dr. A. Trumbića.?*! 

Stranke Hrvatskog bloka, ponajprije HSP 1 HFSS, shvaćale su važnost ispitivanja 
međunarodnih prilika i uznastojale su internacionalizirati hrvatsko pitanje, kako bi se uz 
međunarodnu arbitražu izbjeglo radikaliziranje hrvatsko-srpskoga spora, s nesagledivim 
posljedicama za europski i svjetski mir. U toj su akciji mogućnosti bile vrlo ograničene, kako 
objektivnim, tako i subjektivnim elementima. Snaga koje bi doista simpatizirale s Hrvatima i bile 
im voljne pomoći, na europskom obzorju ili nije bilo ili su bile maloga utjecaja. Oni, koji se se 
eventualno mogli umiješati u jugoslavenske neprilike, istodobno su imali imperijalističkih 


* Usp. V. P. Potemkin i dr., Historija diplomacije, III., Matica hrvatska, Zagreb, 1951., 354-356. 

2B Usp. Dennis Mack Smith, Mussolinijevo Rimsko carstvo, Globus, Zagreb, 1980., 36. 

2 Na audijenciji kod kralja, Radić je 19. veljače 1928. ocijenio kako nema parlamentarne osobe, koja bi mogla 
okupiti parlamentarne snage i formirati koncentracijsku vladu, pa je potrebno naći rješenje, koje će biti "apsolutno i 
ne samo formalno izvan stranaka." Taj prijedlog stvaranja "generalske vlade" u Skupštini je branio S. Pribićević, dok 
ga je A. Pavelić nazvao "sramotom za hrvatski narod", iako se i sam složio s time, da je stanje tako loše da u 
Hrvatskoj sve snažnije postaje uvjerenje kako bi i sam vrag bio bolji. (B. Gligorijević, Parlament..., 251-252.) 
Pribićević, naravno, tvrdi da prijedlog "generalske vlade" nije trebao predstavljati dikaturu, nego prijelaznu vladu, 
koja će omogućiti stabiliziranje prilika i provođenje slobodnih izbora. (S. Pribićević, n. dj., 55-56.) Izgleda da je 
zamisao o generalskoj vladi Radiću podmetnuo kraljev pouzdanik T. Schlegel. Radić je "zagrizao" i u više se navrata 
javno zalagao za generalsku vladu. (B. Gligorijević, Demokratska stranka..., 512.) T Maček je u prosincu 1928. 
vjerovao da parlament ne može ništa riješiti i da su izbori nepotrebni, pa valja stvoriti jednu izvanparlamentarnu 
vladu. (Isto, 545-546.) Tuđman misli kako je Radićev prijedlog o generalskoj vladi, odnosno o nužnosti da kralj, kao 
drugi ustavni faktor, preuzme stvar u svoje ruke, bio motiviran Radićevim uvjerenjem da uslijed nasilja i korupcije 
ne će moći parlamentarnim sredstvima stati na kraj radikalsko-demokratskom režimu. (F. Tuđman, n. dj., I., 499- 
500.) 

2! Sporazumi i autonomije, Hrvatsko pravo, br. 5188, 24.X1.1928. A. Pavelić, Putem..., 404-405. 

ambicija prema Hrvatskoj. Hrvatski političari uglavnom nisu mogli koristiti privatne veze u 
inozemstvu, jer ih nisu ni imali, s obzirom na to da su neprekidno bili u oporbi ili čak u tamnici. 
Nasuprot tomu, beogradski su političari imali interesnih i osobnih veza s ključnim čimbenicima 
europske politike, a povrh toga su raspolagali velikim obavještajnim i diplomatskim aparatom, 
koji je odmah pokrenut, kako bi paralizirao svaku akciju hrvatskih političara u inozemstvu. 
Situaciju je dodatno opterećivala nestabilna situacija unutar SDK. Među samostalcima je raslo 
nezadovoljstvo zbog samostalnih nastupa HSS-a, poglavito onih upravljenih prema inozemstvu. 
lako je Pribićević svoje nešto tolerantnije stajalište prema tim potezima vodstva HSS-a 
objašnjavao taktičkim razlozima, nezadovoljnici unutar SDS-a nisu se stišavali, nego su, 
naprotiv, prijetili rascjepom unutar stranke i odvajanjem od Pribićevića.“** On je povremeno 
znao nastupati radikalno, prijeteći čak i revolucijom,“ ali je zapravo kočio svaku radikalizaciju 
stajališta i zahtjeva. Prema vani se naglašavala monolitnost Koalicije, ali nijednom oštroumnijem 
promatraču nije moglo promaknuti, da o jedinstvenosti zahtjeva ne može biti niti govora. 
Uostalom, sam je Pribićević u kolovozu 1928. izjavio kako su on i Maček jednodušni u pogledu 
opstanka države, dok se razlike svode na to, da Maček traži federalizaciju, dok on, Pribićević, 
vjeruje da je moguće državu reorganizirati na bazi Vidovdanskoga ustava.“** Sve su te okolnosti 
otežavale i usporavale političko djelovanje Seljačko-demokratske koalicije 1 pripomogle da u 
njezinu vodstvu pojačani utjecaj dobiju umjereniji elementi. Te je elemente karakterizirao 
nedostatak političkih vizija, inertnost i besplodno taktiziranje. 

Ocijenivši da "rasulo malo tko iskreno i fanatički hoće", H. Krizman u pismu Vilderu, u 
rujnu 1929., bilježi da je "hrvatska [je] politika uvijek bila samo manifestacija neraspoloženja i 
konačno pokoravanje činjenicama a nikada stvaranje činjenica i računanje s njima."“> Međutim, 
od lipnja 1928. u Hrvatskoj su jačale snage koje su htjele prekinuti s politikom pasivnosti i 
čekanja. Nakon neuspješnih pokušaja da se potpora za hrvatsku stvar nađe kod Britanaca, 
Hrvatski blok se preko Pavelića i Šufflaya obazirao za talijanskom i madžarskom pomoći. 
Proturječni su glasovi o tome, jesu li stranke Bloka te korake poduzimale na svoju ruku, ili u 
sporazumu s vodstvom Hrvatske seljačke stranke, iako sve upućuje na to, da je posrijedi bilo 
potonje. Na to upućuje kako činjenica da između Mačeka, s jedne, i Pavelića odnosno Trumbića, 
s druge strane, zbog tih kontakata nije došlo do prijepora, tako i činjenica, da su baš Pavelić i 
Trumbić u to vrijeme inzistirali na jedinstvenosti 1 slozi hrvatske fronte, pa je teško vjerovati da 
bi u isto vrijeme na svoju ruku poduzimali korake, koji su to jedinstvo mogli ozbiljno ugroziti. 

Rochira je 24. srpnja izvijestio da Trumbić od Radića traži dopuštenje za putovanje u 
inozemstvo radi pripravljanja proglašenja hrvatske nezavisnosti. Radić je očito napustio svaku 
nadu da bi se mogao pravedno nagoditi s kraljem, pa stoga kuša internacionalizirati hrvatsko 
pitanje. Čak i Italiji nudi ruku pomirnicu člankom objavljenim u Domu 24. srpnja 1928.7" U 
izjavi dopisniku berlinske agencije Telegraphen Union, Radić 24. srpnja objašnjava kako je 
iskustvo posljednjih tri do četiri godine definitivno skršilo svaku nadu u sporazum sa Srbima i u 
mogućnost mirna i ravnopravna života u jednoj državi. S obzirom na razlike u tradiciji, 


** Usp. Lj. Boban, Svetozar Pribićević..., 59-60. i d. 

25 U Sisku je u listopadu 1928. izjavio: "Mi smo se poslije 20. lipnja pridržavali zakonskih sredstava u borbi, koju 
smo poduzeli. Mi ćemo se tih zakonskih sredstava i dalje pridržavati; vidimo li, da tim zakonskim sredstvima 
nikakvoga uspjeha ne postizavamo, onda ćemo morati da razmislimo i na druga sredstva, jer veliko veličanstvo, koje 
se zove narod, najstarije je veličanstvo na svijetu." (Prema: Lj. Boban, Svetozar Pribićević..., 30.) 

2 Isto, 41. 

2 Prema: Lj. Boban, Svetozar Pribićević..., 67. 

2 Usp. J. J. Sadkovich, n. dj., 56. 

21 Taj su članak zapravo pisali Maček i Šufflay. (Usp. J. J. Sadkovich, n. dj., 61-62.) 

mentalitetu i interesima, Hrvati se i prečanski Srbi ne mogu složiti sa Srbima u Srbiji, pa 
Jugoslavija u današnjem obliku ne može postojati, već je osuđena na raspad. Prijelazna bi vlada 
trebala provesti slobodne izbore, revidirati Ustav i preurediti državu u personalnu uniju. Jedina 
veza koju Hrvati mogu imati sa Srbijom jest srpski kralj. "U svim drugim pitanjima morala bi biti 
Hrvatska potpuno nezavisna. Trebala bi imati svoj vlastiti parlament 1 svoju vlastitu upravu, 
svoju vlastitu vojsku itd. drugim rečima: trebalo bi da bude Hrvatska slobodna država, slična 
Irskoj. Ovo potpuno odvajanje Hrvatske od Srbije predstavlja jednu mogućnost za dalji 
zajednički život Hrvata 1 Srba." U nastavku, Radić postavlja i teritorijalni okvir, precizirajući: 
"Vojvodini, Bačkoj, Dalmaciji, Bosni i Hercegovini i Slavoniji imalo bi se ustupiti pravo da traže 
prisajedinjenje sa Hrvatskom ili sa Srbijom." Hrvati ni za jednu točku ne će odstupiti od ovih 
zahtjeva, zaključuje Radić, i dodaje, skoro neočekivano: "Što se tiče talijanskog pitanja, mi 
mislimo da je sporazum sa Italijom sasvim moguć uz potpuno očuvanje ekonomskog, kulturnog i 
socijalnog interesa naroda u Dalmaciji. Mi Hrvati ne bojimo se Talijana i mi smo uvereni u to, da 
ne treba imati nikakvih bojazni radi Dalmacije i da Italijani nemaju zapravo želju da je osvoje 
nego da sa nama žive u sporazumu i u miru." Prema talijanskim izvorima, u razgovoru s 
Trumbićem i Pavelićem posljednjih dana srpnja, Radić je pristao na suradnju s Italijom.“ 

Trumbić je kušao doći i u dodir sa Sovjetskim Savezom. Centralni komitet KPJ 
izvješćuje 31. srpnja 1928. Sekretarijat balkanskih zemalja pri Kominterni, da bivši 
jugoslavenski ministar vanjskih poslova A. Trumbić, preko jednoga člana KPJ kuša doći u dodir 
s nekom od mjerodavnih osoba sovjetske države, s ciljem da hrvatski narod od Sovjetskog 
Saveza dobije pomoć u borbi za potpuno odcjepljenje od Srbije i stvaranje samostalne hrvatske 
države. Tražeći najveću diskreciju, Trumbić moli moralnu i materijalnu pomoć.“ Nekoliko 
mjeseci kasnije, pojavit će se glasovi da je Kežmanu i Pernaru pošlo za rukom uspostaviti veze 
sa Sovjetima.?“' Madžarski je konzul još u studenome 1930. izvijestio, da je Maček nekomu 
Mussolinijevu pouzdaniku izjavio, da se sada vodi borba za nezavisnu Hrvatsku.“ 

lako je Pavelić tijesno surađivao s Trumbićem, ipak valja uočiti da su između njih 
dvojice postojale jasne razlike u gledanju na hrvatske nacionalne interese. Nekadašnji integralni 
Jugoslaven, Trumbić se ponovno vratio pravaškim korijenima. Nema dvojbe da je i on, poput 
Pavelića, smatrao kako je neovisna Hrvatska jedino pravo rješenje hrvatskog pitanja. Međutim, 
za razliku od Pavelića, koji je taj zahtjev postavljao bezuvjetno (očito ga smatrajući bezuvjetno 
ostvarivim), Trumbić je bio oprezniji i vjerovao je da polaganom i sustavnom borbom treba 
najprije skršiti srpsku hegemoniju i federalizirati Jugoslaviju. Da je to, po njegovu shvaćanju, bio 
put skorom uskrsnuću Hrvatske, potvrđuje i njegov govor na Radićevu sprovodu 12. kolovoza 
1928., u kojemu ponovno ističe ulogu Hrvatske kao "prvoborca, prvostradalnika i predvodnika u 
borbi za bolju budućnost svoju 1 svih potlačenih i poniženih." Povrh toga, Trumbića su na 
postupnost i umjerenost napućivala i razmišljanja njegovih inozemnih poznanika 1 prijatelja, 
nekadašnjih političkih istomišljenika. Oni su bili protiv razbijanja Jugoslavije, a odgovornost za 
postojeće stanje ravnomjerno su, čak i nakon skupštinskog atentata, dijelili i na Srbe i na Hrvate. 
Za taj je način razmišljanja karakteristično Seton-Watsonovo pismo Trumbiću (Kyleakin, 
26.VIL.1928.), u kojem bilježi kako je u Pester Lloydu pročitao članak, u kojem londonski 





* Politika, Beograd, 30.VII.1928., s. 3. (Prema Velimir Terzić, Slom Kraljevine Jugoslavije 1941. Uzroci i 
posledice poraza, VII, Narodna knjiga Beograd - Partizanska knjiga Ljubljana-Beograd-Pobjeda Titograd, 1982, I., 
35-36.). Tuđman tu Radićevu izjavu datira 28.VII. (Usp. F. Tuđman, n. dj., I., 521-522.) 

* Usp. J. J. Sadkovich, n. dj., 62. 

2B, Gligorijević, Parlament..., 308-309., bilj. 172. 

3 Usp. J. J. Sadkovich, n. dj., 80. 

2% y, Vinaver, Jugoslavija i Mađarska..., 431-432. 

dopisnik kritizira stvaranje Jugoslavije. S obzirom na razlike između Srba i Hrvata, taj su 
tisućljetni jaz tvorci Jugoslavije pokušali zatrpati "slamom, travom i mahovinom". Seton- 
Watson, Steed i drugi britanski "stručnjaci" nemaju više što savjetovati mjerodavne britanske 
čimbenike, jer su se njihovi savjeti pokazali teškim pogrješkama i pustolovnim eksperimentima, 
o čemu svjedoči skupštinski atentat. Komentirajući taj napis, Seton-Watson izražava Trumbiću 
svoju zabrinutost zbog njegovih veza s frankovcima, te se nada da u Hrvatskoj nema ozbiljnih 
tendencija za razbijanje jugoslavenskog jedinstva. Vjeruje da čak ni u HSP-u ne gaje iluzije kako 
bi Hrvatska mogla opstati, s obzirom na Italiju, koja čeka s onu stranu Jadrana, i Madžarsku, koja 
viri preko Drave. Zašto Radić i Pribićević, pita se Seton-Watson, za sve optužuju Srbe, kad 
sadašnjega centralističkog ustava i moći beogradskog režima ne bi bilo bez apstinencije prvoga i 
fanatičnog velikosrpstva (fanatical super-Serbisme) potonjega? Takva klima, zaključuje on, 
raduje samo Rothermerea, Bethlena i Mussolinija, a budi strah kod onih, koji bi Jugoslaviju htjeli 
financijski (zajmom) pomoći.?* 

lako će se u kasnijem razdoblju uočiti bitne razlike, među istaknutim je hrvatskim 
političarima u jesen 1928. vladala prividna jednodušnost.“ Budući da je od svih hrvatskih 
političara imao najbrojnije veze u inozemstvu, još iz doba Jugoslavenskog odbora i pariške 
Mirovne konferencije, Trumbić, kao predstavnik Hrvatskoga bloka i nedvojbeno u suglasnosti s 
vodstvom Hrvatske seljačke stranke, 21. listopada 1928. polazi na put u Pariz i London. Prostor 
za taj novi pokušaj internacionalizacije hrvatskog pitanja stvorio je skupštinski atentat, kao i 
jačanje Italije, te sve oštrije nesuglasice Rima i Beograda. 

lako u siječnju 1928. nije došlo do produljenja talijansko-jugoslavenskog ugovora o 
prijateljstvu i suradnji, nego do produljenja roka za njegovo potpisivanje odnosno obnavljanje 
(do 27. srpnja 1928.), u Italiji je ponovno intenzivirana protujugoslavenska novinska kampanja, 
kojoj se pridružila i Fašistička stranka, optužujući Kraljevinu SHS da ja sva njezina vojnička 
aktivnost upravljena protiv Italije.*“* Problem se zaoštrio i tzv. aferom St. Gotthard, odnosno 
otkrivanjem pošiljki oružja, koje je iz Italije preko Austrije dolazilo u Madžarsku. Iako su 
austrijski carinski službenici otkrili da je riječ o zabranjenoj pošiljci, madžarske su vlasti odbile 
oružje vratiti natrag. Prosvjed država Male Antante smirila je Francuska, ne želeći zaoštrenje 
odnosa s Italijom i Madžarskom.*““ Nasuprot tome, Mussolini je sve agresivnije napadao 
francuski sustav. Susretao se s madžarskim, poljskim i albanskim predstavnicima. U 
zaokruživanju Male Antante dobio je i tursku potporu. Turski ministar Riisdii Aras u travnju je 
posjetio Sofiju, a potom se u Milanu susreo s Mussolinijem. Nakon tih susreta počeo je sve češće 
optuživati Kraljevinu SHS da je prijetnja balkanskom miru." U Madžarskoj se od početka 
1928. sve više govori o neizbježnome raspadu Jugoslavije i uspostavi neovisne Hrvatske, s 
kojom bi Madžarska živjela u skladnim i prijateljskim odnosima.*“* Tijekom 1928. došlo je i do 
novoga pogoršanja bugarsko-srpskih odnosa. Beogradski se tisak pitao, hoće li iza talijanskoga 
slijediti 1 bugarski napad. Britansko ministarstvo vanjskih poslova u veljači je ocjenjivalo da je 
bugarska vlada pod presudnim utjecajem VMRO-a, dok sami makedonski revolucionari nisu bili 


%5R, W. Seton-Watson, Korespondencija, TI., dok. 161., s. 171-172. 

% I na izborima za splitsko općinsko vijeće, održanima 18. studenoga 1928. HSS je odlučio nastupiti samostalno, 
unatoč Trumbićevu zalaganju za jedinstvenom listom koju bi nosio HSS. Uslijed razbijenosti na stranačke liste, nije 
postignut očekivani uspjeh na izborima. (Usp. P. Krolo, 148-150.) 

*5 Ž. Avramovski, Britanci..., L., 515-516. i d. Kao rezultat ove kampanje, jugoslavenska je vlada odlučila požuriti 
ratifikaciju Nettunskih konvencija. 

3% V, Vinaver, Jugoslavija i Francuska..., 131-132. 

2" Isto, 133. 

%% 2. Avramovski, Balkanske zemlje..., 10. 

zadovoljni potporom Rima. Mussolini je, naime, odbio njihovu ponudu pomoći u ratu protiv 
Jugoslavije, izjavljujući da odgađa rat i da će Makedoniju podijeliti između Albanije, Grčke 1 
Bugarske.*“ Bugarsko neraspoloženje prema Jugoslaviji pojačat će se nakon što se poslije 
ubojstva generala Protogerova, u srpnju 1928., na čelu VMRO-a učvrstio Ivan Vančo Mihajlov. 
To se u Beogradu jednoznačno tumačilo kao najava jačanja probugarske struje, a vjerovalo se da 
iza svega stoji službena Sofija. Italija se, unatoč molbama Londona, nije solidarizirala s 
anglofrancuskim pritiskom na Sofiju u cilju slamanja VMRO-a.?!" 

Na svibanjskim izborima u Francuskoj ojačala je desnica, čime je otvoren put za 
eventualnu francusko-talijansku nagodbu. Početkom kolovoza francuski je veleposlanik u Rimu 
predao Mussoliniju nacrt ugovora o prijateljstvu i arbitraži. Mussolini ipak nije Jugoslaviju 
ostavljao na miru, intervenirajući u Londonu i Washingtonu protiv zajma Jugoslaviji, tvrdeći da 
će krediti ići za nabavu oružja i pripreme za rat. Novomu talijanskom poslaniku u Beogradu, 
Carlu Galliju, koji je naslijedio sredinom lipnja opozvanoga generala Bodrera, Mussolini je 
početkom lipnja izjavio da se Jugoslavija raspada. Ona je, ističe Duce, francusko oruđe i prijetnja 
talijanskim interesima u Albaniji.?'' Mussolini je prijetnjama htio isforsirati ratifikaciju 
Nettunskih konvencija. Nu to nije bio njegov konačni cilj. On je želio razbiti sustav stvoren u 
Versaillesu, uz pomoć Jugoslavije ili protiv nje. Ona mu je bila važna zbog svoga geopolitičkog 
položaja, ali i zbog svoje trošnosti. Činila se najpogodnijom polugom za ostvarenje ciljeva 
talijanske vanjske politike. Britansko je ministarstvo vanjskih poslova početkom srpnja 1928. 
raspravljalo o raspadu Kraljevine SHS. Sve više je prodiralo uvjerenje, da samo ustupci 
Hrvatima mogu zemlju izbaviti od katastrofe. Svjestan značenja hrvatskog pitanja, Mussolini se 
njime tijekom ljeta 1928. u više navrata intenzivno bavi. Međutim, prijetnje Beogradu i 
poigravanje hrvatskom (odnosno makedonskim i crnogorskom) kartom, za Mussolinija su bile 
sredstvo, a ne cilj. Razbijanje jugoslavenske države samo je posljednji od niza načina za 
ostvarenje njegovih vanjskopolitičkih ciljeva. Stoga on u isto vrijeme, kad mu je Pariz službeno 
predložio sporazum o prijateljstvu i arbitražnom rješavanju sporova, odlaže svaku ozbiljnu akciju 
protiv Jugoslavije i očekuje francusko popuštanje u Podunavlju i jugoslavensko u Albaniji.?'? 

Iako je sredinom 1928. opet došlo do britansko-francuskog zbližavanja, koje je ojačalo 
francuski položaj u Europi i koje se pokazalo već u srpnju prigodom zajedničkog pritiska na 
Bugarsku, u Maloj su se Antanti ponovno pojavile pukotine. Rumunjska je koketirala s Italijom. 
Rim je koncem siječnja 1928. posjetio N. Titulescu koji je izjavio da bi u jugoslavensko- 
talijanskom sukobu njegova zemlja ostala neutralnom. Rumunjska priznaje talijanske interese u 
Albaniji i traži potporu Rima za zbliženje s Madžarskom i Bugarskom? '* Ni odnosi s Albanijom 
nisu bili idilični, poglavito nakon što je Albanska narodna skupština 1. rujna 1928. Albaniju 
proglasila kraljevinom, a Zogu se - koji se na vlast izvorno vratio uz srpsku pomoć i trebao 
predstavljati jamstvo za sigurnost Kosova - koncem studenoga 1928. proglasio ne kraljem 
Albanije, nego kraljem Albanaca. Ni London ni Pariz nisu u cijelosti prihvaćali tvrdnje 
uznemirenoga Beograda, da je Zoguov korak potaknut iz Rima. Vjerovali su da time Albanija 
hoće steći manevarski prostor i odlijepiti se ispod odlučujućega talijanskog utjecaja, ali su ipak - 
uzaludno - predlagali albanskom vladaru da se proglasi kraljem Albanije, a ne kraljem Albanaca. 

U Pribićevićevoj je Samostalnoj demokratskoj stranci, čvrstomu koalicijskom partneru 
HSS-a, Trumbićev put izazvao uznemirenost. Gledano iz pozicije samostalaca, to je bilo i 


3% y, Vinaver, Jugoslavija i Francuska..., 135-136. 
2 Isto, 143. 
311 Isto, 146. 
2? Isto, 149. 
* Isto, 137. 

razumljivo, s obzirom na to da je u Hrvatskoj stanje bilo više nego napeto. Ogorčenje je dosezalo 
vrhunac i svaka je iskra, svaki otvoreni separatistički nastup viđenijih političara mogao dovesti 
do nemira. Nemiri ili otvorena pobuna u tim bi prilikama mogli voditi do dezintegracije 
Kraljevine SHS. Iako u snažnoj oporbi prema Beogradu, Pribićević nipošto ne želi dovesti u 
pitanje integritet jugoslavenske države, vjerujući kako to nije samo srpski, nego i hrvatski interes. 
Zbog toga izjavljuje jugoslavenskomu tisku kako o Trumbićevu putu ne zna ništa. Naime, 
samostalci svojim strateškim interesom smatraju potrebu da se hrvatsko pitanje tretira kao teško, 
ali isključivo unutarnje pitanje jugoslavenske države, kao pitanje njezina preuređenja. Pritom 
pod svaku cijenu žele izbjeći tumačenje jugoslavenske državne krize hrvatsko-srpskim sporom. 
Pribićević uporno inzistira na tome da je riječ o prečanskom otporu srbijanskoj hegemoniji. U 
državnopravnome pogledu on, pak, čak ni nakon dugoga razdoblja suradnje s Radićem, nije 
napustio unitarističko stajalište. 

Ni među hrvatskim čimbenicima ne postoji jednodušno stajalište o svrsi ove akcije. 
Postoje svjedočenja kako su određene skupine, uglavnom bliske HSP-u 1 desnom krilu HSS-a, u 
to vrijeme na valu revolucionarnog raspoloženja, djelatno spremale oružani ustanak. Navodno su 
te skupine, tvrdi Dido Kvaternik, stupile u svezu s madžarskim ministrom vojske i kasnijim 
premijerom Gyulom Gombčsem, koji im je na raspolaganje stavio stanovitu količinu oružja, 
obećavši im kasnije, nakon podizanja ustanka, svu pomoć u oružju, streljivu, opremi i opskrbi.?'“ 
Računalo se s ustankom kosovskih Albanaca i s talijanskom pomoći, a napose s bugarskom 
intervencijom, jer da je Mihajlov više puta izjavljivao kako su makedonski krugovi imali 
odlučujući utjecaj na sofijsku vladu i da bi Bugarska potakla ustanak u Makedoniji, samo da je u 
Hrvatskoj došlo do oružane pobune koju su svi očekivali.*'* Iako ovakvo pisanje više valja uzeti 
u obzir kao ilustraciju stanja duhova, nego kao svjedočenje o povijesnoj istini,'“ potrebno je 
imati na umu da su se neki hrvatski predstavnici obratili i talijanskomu vojnom izaslaniku u 
Berlinu, molbom da im pomogne pri nabavljanju oružja.'' Milak tvrdi, da su u to vrijeme 
"komiteti osnovani u Zagrebu" očekivali pomoć iz Madžarske, a Budimpešta je poslala pomoć 
Sarkotiću i "tajnom komitetu za vojnu akciju", koji su hrvatski emigranti ustrojili u Beču." Bilo 
je jasno kako je ogorčenje stvoreno Radićevom smrću zapravo prvi put stvorilo temelje 
revolucionarnoj borbi, dok će brutalni diktatorski režim samo nepovratno ubrzati slom 
jugoslavenstva, dovevši čak i Mačeka za trenutak na prag odluke o podizanju oružanog ustanka. 
On je, međutim, sve takve kombinacije ipak odlučio spriječiti." Prema Rajčeviću, Gustav 
Perčec je koncem 1928. pokušavao organizirati borbene skupine, koje bi stupile na pozornicu u 
trenutku kad Srbija amputira Hrvatsku, povuče svoju vojsku i uz pomoć plaćenih agenata 
izazove nered u Hrvatskoj. Hrvatske bi omladinske organizacije, koje su, navodno, postojale u 
19 sela, oružje dobile iz Madžarske, te bi imale zadaću "praviti red i mir te otkloniti pljačku i 


*4 To da je Gčmbšs kasnije potvrdio A. Paveliću, S. Kvaterniku, I. Perčeviću i madžarskome književnom 
povjesniku Jozsefu Bajzi. (E. D. Kvaternik, Trumbić spram politike..., n. dj., 199-206.). Kvaternik tvrdi da je 
organizacijsku jezgru ustanka činila skupina bivših austrougarskih časnika (Štancer, Begić, Laxa i Sabljak), na čelu s 
njegovim ocem Slavkom Kvaternikom, dok su iz HSS-a najradikalniji bili neki narodni zastupnici predvođeni 
Đukom Kemfeljom, te Ivan Pernar. 

"5 ED. Kvaternik, n. dj., 202-204. 

*'* Jakfai-Gyula G&mbčs bio je u rujnu 1928. imenovan državnim tajnikom u ministarstvu vojske. Madžarskim je 
ministrom vojske od jeseni 1929. (ne, dakle, 1928.!), a premijerom od konca rujna 1932. godine. Umro je 6. 
listopada 1936. 

*IDDI, 7, VII, dok. 69. Usp. J. J. Sadkovich, n. dj., 75. 

"ŠE, Milak, n. dj., 45. 

** Ivan Mužić, Hrvatska politika i jugoslavenska ideja, Vlastita naklada, Split, 1969., 212. 

palež kad nastane buna."*““ Revolucionarno raspoloženje nije postojalo samo među hrvatskim 


nacionalistima, nego i među komunistima, koji su iz taktičkih razloga pokušavali svoj lončić 
pristaviti vatri nacionalnog otpora, pa su već 1928. ocjenjivali da uskoro treba očekivati uvođenje 
diktature, te su ubrzo po njezinu proglašenju, u veljači 1929. pozvali na ustanak protiv 
apsolutističkoga režima, a za stvaranje neovisne i samostalne Hrvatske, Makedonije, Crne Gore, 
Slovenije, Srbije, Vojvodine i Bosne, te uspostavu balkanske federacije radničko-seljačkih 
republika.?“! 

Trumbić je, kao i Maček, bio uvjeren da je sređivanje prilika u Kraljevini SHS u interesu 
i Pariza i Londona, koji bez sumnje žele održati postojeće stanje u Europi. S obzirom na to da je 
skupštinski atentat nedvojbeno predstavljao prekretnicu, putovanjem u Francusku i Veliku 
Britaniju htjelo se ispitati raspoloženje vladajućih krugova i javnosti, te eventualno utjecati na 
njih, kako bi se pritiskom na Beograd polučili što veći ustupci Hrvatima. Sudeći po prvim 
Trumbićevim razgovorima na tom putu (Seipel, Schober, Berthelot), opipavalo se i kakvo je 
raspoloženje glede uspostave neovisne hrvatske države. 

Na putu u Pariz, Trumbić se zaustavlja u Beču gdje se susreće s hrvatskim emigrantima 
Sarkotićem, Duićem 1 Perčevićem, koji ga izvješćuju o prilikama u Austriji 1 snagama, koje bi 
možebitno bile pripravne poduprijeti stvaranje hrvatske države. Već 24. listopada se sastao s 
austrijskim kancelarom Ignazom Seipelom koji mu je predložio kompromis i suradnju s 
Beogradom kao "manje bolno rješenje", koje bi u konačnici dovelo do federalizacije 
jugoslavenske države. Pretpostavka za to jest snažan partner na srpskoj strani, koji će svojim 
autoritetom moći jamčiti provedbu sporazuma. Sutradan je Trumbić, nakon razgovora s 
Perčevićem 1 Sarkotićem, posjetio bivšega kancelara i šefa bečke policije, Hansa Schobera. 
Schober je Hrvatima poželio uspjeh, ocjenjujući kako se ne trebaju nadati pomoći od Engleske, a 
još manje od Francuske. Italija bi pomogla, ali ne besplatno.?“* 

Dan prije polaska u Pariz, Trumbić se 26. listopada pismom obraća Paveliću. U pismu 
hvali Pavelićeve bečke prijatelje kao "naše dobre i otmjene Hrvate", te mu šalje izvještaj, koji 
treba proslijediti Mačeku. U njemu Trumbić piše kako u Beču postoji shvatljivo zanimanje i 
simpatija za hrvatsku borbu, pa bi bilo poželjno upozoriti hrvatski tisak da ne donosi ništa "što bi 
se moglo tumačiti kao naše neraspoloženje prema Beču i Berlinu, jer nemamo interesa da ih 
indisponiramo." Mačekove izjave na nedavnoj skupštini i odlučni govori drugih hrvatskih 
govornika, u Beču se smatraju programatskima, ali postoji dvojba glede pouzdanosti saveza s 
Pribićevićem 1 SDS-om. I sam Trumbić se osjetio pogođenim Pribićevićevim izjavama Obzoru 
da on ne zna ništa o Trumbićevu putu. Time je pozicija hrvatskog diplomata oslabljena, a on sam 
dezavuiran. Nastavi li davati takve nesmotrene izjave, 1 Pribićević 1 koalicija sa SDS-om mogli 
bi postati teretom i štetom za hrvatsku stvar.?“* 





32 Vojo Rajčević, Revolucionarni omladinski pokret u Hrvatskoj, sv. I (1919-1928.), Naklada Centra društvenih 
djelatnosti Saveza socijalističke omladine Hrvatske, Zagreb, 1979., 204-205. 

* Usp. F. Tuđman, Hrvatska..., IL, 34-37. U rezoluciji treće plenarne sjednice CK KPJ, u travnju 1927., 
upozoreno je na propust, koji je učinjen već nakon oblasnih izbora početkom godine. Već tada je trebalo ponuditi 
"platformu jedinstvenog fronta (!) za zajedničko istupanja na bazi samoopredjeljenja naroda, nezavisnost Hrvatske 
republike i saveza radnika i seljaka." (Usp. M. Zovko, Kamilo Horvatin, 76.) Međutim, komunisti su bili marginalna 
snaga. U vrijeme održavanja IV. kongresa, u studenome 1928., KPJ je imala 2.892 člana. Od toga je 557 bilo u 
Hrvatskoj i Slavoniji, 892 u Dalmaciji, a 120 u BiH. (Isto, 114.) 

2B, Krizman, n. dj., 29. Ivo Petrinović, Ante Trumbić. Politička shvaćanja i djelovanje. Nakladni zavod Matice 
hrvatske, Zagreb, 1986., 297-298. 

5B, Krizman, n. dj., 29-31. 

Pavelić je Trumbiću odgovorio 31. listopada, a Maček 2. studenoga 1928. Nazivajući 
Mačeka predsjednikom, Pavelić ocjenjuje da prvak HSS-a čvrsto stoji na hrvatskim pozicijama. 
Odmah nakon Pribićevićeve izjave tisku, izjavio je kako su Hrvati pokrenuli akciju u 
inozemstvu, u sklopu koje je i Trumbićev put. Istodobno, javlja Pavelić, tisak procjenjuje da 
Beograd nije pripravan na zadovoljavajuće rješenje hrvatskog pitanja. Mačekov je odgovor 
manje sadržajan. I on spominje da je opovrgao Pribićevićeve ("Svetozareve") tvrdnje o 
Trumbićevu putu. Beogradsko Vreme, zapaža Maček različito od Pavelića, uglavnom se slaže s 
Hrvatima i hrvatskim zahtjevima.“ 

Par dana po dolasku u Pariz (29. listopada), Trumbić 2. studenoga posjećuje generalnog 
tajnika francuskog ministarstva vanjskih poslova, Philippea Berthelota. Nakon Trumbićevih 
riječi o stanju u jugoslavenskoj državi i hrvatskoj želji za odvajanjem i stvaranjem neovisne 
države, Berthelot se okomio na Hrvate, tvrdeći da su previše uzbuđeni i da bi odvajanje od 
Jugoslavije bilo pogrješan korak, jer bi Italija to jedva dočekala. Problemi u jugoslavenskoj 
državi izviru odatle što je ona mlada, a Srbija je "zemlja orijentalnog mentaliteta". Srbi nisu 
sposobni za administraciju (upravljanje). Oni su destruktivni i šovinisti, kod njih cvate korupcija, 
egoizam i pljačka. Međutim, oni su nevjerojatno ustrajni i izdržljivi. Primjer pobjede u ratu, iako 
su izgubili i državu i vojsku, jedinstven je u povijesti, patetično podsjeća francuski diplomat. 
Potrebne promjene može provesti samo kralj Aleksandar, a Francuska je spremna izvršiti pritisak 
na nj. Njegova zamisao "amputacije" Hrvatske nije dobra 1 bilo bi poželjno kad bi se oporba 
obratila izravno kralju, upozorila ga na stanje i tako ga prisilila poduzeti nešto. S obzirom na to 
da je skupštinski atentat Srbe uvelike kompromitirao, on je po francuskom sudu djelo pojedinca, 
a ne organizirane srpske skupine.“ Stoga se atentat, jasno sugerira Berthelot, ne smije tumačiti 
kao dokaz o nemogućnosti postojanja jugoslavenske države. 

Tijekom dugoga boravka u Parizu, Trumbić, unatoč ranijim poznanstvima i osobnome 
ugledu, nije uspio sresti nikoga od odlučujućih čimbenika. Razgovarao je s političkim 
emigrantima Pavelom Miljukovim i Francescom Nittijem, čehoslovačkim poslanikom Štefanom 
Osuskim, bivšim francuskim diplomatom Charlesom Loiseauom, makedonskim publicistom Lj. 
Nemanovim i bugarskim novinarem V. Molovim.?* Svi su se ti razgovori, međutim, sveli na 
razmjenu mišljenja i Trumbićevu nadu da će njegov izvještaj o dramatičnim prilikama u 
jugoslavenskoj državi bar posredno doći do najviših francuskih krugova, koji bi onda mogli 
utjecati na Beograd. Kod Nemanova i uz njegovu pomoć, neslužbeno se susreo s nekim 
predstavnicima francuskih vojnih krugova, koji su za taj susret dobili dopuštenje nadređenih. 
Trumbić je nastupio prilično radikalno, očito hoteći ostaviti što snažniji dojam na sugovornike. 
Stanje u jugoslavenskoj državi je dramatično. Beograd prijeti amputacijom, pa postoje samo dva 
izlaza: federalizacija države ili osamostaljenje Hrvatske, koja bi s ostatkom države bila vezana 
samo kraljevom osobom, dakle, u obliku personalne unije. Vojnici su, pak, samo odslušali 


32 Isto, 32-33. Stječe se dojam kao da je Maček, upirući prstom u primjer ovoga beogradskog lista, Trumbiću 
zapravo htio poručiti kako i među Srbima postoje snage željne sporazuma, pa u inozemstvu ne treba nastupati previše 
nepomirljivo. 

*2 Isto, 31-32. I. Petrinović, n. dj., 299-300. 

%% Nemanov je, na temelju podataka koje je dobio od Marie Renća Alexisa Saint-Lć6gera, šefa kabineta ministra 
vanjskih poslova A. Brianda, obavještavao Trumbića o Aleksandrovim razgovorima sa službenim francuskim 
krugovima. Francuski predsjednik Doumergue, premijer Poincarć i ministar Briand su, navodno, upozorili 
Aleksandra na zabrinjavajuće stanje u jugoslavenskoj državi, "pa stoga da bi trebalo naći izlaz za sporazum u prvom 
redu s Hrvatima". (1. Petrinović, n. dj., 303.) 

Trumbićeve riječi i zadržali se na već uobičajenom savjetu: Hrvati se trebaju sporazumjeti s 
Aleksandrom.?“' 

U razgovoru s Ch. Loiseauom, kojega je poznavao još iz doba svjetskog rata, Trumbić je 
konkretizirao hrvatske zahtjeve: jugoslavensku državu treba federalizirati, a Beogradu ostaviti 
vlast samo u općim, zajedničkim poslovima. Vojska i središnja Narodna banka moraju biti 
također teritorijalno organizirane. Hrvatskoj treba priznati sav teritorij koji joj pripada 1 udio u 
vlasti razmjeran udjelu u stanovništvu. To, prema Trumbiću, konkretno znači: Hrvatska, 
Slavonija, Dalmacija, Međimurje i Turska Hrvatska do Bihaća.*** Kako se vidi, Trumbićev je 
plan zapravo išao prema konfederalizaciji Jugoslavije. Slično je kasnije u Londonu izjavio i 
bivšemu rumunjskom ministru vanjskih poslova N. Titulescuu, kojega je sreo uz pomoć W. 
Steeda. Titulescua je upozorio da se kriza jugoslavenske države može riješiti samo revizijom 
ustava, kojim bi se državu podijelilo na četiri pokrajine (Srbiju, Hrvatsku, Sloveniju i BiH), koje 
bi imale svoja zakonodavna tijela i u središnji bi parlament slale svoje predstavnike. Titulescu je 
taj sustav ocijenio previše složenim, ne pokazavši uopće velika zanimanja za prilike u Kraljevini 
SHS.*? 

U to se vrijeme, od 3. do 19. studenoga, u Parizu nalazio i kralj Aleksandar. Iako se u 
beogradskim diplomatskim krugovima vjerovalo tvrdnjama da je kraljev put u Pariz nepolitičke 
naravi i uvjetovan zdravstvenim razlozima,?*“ kralj je zapravo ispitivao raspoloženje francuskih 
krugova prema uvođenju diktature. Trumbićev opširni "Izvještaj od 29.X. do 17.XL1928." 
namijenjen Paveliću i Mačeku, bilježi puno zanimljivih pojedinosti o hrvatskom položaju u 
Europi u to doba. Njegov je dolazak, tvrdi on, izazvao uznemirenost u jugoslavenskom 
poslanstvu u Parizu, a makar se 11. studenoga prijavio u knjigu posjetitelja Aleksandru,?*! 
Trumbić osjeća da se vjerojatno naručenim novinskim člancima kuša potkopati njegovo 
nastojanje da u Parizu i Londonu nađe razumijevanje za hrvatski problem. Posebno loš dojam 
ostavila je Pribićevićeva izjava da Kraljevina SHS treba priznati Sovjetski Savez, jer te izjave - 
tempirane baš u vrijeme kad francuski tisak prenosi beogradske vijesti o tobožnjim 
komunističkim demonstracijama u Zagrebu - predstavljaju hranu protivničkoj promičbi, koja 
Hrvate optužuje za prokomunističku orijentiranost i simpatije za sovjetski režim. Time se 
Hrvatskoj nanosi šteta u Londonu i Parizu. Ovdje, u glavnom gradu Francuske, hrvatska stvar 
ima malo simpatizera. Štoviše, neke je susrete uspio ostvariti samo zahvaljujući ranijim 
poznanstvima. Njegove procjene stanja u jugoslavenskoj državi s vojničkoga su i političkog 
gledišta službeni krugovi ocijenili načelno točnima, ali se Hrvatima ipak savjetuje umjerenost. 
Procjenjuje se da je kralj jedini autoritet 1 da rješenje valja tražiti u izravnom razgovoru s njim. U 
više službenih razgovora koje je Aleksandar imao s najvišim francuskim dužnosnicima, pretežno 
se raspravljalo o hrvatskom pitanju. Ministar Briand je izrazio francusku zabrinutost zbog 
ozbiljnosti situacije. To je, prema Aleksandru, pretjerano. Hrvatski je pokret napuhan. Koalicija 
jest u oštroj oporbi, ali nije složna ni u pogledima ni u ciljevima. Ona vodi samo verbalnu borbu, 
ali ne poduzima nikakvih odlučnih čina, niti se odlučuje na pasivni otpor. Hrvati su pacifisti i 
stoga nisu opasni (ist. T. J.). Nema opasnosti da bi proglasili neovisnost, a ovakvo stanje će prije 
dosaditi njima, nego Beogradu za kojega radi vrijeme. Danas u Hrvatskoj nema osobe Radićeva 





327 [. Petrinović, n. dj., 300-301. 

2 Isto, 305. 

2 Isto, 307-308. 

+ Usp. Ž. Avramovski, Britanci... L., 538-539. 

#5! Aleksandar je Trumbića, međutim, odbio primiti, izvlačeći se na "nedostatak vremena". Trumbić je ovakav 
postupak komentirao samo jednom riječju: "Bizantinci." (Ante Smith-Pavelić, Dr. Ante Trumbić: problemi hrvatsko- 
srpskih odnosa, Knjižnica Hrvatske revije, Miinchen, 1959., 299. I. Petrinović, n. dj., 303.) 


67 


autoriteta i utjecaja, a i s njim je, unatoč njegovoj tvrdoglavosti, postignut sporazum. Beograd je i 
danas spreman na sporazum, ali ne onakav koji bi dirao jedinstvo države. Aleksandru nije do 
posvemašnje centralizacije, ali nepovredivim smatra načelo narodnoga i državnog jedinstva. 
Stoga može doći do decentralizacije, ali nipošto tako da se uspostave "historijske zemlje".?* Ima 
naznaka, da bi se radije pristalo na "amputaciju jedne male Hrvatske", nego na federalizaciju 
države. Hrvati mogu dobiti čak četiri ili pet ministarskih mjesta, ali se federalizacija ili državna 
autonomija Hrvatske ne će dopustiti. Potrebno je provesti fuziju 1 amalgamiranje svih dijelova 
naroda i taj proces uspješno teče. Vlada se, međutim, može sastaviti i bez Hrvata. Što se 
vanjskopolitičkog položaja tiče, odnosi s Italijom 1 dalje su napeti. Nettunske konvencije nisu 
donijele poboljšanje odnosa Beograda i Rima, a izazvale su opravdano neraspoloženje u 
Dalmaciji i Sloveniji. 

Aleksandar kategorički niječe, piše Trumbić, da Italija podupire hrvatski pokret, jer 
Hrvati mrze i preziru Talijane. Neki Hrvati, međutim, kušaju uspostaviti dodire s Madžarima, a 
ovi bi htjeli da se Hrvati odcijepe, kako bi lakše mogli prigrabiti teritorij na koji aspiriraju. 
Trumbić prenosi i vijesti o francuskim pogledima na gospodarske prilike u jugoslavenskoj 
državi. Ugled imaju samo zagrebačke banke 1 novčari, pa bi trebalo povesti računa o tome, da se 
zagrebačke gospodarske krugove upozori na potrebu da se uklanjaju beogradskomu nadzoru i 
utjecaju. Do sređivanja političkih prilika Francuska ne će odobriti nove zajmove Kraljevini SHS. 
Zaključno, Trumbić ocjenjuje da kraljev nastup znači još jedan dokaz o nepopustljivosti 
Beograda i o neminovnosti nastavka borbe. Situaciju dodatno komplicira koalicija sa SDS-om, 
bez koje bi Hrvati imali jasniju sliku i slobodnije ruke za djelovanje. Međutim, Koaliciju zasad 
ipak treba sačuvati 1 čak jačati, kako se u protivnom ne bi stvorila zabuna kod naroda ili čak 
dojam da je posrijedi ne spor između Hrvatske i Srbije, nego između Hrvata i Srba u 
Hrvatskoj.“ 

I ovo je izvješće, preko Perčevića, poslano 19. studenoga Paveliću i Mačeku. U Beču ga 
je pročitao Sarkotić, koji Trumbiću poručuje da je Aleksandar boravio u Parizu, radi uspostave 
zajedničkog čehoslovačko-srpskog vojnog zapovjedništva.**“ Još jednu stvar Sarkotić smatra 
posebno važnom. Od osobe koja je razgovarala s Mussolinijem, doznao je da talijanski fašistički 
vođa sa zanimanjem prati hrvatsku borbu, pa je "među inim rekao (...) izričito ovo: 'Dalmacija 
jest za mene, dok SHS država postoji, zlato, a kad postane nezavisna Hrvatska, Dalmacija je za 
mene gvožđe koje odbaciti mogu, jer onda Dalmacija za mene više teritorialno interesa nema."*?? 


U pismu Perčeviću (Pariz, 29.X1.) Trumbić piše kako njemačka vlada ima svojih briga i 
ne pokazuje interes za Hrvatsku, tim više što se vjerojatno boji da bi kakav korak prema 
Hrvatima mogao izazvati pozor u Francuskoj i Velikoj Britaniji. Stoga bi sadašnji njegov put u 
Berlin bio bespredmetan i čak štetan, jer bi se Njemačka kompromitirala bez ikakve koristi za 
Hrvatsku. Ako, pak, njemačka strana susret smatra poželjnim, mogao bi se organizirati diskretno 
i na neutralnom terenu u Luganu, u Švicarskoj. Zasjedanje Vijeća Društva naroda moglo bi biti 
dobra prigoda. Nijemci, međutim, ipak nisu pokazali interes za susret s Trumbićem u to vrijeme, 
dopustivši jedva mogućnost da se s njim sretne jedan član parlamenta, a i to tek iza Božića.3** 





332 To je najava upravne podjele na devet banovina, kojom se prije svega razbijala cjelovitost hrvatskog teritorija. 

5B, Krizman, n. dj., 33-37. I. Petrinović, n. dj., 301-305. 

+ Trumbić će ovu tvrdnju otkloniti, pišući 27. studenoga Perčeviću kako se Aleksandar nije susreo s vojnim 
krugovima. (B. Krizman, n. dj., 38.) 

335 Isto, 37-38. 

336 Isto, 38-39. Trumbić i Perčević su, naime, dogovorno pokušali zainteresirati Berlin za Hrvatsku posredovanjem 
dr. Goosa, savjetnika njemačkog poslanstva u Beču, koji je prema Hrvatima pokazivao simpatije. Istodobno se htjelo 

Prema njemačkim diplomatskim dokumentima, susret službenih njemačkih predstavnika s 
Trumbićem u Berlinu nije prihvaćen jer se htjelo izbjeći dojam da se na Njemačku sumnja "da se 
zanima za njegove želje ili ciljeve". S obzirom na to da je posvemašnju diskreciju bilo nemoguće 
zajamčiti, Nijemci su smatrali kako nemaju "nikakva povoda da izazivamo sastankom sa dr 
T.[rumbićem] podozrenje kod vlade njegove zemlje".3?7 

U vrijeme Trumbićeva puta po inozemstvu padala je deseta obljetnica postanka 
jugoslavenske države. Manifestaciju njezine stabilnosti ozbiljno su pokvarile demonstracije 
održane u Zagrebu 1. prosinca 1928., na tzv. Dan ujedinjenja. Tom prigodom su hrvatski 
omladinci Ivan Bernardić, Angelo Rittig i Šime Dračar na katedrali izvjesili crnu zastavu u znak 
žalosti. Manifestacije u prilog jugoslavenstvu pretvorile su se u “krvavi 1. prosinac".** Po 
zagrebačkim su ulicama, pripovijeda V. Maček, "bjesnjele demonstracije, kojima se pridružilo 1 
građanstvo i radništvo. (...) Imao sam teške muke sprečavajući da se demonstracije u Zagrebu i 
po ostalim krajevima Hrvatske ne pretvore u otvoreni revolt." Pokušaj vojske i policije da 
spriječi demonstracije svršio je ubojstvom člana Hrvatskog Sokola Stanka Petrića.*““ Instaliranje 
Vojina Maksimovića za župana zagrebačke oblasti upućivalo je na uvođenje vojne diktature i na 
nastavak istog protuhrvatskog kursa.*“' Na teror režima hrvatska mladež odgovara rezolucijom 
od 3. prosinca 1928., kojom najenergičnije prosvjeduje protiv divljačkih i krvavih postupaka 
velikosrpskog režima, te se solidarizira s vješanjem crnih zastava na zagrebačkoj prvostolnici i 
izjavljuje da je taj čin izveden po njezinoj volji i nalogu. Ne budu li uhićene kolege puštene u 
roku od 24 sata, hrvatska će sveučilišna mladež proglasiti opći štrajk Sveučilišta. Rezolucija 





spriječiti zajam od 100 milijuna maraka u zlatu, koji je jedna njemačka tvrtka kanila odobriti Beogradu za nabavu 
željezničkog materijala, a hrvatski su političari taj zajam, kojega bi - kao i obično - najvećim dijelom vraćali Hrvati, 
smatrali štetnim i s političkog i s gospodarskog gledišta. Posrednici u kontaktima s dr. Goosom bili su predsjednik 
Velikonjemačkog kluba u austrijskom parlamentu i sveučilišni profesor slavenske povijesti dr. H. Uebersberger, s 
kojim je Trumbića upoznao Sarkotić. Perčević je 8. prosinca javio kako se službeni Berlin protivi prijedlogu da se 
susret održi u Luganu, jer takav susret mora biti posve tajan. Nakon što mu je Trumbić 4. prosinca ponovio želju, da 
se susretne s njemačkim predstavnicima, ali sad ne više u Švicarskoj, nego u nekome njemačkom gradu, u kojem 
nema jugoslavenskoga diplomatsko-konzularnog predstavništva, dodajući kako u Londonu postoji zanimanje za 
njegov dolazak, ali samo u okviru načelne politike da se saslušaju sve strane, dok nema volje za miješanje u 
unutarnje odnose drugih država, Perčević odvraća kako je tek jučer, 7. prosinca poslao dr. Goosu novi prijedlog o 
susretu negdje u Njemačkoj, gdje bi se Trumbić sastao i s "jednim opunomoćenim vođom Makedonaca". Na susret s 
tim predstavnikom Makedonaca Trumbić je načelno pristao dopisom od 11. prosinca, uz pretpostavku da Perčević 
provjeri pouzdanost osobe i zajamči diskreciju. Perčević 14. prosinca odvraća Trumbiću, da možebitne pošiljke ili 
svoja mišljenja iznese dr. Goosu ili da se eventualno sastane s nekim od članova Reichstaga, negdje u Njemačkoj, i 
to iza Božića. U istome je dopisu uglavljen Trumbićev sastanak u jednom hotelu u Miinchenu iza 18. prosinca 1928. 
s makedonskim predstavnikom, koji je prije bio bugarski generalni konzul. (Isto, 38-41.) 

#7 B, Gligorijević, Demokratska stranka..., 537. 

3% Tako Hrvatsko pravo, br. 5190/XX, Zagreb, 8. prosinca 1928. 


?3% Na istome mjestu Maček objašnjava kako je to činio slijedeći Radićeve naputke i istodobno shvaćajući da je 
nerazumno prebaciti borbu s političkog na onaj teren "na kojem moraš znati unaprijed da ćeš biti slabiji." (V. Maček, 
n. dj., 80-81.) 

34 Na beogradske napadaje kako je demonstracije upriličila "frankovačka omladina", čime se htjelo naglasiti da je 
baza demonstranata uskostranačka i istodobno stvoriti jaz između hrvatskih političkih snaga, V. Maček je 3. prosinca 
s prozora Sabornice na Markovu trgu izjavio okupljenoj sveučilišnoj mladeži: "Sve beogradske novine napisale su da 
je ono, što se dogodilo 1. prosinca učinila frankovačka i komunistička rulja. (Nije istina! Lažu! Živjeli Frankovci!), a 
ja velim, da je učinio sav hrvatski narod, a izvela je to njegova vjerna omladina. Živjela svijesna Hrvatska 
Omladina." (B. Jelić, n. dj. 27.) Talijanskom je generalnom konzulu izjavio, međutim, da je posrijedi djelo nekih 
sveučilišnih skupina, s čim se solidarizirala sva sveučilišna mladež. (J.J. Sadkovich, n. dj., 76.) 

*! Britansko poslanstvo izvješćuje da su demonstracije, u kojima su "ranjena dva pripadnika policijskih snaga i 
poginula tri prolaznika" pridonijela smanjenju kraljeva ugleda. (Ž. Avramovski, Britanci..., I., 533.) 

završava rečenicom: "Hrvatska sveučilišna omladina klanja se prolivenoj krvi, te joj obećaje, da 
će nastaviti borbu i pod cijenu života."“* 

Strane su promatrače prvoprosinački događaji upućivali na to, da je riječ o dobro 
organiziranim omladinskim skupinama, a talijanski poslanik u Beogradu Galli je izvijestio kako 
se i Srbi, suočeni s takvom hrvatskom reakcijom, po prvi put počinju osjećati nelagodno.3“? 
Istodobno sve jasnijom postaje potreba da se internacionalizacijom hrvatskog pitanja poluči 
ostvarenje hrvatskih narodnih ciljeva. Važnu ulogu u internacionalizaciji hrvatskoga pitanja 
odigrale su organizacije mladeži i hrvatske sveučilišne udruge.*** Odmah nakon prvoprosinačkih 
demonstracija, Savez Hrvatskih Sveučilišnih Klubova brzojavno se obraća Međunarodnomu 
Savezu Sveučilištaraca, zahtijevajući intervenciju u korist hrvatskih sveučilištaraca, "koji su u 
velikom broju uapšeni prigodom najžalosnije godišnjice u povijesti hrvatskog naroda, te koji su 
bez razloga zlostavljani balkanskim metodama, što se dadu usporediti samo s onima iz srednjeg 
vijeka."?** U akciji internacionalizacije, najistaknutiju ulogu igraju Maček, Pavelić i Trumbić, 
koji se upravo nalazio u inozemstvu. 

Svoje putovanje i boravak u Parizu, Trumbić je ocijenio potrebnim. Ono je još jednom 
potvrdilo staru istinu, da je unutarnju politiku nemoguće voditi odvojeno od vanjske, te da je 
poznavanje prilika u svijetu preduvjetom uspješnog i sustavnog rada u domovini.“ Zapravo, 
svoju misiju nije mogao nazvati korisnom, jer je njegov neuspjeh bio previše očit i skoro 
ponižavajući. Njegovo verbalno pozivanje (u pismu Perčeviću od 18. prosinca) na "obnavljanje 1 
učvršćivanje starih prijateljstava" 1 "stjecanje novih veza", te "opće simpatije" koje je hrvatska 
stvar kao pravedna pobrala, samo je otužno samozavaravanje 1 ispričavanje predstavnika jednoga 
malog naroda, o čijoj se sudbini odlučuje mimo 1 protiv njegove volje. Trumbiću, međutim, ruke 
nisu klonule. U njemu, a posebno u političarima novijega kova, poput A. Pavelića, ovaj neuspjeh 
samo utvrđuje uvjerenje da je nužna promjena taktike i da novo vrijeme traži nova sredstva i 
nove metode borbe. Nova poniženja, na koja je Trumbić naišao u Londonu, samo pojačavaju to 
uvjerenje. 

U London je Trumbić krenuo iz Pariza 30. studenoga, nemajući više nikakvih iluzija. 
Javljajući se 2. prosinca stranačkomu drugu, novinaru Ivanu Peršiću, on se tuži na nedostatak 
informacija i moli da mu se redovito šalje tisak. Čestita dr. Srkulju na izboru za zagrebačkog 
gradonačelnika i naglašava potrebu sloge. "Glavno je izbjegavati sporove, a kad se pojave, 
odmah ih izravnati ma bilo kako, da ne bi došlo do cijepanja. To je u interesu naroda, općine i 
naše stranke." Nadalje nastavlja, ovog puta smirenije i iskrenije, komentirati svoj boravak u 
Parizu. Naglašava kako je relativno zadovoljan, jer da su u Parizu svjesni ozbiljnosti hrvatsko- 
srpskog spora, ali prevladava uvjerenje kako se to može riješiti "unutrašnjim sredstvima, nekim 
koncesijama obične prirode". Prvih dana boravka u Londonu, on opipava raspoloženje i čuje da 
Engleze sve ono što je istočnije od Rajne, zanima samo kao promatrače. Na koncu, komentira 
vijesti iz britanskoga tiska o krvavim događajima u Zagrebu, odnosno o demonstracijama 
povodom tzv. dana ujedinjenja. "Žalim krv prolivenu", piše Trumbić, "ali sva odgovornost pada 


342 B, Jelić, n. dj., 620. Kako režim nije udovoljio zahtjevima sveučilištaraca, nego je čak odbio dopustiti da se 
zatočenicima odnese hrana, 4. prosinca je proglašen štrajk na Sveučilištu, a Savez Hrvatskih Sveučilišnih Klubova 
izjavljuje da je "Hrvatska Sveučilišna omladina vjerna svojim tradicijama ustala [je] u ovo teško vrijeme u obranu 
cijelog hrvatskog naroda spremna, da otvorenu borbu ponuđenu od Beograda prihvati i ne popusti tako dugo, dok 
hrvatski narod ne dobije svoju potpunu slobodu i samostalnost." (Isto, 622.) 

5 1.J. Sadkovich, n. dj., 76. 

34. V, Rajčević, n. dj., sv. I., 205-207. 

345 Hrvatski domobran, br. 4/1., Posebno izdanje, Zagreb, 5. prosinca 1928. 

346 1. Petrinović, n. dj., 309. B. Krizman, n. dj., 43. 

na one, koji za prkos udešavaju ovakove službene proslave. One su namjerna provokacija 
hrvatskoga naroda u današnjim prilikama. Šta više, one se čine sa namjerom da ponize hrvatski 
narod u njegovom glavnom središtu, da se narugaju njegovom ponosu, njegovom stradanju i 
njegovim bolima. Gaziti jedan narod, zarobiti ga i pljačkati njegovu imovinu i ubijati cinički 
njegove pre[d]stavnike usred parlamenta, pa još mu se na ovaj način izrugivati u njegovom 
glavnom gradu, to prelazi sve granice i kadro je da uzbuni 'pacifiste' kako porugljivo nazivaju 
Hrvate i u međunarodnim razgovorima. Samo crna zastava, kako su je svijesno izvjesili na 
katedrali naši hrvatski dečki, može se vijati u Zagrebu 1. prosinca. Slava žrtvama, koje su dale 
svoju krv i svoje živote na oltar slobode hrvatskog naroda! Dobro je da sam ovdje baš ovom 
prilikom, jer su ovo novi rječiti argumenti."?“" 

Iako je već u pismu Perčeviću 4. prosinca jasno priznao da u Londonu nema interesa za 
internacionalizacijom i ozbiljnim rješavanjem hrvatskog pitanja, Trumbić 5. prosinca izvješćuje 
Pavelića o rezultatima svoga boravka u Londonu. Moli da izvješće pročita i Pavelićev i njegov 
pouzdanik Španić, te da ga se potom otvorena preda Mačeku. Izvješće je porazno. Trumbić 
najprije opisuje kako je zbog isteka roka važenja putovnice morao stupiti u svezu s 
jugoslavenskim poslanikom Gjurićem, kojega otprije poznaje. Misli da je to dobro i zbog toga 
što Britanci oklijevaju razgovarati s oporbom, a ovako je posjetom poslanstvu osnažio svoj 
legitimitet i pokazao da ne dolazi u kakvoj ilegalnoj ili podzemnoj misiji. Britanci ne žele 
kontakte iza leđa službenih jugoslavenskih organa. U Londonu je nepodijeljeno mišljenje da je 
potrebno izbjeći novi rat, pa se stoga inzistira na izglađenju svih sporova. U unutarnje stvari 
Kraljevine SHS, London se ne će miješati“* Štoviše, šef Odjela za srednju Europu u 
britanskome ministarstvu vanjskih poslova, Orme Sargent, primio ga je, uz ogradu da ga smatra 
samo uglednim jugoslavenskim državljaninom, a nipošto osobom s kojom Britanija želi i može 
službeno razgovarati. Unatoč obzirnu i umjerenu Trumbićevu nastupu, pa i naglašavanju uloge 
kralja, Sargent je odbio Trumbićevu molbu da mu se omogući susret s ministrom vanjskih 
poslova A. N. Chamberlainom. Osuđen samo na razgovore sa starim poznanicima, R. W. Seton- 
Watsonom i W. Steedom, Trumbić je govorio otvorenije, slično kao u Parizu.**? Oni su poduprli 
njegove prijedloge za federalizaciju jugoslavenske države i stvaranje personalne unije, ali su mu 
preporučili da u nastupu prema režimu ostane umjeren.**“ Ni među tim članovima Britansko- 


*4 B. Krizman, n. dj., 39-40. 

34 Isto, 40-41. U dopisu od 8. prosinca, Perčević skreće Trumbiću pozornost na Briandov govor u francuskom 
parlamentu, održan 4. prosinca. Tom je prigodom francuski ministar vanjskih poslova izjavio kako Francuska nikad 
ne će ratovati s Italijom. Perčević taj potez tumači kao mig Beogradu, da se uzaludno nada kako će rješenje 
hrvatskog pitanja moći odlagati zahvaljujući inozemnoj potpori, koja postoji uslijed razrožnosti među europskim 
velevlastima. (Isto, 41-42.) 

* Tlustrativno je ovdje spomenuti pismo, koje je Ivo Lupis Vukić poslao Seton-Watsonu iz Splita, 11. listopada 
1928. Vukić žali zbog ludosti Srba i Hrvata, te zbog Radićeve smrti. On jest bio nedosljedan, ali je imao nadzor nad 
svim. Njegova stranka sad ostaje bez pravog vođe, jer je Maček samo Radićeva sjena. Svi se prvaci natječu u 
ekstremizmu. Dr. Pernar otvoreno očijuka s Italijom, a svaka se beogradska ponuda odmah odbija. Trumbić bi bio 
dobar šef HSS-a, ali pripada drugoj stranci. Sreća je, bilježi Vukić, što se 20. lipanj zbio u doba Pribićevićeve 
koalicije s Radićem, jer bi u protivnom bilo nevolje. Pribićević jest verbalno agresivan, ali nikad ne prelazi dopuštene 
granice kad je država posrijedi, pa uglavnom, uz veliki trud, uspijeva zadržati i druge prvake HSS-a unutar tih 
granica. Inače, "najmanje 90% Srbijanaca i svi njihovi radikalski sljedbenici u prečanskim krajevima" slave 20. 
lipanj. Nakon što je opisao moguću pozadinu atentata i teško stanje u državi te oslikao planove amputacije i teške 
gospodarske prilike, Vukić zaključuje kako je donekle shvatljivo da ima Hrvata koji misle da bi pod Madžarima, 
Austrijom ili čak Italijom "bilo bolje." (R. W. Seton-Watson, Korespondencija, HI., dok. 167., s. 177-184.) 

35 W, Steed se 14. rujna 1928. otvorenim pismom obratio Aleksandru Karađorđeviću. U pismu, koje je istodobno 
i presjek Steedovih razmišljanja o novijoj povijesti Srba i Hrvata, on se zalaže za opstanak Jugoslavije, uvođenjem 
pravednijeg sustava, koji će uvažavati razlike i jamčiti ravnopravnost. (Usp. J. Horvat, n. dj., II., 351-357.) 


71 


jugoslavenskog društva koji su općenito bili dobro upućeni u balkanske prilike, nije vladalo 
jedinstveno mišljenje. Dok je A. Evans u cijelosti podupirao Trumbićeve zahtjeve i, štoviše, 
predlagao objavljivanje izjave protiv politike beogradskog režima, Seton-Watson se tomu 
protivio i pozivao na umjerenost.“*' Trumbić je za svoje poglede uspio zainteresirati novinare Ph. 
Gravesa 1 J. Garvina. Gravesu, uredniku vanjskopolitičke rubrike londonskog Timesa Trumbić je 
kazao kako je federacija minimum ispod kojega Hrvati ne mogu ići. Ne dođe li do federalizacije, 
tražit će neovisnu Hrvatsku. Slično je ponovio i Garvinu, dodajući da se ne radi o hrvatsko- 
srpskom sporu, nego o sukobu Hrvata i svih prečana s katastrofalnom srbijanskom politikom. 
Rješenje je "puna federacija ili nezavisna Hrvatska sa personalnom unijom."?*? 

Krijući razočaranje, Trumbić se 16. prosinca iz Londona vratio u Pariz, kaneći preko 
Miinchena otputovati u Zagreb. Prije toga je pokušao doznati kakvo je držanje čehoslovačkih 
vlasti. Međutim, čehoslovački poslanik u Londonu, sin predsjednika države, 11. prosinca 
pismeno je izvijestio Trumbića, da njegov otac, kao i ministar vanjskih poslova, misle kako bi 
bilo bolje da Trumbić uopće ne putuje preko Praga. Iako su mu poslali "srdačne pozdrave" 1 
izrazili želju sresti se u povoljnijim prilikama nego što su sadašnje, T. G. Masaryk i E. Beneš 
time su jasno stavili na znanje da Prag, pozivanjem na vanjskopolitičke razloge, ne će poduzeti 
ništa za rješenje hrvatskog pitanja.“ Kao članica Male Antante, Čehoslovačka ni na koji način 
nije htjela slabiti svoju saveznicu. 

Tako je potpunim neuspjehom okončana Trumbićeva vanjskopolitička misija. Ona je 
zapravo bila unaprijed osuđena na neuspjeh, jer se Trumbić obraćao za pomoć silama koje su 
Jugoslaviju stvorile i održavale. Ako je i bilo onih, koji su shvaćali da je reforma i federalizacija 
Jugoslavije najbolji put za njezinu konsolidaciju i opstanak, oni nisu bili pripravni na bilo koji 
način pomoći Hrvate (pa čak ni SDK), smatrajući kako bi potpora hrvatskim zahtjevima u doba 
kad se Hrvatska nalazila u razdoblju naglašenog ogorčenja, a međunarodnopolitičke prilike bile 
nesklone jugoslavenskoj državi, predstavljala početak kraja Kraljevine SHS. Trumbićeva je 
misija pokazala da će antirevizionistički blok, u svojoj težnji da sačuva Jugoslaviju, biti spreman 
prihvatiti 1 poduprijeti čak i uvođenje diktature. Trumbićev put u inozemstvo uznemirio je 
duhove i potakao režim da u svrhu priprema za uvođenje diktature pokrene novinsku kampanju 
kojom je trebalo pokazati da Italija i Madžarska uz pomoć hrvatskih separatista spremaju 
razbijanje Jugoslavije. U studenom i prosincu režimski tisak objavljuje vijesti o frankovačkom 
dogovaranju s Budimpeštom i Rimom. Prvoprosinačke demonstracije pripisuju se ne 
zagovornicima hrvatske države, nego onima koji žale za Austrijom?** ili komunistima. Otvorena 
diktatura bila je na pragu. 


Proglašenje diktature i Pavelićev odlazak u emigraciju: 
utemeljenje Ustaškog pokreta 


"Mi nemamo više što izgubiti." 
(A. Pavelić, studeni 1928.) 
2! [, Petrinović, n. dj., 306-308. 
332 Isto, 307. 


35 Isto, 308. B. Krizman, n. dj., 42. 
9, Vinaver, Jugoslavija i Mađarska..., 390. 

Slobodni zidar, pouzdanik kralja Aleksandra, šef Jugoštampe i glavni urednik 
zagrebačkih MVovosti, Anton Schlegel, pismom od 6. prosinca izvješćuje Aleksandra o 
rezultatima Trumbićeva boravka u Londonu. Provjerivši vijesti preko Seton-Watsona, bilježi 
kako u Britaniji vlada velika zabrinutost zbog stanja u jugoslavenskoj državi, ali London najviše 
zabrinjava madžarofilska orijentacija frankovačkog dijela hrvatske oporbe. Beograd, pak, ništa 
ne poduzima kako bi se drugim hrvatskim političkim grupacijama omogućilo suzbijanje 
frankovaca. Britanski politički i gospodarski krugovi spremni su poduprijeti SDK, ali uz uvjet da 
se ne dira u jugoslavensku državu i da monarh, vojska, financije i diplomacija ostanu zajednički. 
Vidovdanski se ustav pokazao nefunkcionalnim 1 očito ne će pridonijeti unificiranju i stvaranju 
jedinstvenoga jugoslavenskog naroda. Stoga ga treba revidirati i to na način da bazu za 
pregovore i izradu novog ustava trebaju predstavljati historijske provincije. Modifikacije u 
pregovorima su dopuštene, s tim da sve pokrajine trebaju imati jednak stupanj samouprave. U 
nastavku Schlegel izlaže svoje dojmove iz razgovora s vodećim ljudima SDK. Naglašava da je 
vodstvo HSS-a zabrinuto zbog jačanja radikalnih struja, ali se nada kako će pri idućim izborima 
posve izbaciti iz igre i frankovce i federaliste. Tim strahom od radikalnijih struja valja tumačiti 
povremene Mačekove oštrije istupe. Oni su taktičke naravi i ne odstupaju od prijašnje politike, 
koja je voljna sudbinu države prepustiti Kralju. I Schlegel nalazi da je stanje teško i da 
parlamentarnog izlaza nema. Međutim, zbog stanja u Hrvatskoj "vodstvo SDK, odnosno bar 
vodstvo HSS, sve kad bi i htjelo, naprosto ne može, zbog općeg psihičkog raspoloženja u ovim 
krajevima, da se upusti u razgovore, pregovore ili čak saradnju sa kojom od velikih vladinih 
stranaka. Ostaje, prema tome, jedini izlaz iz situacije: intervencija Krune..."?? 

Intervencija krune u tim je prilikama značila put u diktaturu.**“* S tim su rješenjem, 
uostalom, simpatizirali i mnogi političari, ne shvaćajući što sve diktatorski sustav donosi. Krajem 
prosinca 1928. godine, prigodom otvaranja britanske izložbe u Zagrebu, Maček i Pribićević su se 
susreli s britanskim poslanikom Kennardom. Maček mu je izložio plan preuređenja države na 
sedam federalnih jedinica: 1. Slovenija, 2. Hrvatska sa Slavonijom, dijelom Bosne i sjevernom 
Dalmacijom, 3. Banat, Bačka i dio Srijema (Vojvodina), 4. dio Bosne, Hercegovina i južna 
Dalmacija, 5. Srbija, 6. Makedonija, te 7. Crna Gora s Novopazarskim Sandžakom i najjužnijim 
dijelom jugoslavenskoga jadranskog primorja. Moguća je i podjela na šest federalnih jedinica, ili, 
pak, podjela na dva dijela, sa središtima u Beogradu i Zagrebu. U potonjemu bi slučaju zapadnu 
polovicu činile Slovenija, Hrvatska sa Slavonijom, čitava Dalmacija, čitava BiH te dio Srijema i 
Bačke. Pribićević je, pak, bio rezerviraniji i umjereniji, te se založio za potrebu šire upravne 
autonomije.?*/ 

Da je Maček velikim zahtjevima htio zapravo upozoriti Britaniju na ozbiljnost situacije, 
potvrđuje i njegova izjava Kennardu, da se hrvatski pričuvnici ne bi odazvali na možebitni poziv 
Beograda, u slučaju rata protiv Italije. Britanski je poslanik bio iznenađen i priupitao, misle li 
tako i ostali prvaci SDK. Maček je odvratio da su Hrvati u tom pogledu jedinstveni.* Ipak, ni 
London ni Pariz nisu se obazirali na hrvatsko nezadovoljstvo. U antirevizionističkom je bloku 
stanje bilo drugačije. U Italiji od lipnja 1928. ponovno jača uvjerenje kako je raspad Kraljevine 





?> B, Krizman, n. dj., 44-47. 

** Jugoslavenski su slobodni zidari, među kojima je Schlegel imao istaknutu ulogu, odlučili poduprijeti 
uvođenje diktature. Zalaganje za oštar protuhrvatski kurs zapravo će dovesti do odluke o izvršenju atentata na 
Schlegela. (Marija Hranilović auktoru, 6. prosinca 1996. Usp. A. Pavelić, Doživljaji, II., 188-189., 253). 


?1 T, Stojkov, O spoljnopolitičkoj aktivnosti..., 321-328. 
* Isto, 328. 

SHS neizbježan. Neki su krugovi rezonirali kako bi za Rim bilo korisno da pomogne hrvatske 
separatiste. Određene korake prema Italiji napravio je Perčec, ali su sami Talijani upozoravali 
kako on ne raspolaže "nikakvim službenim ovlaštenjem svoje stranke" 1 kako je njegov korak 
zapravo posljedica njegova revolucionarnog temperamenta.?** Galli je, međutim, još prije toga, u 
srpnju ocijenio da se Jugoslavija u strahu od Italije približava Njemačkoj i da će Njemačka, u 
slučaju njezina raspada, lako prigrabiti Austriju, Madžarsku, pa čak i Hrvatsku.?** 

U to je vrijeme i na bugarskoj političkoj pozornici bilo burno. Premijer Andrej Ljapčev 
bio je velikobugarski orijentiran, te je naslon tražio u Italiji i Velikoj Britaniji, za razliku od 
njegova predšasnika, Aleksandra Cankova, koji je saveznike tražio u Francuskoj i Jugoslaviji. 
Taj je rascjep uvjetovao i previranje u VMRO-u. Mihajlov je bio uz vladu, dok je uz oporbu stao 
jedan od njegovih suparnika, general Protogerov. Ubojstvo Protogerova (8. srpnja 1928.) značilo 
je pobjedu Mihajlovljeve struje. Mihajlov u srpnju saziva sedmi kongres VMRO-a, a na njemu 
su u tročlani Centralni komitet, osim njega, ušla još dvojica njegovih istomišljenika. Beograd se 
imao razloga bojati novih akcija makedonskih nacionalista. Jugoslavenski je tisak u kolovozu 
1928. na istaknutim mjestima pisao o demaršu Velike Britanije i Francuske upravljenom Sofiji. 
Kako bi olakšali položaj jugoslavenske vlade i onemogućili povezivanje centrifugalnih, 
separatističkih pokreta, London i Pariz su od Bugarske zatražili obuzdavanje makedonske 
emigracije. Time je uvjetovano odobrenje obećanog zajma i najavljeno da će decentralizacijom 
jugoslavenske države biti poboljšane ne samo prilike u Makedoniji, nego 1 riješen hrvatsko- 
srpski spor.“ 

Zaoštravanje prilika i najava uvođenja otvorene diktature u Kraljevini SHS, te njezin sve 
nestabilniji međunarodni položaj zapravo su nukali hrvatske političare, da veću pozornost 
posvete političkoj borbi u inozemstvu. Već je spomenuto, da je još prije skupštinskoga atentata, 
zbog pravaškoga nezadovoljstva Radićevom politikom i saveza HSS-a sa SDS-om, Pavelić 
odlučio preispitati raspoloženje hrvatskog iseljeništva, pa je sredinom svibnja 1928., u ime HSP- 
a, poslao istaknutoga člana te stranke, novinara Stanka Hranilovića, da otputuje u Beč i, nakon 
susreta i dogovora s predstavnicima prve hrvatske emigracije, nastavi put u Sjedinjene Američke 
Države. Tamo je Hranilović, koji je govorio nekoliko jezika, te se odlikovao spretnošću i 
organizacijskim sposobnostima, trebao organizirati hrvatsko iseljeništvo, koje bi onda djelatnije 
politički, moralno i materijalno pomoglo hrvatski otpor protiv beogradskoga režima. 
Zahvaljujući ranijim dodirima s VMRO-om, Hranilović je imao zadaću izgraditi čvršće sveze 1 s 
makedonskim nacionalistima, te se u svojoj misiji u SAD-u 1 oslanjao na tamošnje već postojeće 
makedonske organizacije. Otvoreno je, pak, pitanje, bi li se sam Pavelić odlučio na odlazak u 
emigraciju, da nije došlo do skupštinskoga atentata. Tragedija u beogradskoj Skupštini i 
previranja, koja su uslijedila u Hrvatskoj, nesumnjivo su pri donošenju takve odluke, imala 
ključnu ulogu. 

Prvoprosinačkim je demonstracijama 1928. hrvatski narod, poglavito njegova mladež, 
pokazao da ne će šutke trpjeti daljnja velikosrpska nasilja. Te su demonstracije odnosno 
odlučnost hrvatske mladeži prvi put izazvale ozbiljnu nelagodu kod Srba.** Hrvatska politička 
fronta doimala se posve jedinstvenom u zahtjevu za hrvatskom neovisnošću, a bilo je znakova da 
će bar srpski dio Samostalne demokratske stranke, na čelu sa S. Pribićevićem, napustiti savez s 
Hrvatima. Raspad jugoslavenske države mogao se spriječiti samo brutalnim nasiljem, ali je jaz 


3 Usp. J. J. Sadkovich, n. dj., 56-57. 

30 V, Vinaver, "Austrijsko pitanje"..., 12-13. 

* Jutarnji list, god. XVII, br. 5936 od 15.VIII.1928. Politika, god. XXV, br. 7289 od 16.VIII. 1928. 
362 Usp. J. J. Sadkovich, n. dj., 76. 

između Hrvata i Srba postao tako dubokim, da je i taj korak mogao računati samo na kratkoročne 
uspjehe. 

S obzirom na to da je hrvatska reakcija na pokolj narodnih zastupnika u Skupštini bila 
ipak relativno mlaka, vodeći je čimbenik jugoslavenske politike, kralj Aleksandar, ocijenio kako 
može ići korak dalje. Štoviše, sterilnost parlamentarnih borbi, pa čak i ubojstvo u Skupštini, 
iskoristio je kao izgovor za ocjenu, da parlamentarni sustav nije u stanju riješiti krizu u zemlji. 
Projekt amputacije Hrvatske ubrzo je odbačen, kako zbog neprihvatljivosti za veliku većinu 
jugoslavenskih političara, tako i za odlučujuće europske čimbenike. Ostalo je rješenje, koje je 
Aleksandar ionako priželjkivao: diktatura. Dobivši za to pristanak i potporu kod vodećih 
europskih zemalja, 6. siječnja 1929. dokinuo je Vidovdanski ustav 1 proglasio diktaturu. 

To rješenje zapravo i nije bilo neočekivano. Hrvatski domobran, u br. 5., od 13. prosinca 
1928., donio je članak pod naslovom Vojna diktatura nas ne plaši!, u kojem stoji: "Predznaci 
vojničke diktature su tu, a proklet bio onaj, tko je se boji! (...) Beograde, Beograde! Živim ti se 
Bogom Hrvatska Omladina kune, da ti paklena nakana nikada upaliti ne će, pa makar na Markov 
Trg došlo još stotinu tvojih pukovnika i vojvoda. Borbe za Hrvatskom Slobodom s pravog puta 
maknuti ne možeš!!! 

Beograde iz historije slabo učiš, pazi se, da ona tebe ne nauči! 

Izraele, Izraele, propast je Tvoja od Tebe!"?9? 

Šestosiječanjskim su proglasom ukinute sve političke i građanske slobode i prava, a u 
jugoslavenskoj je državi zaveden otvoreni policijski režim. Trenutak u kojem je diktatura 
uvedena, zabrana političkog djelovanja i podjela države u devet banovina, kojima su granice tako 
povučene da su Srbi u njih šest imali većinu, odavali su pravu svrhu tog Aleksandrova poteza: 
rješavanje hrvatskog pitanja u skladu sa srpskim interesima.?“* 

U svojim uspomenama, Pavelić tvrdi kako je konačne pripreme za utemeljenje ustaške 
osloboditeljske organizacije zapravo obavio pred kraj 1928.8 Kad je proglašena diktatura, 7. 
siječnja 1929. je okupio uži krug najborbenijih suradnika, te je tom prigodom, navodno, 
raspravljen ustav, ustrojstvo i način djelovanja te organizacije, čime se ona mogla smatrati 
utemeljenom.“ Iako se sam taj prikaz može držati prijepornim,*" nesumnjivo je, da je Pavelić 
još prije odlaska u emigraciju oko sebe okupio borbene pojedince, koji će izrasti u jezgru 
domovinskoga ustaškog pokreta. Usporedno s njim, ustaški će se pokret razvijati u 
inozemstvu.“ Pavelić, koji se od dana skupštinskog atentata nalazio pod policijskom paskom, a 


365 Usp. B. Jelić, n. dj., 622-623. 


*“R, Kiszling, n. dj., 141. 
5 A, Pavelić, Doživljaji, II., 185-186. 


366 Isto, 201-202., 406-408. 


3 Gospođa Marija Hranilović, koja je skupa s bratom Markom, obješenim 25. rujna 1929. zbog atentata na 
Schlegela, pripadala skupini koja se smatrala prvim ustaškim rojem, nije formalno položila prisegu niti 
potpisala kakav dokument o pristupu ustaškoj organizaciji. Jednostavno se radilo o tome, da je skupina 
borbenih hrvatskih nacionalista Pavelića priznavala svojim vođom, te je bila pripravna bezuvjetno slijediti 
njegove naloge. 


*& Možda je upravo zbog svijesti o prijepornosti nadnevka osnutka ustaškog pokreta Srkulj u udžbeniku o 
novijoj povijesti naveo kako je Pavelić nakon nakon proglašenja diktature odlučio napustiti dosadašnji način 
borbe, pa je otišao u inozemstvu da “tamo potraži saveznike, a onda povede oružanu, ustašku borbu za 
oslobođenje Hrvata od srbskoga robstva. Odanle je organizirao ustaški pokret za oslobodjenje Hrvatske. 

7. siječnja bio podvrgnut policijskoj pretrazi stana i odvjetničke pisarnice, emigrirao je 19. 
siječnja 1929., prešavši most na Rječini.*“ Bit će da je odluka o odlasku u emigraciju bila 
motivirana njegovim uvjerenjem kako je, nakon skupštinskog atentata, nakon toliko radikalnih 
izjava hrvatskih političara i zavođenja diktature, bilo kakav sporazum s Beogradom, koji ne bi 
predstavljao potpunu hrvatsku kapitulaciju, posve isključen.“ 

Ostaje otvoreno pitanje u kojoj je mjeri na takvu njegovu odluku utjecala okolnost da je 
Maček, pa čak i Trumbić, u prvim danima diktature još uvijek gajio nadu da novi režim znači 
prekid s dotadašnjom protuhrvatskom praksom.?"' Nije isključeno da se o njegovu odlasku u 
emigraciju razgovaralo i u vodstvu hrvatskog pokreta. Prema talijanskim izvorima, Maček je, u 
svojstvu šefa hrvatske oporbe, odlučio poslati u inozemstvo predstavnike svih hrvatskih stranaka 
radi stvaranja posebnoga hrvatskoga emigrantskog komiteta. Odmah potom, Pavelić je, pod 
izgovorom da ide na liječenje, otputovao u inozemstvo. Iz toga bi proizlazilo da je Pavelić otišao 
u emigraciju na Mačekov poticaj. Talijani, koji su odmah odlučili olakšati odlazak i boravak 
hrvatskih političkih bjegunaca (ali i polučiti nadzor nad njihovim radom), Pavelića su smatrali 
predstavnikom hrvatske koalicije odnosno Mačekovim izaslanikom.?" I Slavko Kvaternik nakon 
sloma NDH piše kako mu je Pavelić došao kazati da odlazi u inozemstvo, radi obavješćivanja 
stranoga svijeta o događajima u zemlji i hrvatskim težnjama za samostalnom državom. Tom mu 
je prigodom Pavelić priopćio kako je razgovarao i s dr. Mačekom, koji je "sporazuman s 
njegovim odlaskom pošto je strani svijet sasvim krivo upućen o događajima oko smrti Stjepana 
Radića i jer su strani novinari kupljeni od beogradskih vlastodržaca." Ne navodeći izvora, 
Benigar tvrdi da se Pavelić dan prije polaska susreo s Budakom i mons. Svetozarem Rittigom. 
Tom su se prigodom dogovorili da će on u inozemstvu, a oni u domovini raditi na rušenju 
Jugoslavije. Rittig je 1941. došao u nemilost upravo zato što je iznevjerio dogovor i počeo se 
poklonstvenim deputacijama dodvoravati Aleksandru.?"* 

Činjenica da je odmah poslije proglašenja diktature u emigraciju otišlo nekoliko 
istaknutih članova Hrvatske stranke prava, izložit će pristaše također zabranjenog HSP-a oštrim 


Doskora se pokazao ustaški pokret na djelu." (Stjepan Srkulj, Poviest novoga vieka za VII. razred srednjih 
škola. Peto prerađeno izdanje s 87 slika, Izdanje Nakladnog odjela Hrvatske državne tiskare, Zagreb, 1943., 
349.) 


3% Krizman navodi i druge u literaturi spominjane dane Pavelićeva odlaska u emigraciju. (Usp. B. Krizman, 1. dj., 
53-54.) Zabunu u tom nadnevku izaziva i činjenica da jugoslavensko redarstvo nikad nije utvrdilo točan datum 
Pavelićeva odlaska u emigraciju. Budući da je raspolagalo podatkom kako je u Beč stigao 20. siječnja 1929., datum 
odlaska je tomu prilagođen. Prema Vrančiću, sušački je most prešao 18. siječnja, te je otišao u Veneciju. Odatle se 
bez zadržavanja zaputio u Beč. (V. Vrančić, n. dj., 1., 282.) 

37 Tako je izjavio bugarskim novinarima prije nego što je, spremajući se na odlazak u Tursku, u travnju 1929. 
posjetio Ivana Vanču Mihajlova, šefa VMRO-a. (B. Krizman, n. dj., 58.) 

*"! Karakteristično je da se u ustaškoj litaraturi u doba NDH tvrdilo kako je Pavelić već u prosincu 1928. bio 
posve svjestan da krivicom nekih hrvatskih političara (čime se očito aludiralo na Mačeka) hrvatski narod nije 
spreman oduprijeti se diktaturi, koja se sprema, pa se valja pripraviti za druge oblike borbe. Ti hrvatski političari nisu 
vjerovali pravašima, kad su još 1918. ovi govorili protiv jugoslavenstva, pa vjerojatno ni danas, 1928., ne će 
povjerovati da je Hrvatska razapeta i da valja zametnuti tešku i krvavu borbu. (Usp. M. Bzik, Ustaška borba, 
passim.) 

7 IDDI, 7, VII, dok. 158, 179, 209. Usp. J. J. Sadkovich, n. dj., 79. Na isti zaključak upućuje i Trumbićevo pismo 
Seton-Watsonu, u kojem hrvatski političar ističe da su u emigraciju poslani Pavelić, Košutić, Krnjević, S. Cihlar 1 L. 
Kežman, kako bi svratili pozornost na hrvatsko pitanje i tražili potporu domovinskoj borbi. (R. W. Seton-Watson, 
Korespondencija, HI., dok. 174., 177.) 

33. S, Kvaternik, n. dj., 85. 

* Aleksa Benigar, Alojzije Stepinac, hrvatski kardinal. II. popravljeno i prošireno izdanje, Glas Koncila-Hrvatska 
franjevačka provincija sv. Ćirila i Metoda u Zagrebu, Zagreb, 1993., 329-330. 

progonima. Tomu će uvelike pridonijeti i oružane akcije, koje hrvatska mladež pravaške 
orijentacije počinje poduzimati protiv predstavnika režima. Međutim, ni na strani režima, ni na 
strani oporbe, nije bilo oštroga lučenja na stranke, tim prije što su u ljeto 1929., pola godine 
nakon Pavelića i Perčeca, u emigraciju otišli 1 istaknuti članovi bivšeg HSS-a, dr. J. Krnjević i 
ing. A. Košutić. Za razliku od, recimo, Košutića koji je pobjegao u Italiju (Cres!), te mu je 
talijansko redarstvo odmah dalo dopuštenje za slobodno kretanje na području Kraljevine 
Italije, prva postaja puta budućega ustaškog Poglavnika bio je Beč, gdje su već od ranije 
boravili istaknuti protivnici jugoslavenske države iz tzv. prve emigracije.?“* Beč je bio stjecištem 
predstavnika većine nezadovoljnih naroda. U njemu su utočište našli predstavnici makedonskih, 
bugarskih, albanskih, slovačkih, ukrajinskih, hrvatskih i drugih nezadovoljnika. U Beč se nešto 
prije Pavelića sklonio i istaknuti mladi hrvatski nacionalist Branimir Jelić,*"" a krajem veljače 
tamo se pred diktaturom sklonio i komunistički predstavnik u zagrebačkoj Oblasnoj skupštini, 
Kamilo Horvatin. 

U Beču je od ranije postojala skupina istaknutih hrvatskih emigranata 
(generaldopukovnik Sarkotić, glavnostožerni dopukovnici Perčević i Duić, pukovnik Stipetić, 
dopukovnici Furjaković i Petričević itd.), s kojima su novopridošli emigranti odmah stupili u 
dodir. Sam Pavelić je već od 1919. bio u svezi s Hrvatskim emigrantskim komitetom, poglavito s 
Perčevićem. Iako je većina pripadnika prve emigracije sa stanovitom nostalgijom promatrala 
Austro-Ugarsku, u kojoj bi Hrvatska, u sklopu trijalističkog preuređenja, postigla teritorijalnu 
cjelovitost i znatan stupanj autonomije, bili su svjesni da je restauracija Habsburgovaca utopija. 
Dolaskom nove emigracije, "stari" su uglavnom prihvatili modernije shvaćanje, tj. shvaćanje da 
nema alternative stvaranju republikanski uređene neovisne hrvatske države.“ Ne treba ispustiti 
iz vida da se značenje stare emigracije, za novopridošle sastojalo u njezinim vezama s najvišim 
političkim krugovima u Austriji, ali i u mogućnosti da se utjecanjem na austrijsko redarstvo 
onemogući obavještajni i teroristički rad jugoslavenskih službi.?"? 

Odmah po dolasku u Beč, Pavelić se susreo s predstavnicima prve emigracije, koji su mu 
pomogli u prvim kontaktima. Između ostaloga, tako je stupio u dodir i s tamošnjim talijanskim 
predstavnicima, Zingarellijem, Modrichem i Mazzottijem koji je imao određenih veza i s 
predstavnicima prve emigracije. Mussolini je uvjeravao hrvatsku emigrantsku jezgru da Italija ne 
će obnoviti sporazum o prijateljstvu s Kraljevinom SHS i da će poduzeti sve, kako bi se 





> Mirko Glojnarić, Borba Hrvata. Kronika dvaju desetljeća političke povijesti (1919-1939), Naklada A. Velzek, 
II. izd., Zagreb, 1940., 54-55. 

*5 I nakon uspostave neovisne Hrvatske, u historiografiji se prva emigracija, nastala nakon Prvoga svjetskog rata, 
prikazuje površno, te se čak i u najkraćim opisima, optužuje za "suradnju s talijanskim iredentistima" i neprotivljenje 
njihovu zahtjevu na Dalmaciju. (Usp. N. Scotti, Rimski ugovori..., 45b.) Osim što je pojednostavljen i naslijeđen iz 
jugoslavenske pamfletistike, takav stav posve ispušta politički kontekst i preskače npr. Radićeve dodire s tim istim 
talijanskim iredentistima. 

377 Jelić navodi, da su on i Perčec bili pobjegli u Madžarsku nakon prvoprosinačkih demonstracija, već 6. prosinca 
1928. Nakon tri tjedna su se vratili, a onda je, poslije proglašenja diktature, prvi, 11. siječnja 1929., s putovnicom 
Dide Kvaternika, u Austriju pobjegao Jelić. Perčec da je devet dana kasnije prešao jugoslavensko-madžarsku 
granicu. (B. Jelić, n. dj., 29-30.) 

*% B, Jelić, n. dj., 30. Pravaše se u Kraljevini SHS redovito optuživalo da su austronostalgičari i sl. Na to je Pavelić 
u jednoj skupštinskoj raspravi (2.I11.1928.) kazao da Hrvati ne žale za Austrijom, nego za redom i zakonom koji je 
vladao u toj državi. Međutim, unatoč tome što su imali ograničenu samostalnost i svoj Sabor, tražili su puno više od 
toga. "Hrvatski narod ima sviest o svojoj prošlosti i o svojoj samostalnosti i to se ne da izbrisati. Hrvatski narod u toj 
sviesti radi, da bude samostalan, i da sam sobom gospodari. I ako Bog da to će biti." (A. Pavelić, n. dj., 300-302.) 
Samo zbog nasilništva režima i loše uprave u narodu se danomice čuje "da je bolje da vrag dodje nego da je ovako", 
izjavljuje on u Skupštini 5.III. 1928. (Isto, 323.) 

*? Usp. J. J. Sadkovich, n. dj., bilj. 99. na s. 388. 

jugoslavenskoj državi uskratili međunarodni zajmovi. Odbio je, međutim, prijedlog da Pavelić i 
drugi hrvatski emigrantski predstavnici posjete Rim.**“ Italija je imala vlastitih planova i Hrvati 
se nisu u cijelosti uklapali u njih. Bilo je dvojbeno 1 to, koliko im se može vjerovati, s obzirom na 
glasine da je Kežman uspostavio veze s Moskvom. Povrh toga je na slabljenje hrvatskih pozicija 
utjecala 1 Mačekova odluka, u veljači 1929., da se zasad obustave nastojanja za stvaranjem 
hrvatskoga emigrantskog komiteta, jer da trenutak za to nije pogodan.**' Iako su u Rim i dalje 
stizali izvještaji o nepodijeljenome separatističkom raspoloženju među hrvatskim političkim 
prvacima (o tome je i Maček uvjeravao novinara E. Morrealea),*“ još nije bilo konkretnih 
dokaza da bi hrvatska oporba mogla iz opstrukcije prijeći u akciju. Prema tada najbližem 
Pavelićevu suradniku, Branimiru Jeliću, prvi su se Pavelićevi dodiri s Talijanima (ponajprije 
novinarem I. Zingarellijem i attachćom za tisak bečkog talijanskog poslanstva E. Morrealleom) 
svodili samo na redovito i točno izvješćivanje o prilikama u Hrvatskoj. Nije bilo nikakvih 
dogovora o konkretnim političkim (ili oružanim) akcijama, a još manje govora o teritorijalnim 
pitanjima.?** Perčević je Pavelića upoznao sa šefom bečke policije, kao i s prvakom slovačkog 
pokreta za neovisnost, Andrejem Hlinkom. Također mu je otvorio mnoge veze u bečkome 
društvu stranih novinara, u koje se Perčec, inače, već bio učlanio.>š“ 

Iz pragmatičnih se i promičbenih razloga nametalo poduzimanje spektakularne akcije 
ubrzo nakon odlaska u izbjeglištvo. Istodobno je trebalo borbenošću i radikalnošću dati 
legitimaciju hrvatskoj oporbi pred inozemnom javnosti. Stoga se Pavelić odlučio s Perčecom, 
preko Budimpešte i Rumunjske, zaputiti u Sofiju. U Madžarskoj nije bilo želje da se 
podupiranjem hrvatskih separatista dodatno zakomplicira ionako složena situacija u Podunavlju. 
Madžarska je diplomacija strahovala da bi Italija mogla baš u ovom trenutku zaigrati na hrvatsku 
kartu, a to bi bilo opasno.“ Prvih mjeseci 1929. madžarska je vlada poradila na približavanju 
Jugoslaviji. U Rimu se već računalo da dolazi i do francusko-madžarskog zbliženja, a općenito 
se smatralo da Madžarska napušta savez s Italijom. Prvog listopada potpisan je sporazum o 
utvrđenju i likvidaciji pograničnih incidenata. Go&mbčs se u studenome 1929. povjerio 
jugoslavenskom poslaniku, kako se u Rimu morao ispričavati zbog toga što se Budimpešta 
zalaže za sporazum s Beogradom.?** 

Pavelićev posjet Bugarskoj bio je prethodno dogovoren u Beču, gdje se on sreo s dr. 
Konstantinom Staniševim, predsjednikom Makedonskoga nacionalnog komiteta i predsjednikom 
makedonske parlamentarne skupine u bugarskom parlamentu (Sobranju).**" Sasvim je izvjesno 
da je Pavelić posredovanjem probugarske makedonske emigracije kanio postići veze sa 
službenom Sofijom, računajući na to da će bugarski revizionizam i težnja za pripajanjem 
Makedonije Bugarskoj, unatoč povremenim, uglavnom tajnim i neslužbenim beogradsko- 
sofijskim kombinacijama o podjeli utjecajnih sfera u jugoistočnoj Europi, u budućnosti 


* IDDI, 7, VII, dok. 223, 231. Usp. J.J. Sadkovich, n. dj., 79-80. 

351 J.J, Sadkovich, n. dj., 80. 

2 IDDI, 7, VII, dok. 249. Usp. J. J. Sadkovich, n. dj., 80-81. 

5B, Jelić, n. dj., 109-110. 

* B, Krizman, n. dj., 68b. 

5 y, Vinaver, Jugoslavija i Francuska..., 153. 

386 V, Vinaver, Jugoslavija i Mađarska..., 412-428. i d. Isti, Jugoslavija i Francuska..., 163., 170. 

*" Dr. Konstantin Stanišev u Zagrebu, 10.-20. travnja 1942., Nova Hrvatska, Zagreb, 19.IV.1942. (A. Pavelić, n. 
dj., 443.). Stanišev napominje, da je Makedonski nacionalni komitet zastupao interese jedne emigracije od 600.000 
ljudi, te još 200.000 "dragovoljno iseljenih" u Bugarsku s područja pod grčkom vlašću. (Usp. K. D. Stanišev, Srbija i 
bugarsko-hrvatsko prijateljstvo, (bug. ćir.) u: Zagreb-Sofija. Hrvatsko-bugarska smotra, Izdaju zajednički Hrvatsko- 
bugarsko društvo u Zagrebu i Bugarsko-hrvatsko društvo u Sofiji (gl. urednik prof. Ivan Oršanić), br. 1/I., Zagreb, 
22. prosinca 1942., 7.) 

predstavljati snažnu polugu za razbijanje Jugoslavije. Bugarska, koja je mirovnim ugovorima 
teritorijalno okrnjena i obvezana na plaćanje 2.250 milijuna zlatnih franaka na ime ratne štete, 
bila je trajno nezadovoljna postojećim stanjem u Europi, tim prije što je tradicionalno težila 
stvaranju Velike Bugarske. Na tom joj se putu, međutim, između ostalih nalazila i Srbija 
odnosno Jugoslavija. Na toj su se podlozi, uostalom, temeljili i hrvatsko-bugarski dodiri i prije 
Pavelićeva nastupa na skopskom procesu, još od utemeljenja MMTRO-a u Zagrebu 1922. i 
razdoblja kad su postojale stanovite veze između Aleksandrova i Radića.*** Tada je, koncem 
1921., ili početkom 1922., opunomoćenik Todora Aleksandrova došao na jednu sjednicu 
Hrvatskog bloka i izjavio da će Makedonci podići ustanak. Istodobno je zatražio da se i Hrvati 
pridruže, krene li makedonski ustanak po dobru. Iako je ta ponuda odbijena,?*? tijekom čitava 
postojanja kraljevske Jugoslavije Hrvati su simpatizirali makedonsku borbu za slobodu, a nekad 
su je i izravno pomagali. Udruge hrvatskih i makedonskih sveučilištaraca potpisale su niz 
deklaracija o suradnji (u Beču, 1925., u Berlinu, 1928. te u Sofiji, 1933. godine), koje su imale 
jasnu političku potku.?*“ 

I predustaška emigracija utirala je puteve hrvatsko-makedonskoj odnosno hrvatsko- 
bugarskoj suradnji. Hrvatsko kolo, organizacija hrvatskih iseljenika u SAD, na čelu s mons. 
Davorinom Krmpotićem, 1927. je uspostavila tješnju suradnju s pet godina ranije osnovanom 
Makedonskom političkom organizacijom. Glavna svrha suradnje bio je zajednički nastup protiv 
velikosrpske tiranije nad Hrvatima i Makedoncima.?*' U Pennsylvanniji je 21. lipnja 1928. bio 
održan drugi redoviti kongres Hrvatskoga kola. Kao izaslanik iz Hrvatske, putujući u SAD, 
Stanko Hranilović se u Beču susreo s makedonskim emigrantima, koji su mu dali preporuku za 
službenoga predstavnika MPO-a u New Yorku, Lazara Kiseliševa. Pod dojmom skupštinskoga 
atentata učvršćena je hrvatsko-makedonska suradnja, i u program hrvatske emigrantske 
organizacije ugrađen je zahtjev za potpuno odcjepljenje od Jugoslavije.*** Na demonstracijama 
održanim 8. kolovoza 1928. u New Yorku, radikalnim su se govorima hrvatsko-makedonskoj i 
američkoj javnosti obratili S. Hranilović i I. Krešić, urednik Hrvatskog lista. S makedonske je 
strane govorio Kiselišev, a u idućim je mjesecima ta suradnja nastavljena izrađivanjem proglasa 
o pravoj naravi velikosrpskog režima.?** Iako je dvojio glede mogućnosti da se hrvatski pokret u 
Americi pretvori u revolucionarnu akciju, talijanski je veleposlanik u Washingtonu, De Martino, 
bio impresioniran uspješnim Hranilovićevim promičbenim akcijama 1 odzivom hrvatskih 
iseljenika u akcijama za prikupljanje novca i političko djelovanje.“ 

Pavelićev i Perčecov posjet Bugarskoj stoga nije posve iznenađujući. U Sofiji je 19. 
travnja 1929. svečano dočekan kao junački branitelj makedonskih sveučilištaraca. Bugarski je 
tisak Pavelićevu dolasku i svečanomu dočeku, koji mu je priredilo više tisuća pristaša 
makedonske revolucionarne organizacije, posvetio veliku pozornost, izražavajući velike 


** U jednom pismu iz kolovoza 1924., Aleksandrov je uvjeravao Radića, da će i Hrvati jednom doći do spoznaje 
da se protiv srpskog gospodstva ne može boriti drugim, doli puškom, nožem i bombom. (Usp. K. Vardarski, Borba 
Hrvata i Makedonaca za neovisnost između dva svjetska rata, Blgaro-hrvatski list, Izdanie na Blgaro-hrvatskoto 
družestvo za kulturno-prosvetni vrzki, Sofia, (bug. ćir.) god. I., br. 1/1993.) 

3 Sa sličnim su se ponudama, prema Drinkoviću, Bloku obratili i Madžari "s obzirom na Vojvodinu." (Usp. I. 
Mužić, Stjepan Radić...,n. dj., 83.) 

2% K, Vardarski, n. dj. 

*! Trendafil Mitev, Načalo nasvmestnata borba meždu blgarskata i hrvatskata emigracia v Amerika za 
razobličavanje na srbski hegemonizam, Blgaro-hrvatski list (bug. ćir.), br. 1/1, 1993. 

* S, Hranilović je predlagao da se stvori hrvatsko-makedonski sabor u SAD radi djelotvornije borbe. (T. Mitev, 
n. dj.) 

25 Opš. v. T. Mitev, n. dj. 

23.3. Sadkovich, n. dj., 74-75. 

simpatije za borbu hrvatskog naroda za slobodu.** Dok se službeni bugarski tisak ustezao od 


izražavanja izravne potpore hrvatskim emigrantima, kako bi se izbjegla konfrontacija s 
Beogradom, glasila makedonske emigracije naglašavaju da u svečanome dočeku Pavelića i 
Perčeca zapravo pozdravljaju hrvatski narod, koji je saveznik u borbi protiv beogradskog nasilja. 
S oduševljenjem je zabilježena Pavelićeva izjava da nema slobode bez žrtava. Svi koji su 
poginuli i oni koji se nalaze po tamnicama, doprinose borbi svog naroda za oslobođenje. Na 
izravan upit novinara, Pavelić je odgovorio da je krajnji cilj hrvatske borbe "podpuno nezavisna 
Hrvatska, koja ne će imati uobće nikakve veze s Beogradom. Na to se spremaju svi Hrvati, koji 
danas predstavljaju jedinstvenu cjelinu."** Osim predavanja o teškim prilikama u Jugoslaviji, 
Pavelić je, u sklopu obrazlaganja hrvatskog zahtjeva za državnu neovisnost, upozorio i na 
kulturnu odnosno gospodarsku snagu Hrvatske, ističući "naročitu važnost iztočne obale Jadrana, 
koja je u posjedu Hrvata."?*" 

Već toga dana i sutradan, položeni su temelji djelatne suradnje s Makedonskim 
nacionalnim komitetom, a 20. travnja potpisana je zajednička deklaracija, koja u cijelosti glasi: 


"Prigodom bratskog posjeta hrvatskog narodnog zastupnika Dra Ante Pavelića i 
gradskog zastupnika grada Zagreba Gustava Perčeca Nacionalnom Komitetu Makedonskih 
Emigrantskih Organizacija u Bugarskoj, konstatirano je s obje strane, da im nemogući režim, 
kome su podvrgnute Hrvatska i Makedonija, podjednako nalaže, da koordiniraju svoju legalnu 
djelatnost za izvojštenje čovječjih i narodnih prava, političke slobode te potpune nezavisnosti i 
Hrvatske i Makedonije. 

Tom zgodom izjavljeno je s obje strane, da će u buduće upeti sve svoje napore za 
postignuće tih ideala obih bratskih naroda. 

Sofija, 20. travnja 1929. (Potpisi)"?? 


Potpisivanje te deklaracije objavljeno je na banketu kojemu je bilo nazočno oko 250 
gostiju, među njima i predstavnici svih makedonskih organizacija u Sofiji.** U govoru, koji su 
tom prigodom održali, Pavelić i Perčec prvi su put nagovijestili i mogućnost primjene nasilnih 
sredstava u borbi za slobodu, ako se legalni način borbe pokaže bezuspješnim. Pavelić je izjavio 
da se hrvatski narod nikad nije odrekao svoje slobode i neovisnosti. Tek 1918., stvaranjem 
jugoslavenske države, prekinut je kontinuitet njegove nacionalne i državne individualnosti. 
Tobožnji osloboditelji opljačkali su Hrvatsku i započeli agresivno posrbljavanje. Hrvatska i BiH 
gospodarski su opustošene, bosanskohercegovački Hrvati umiru od gladi, a beogradski režim 
zabranjuje o tome javno pisati. U školama se briše sve što je hrvatsko, jer Srbi hoće posrbiti sve 
slavensko: 


* Usp. izvještaje novina Nezavisnost, Zname, Kambana, Zora i Preporec u: A. Pavelić, n. dj., 445-447. 
Zagrebački Obzor 27. travnja tvrdi da je Pavelićevu dočeku "prisustvovalo desetak tisuća ljudi". 

3% Makedonija, Sofija, 20.IV.1929. A. Pavelić, n. dj., 451-456. 

*% Obzor, Zagreb, 27.IV.1928. A. Pavelić, n. dj., 450. 

0 Godišnjak (Kalendar) Hrvatskog Domobrana 1941, Pittsburgh, 1940., 69. Prema. J. Jareb, Pola stoljeća..., 46b. 
Deklaracija je objavljena i u A. Pavelić, n. dj., 460. 

3% Nakon uspostave NDH, Pavelić će potaknuti osnivanje hrvatsko-bugarskoga društva prijateljstva u Zagrebu. 
(Usp. Vasil Seizov, Dojmovi iz Nezavisne Države Hrvatske. Prvo predavanje u Bugarskoj o uspostavljenoj 
Nezavisnoj Državi Hrvatskoj, Zagreb-Sofija, n. dj., 56-57.) 

"Prijatelji 1 braćo! Mi imademo za simbol lipu - jedno nježno drvo, i goluba - jednu 
nevinu i krotku pticu, nu kad bude trebalo mi ćemo imati za simbol sokola, orla i hrast. Jer na 
ljutu ranu treba mećati ljutu travu. 

Kada idemo na zabavu, oblačimo frak, nu kada pođemo u ljutu borbu, obući ćemo drugo 
odijelo. 

Mi ne možemo da se borimo sa molitvenikom u ruci proti šumadijskim razbojnicima. 
Poslije Svjetskog Rata mnogi su mislili, da će nastupiti mir. No ne može biti mira ni spokojstva, 
dok jedan narod tlači drugi. Mir može vladati samo među slobodnim narodima. Kakav je to mir, 
kada su Makedonija i Hrvatska zarobljene. Ta su dva naroda došla u ropstvo na temelju jedne 
velike laži, da u Makedoniji 1 Hrvatskoj živu Srbi i da je makedonski narod srpski. Nu to nije 
bilo niti će biti. Ako skrstimo ruke, i čekamo tek na to da nam kulturni svijet pomogne, i naša 
unučad umirati će u ropstvu. Ako želimo da vidimo svoju domovinu slobodnu, treba da 
zasučemo rukave. (...) No danas je svatko na čistu o tome, da je jugoslavenstvo samo most za 
velikosrbstvo. Mi Hrvati i Makedonci ne ćemo takvoga jugoslavenstva, mi hoćemo: nezavisnu 
Hrvatsku i nezavisnu Makedoniju! 

Što znači to jugoslavenstvo, kada u njegovo ime danas 500.000 makedonskih Bugara 
mora ostaviti svoju domovinu i mora bježati iz nje? Što znači to jugoslavenstvo kada Srbijanci u 
tobožnje njegovo ime ubijaju hrvatskog vodju Stjepana Radića u beogradskom parlamentu? 

Braćo 1 sestre, naša borba ne će ostati samo kod riječi. Ona će prijeći i u djelo. Naša 
borba neće prestati, dokle god ne bude polučen cilj: uzpostava nezavisne i samostalne države 
Hrvatske i posve nezavisne i samostalne države Makedonije!"“"“ 

Ni Perčec u borbenosti nije zaostajao za Pavelićem. Naprotiv. On je 20. travnja izjavio: 
"Jučer u mom govoru kod susreta rekoh, da ćemo se boriti i sa nelegalnim sredstvima. To je 
iznenadilo neke novinare i oni dođoše danas pitati, što to znači i što mislimo pod nelegalnom 
borbom. Nu nijedan od njih nije mi mogao naznačiti niti jednog legalnog sredstva, s kojim bi se 
mogli boriti proti našim tlačiteljima. Mi danas ne možemo niti pisati, niti govoriti u domovini za 
naša prava. Kakovo još legalno sredstvo nam preostaje, kada ne možemo činiti ni to? Koje je 
sredstvo legalno, a koje nelegalno?"““! 

Ovako borbene izjave imale su zapravo primarnu ulogu upozoriti europsku javnost na 
dramatičnost situacije u Kraljevini SHS i ozbiljnost nakana hrvatskih nacionalista. List Dnevnik 
ističe kako je Pavelićeva zamisao stvoriti jednu hrvatsko-makedonsku frontu, "da se odpočne 
borba obavještavanjem javnog mnienja u Europi o istinskom položaju obih naroda. Ona 
odgovara načelima civiliziranog svieta, da se na miran način postigne smirenje Europe i 
rješenje tugaljivih pitanja, koja su stvorena ugovorima o miru. Treba svietu dokazati, da ako se 
zapadna demokracija ne zauzme za pravo obiju (sic!) naroda, oni će uzeti oružje i sami sebi 
pomoći"? 

U tu je svrhu, prigodom njegova boravka u Sofiji između Pavelića 1 predstavnika 
makedonskih organizacija dogovoreno, da se svim europskim vladama pošalje promemorija o 
teškom položaju Hrvata i Makedonaca u Kraljevini SHS, te da se u svim važnijim 
prijestolnicama postavi po jedan predstavnik obaju naroda, koji bi propagandno i politički 
djelovao protiv velikosrpskog režima. Također je postignuta suglasnost da se iseljeničke 
organizacije Hrvata i Makedonaca apelima obrate europskim vladama.“ Jugoslavenski LLoyd 


“A, Pavelić, n. dj., 462-463. B. Krizman, n. dj., 56-57. 

#1 B. Krizman, n. dj., 57. 

“A, Pavelić, n. dj., 474-475. Ist. T. J.. 

*5 Ustaša, Vjestnik Hrvatskog Oslobodilačkog Pokreta, god. XIII, br. 19, Zagreb, 16.V.1943. A. Pavelić, n. dj., 
443-444. 

je već 23. travnja javljao kako vijesti koje dolaze iz Amerike, govore o stvaranju nekoga 
makedonsko-hrvatskog udruženja, koje je sastavilo manifest za oslobođenje Hrvatske i 
Makedonije ispod beogradskog jarma.'““ Ranije postignutu suradnju hrvatskih i makedonskih 
emigranata u SAD učvrstio je dinamičnom akcijom S. Hranilović, pa će Hrvatsko kolo i MPO i 
ubuduće nastaviti suradnju.“ 

Akcija hrvatskih emigranata u Sofiji nije ostala bez međunarodnog odjeka. Diplomatski 
su krugovi sa zanimanjem analizirali nove prilike, a najveći su svjetski listovi tim povodom 
upozoravali da jugoslavenska diktatura, baš kao svaka diktatura, ne može ništa riješiti (The 
Manchester Guardian, 8. kolovoza 1928.). Naprotiv, ona samo dovodi do novih sukoba, pače u 
njihovu zaoštrenu obliku. The New York Times objavljuje dopis iz Sofije, u kojem se prenosi 
izjava "predstavnika ekstremnih Hrvata", da su se "legalne metode borbe u Hrvatskoj pokazale 
beskoristnim i da je još preostalo upotrebiti nelegalne metode..."“"* 


Početak političko-propagandne djelatnosti na Zapadu 


"...Ovakovo izpoviedanje malovjernosti u sama sebe znači 
za beogradske vlastodršce, koji momentano provode 
najdivljiji režim nad hrvatskim narodom, da im je 
slobodno njihovu politiku nastaviti do bezkonačnosti, jer 
Hrvati taj režim moraju trpiti vječno iz malodušnosti i 
jednostavnog straha pred samim sobom i svojom slabosti. 
Au stvari? Zar nisu Hrvati s Venecijom megdan dielili još 
onda, dok su današnje beogradske režimlije turskim 
agama konje sedlali? Zar još i danas ban Jelačić ne upire 
svojom sabljom prema Vilagošu? (...) Iz straha pred 
Talijanima, Magjarima, pa bilo pred kim drugim, Stranka 
Prava ne može i ne će suspendirati svog političkog 
programa za slobodu Hrvatske i hrvatskog naroda..." 


Paveliću očito ipak nije pošlo za rukom postići bilo kakav oblik institucionalne suradnje 
sa službenom Sofijom.“ To je i razumljivo, ako se promotri cjelokupna bugarska vanjska 
politika između dva svjetska rata. Ona je po definiciji bila revizionistička. Međutim, s obzirom 
na to da je čl. 48. pakta u Neullyju 1 čl. 19. pakta Društva naroda Bugarskoj otvarao mogućnost 
mire revizije i gospodarskog izlaska na Egejsko more, Sofija je simpatizirala sa svakim 
zahtjevom za reviziju europskog stanja, ali se sve do 1941. odbijala bezrezervno svrstati na bilo 





“A. Pavelić, n. dj., 469. 

*5T, Mitev, n. dj. 

“A, Pavelić, n. dj., 480. 

#97 Makar je Servatzy Talijanima - u vrijeme kad Pavelić nije imao neposrednih veza s njima - tvrdio kako je 
Pavelić oduševljen suradnjom s VMRO-om i kako je, štoviše, polučio opći, načelni sporazum s bugarskom vladom. 
(Usp. J. J. Sadkovich, n. dj., 84.) 

koju stranu. Time je uspjela izbjeći konfrontaciju dvaju europskih blokova.*“* Odnos između 


Sofije i Beograda također je ovisio o općoj europskoj situaciji, makar ga je djelatnost 
velikobugarskih krugova i napose VMRO-a stalno opterećivala. Zbog toga je Aleksandar odbio 
prijedlog cara Borisa, koji se krajem 1928. založio za jugoslavensko-bugarsko zbližavanje.““? 

S druge strane, prevratna bugarsko-makedonska organizacija VMRO uživala je snažnu 
potporu bugarske države, pa je u svome brojnom i dobro povezanom članstvu imala odlučne i 
odlično oboružane ljude. Okolnost da su u organizaciji VMRO-a stalno i sustavno vršene 
diverzije i sabotaže protiv Jugoslavije, potvrđivala je da hrvatska borba u inozemstvu ne će 
nužno biti samo platonske naravi. Stoga je Beograd poduzeo odlučne akcije u prijestolnicama 
susjednih država. U jugoslavenskome (i beogradskom i zagrebačkom) tisku, Pavelić je optuživan 
da je još ranije, prije odlaska u emigraciju "stao na drugu stranu barikada". Posebno je 
optuživana Bugarska koja je toleriranjem Pavelića povrijedila dobrosusjedske odnose i načelo 
nemiješanja u unutarnje stvari drugih država, pa je sa sjednice vlade 22. travnja upućen brzojavni 
nalog poslaniku Lj. Nešiću, da najenergičnije prosvjeduje kod sofijske vlade, koja nije ništa 
poduzela protiv poziva na odcjepljenje Hrvatske i Makedonije od Kraljevine SHS. Naprotiv, u 
tisku se tvrdilo da je Pavelić posjetio i neke članove bugarske vlade.*'“ 

Bugarska je na jugoslavenske napadaje zbog Pavelićeva i Perčecova boravka u Sofiji u 
prvi mah odgovorila oštro, ističući da Beograd jednako tako podupire emigrantske aktivnosti 
protiv Sofije. Unatoč novoj seriji pograničnih incidenata i pritužbi Sofije Društvu naroda zbog 
jugoslavenskoga ugnjetavanja manjina, bugarska je vlada ipak izrazila žaljenje zbog Pavelićevih 
istupa tijekom posjeta Bugarskoj. Foreign Office nije želio dopustiti eskalaciju bugarsko- 
jugoslavenskog spora, pa je britanskom poslaniku u Beogradu naloženo, da izvrši pritisak na 
beogradsku vladu u smjeru ratifikacije Pirotskih konvencija, kojima su tijekom veljače i ožujka 
uređena pitanja dvovlasnika i pograničnog prometa.“'! Britanskom i francuskom intervencijom u 
Sofiji smirene su protujugoslavenske tirade u bugarskom tisku. 

lako je Pavelić u Bugarskoj otprije uživao simpatije (čak i prije skopskog procesa 1927.), 
Sofija je ipak udovoljila jugoslavenskom prosvjedu, pa je bugarski otpravnik poslova u 
Beogradu izrazio predsjedniku vlade generalu P. Živkoviću žaljenje, zbog incidenata, koje su 
Pavelić i Perčec izazvali u Vidinu i Sofiji, dodajući kako se službena Sofija ograđuje i obvezuje 
ubuduće spriječiti takve stvari.“!* Makar je Pavelićev posjet, s jedne strane, pomogao Sofiji da 
natjera Beograd u tjesnac, ni u jednoj ni u drugoj zemlji nije postojao ozbiljan interes za 
eskaliranje sukoba, pa je nakon nekoliko mjeseci 1 došlo do smirenja. Samim time je prestala 
mogućnost da Bugarska bude jednim od utočišta hrvatske emigracije (ako se o tome uopće i 
razmišljalo), što je već i iz zemljopisnih, odnosno komunikacijskih razloga bilo nepogodno. U 
Beogradu se, inače, ocjenjivalo kako nije slučajno da se Pavelićev posjet Sofiji vremenski 
poklapa s novim valom protujugoslavenske kampanje u talijanskom tisku, a vladalo je i uvjerenje 
kako je on bio tempiran baš zato da bi pokvario jugoslavensko-bugarske odnose koji su bili u 
uzlaznoj liniji“'* nakon postignuća sporazuma u Pirotu. Podmetanje Italiji spadalo je u klasičan 
repertoar beogradske propagande. Nesumnjivo je, da s Pavelićevim i Perčecovim posjetom Sofiji 


* Opš. o glavnim tokovima bugarske vanjske politike usp. Valeri4n Bystrycki, Diplomatski razvoj u jugoistočnoj 
Evropi 1932-1934. (Nastanak Balkanskog pakta 1934.), Radovi, 11, Sveučilište u Zagrebu-Institut za hrvatsku 
povijest, Zagreb, 1978., 303-310. id. 

4 V, Bystrycky, n. dj., 310. 

*% Brojne izvještaje tiska v. u: A. Pavelić, n. dj., 466-474. 

“1 Ž, Avramovski, Britanci..., I., 595-596. 

*2 B. Krizman, n. dj., 58. 

m Avramovski, Britanci... I., 608. 

Italija nije imala ništa, ali se, dakako, ne smije isključiti mogućnost, da je sprječavanje 
jugoslavensko-bugarskoga zbliženja bilo jednim od ciljeva, koje je Stanišev kanio polučiti, 
pozivanjem Pavelića u glavni grad Bugarske. 

Nije sve stalo samo na propagandnoj kampanji i na međusobnom optuživanju Beograda i 
Sofije, nego je jugoslavenski režim posegao i za drugim mjerama kako bi suzbio Pavelićevu 
djelatnost. Beogradski Sud za zaštitu države izrekao je 17. srpnja 1929. Paveliću i Perčecu 
smrtnu osudu u odsutnosti.*'* Izricanje smrtne osude stvorilo je potpuno nove uvjete djelovanja, 
a činjenica da je postupak protiv Pavelića i Perčeca vođen sa znatnim manjkavostima, kršenjem 
čak i brutalnog zakona, a da je presuda izrečena na temelju tankih 1 površnih dokaza, pokazivala 
je da se Beograd odlučio svim sredstvima obračunati s hrvatskim separatizmom. 

Napustivši Sofiju, Pavelić i Perčec su posjetili Vanču Mihajlova, koji je živio u Banki, 
nedaleko od bugarskoga glavnoga grada. Tu su se razdvojili. Perčec je ostao kod Mihajlova, dok 
je Pavelić odputovao u Tursku. Tu je svoju nakanu javno priopćio već u Sofiji, ističući da on nije 
emigrant, jer da vodi borbu koju vodi čitav hrvatski narod, a njegovo je putovanje u Sofiju i 
Carigrad samo informativnoga značaja. Turski je tisak o njegovoj akciji i njegovu boravku u 
Sofiji pisao s velikim zanimanjem, pa čak i simpatijama, a za pojedinosti u svezi s njegovim 
dolaskom u Carigrad interesirali su se i dopisnici najvećih svjetskih novina, poglavito 
američkih.*'* Ostaje otvoreno pitanje je li Pavelić prigodom puta u Tursku imao i kakvih drugih 
nakana osim "informativnih",*'* iako iz njegovih uspomena proizlazi, da je smisao tog putovanja 
bilo izbjegavanje Rumunjske, jer su doprli glasi, da će rumunjske vlasti uhititi hrvatske političare 
i izručiti ih Jugoslaviji.*'" 

Preko Turske Pavelić dolazi u Italiju, kamo je koncem travnja došla i njegova supruga, 
odnosno čitava obitelj. Njegov glavni pouzdanik i organizator političkih akcija i veza u Austriji, 
Njemačkoj i Madžarskoj bit će dopukovnik Perčević.** U zapadnoj su Europi nastavljeni dodiri 
s VMRO-om. Već 21. i 22. lipnja Pavelić i Perčec su se u Bologni sastali s izaslanicima Vanče 
Mihailova, te razgovarali o suradnji.“"* Suradnja s VMRO-om ipak nije mogla nadomjestiti 
potporu bugarske države. Slično je bilo i u Madžarskoj. Unatoč snažnim revizionističkim 
krugovima, početkom 1929. započelo je razdoblje madžarsko-jugoslavenskoga odnosno 
madžarsko-francuskog zbližavanja, koje će za posljedicu imati, između ostaloga, i revolt 
Beograda te prijetnju jugoslavensko-njemačkim prijateljstvom kao protutežom, kako se činilo, 
novomu francuskom osloncu u Podunavlju. Austrija, iako je udomila pripadnike prve emigracije, 
nije oklijevala protjerati Pavelića na zahtjev Beograda. Štoviše, kancelar Seipel je odbio bilo 
kakvo sudjelovanje u razbijanju ili slabljenju Jugoslavije. Njemačkom je poslaniku početkom 


“A. Pavelić, n. dj., 483-490. Usp. Ustaša. Dokumenti o ustaškom pokretu, prir. Petar Požar, Zagrebačka 
stvarnost, Zagreb, 1995., 23-26. R. Horvat, n. dj., 445-447. 

*5 Tako Obzor od 27.IV.1929. (A. Pavelić, n. dj., 450.) 

*'* Pavelić je jedan od rijetkih hrvatskih političara koji je zarana pokazivao interes za prilike u Turskoj i Bugarskoj. 
Na Vijeću HSP-a 3. ožujka 1924., kad se u svjetlu Radićeva razbijanja Hrvatskog bloka i njegova bezuspješnog puta 
po Europi raščlanjivala međunarodna situacija, drugi su govornici raspravljali o prilikama na Zapadu, dok je Pavelić 
posebnu pozornost posvetio Turskoj, ukazujući da je ona primjer kako se brane vlastiti nacionalni interesi. "Turska je 
danas u posjedu Carigrada", ističe Pavelić, "a to sigurno ne bi bila, da se držala metoda g. Radića." (A. Pavelić, n. dj., 
129.) 

“A. Pavelić, Doživljaji, II., 221. i d. 


*!š On će se, po Pavelićevu sudu, izrečenu Georgesu Desbonsu, 1935. u torinskoj tamnici, pokazati "dobrim 


glavnostožernim časnikom", ali prilično "nesavršenim političarem". (J. J. Sadkovich, n. dj., 285.) 
*? Jovan Pavlovski, Vančo Mihailov, Centar za informacije i publicitet, Zagreb, 1985., 319. 

1929. naglasio da Austrija želi jaku 1 konsolidiranu Jugoslaviju, koja će onemogućiti uspon 
talijanske sile.“ 

Na taj je način sužen prostor Pavelićeva djelovanja. Italija je bila jedna od rijetkih, ako ne 
i jedina europska država koja je — opet radi svojih računa — htjela trpjeti ograničeno djelovanje 
hrvatske i makedonske emigracije. Talijansko dopuštenje da se hrvatski emigranti (Pavelić, 
Košutić i drugi) smjeste u Italiji, nije značilo ujedno i odobrenje njihove političke djelatnosti. 
Prihvaćanjem Hrvata, Mussolini je samo želio zadržati neke od konaca u jugoistočnoj politici, te 
spriječiti tješnji hrvatski naslon na Madžarsku, koji bi nuždno imao protutalijanski značaj. 

Stoga u prvo vrijeme emigrantskog djelovanja Pavelić nije imao izravna doticaja s 
talijanskim vlastima,“' osim promičbenih dodira s talijanskim novinarima. Talijanima je bilo 
poznato, da su istaknuti hrvatski političari separatističke orijentacije, poput I. Franka, M. 
Šufflaya i A. Trumbića, još u ljeto 1928., neposredno nakon Radićeve smrti, uspostavili ili 
intenzivirali veze ne samo s makedonskom emigracijom, nego i s utjecajnim madžarskim 
čimbenicima, uključujući i Tibora Eckhardta. Pavelić je te dodire s Madžarima nastavio. U 
Bologni se 23. srpnja 1929. susreće s predstojnikom političkog odjela madžarskog ministarstva 
vanjskih poslova barunom G4borom Aporom,* kojega je poznavao otprije. Tom je prigodom 
Apor, kako proizlazi iz njegove sačuvane zabilješke o razgovoru, izjavio da raniji Pavelićev 
posjet Budimpešti nije koristio ni hrvatskoj ni madžarskoj strani, ali se Madžarska i dalje zanima 
za hrvatsko pitanje odnosno za akcije hrvatske emigracije, što je kazano i Mačeku, pa je 
pripravna staviti na raspolaganje novac za akciju u inozemstvu. Iz ovoga je jasno kako je i Apor 
Pavelića smatrao Mačekovim predstavnikom u inozemstvu.“ Budimpešta ne može udovoljiti 
Pavelićevu zahtjevu da se nastani u Madžarskoj (ist. T. J.). Uglavljeno je da za stalne kontakte 
bude mjerodavan madžarski konzulat u Milanu. Pavelić je upitao, je li Budimpešta spremna 
oružjem opskrbljivati hrvatski ustanak, s obzirom na to, da je Madžarska već jednom Hrvatima 
dostavila oružje preko Sušaka.““* Hrvati su s madžarskim vojnim krugovima pregovarali o 
isporuci dvije tisuće samokresa, ali bez uspjeha. Apor je, međutim, odbio taj zahtjev, obrazlažući 
ga postojećim stanjem u Austriji, ali je obećao da će Madžarska pružiti azil ustašama nakon 
izvršenih akcija. Na koncu je Pavelić izvijestio Apora da Hrvati djeluju zajedno s Makedoncima, 





#2 V, Vinaver, Jugoslavija i Francuska..., 165. 

#1 3. ]. Sadkovich, n. dj., 84. Jugoslavenski policajac V. Milićević u svojoj raspravi o atentatu u Marseilleu 
ustvrdio je kako je krupnu ulogu u povezivanju Pavelića s talijanskim diplomatskim krugovima imao šef VMRO-a, 
Vančo Mihajlov. (Vladeta Milićević, Der Konigsmord von Marseille, Bad Godesberg, 1959., 32.). Tu tezu 
prihvaćaju i Hory i Broszat, ostavljajući dvojbu oko (netočne) tvrdnje da je Pavelića već 1929. primio sam 
Mussolini. (Ladislaus Hory - Martin Broszat, Der kroatische Ustascha-Staat, Deutsche Verlags-Anstalt, Stuttgart, 
1964., 20-21.) Volkov, pak, glatko tvrdi kako je Pavelića odmah po dolasku u Italiju "primio i Mussolini, na koga je 
svojom mržnjom prema Jugoslaviji ostavio povoljan utisak". (Usp. Vladimir Konstantinovič Volkov, Ubistvo kralja 
Aleksandra Hitlerova zavera, Nova knjiga, Beograd, 1983., 60.) 


+2 U svibnju 1929. su, tvrdi Vinaver, Talijani izvijestili madžarskog poslanika u Rimu da Italija pomaže hrvatske 
emigrante. (Vuk Vinaver, Ugrožavanje Jugoslavije 1919-1932, Vojnoistorijski glasnik, br. 1., Beograd, 1968, 142. 
Prema: Todor Stojkov, O tzv. Ličkom ustanku. ČSP, god. IL., br. 2, IHRPH, Zagreb, 1970., 170.) 

#5 I Maček je Aporu, podsjetimo se, u listopadu 1928. izjavio kako više ne traži autonomiju, nego odcjepljenje 
Hrvatske. 

+ Nije jasno, na što se ovdje misli. Vjerojatno Pavelić ima na umu pokušaj stvaranja oružane, prevratne 
organizacije odmah nakon uspostave Kraljevstva SHS, u čemu je i on imao, po svemu sudeći, velika udjela. 
Usp. A. Pavelić, Doživljaji, I., 33-41. 

s kojima je sklopljen usmeni sporazum.“ Ne će, dakle, biti točna tvrdnja da je Apor Paveliću 
"Donudio svaku moguću pomoć", kao što to tvrdi Vinaver,““* a ostaje otvorenim pitanje, je li ova 
ugovarana isporuka oružja u ikakvoj svezi sa spomenutim pripremama oružanih akcija, koje 
opisuje Dido Kvaternik. 

Iako se Pavelića i nakon odlaska u emigraciju smatralo Mačekovim izaslanikom, ubrzo 
nakon njega, u kolovozu 1929., u emigraciju će otići i istaknuti članovi HSS-a, ing. A. Košutić i 
dr. J. Krnjević, a razmišljalo se i o Trumbićevu odlasku u inozemstvo.“ Nije nezanimljivo 
pripomenuti, da postoje znaci kako su Krnjević i Košutić otišli u emigraciju na poziv engleskih 
masonskih i bankarskih krugova, te uz znanje, odnosno prešutnu suglasnost jugoslavenske 
policije. Krnjević je, po svemu sudeći bio članom jedne lozanske slobodnozidarske lože, a svrha 
njihova puta u izbjeglištvo bili su pokušaji reformiranja Jugoslavije.““* Dolazak Košutića i 
Krnjevića ojačat će Pavelićevu poziciju: činjenica da su emigrirali i istaknuti članovi vodstva 
Hrvatske seljačke stranke, činila je njegovu poziciju sasvim uvjerljivom. Iako mu je, nakon 
istupa u Sofiji, i madžarsko ministarstvo vanjskih poslova odbilo izdati ulaznu vizu za 
Madžarsku, hrvatsko-madžarski kontakti, za koje su Talijani znali još od ljeta 1928., budili su 
strahovanja u Rimu. Talijani su se bojali, da bi Hrvati mogli pristupiti tješnjem povezivanju s 
revizionističkom Madžarskom, čime bi Italija izgubila mogućnost utjecanja na zbivanja u 
Hrvatskoj i sudjelovanja u raspletu jugoslavenske krize.“ Samim time su intenzivirana 
razmišljanja da bi se u hrvatske prilike trebalo ozbiljnije "umiješati", a postojanje hrvatske 
emigracije nukalo je na akciju. 

Početkom kolovoza 1929., Košutić se molbom obratio riječkomu prefektu, tražeći da mu 
se omogući susret s Pavelićem, koji ga je pozvao u Livorno. Talijani su to omogućili, a već 
sutradan nakon tog susreta, Maček je 13. kolovoza, zamolio Mussolinija da primi Košutića i 
Pavelića. Mussolini je to odbio unatoč obavještajnim saznanjima da su Hrvati odlučni glede 
ostvarenja svojih nacionalnih ciljeva, pa je stvar prepustio Grandiju, a ovaj je ovlastio 
Davanzatija da razgovara s hrvatskim predstavnicima. Do toga susreta ipak nije došlo.““ 

U međuvremenu su i mačekovski emigranti nastavljali svoju djelatnost. Oni su od samog 
početka svoga emigrantskog djelovanja nastojali da ih se ne poistovjećuje s Pavelićem, koji je 
već postao obilježen, ali su privatno održavali kontakte s njim, baš kao 1 s Talijanima i 
Madžarima. Madžarski je konzul u Zagrebu, G. Szabo, održavao veze kako s Mačekom, tako 1 s 
Pavelićem, Krnjevićem i Košutićem, povremeno izlazeći ususret hrvatskim emigrantima 
prigodom prijenosa korespondencije u domovinu.“' U rujnu 1929. Krnjević je u Beču uvjeravao 
Morrealea, da bi hrvatski ustanak imao uslijediti tijekom iduće zime, a slično su nekoliko tjedana 
kasnije ustvrdili Pavelić i Košutić u razgovoru s Davanzatijem i Corteseom. 

Razgovor je, prema talijanskim izvorima, trajao pet sati. Košutić 1 Pavelić su uvjeravali 
Talijane u to, da su oni predstavnici svega hrvatskog naroda. Hrvatski se narod bezuvjetno želi 
odvojiti od Srba, pa njih dvojica u tu svrhu traže talijansku zaštitu. Dobra organizacija, hrvatska 





*> B. Krizman, n. dj., 66. Precizniji i sadržajniji sažetak razgovora v. u: Đ. Zelmanović, n. dj., (3), Danas, 
28.V1.1988. 

+ V, Vinaver, "Austrijsko pitanje"..., 13. 

+ On je to, navodno, odbio zbog poodmakle dobi. (Lj. Boban, Prilozi..., 25.). Prema Glojnariću, odlaske 
hrvatskih političara u inozemstvo Trumbić nije samo prihvaćao, nego čak i poticao. (M. Glojnarić, n. dj., 52.) 

+ Ivan Mužić, Masonstvo u Hrvata (Masoni i Jugoslavija), Crkva u svijetu, Split, 1983., 262. Usp. Zoran D. 
Nenezić, Masoni Masoni u Jugoslaviji (1764-1980), Narodna knjiga, Beograd, bez god., 415. 

+? IDDI, 7, VI, dok. 541, 545, 546, 550, 558, 587. J. J. Sadkovich, n. dj., 68. 

#0 3.3. Sadkovich, n. dj., 85-86. 

$IV. Vinaver, Jugoslavija i Mađarska..., 431. Đ. Zelmanović, n. dj., (1), Danas, Zagreb, 14.VI.1988. 

nepomirljivost i slabost jugoslavenske vojske bi, uz talijansku potporu, morali voditi do uspjeha, 
odnosno do stvaranja neovisne Hrvatske. Hrvati računaju i na solidarnost drugih nesrpskih 
naroda, te vjeruju da će istodobni ustanci u Makedoniji, Hrvatskoj 1 Vojvodini izolirati Srbiju. 
Hrvatski je cilj stvoriti neovisnu državu, koja bi obuhvatila Bosnu i Hercegovinu, te Vojvodinu. 
Vjerujući da će živalj s etnički izmiješanih područja radije pristati uz napredniju i gospodarski 
zdraviju Hrvatsku, Košutić je napravio zemljovid buduće hrvatske države. Ona bi obuhvaćala 
Bansku Hrvatsku, Slavoniju, glavninu Dalmacije ("most of Dalmatia"), Bosnu sa Sarajevom 
(Hercegovina? Op. T. J.) i Vojvodinu. Hrvatskoj bi pripali i neki dijelovi Slovenije, dok bi 
ostatak imao biti ostavljen podjeli između Austrije i Madžarske. Stvaranje hrvatske države, 
obrazlagali su Košutić i Pavelić, u talijanskom je interesu, jer ona ima poslužiti i kao brana protiv 
Balkana. Hrvati talijansku pomoć smatraju nuždnom, a računaju i na Britance. Stoga će Košutić 
otputovati u London, kako bi pridobio tamošnje krugove i uvjerio ih u potrebu zbacivanja 
Aleksandrove diktature i uspostave hrvatske države.“ 

Grandi je stvar smatrao toliko važnom, da je Davanzatijevo izvješće proslijedio i kralju. 
U trokutu Davanzati, Grandi i general Gazzera, talijanski ministar rata, razglabalo se o značenju 
Košutićevih i Pavelićevih izlaganja u sklopu talijansko-jugoslavenskih odnosa i uopće u sklopu 
talijanske vanjske politike. Bez obzira na dvojbe, koje su još uvijek postojale u pogledu pravih 
hrvatskih ciljeva i mogućnosti, čak 1 najmanji izgledi da Hrvati ostvare svoju državu, Italiji 
moraju biti važni gledom na Austriju i Madžarsku. Posebno je važno preduhitriti mogućnost da 
Hrvati glavni oslonac nađu u Budimpešti. Davanzati je ocijenio da hrvatsko pitanje treba dobro 
proučiti, baš kao i mogućnosti obavještajne provjere podataka, te "prostudirati i pripremiti" 
granice buduće hrvatske države, odnosno podjelu Slovenije, kako bi Italija pripravno dočekala 
trenutak izbijanja hrvatske revolucije. Uz neke je opaske Grandi izvješće proslijedio generalu 
Gazzeri, a ovaj je dva tjedna kasnije izložio svoje stajalište. Prema njemu, hrvatsko je pitanje 
neobično važno. Daljnji je razvoj, međutim, nepredvidiv, pa nije uputno uza nj vezati odnosno 
podređivati mu talijanske vojne planove. Nasuprot Davanzatiju i Grandiju, koji su se pribojavali 
prevelikoga madžarskog utjecaja, Gazzera je preporučivao suradnju s Budimpeštom, ako ni zbog 
čega, a ono radi provjere točnosti talijanskih podataka i procjena. U svakom slučaju, poželjna je 
suradnja ministarstva rata i ministarstva vanjskih poslova.“ Iako je u tom trokutu donesena 
odluka da se hrvatsko pitanje prati, hrvatska oporbena djelatnost pomaže (pa se u tom smislu 
može kazati da talijanska potpora Hrvatima datira iz listopada 1929.), ta je pomoć bila relativno 
mala, o čemu govori i podatak da je ministarstvo vanjskih poslova pozajmilo 70.000 lira od 
ministarstva unutarnjih poslova, radi pokrivanja troškova prouzročenih pomaganjem Pavelića i 
Mačeka.“** 

Držeći se predstavnikom hrvatskoga domovinskog političkog vodstva, Pavelić je u 
drugoj polovici 1929. intenzivirao političko-promičbenu djelatnost. Iz Italije se, očito je ne držeći 
najboljim sjedištem svoga političkog djelovanja, opet vraća u Austriju. Diplomatska ofenziva 
Beograda nakon njegova i Perčecova nastupa u Bugarskoj pokazala se, međutim, prilično 
uspješnom. Domovinsko vodstvo na čelu s Mačekom odoljelo je pritisku da se Pavelićev 
separatistički nastup u Bugarskoj osudi. Ta se činjenica tumačila kao sasvim jasno solidariziranje 
Mačeka, Trumbića i družine s Pavelićem i Perčecom. Emigrantska je pozicija time bila donekle 
jača, ali su obziri europskih država prema Beogradu ipak prevagnuli. Austrijske vlasti su već 





#2 Usp. J. J. Sadkovich, n. dj., 86-90. 
#53 Isto, 90-93. 
#44 Isto, 93. 

početkom svibnja 1929. Paveliću i Perčecu oduzele dopuštenje boravka,“ pa će Pavelić 25. 
rujna, u Beču, biti uhićen i protjeran u Njemačku.“ 

Austrijski poslanik u Beogradu priopćio je ministru Marinkoviću da nema bojazni od 
restauracije, dodajući kako je hrvatska emigracija bez ikakva utjecaja u Austriji, a Pavelić je 
protjeran iz zemlje. To je dao na znanje i diplomatskom zboru u Beogradu.“" Boravak u 
Njemačkoj nije obećavao puno,** tim prije što je njemački poslanik u Beogradu (umro u veljači 
1930.) Adolf Kčster bio izrazito projugoslavenski orijentiran i prijateljevao s Aleksandrom, pa je 
sve činio kako bi se spriječila hrvatska aktivnost u Njemačkoj. Stoga je Pavelić prihvatio lažnu 
putovnicu, koju mu je u Miinchenu ponudio Morreale, te je otputovao u Italiju, gdje mu se već 
nalazila obitelj. 

Ujesen 1929. on uspostavlja brojne veze s talijanskim novinarima, ali i s Mussolinijevim 
bratom Arnaldom koji se, navodno, zauzimao za bezuvjetnu pomoć Hrvatima, bez traženja 
ikakvih teritorijalnih ili drugih ustupaka. Pavelić je svojim djelovanjem, naglašava Jelić, kod 
nekih talijanskih krugova, bez ikakve dvojbe probudio simpatije i razumijevanje za Hrvate. 

Iste jeseni objavljuje brošuru Uzpostava hrvatske države, trajni mir na Balkanu, 
namijenjenu inozemnoj javnosti. Kratko saževši najvažnije događaje iz hrvatske povijesti, 
Pavelić nabraja tragična iskustva, koja je hrvatski narod stekao u jugoslavenskoj državi, te dodaje 
kako osim tih svojih argumenata, hrvatski narod u svojoj težnji za slobodom i državnom 
neovisnošću, imade i drugi argument koji ne može biti bez interesa za ostale narode, a to je - 
pitanje mira na jugu Europe. 

"Ciela Europa" - piše Pavelić - "sviestna je 1 znade, da je ovdje ognjište, na kome je 
zapretana iskra budućeg plamena, a ipak se Europa, makar želi, da se očuva od ponovnoga 
krvoprolića, ne miče, da tu iskru ugasi prije, nego li plamen bukne. (...) A u čemu stoji pogibelj 
za mir? U dva pravca. U prvom redu ne može se očekivati, da će i kraj najbolje volje hrvatski 
narod moći mirno i dalje podnašati zulum, koji nad njim Beograd vrši. I jednoga dana, kada se 
čaša prelije, planut će požar, koji će bezuvjetno do temelja progutati nesolidnu zgradu umjetne 
tvorevine, države SHS, u kojoj nema ništa (više) centripetalnoga, nego što je bila bivša Austro- 
Ugarska Monarhija. Ako u tom slučaju tko pođe Beogradu u pomoć, kada se na njega digne sve, 
što pod njim sada trpi, mogao bi se požar razširiti na daleko. 

Nu pogibelj za mir leži još kudikamo većma u međunarodnoj konstelaciji, kakova je 
ovdje. Današnja Velika Srbija predstavlja obćenitu pogibelj za svakog njezinog susjeda... 





#> Beč je taj korak, prema tvrdnjama britanskog poslanika u Beogradu, poduzeo na vlastitu inicijativu. (Ž. 
Avramovski, Britanci..., 1., 607.) 

#* Koliko god nisu mogle trpjeti kasniji revolucionarni rad hrvatske emigracije, austrijske vlasti su brižno 
sprječavale jugoslavenske agente da smaknu hrvatske emigrante. (B. Jelić, n. dj., 36-38.) Austrija je znala protjerivati 
emigrante, ali i jugoslavenske agente. Tek nakon Orebova atentata uhićeni su Singer, Pećnikar i Artuković, a ustaška 
je djelatnost uglavnom paralizirana nešto prije atentata u Marseilleu. (Usp. J. J. Sadkovich, n. dj., 180-183.) 

$7V. Vinaver, "Austrijsko pitanje"..., 15. 

#5 Pred jugoslavenskim će komunističkim istražiteljima S. Kvaternik poslije rata ustvrditi kako Pavelić u 
Njemačkoj "nije našao potrebnog razumijevanja, a rečeno mu je da je po Nijemcima upućen u Italiju, jer da su 
Nijemci nemoćni, što su faktično i bili u ono doba, a Mussolini je već u internacionalnom životu tražio i vršio 
stanovitu ulogu." (B. Krizman, n. dj., 68b.) B. Jelić, međutim, tvrdi da su hrvatski nacionalisti na početku svog rada u 
tadašnjoj (demokratskoj) Njemačkoj uživali izuzetno veliku potporu. O tome svjedoči ne samo veliki broj hrvatskih 
publikacija, koji je izlazio u Njemačkoj, nego i činjenica da su, primjerice, 1930. Lorkovića i Jelića, nakon što ih je 
belgijska policija grubo uhitila u Bruxellesu, na kongresu Međunarodnog saveza sveučilištaraca, s počastima i 
obećanjima potpore primili najviši njemački dužnosnici. (B. Jelić, n. dj., 42.) 

#% To su ponajprije Bugarska, Italija i Madžarska. Hrvati nisu voljni za račun Beograda ratovati sa susjedima, piše 
Pavelić, dodajući kako "hrvatski narod poštuje i voli izpaćeni bugarski narod i smatra ga svojim bratom." Vrijedno je 
dometnuti da sličnog izraza simpatija nema prema Talijanima ili Madžarima. 

Hrvatski je narod pokazao da ne želi ostati u istoj državi sa Srbijom . To nije posljedica hrvatske 
obijesti ili hira, nego jednostavno rezultat činjenica za koje Hrvati nisu odgovorni. "Ako unatoč 
svemu tomu međunarodni faktori ostanu gluhi i posljednjim vapajima, koji dopiru iz zarobljene 
Hrvatske, 1 ako u dvanaesti sat ne reknu svoje, hrvatski će narod pribjeći onoj staroj poslovici, 
koja glasi: 'Pomozi si sam, pa će ti i Bog pomoći'. Nakon svega toga ne će moći nitko predbaciti 
Hrvatima lakoumnost ili bezobzirnost, jer u borbi i u prirodnom nagonu za samoodržanje 
prestaju obziri bilo kakve naravi." 

Svoje uvjerenje da bi ozbiljan pritisak demokratske Europe mogao riješiti i hrvatsko 
pitanje, Pavelić izražava i u bilješci na koncu ove brošure. Ističući da je radio po željama i 
težnjama hrvatskoga naroda, on nudi Beogradu mogućnost da izvrši smrtnu osudu, koju je protiv 
njega izrekao. Neka se u hrvatskim zemljama provede plebiscit pod nadzorom Europe i, ako se 
većina Hrvata ne izjasni za odcjepljenje od Srbije i uspostavu neovisne Hrvatske, sam će otići u 
Beograd i staviti se na raspolaganje vladajućim srbijanskim krugovima, da izvrše osudu.“ 

Još uvijek računajući na potporu demokratskih snaga, Pavelić 1. rujna 1929. Društvu 
naroda predaje promemoriju, u kojoj podsjeća na to da su se hrvatski predstavnici u više navrata 
(uzaludno) obraćali tomu međunarodnom forumu. Hrvatski je narod i u proteklom desetljeću 
pokazao, na svim izborima provedenima u Kraljevini SHS, da se nije odrekao prava na 
samoodređenje i da je njegova nepromjenjiva volja braniti svoju državnu i nacionalnu 
individualnost u okviru međunarodno određenih granica. Za to su se pravo, ističe Pavelić, Hrvati 
uvijek borili mirnim sredstvima, uvjereni da je mir najveće dobro čovječanstva 1 da će kulturni 
narodi od kojih je Društvo sastavljeno, omogućiti Hrvatima postizanje neotuđivoga prava na 
samoodređenje. Unatoč tome, šutke se promatra kako je Srbija najprije poništila crnogorsku 
neovisnost, a potom je oružanom silom i Hrvatskoj nametnula svoju dinastiju i hegemoniju. 
Hrvatsko je narodno zastupstvo unatoč svemu pokušalo "uz izvjestne pravne ograde", godine 
1925., sporazumno i na miran način riješiti hrvatsko pitanje, ali se i taj pokušaj izjalovio. Nakon 
terora, koji su trpjeli u jugoslavenskoj državi, dogodio se, međutim, još i atentat na hrvatskoga 
narodnog prvaka S. Radića. I tada su Hrvati, "da se sačuva mir i da se sprieči veliki ustanak", 
pokazali volju za sporazum, s tim što je on postao nemoguć sa srbijanskim parlamentarnim 
zastupnicima, ali je bio moguć s kraljem Srbije. Umjesto da shvati ozbiljnost situacije i poduzme 
korake radi miroljubiva kompromisa s hrvatskim predstavnicima, kralj Srbije je prekršio vlastito 
obećanje da će uvijek vladati ustavno, dano 1. prosinca 1918., te je proglasio diktaturu i 
nametnuo osobni režim. Pavelić u promemoriji piše dalje: 

"Premda Hrvati po svojoj stoljetnoj tradiciji poznaju borbu samo zakonitim sredstvima, 
ipak ne će oni u času, kada im se ta sredstva oduzmu, uzmaknuti pred drugim sredstvima, jer se 
sada radi o njihovom narodnom opstanku i slobodi. 

Ovih se drugih borbenih sredstava ne može hrvatski narod u budućnosti odreći, i to tim 
manje, što su - za osam mjeseci apsolutističkog gospodstva srpskog kralja nad Hrvatskom - 
miroljubivi građani bili u masama zatvarani i mučeni, a njihov posjed bio zaplijenjen i opljačkan. 
Vjera se ne poštuje, te se uvijek opetuje, da službeni organi javno i bezkažnjeno ubijaju. Sukrivci 
umorstva u prijašnjoj Narodnoj skupštini hodaju okolo slobodni, a izvršitelj atentata dobio je 
samo formalnu kaznu lišenja slobode. 





“A, Pavelić, n. dj., 496-531. P. Požar, Dokumenti, 27-44. Zanimljivo je prenijeti kako Pavelić u toj brošuri - u 
prvoj rečenici - omeđuje hrvatske zemlje: "Duž Jadranskoga mora od Rieke do uključivo Kotora sa zapada, pa 
između Rieke Drave i Dunava sa sjevera i rieke Drine od iztoka prostire se starodrevna hrvatska država..." Kod B. 
Krizmana taj tekst izgleda znatno drugačije (bez spomena Rijeke i Kotora!), a da razlozi tomu nisu navedeni (makar 
su i neukomu jasni!): "Od Jadranskog mora sa zapada pa između rijeke Drave i Dunava od sjevera, i rijeke Drine od 
istoka prostire se starodrevna hrvatska država..." (Usp. B. Krizman, n. dj., 74-75.) 

Tečajem posljednjih mjeseci uvedene su u Hrvatskoj metode, koje su do sada bile 
upotrebljavane samo u Macedoniji protiv macedonskog maroda, koji isto tako protiv svoje volje 
čami pod krvavom hegemonijom Srbije. 

Poslije svega toga hrvatski je narod došao do konačnog osvjedočenja, da srpski kralj 
nema namjere potražiti pošteno i pravedno rješenje za odnošaj između Hrvatske i Srbije, čime bi 
poslužio stvari mira. 

Lišen svoje slobode i tisućljetne državnosti, u svojoj živahnoj osjetljivosti 1 duboko 
povrijeđen hrvatski narod, nikako ne će uzmaknuti pred krvavim nasilnim gospodstvom jedne 
tuđe vlade, nego samo otklanja pred cijelim svijetom odgovornost, ako u budućnosti nastanu 
teški sukobi, koji moraju nastupiti, ostane li bez posljedica jednodušno i nepromjenljivo 
zahtijevanje, da oboružana snaga kraljevine Srbije isprazni hrvatske zemlje, kako bi Hrvati opet 
mogli u miru urediti svoju državu, pa kako bi mogli u zajedničkom radu s kulturnim narodima 
uzeti djelotvoran udio za osiguranje vječnog mira."**' 

U sličnom tonu se, malo nakon Pavelića, promemorijama Društvu naroda obraća J. 
Krnjević (7. rujna 1929.), a onda (25. siječnja 1930.) zajednički i Krnjević i Košutić. Na početku 
se, dakle, političko krilo emigracije posvećivalo promičbenom radu 1 pripremama političkog 
organiziranja hrvatskog iseljeništva. Radu s iseljeništvom posebno će se prionuti od sredine 
1930. U isto vrijeme se, uglavnom po Perčecovim naputcima i u njegovoj organizaciji, u 
domovini poduzimaju oružane akcije. Najpoznatija od njih jest atentat na Aleksandrova 
pouzdanika Schlegela. Taj je čin imao uputiti na ozbiljnost i svojevrsnu vjerodostojnost te borbe, 
pa je u stanovitom smislu predstavljao legitimaciju ne ustaštva nego hrvatske oporbe uopće.“ 
Jugoslavenska je policija već u rujnu 1929. ocjenjivala da hrvatski separatisti posežu za nasilnim 
sredstvima, tj. atentatima i sabotažama, kako bi se održalo borbeno raspoloženje naroda i 
istodobno svijetu ukazivalo da hrvatsko pitanje nije riješeno.“ 

Represija u državi to je jasno pokazivala. The Manchester Guardian je 20. rujna 1929. o 
Jugoslaviji pisao: "Cijela je zemlja podvrgnuta ratnom stanju. Jugoslavija se može smatrati 
grobljem. U javnom mišljenju ne može biti formulirana nikakva kritika ni postavljeno nijedno 
pitanje. Vlast soldateske je apsolutna. Zatvori su prepuni. Posljednji tjedan mjeseca srpnja pustili 
su na slobodu kradljivce da bi na njihova mjesta utamničili političke okrivljenike. Zemlja je raj 
policista, uhoda, njuškala i klevetnika. U zatvorima priznanja se iznuđuju neljudskim 
mučenjima. To je diktatura sablje i revolvera. Ona pritiskuje zemlju poput olovnog ogrtača".““* 
U takvim će prilikama ustaška organizacija postupno jačati, propovijedajući bezuvjetnu borbu za 
uspostavu neovisne Hrvatske i nudeći kao odgovor na ljutu ranu — ljutu travu... 





“IR. Horvat, n. dj., 447-451. Usp. A. Pavelić, n. dj., 532-536. Potonji se tekst neznatno stilski razlikuje, budući da 
je preveden iz Pavelićeve knjige Aus dem Kampfe um den selbststiindigen Staat Kroatien. Einige Dokumente und 
Bilder. Verlegt bei Kroatischer Korrespondenz "Grič", Wien, 1931. 

“+ Usp. J.J. Sadkovich, n. dj., 82-83. 

“5 B. Krizman, n. dj., 70. 

* Mirko Grmek-Marc Gjidara-Neven Šimac, Etničko čišćenje. Povijesni dokumenti o jednoj srpskoj ideologiji, 
Nakladni zavod Globus, Zagreb, 1993., 95. 

